
O talangă istorică, 


«Junimea» 1873 


«Junimea» 1880 


(stu sa dosla nieni serbarea 


comemorativă a Joran 
Taşi, Mai 1936 


ulte sute de oameni au sărbătorit cu însuflețire Duminică 3 

Mai 1936, în sala Teatrului Național din laşi, vechea şi ilustra 
Societate „Junimea“ ; iniţiativa acestei manifestări a fost însă 
a unui singur om: a Domnului Osvald Racovitză, Primarul 
Municipiului laşi. A 

Cel care prin organizarea „Lunii Iaşilor“ şi a „Expoziţiei“ se 
străduia să dea acestui oraş un nou îmbold de activiţate pe tărâmul 
industrial şi comercial şi să-i pregătească astfel un viifoz mai prielnic, 
înţelegea ca, tot cu acel prilej, să atragă luarea aminte a întregii 
Românimi şi asupra gloriosului frecuf al foastei capitale a Moldovei. 

lar cum o verigă din acest trecut, şi încă una de reală însem- 
nătate, o constituia Societatea „Junimea“ cu Revista ei „Convorbiri 
Literare“, Primarul nostru, mândru de antecedentele mărețe ale is= 
toricului oraş de subt a sa oblăduire, {inu să reîmprospăteze în me= 
moria contemporanilor, în primul rând, tocmai această fază a desvoltării 
noastre culturale. 

In vederea înfăptuirii acestui gând, d-l Racovitză făcu apel la 
un număr de scriitori şi intelectuali din cei mai de seamă ai Iaşului 
pentru ca aceştia, împreună cu D-nii A. C. Cuza şi C. Meissner, ul- 
timii în viaţă dintre vechii junimişti ieşeni, să ia directiva organizării 
proiectatei sărbătoriri comemorative. 

Drept urmare, s'a constituit Comitetul de Organizare a comemo= 
zării Socielăfii «Junimea» din laşi. |n compunerea lui au intrat, pe 
lângă d-l Primar şi pomeniţii doi vechi junimişti, următoarele per= 
soane: M, Sadoveanu, M. Codreanu, G. Topirceănu, G. Ghibănescu, - 
Octav Botez, General M. Negruzzi, Em. Serghie, M. Carp, Al. Băleanu, 
C., R, Ghiulea, Rudolf Sufa, A. D. Atanasiu, N. A. Bogdan, Maior 

Burada. Ca Preşedinte al Comitetului a fost ales d- C. Meissner, 
iar sarcina de Secretar a binevoit s'o ia asupră=şi d=l R. Sufu. 

Acest Comitet hotărî, în chiar primele sale consfătuiri, ca sär- 
bătorirea celor 72 de ani de existență ai „Junimii“ să cuprindă: 
o sezăfoare festivă, în care să-şi rostească cuvântul personalităţile cele 
mai competente în materie prin cultura şi trecutul lor; o expozifie 
retrospectivă, în legătură cu operele şi manifestările acestei societăți; 
o revistă comemorativă ; un ospăț oferit de Primărie: o vizifă la restau= 
rata bojdeucăa lui Creangă; o reprezenfafie la featru, cu un program 
tot în legătură cu activitatea Junimii, 

In vederea punerii în aplicare a celor hotărite, Comitetul se 
împărţi în subcomisiuni, fiecare dintr însele având a realiza câte unul 
din punctele stabilite, 

Din chipul demn cum sia desfăşurat întreaga comemorare în 
zilele de 3 şi 4 Mai 1936 şi din volumul de faţă, icoana fidelă a 
înălţătoarei sărbătoriri, reese valoroasa contribuţie a fiecăreia din 
subcomisiuni, 

Primarul Municipiului precum şi Preşedintele Comitetului de 
organizare aduc aci călduroasele lor mulţumiri tuturor colaboratorilor. 

Amândoi se mai folosesc de acest prilej spre a-şi exprima ne- 
ţărmurita lor recunoştinţă acelora cari prin cuvântările ţinute la şeză= 
toare şi la ospăț, prin articolele scrise pentru volumul comemorativ, 
prin scrisorile de aderare şi felicitările adresate organizatorilor, au 
consacrat odată mai mult meritele neperitoare ale „Junimii“ şi au 
dovedit că festivitățile dela laşi din Mai a. c. nau fost numai ale 
laşului, ci ale Românimii intelectuale de pretutindeni. 

I. Şezătoarea 

In ziua de 3 Mai, fixată pentru şedinţa festivă, sala Teatrului 
Naţional din laşi era arhiplină la orele 3 după amează: asistența 
ocupase până la ultimul loc. Foarte multă lume, ne mai încăpând, 
a fost nevoită să se întoarcă dela uşă. Un public din cele mai selecte 
urmări cu încordată atenţie cuvântările ținute timp de 4 ore conse- 
cutive, fără nici o pauză. Cu adevărat impresionantă era tăcerea re= 
ligioasă cu care au fost ascultați toţi vorbitorii, fără excepţie—tăcere 
întreruptă doar numai de ropotele de aplause cu care alesul audi- 
toriu sublinia vorbele înaripate ale acestora. Astfel, spre satisfacția 
mulțimii adunate, sau perindat la tribună, în ordinea ce urmează, 
D=nii: Primar al Municipiului Osvald Racovitză, Rector al Universităţii 
Traian Bratu, Preşedinte al Comitetului Const. Meissner, Profesori 
S. Mebedinfi şi I. Petrovici, General Mihai Negruzzi, apoi Romancierul 
Cezar Petrescu, Consilierul permanent la Consiliul Legislativ Joan C. 
Filitfi, Profesorul şi scriitorul Z. A. Bassarabescu. 


e i aa ? TRE EEE: 
Serbările s i» la lasi W EEZ SAES 


De cuvântările rostite vor putea lua cunoştinţă cetitorii noştri 
din Partea I a acestui volum. 

Incheiându-s6 -seria discursurilor, au luat din nou cuvântul 
Danii C. Meissner şi Osvald Racovitză. i 

Cel dintăiu, care în calitate de Preşedinte al Adunării îşi luase 
şi însărcinarea, în decursul şedinţei festive, de a prezenta auditoru- 
lui pe oratori în momentul invitării lor la tribună, spuse următoarele : 


„Să-mi tie îngăduit, Doamnelor şi Domnilor, ca, inainte de a ne împrăştia, 
să vă mai rețin câteva clipe spre a-mi exprima sincere și mari mulțămiri pe de 
-o parte, sincere și mari regrete pe de alta, ' 

Mulţămesc din toată. inima distinşilor vorbitori pentru neuitatele confe- 
rințe cu care ne-au îmbogăţit minţile şi ne-au înălţat sufletele în memorabila 
întrunire de astăzi ; deasemenea tuturor acelora cari ne-au înaintat prețioase ma- 
nuscrise spre publicare în volumul comemorativ ce va vedea în curând lumina 
zilei ; mulțumesc întregii asistențe pentru deosebitul interes cu care a urmărit 


lămuririle şi desvoltările aduse aici unei pagini atât de importante din. gloriosul 


nostru trecut cultural ; mulțămesc în sfârșit camarazilor noștri din Comitet pentru 
spornica muncă depusă întru organizarea acestei festivități, 

Regret din toată inima absenţa din mijlocul nostru pe ziua de astăzi a 
unicului meu vechiu confrate junimist ieșan, A. Ç. Cuza. E viu simțită de mine 
această lipsă, ca şi de Domniile- Voastre toţi. Câtă plăcere de asemenea ne făcea 
să-l vedem aici pe bătrânul profesor Ioan Pop—Florantin, pe care numai inaintata 
vârstă de 97 de ani l-a: împiedecat de a răspunde apelului nostru. Sunt convins 
că prezenţa la serbare, cot la cot, a ultimilor trei vechi Junimişti în viață— Joan 
Pop—F'lorantin, A. C. Cuza, C. Meissner—ar îi fost salutată de Domniile- Voastre 
cu deosebită dragoste, N'a fost să fie | 

Regret apoi profund lipsa d-lui Mihail Sadoveanu, care acceptase să ne 
vorbească despre loan Creangă. Cine putea fi mai chemat decât d-sa să ne facă 
portretul acestui corifeu al „Junimii”, întocmai precum dl. Cezar Petrescu, au- 
torul romanelor „Luceatărul“ şi „Nirvana“, era cel mai chemat să ne prezinte 
pe Mihai Eminescu? 

In reala pagubă a acestei feativităţi mai e imprejurarea că, „pentru motive 
independente de voința d-sale, n'a putut participa. la ea dl. 1, E. Torouțiu, va- 
lorosul colecţionar al unui pe cât de imens pe atât de preţios material referitor 
Aa trecutul „Junimii” şi publicat subt titlul „Studii şi Documente Literare”. Acest 
neobosit muncitor şi fin intelectual avea să trateze în fața noastră, subiectul 
„Legăturile Junimii cu Românii de peste hotare”. Păcat că nu ne-a fost dat să 
avem parte de această interesantă şi instructivă conferinţă. 

Cum să nu ne plângem apoi de absența numeroaselor personalități de 
-elită—cele mai multe din ele anunțate, aşteptate şi mult dorite—care, pentru 
diferite pricini, au fost în imposibilitate de a fi alături de noi? 

Astfel n'am avut fericisea să salutăm astăzi aci pe dl. Dr. C. Anghelescu 
Ministrul Instrucțiunii, pe dl. Ministru Victor Iamandi, pe reprezentantul Acade- 
miei Române, pe dl. Al, Tzigara —Sâmürcaş, directorul actual al „Convorbirilor 
Literare”, pe d-nii profesori P. P. Negulescu, C. Rădulescu— Motru, I. Rădulescu 


ri 

—Pogoneanu, pe reprezentanţii Societăţii. Scriitorilor Români şi pe acei ai Cercu- 
lui leșenilor din București, în fruntea căruia contam cu siguranță săl avem în 
mijlocul nostru pe Președintele actual dl. Gr. Trancu— lași; pe d-nii General C. 
Manolache, Gh. T. Kirileanu, T, Naum. 

Regretând mult aceste absenţe, încheiu reînnoind călduroasele noastre- 
mulțămiri tuturor celor de față”. 


lar încheerea definitivă a serbării o face dl. Osvald Racovitză, 
primarul, prin următoarea alocuţiune : 


„Inainte de a ne despărţi, trebue să ne îndeplinim o ultimă îndatorire şi 
anume a încheia această frumoasă sărbătorire cu cuvinte de mulțumire pentru 
acei ce au contribuit la succesul ei. In primul rând, trebue să aducem mulțu- 
miri lui Dumnezeu, care ne-a ţinut în viață pe supravețuitorii junimiști, în jurul 
cărora am putut face această serbătorire. Mulţămim tuturor vorbitorilor şi mu- 
safirilor cari s'au ostenit pentru reușita comemorării şi Domniilor-Voastre tuturor 
cari aţi participat, onorată asistență de toate vrâstele şi categoriile, în frunte cu 
I. P.S, S. Mitropolitul Nicodem al Moldovei și Generalul Toma Dumitrescu, stră- 
lucitul comandant al corpului IV de armată“. 


DI. Osvald Raco ita dă cetire apoi telegramei adresate M. S. 
Regelui. 


M. S. Regelui Carol II Bucureşti 


Răsună încă în sufletele noasire cuvintele pe cât de înțelepte pe atât de 
calde şi vibrante rostite de Maiestatea Voastră în preamărirea societății „Junimea“ 
şi în deosebi a octogenarului Iacob Negruzzi, în încinta Academiei Române, 

Astăzi întruniţi la Iaşi, spre a comemora „Junimea”, gândul nostru al 
tuturor se indreaptă cu respect și cu recunoștință către Suveranul nostru, Regele 
Culturii, şi-l urăm viață lungă, domnie strălucită şi propăşire cât mai sus a 
acestei Culturi, stăruitor propăvăduite, 

Să trăiţi, Majestate ! 

Primarul Municipiului Iaşi 
Osvald Racovitză 


La această telegramă M. S. Regele a binevoit să răspundă cu 
“cunoscuta-l augustă graţiozitate. 

Facem loc aci telegramelor şi scrisorilor prin care unele din 
personalităţile invitate şi-au exprimat viile lor păreri de rău “de a nu 
fi putut lua parte la festivitate. 

Telegrama D-lui Ministru Vicfor lamandi. 


D-lui Const. Meissner, fost ministru şi prezident al serbărilor 
Junimii laşi. 


<Regretând a nu putea fi prezent la solemnitatea comemorării Junimii, 
societatea literară care în veacul trecut a iniţiat şi stabilit condiţiile de sănă- 
toasă desvoltare ale culturii românești, model dând ţării o lungă contribuţie 
spirituală și artistică, îngăduiţi să vă exprim D-voastre, fericitul supravieţuitor al. 


A 


fai 

acestei strălucite asociaţiuni pe care ați cinstit-o cu o statornică și rodnică co- 
laborare, mulțumirile mele recunoscătoare pentru măgulitoarea atențiune ce ați 
avut de a mă invita la impresionabila sărbătorire a sufletului şi a gândului 
moldovenesc de-apururi viețuitoare pe aceste vremuri de simptomatice deviaţiuni 
de pe linia luminoaselor tradiţii etice şi intelectuale ale trecutului nostru. 

A se aminti cât mai des de acțiunea şi de opera pe care Junimea le-a 
îndeplinit cu atâta râvnă și cu atâta folos obştesc este o datorie pentru toți 
aceia cari poartă grija de mâne a culturii şi a educației poporului românesc. 

Felicitându-vă călduros pentru organizarea acestei pilduitoare solemnități 
a gloriei de altă dată a Iaşului nostru şi făcându-vă cele mai vii urări de viață 
lungă, vă rog să credeţi că în ceace ne privește vom ști să preţuim şi să ne 
facem vrednici de sforțările şi de idealismul creator al Junimii pe csre o sim- 
bolizaţi». 

Victor Iamandi 


Adresa Academiei Române No. 1197 din 7 Mai 1936. 


Stimate Domnule Coleg, 


Avem onoare a vă răspunde la amabila D-voastră invitaţie la solemnitatea 
comemorării Societăţii „Junimea” că Academia Română a primit scrisoarea ' 
Domniei Voastre de invitațiune abia la 5 Mai, deci la două zile după împlinirea 
comemorării, 

Academia Română îşi exprimă profunda sa părere de rău de a nu fi 
putut fi reprezentată la această înălțătoare manifestare comemorativă din cauza 
arătată, cu atât mai mult cu cât colegul nostru dl. S. Mengdinti e era pregătit să 
primească a fi delegatul Instituțiunii noastre +). 

Primiţi, vă rugăm, stimate Domnule Coleg, distinsele noastre salutăr 


colegiale. 
Secretar General 


G. Ţiţeica 


Scrisoarea D-lui lt Tzigara-Samurcaş 
Budapesta, 23 April 1936. 


lubite și venerate domnule Meissner, 
=- 


Din însemnările carnetului meu constat că la 26 era fixată serbarea Ju- 
nimii, care totuşi nu ştiu de va avea loc 

În ori-ce caz țin să mă scuz că nu pot veni, fiind reținut de Congresul 
internațional de istoria artei ce se ţine aci. 

Urând cel mai desăvârșit succes serbării organizate vă rog a-mi ierta ab- 
sența, considerându-mă cu gândul în mijlocul Dv. in aceste înălțătoare momente 
de sărbătorire a celei mai vechi societăţi culturale din țară. 

Să trăiască spiritul binefăcător al Junimii şi cel: mai venerabil dintre re- 
prezentanţii ei. 3 | 

Cu cele mai afectuoase sentimente 

Al. Tzigara-Samurcaș 


1) Comitetul adânc mâhnit de neiertata întârziere a expedierii unora din 
invitațiuni, îşi exprimă toate regretele și scuzele sale. 

Scrisoarea veneratului bătrân Joan Pop-Floraptin 


Bucureşti, 1 Mai 1936. 
Iubite domnule Meissner, 


Vă mulțumesc de invitațiunea la serbătorirea pentru comemorarea Junimii. 

Sunt cu tot sufletul alături de Dv., căci corpul refuză să mă poarte la o 
așa depărtare. 

Mă asociez evocării memoriei marilor dispăruţi, pe cari i-am auzit și i-am 
văzut în acţiunile lor spre binele naţiunii. 

Cu admiraţie pentru pilda ce o daţi tineretului, vă urez să-mi câlcaţi pe 
urmele celor 97 !) de ani purtaţi cu sănătate. 

Ioan Pop-Florantin 


Telegrama Dilui Preşedinte al Societăţii Scriitorilor Români 


D-lui C. Meissner 
laşi 


Astăzi 3 Mai fiind adunarea generală anuală a Societăţii Scriitorilor Ro- 
mâni regret sincer de a nu fi putut lua parte cu întreg comitetul la comemora- 
rea Junimii, Cu gândul suntem însă cu toții în mijlocul Dv. şi aducem Junimii 
omagiile noastre cele mai calde. 

Preşedinte, N. M. Condiescu 


Telegrama Preşedintelui Cercului leșenilor din Bucureşti 


D-lui C. Meissner ; : 
= laşi 

După o sută de ani dela intemeierea Academiei Mihailene, sustrași o clipă 
de preocupările zilnice, comemorând la Ateneul Român pe ctitorul ei Gheorghe 
Asachi în ziua când la laşi se preamăreşte amintirea Junimii, trimitem Domnilor 
C. Meissner și A. C, Cuza omagiul admiraţiunii noastre, dorindu-le viaţă lungă 
pentru a se bucura de roadele strădaniei înaintaşilor şi a lor puse în slujba cul- 
turii spre mărirea și consolidarea patriei. Fie în veci pomenită amintirea Junimii: 


Președintele Cercului leşenilor, Gr. Trancu-laşi 


Sau mai primit foarte inimoase scrisori şi telegrame dela D-1 
General C. Manolache, dela D-1 I. E. Zoroufiu, dela profesorii I. Rå- 
dulescu=-Pogoneanu şi Teodor Naum, dela publicistul GP. T. Kirileanu. 


II. Expoziţia retrospectivă 


În decurs de o săptămână a stat deschisă şi pusă la dispoziţia 
publicului această expoziţie, care a fost cercetată cu deosebit interes 
de un foarte mare număr de intelectuali. 

Partea cea mai prețioasă, acea a obiectelor expuse în vitrine şi 


1) Subtlinierea numărului 97 a fost a autorului scrisorii. Zicem „a fost", 
deoarece loan Pop-Florantin, astăzi, când scriem aceste rânduri, nu mai e in 
viață. N'au rămas decât doi din vechii Junimiști. 


DAC GA 

anume: întreaga colecţie a „Convorbirilor Literare“—dela Nr. 1 din 
Martie 1867 şi până la zi—, colecţiile de manuscrise, scrisori. stam= 
pe, afişe, două tablouri ale Junimii, fotografii, etc, sa datorat extre= 
mei bunevoinţe a d-lui General Mihai Negruzzi, fericitul posesor al 


unei cu adevărat nepreţuite comori. 

Neuitatul său unchiu, Academicianul Jacob Negruzzi, secretarul 
perpetuu al vechei Junimi, supranumit cu drept cuvânt «sufletul» a= 
cestei societăți, om ordonat şi meticulos, a adunat încetul cu încetul 
imensul material ce iza trecut prin mâni şi l-a păstrat cu sgârcenie 
până la sfârşitul vieţii. Cu grija ca nu cumva să se împrăștie, după 
săvârşirea=i din viaţă, comoara cu atâta sârguință şi migăleală acu= 
mulată, o lăsă, neştirbită, unui singur moştenitor, nepotului său drag 
Mihai. Acesta nu o va risipi. Dimpotrivă. Ştim că se poartă cu gân= 
dul sănătos de a oferi posterităţii, folosindu-se de acest material, ò 
oglindă credincioasă a muncii de câteva decenii a strălucitei societăţi 
culturale româneşti... „Junimea“. i 

Îi urăm deplină izbândă întru diblass Jesti gând şi cu a= 
ceastă ocazie, îi exprimăm, în numele comitetului nostru precum şi 
al vizitatorilor expoziţiei, toată recunoştinţa pentru valoroasazi contri= 
butie la înălțarea festivității dela 3 Mai. ` 

De rânduirea bogatului material oferit de D-1 General Negruzzi 
—care material, fie zis în treacăt, nu constituia decât o mică parte 
din cele adunate de „Moş Jack“—s'au ocupat cu deosebită râvnă şi 
competență D=nii Alex. Băleanu, directorul Arhivelor Statului, A. D. 
Afanasiu, Rectorul Academiei de Arte-Frumoase, N. A. Bogdan, cu- 
noscutul publicist şi Rudolf Suta, secretarul comitetului organizator 
al comemorării. Multămiri acestor membri ai subcomisiunii respective, 

“Toată recunoştinţa noastră apoi d-lui Em. Serghie, Directorul 
Teatrului Naţional, pentru încăperea din chiar acelaş edificiu ce ne-a 
pus-o la dispoziție pentru expoziţia retrospectivă. 

Dacă vizitatorii acesteia au avut rara posibilitate de a privi cu pie= 
tate la sute de foi scrise sau corectate de chiar mâna unui V., Alexandri, 
a unui Maiorescu, a unui Carp, a unui Eminescu, a unui Creangă, a 
unui Leon şi a unui lacob Negruzzi, a unui A. D. Xenopol a unui 
A. C. Cuza ètc. ètc., ei sau bucurat şi de prilejul tot atât de rar de 
a avea înaintea ochilor figurile multora dintre vechii Junimişti. 


Domnului Rector Traian Brafa î se datoreşte galeria de por- 
trete ale Junimiştilor profesori universitari, galeria ce D-sa a binevoit 
să o încredinţeze subcomisiunii. Rectorul Academiei de Arte Fru- 
moase şi unii particulari au oferit, spre a fi expuse, portrete de ale 
altor corifei. Astfel sau înfățoşat privirilor publicului, venit în număr 
considerabil, chipurile Junimiştilor: Tifu Maiorescu, V. Alexandri, M. 

Eminescu, lon Creangă, Iacob Negruzzi, V. Conta, V. Pogor, N. Gane, 
Leon Negruzzi, N. Culianu, I. Melic, Anton Naum, Al, Gr. Suta, Șt. 
Vårgolici, A. D. Xenopol, I. Caragiani, Al. Philipide, Gb. Panu, Th. 
Burada, C. Leonardescu şi a atâtor altora. 

Credem că mulţi dintre tinerii intelectuali, văzându=se în incinta 
acestei expoziţii retrospective, între cadrele cu figurile Junimiştilor de 
altă dată, între operele lor tipărite şi mai cu seamă între hârtiile în= 
gălbenite scrise de propria lor mână, se vor fi simţit, cu oareşi-care 
fiori, transportaţi în acele vremuri apuse, care avut=au un rostadâne 
în cultura neamului. 


HI. Ospăţul 


oferit de Primăria Municipiului, a avut loc în seara de 3 Mai, ziua 
comemorării, 

Acestei mese nu i-a dat Primarul pompoasa titulatură de «ban- 
chet», ci popularul nume de „ospăț“, indicând prin aceasta chiar in= 
tenţia=i de a strânge lumea invitată la opetrecere neprotocolară, prie= 
tenească, familiară, la o petrecere, pe cât cu putință, în genul vese- 
lelor aniversări ale Junimii. 

În concordanţă cu această intenţie, D-1 C. Meissner, deschizând 
seria toasturilor, atrase atenţia oaspeţilor, nu prin obişnuitul clinchet 
în farfurie sau sticlă, ci clătinând energic cogeamite talangă, o talan- 
gă... istorică, 

„Acest clopot, Domnule Primar“—aşa îşi începu cuvântarea— 
„acest clopot, prevăzut cu numele „Maiorescu“ pe el, fu oferit aces= 
tuia, la una din aniversările Junimii, de cătră veşnic glumeţul şi duh- 
liul Vasile Pogor. Inmânânduzi acel «atribut prezidenţial», îi spuse 
că vânzătorul, la care intrase, îi pusese întrebarea: „Ce fel de talan= 
gä voiţi, cucoane Vasile, pentru oi sau pentru boi ?“— „l-am răspuns, 
fireşte, pentru boi, căci mă gândiam la voi“,—Nu de mult am fost 
pus în posesiunea! acestei preţioase tălăngi, O păstrase în podul ca= 
selor sale din via=i dela Galata Teodor Pogor, rudă de aproape a lui 
„Cuconul Vasile“; iar fiica lui Teodor; foastă elevă a soţiei mele, 
luând cunoştinţă, prin ziare, de comemorarea Junimii, avu delicata 
atenţie, pentru care îi exprim aci recunoştinţa noastră, de a ne-o o= 
feri în dar. 

In vedere că D-Voastre, Domnule Primar, vă datorim serbătorirea 
de âstăzi, vă rog, la rându-mi, să acceptaţi în dar această talangă, 
spre depunerea şi păstrarea ei în Muzeul Municipiului laşi“, 

În aplausele unanime ale comesenilor, talanga trecu solemn din 
mânile D-lui Meissner în acele ale D-lui Osvald Racovitză. 

In tot decursul ospăţului sa menţinut tonul vesel astfel inau= 

gurat, alternând totuşi, ca şi la vestitele aniversări ale Societăţii ser- 
bătorite, cu discuții şi propuneri din cele mai serioase, 

Atragem îndeosebi luarea aminte a cetitorilor asupra cuvântării 
inspirate a D-lui profesor Ocfav Botez, cuvântare lămuritoare a ra= 
porturilor de pe vremuri dintre «Convorbiri Literare» şi «Viaţa Ro- 
mânească> şi publicată în extenso la sfârşitul Părţii I a volumului 
de faţă. S 

Nu putem uita că în acea memorabilă seară l-am auzit glăsuind 
pentru ultima oară pe vrednicul cărturar GA. Ghibănescu care, curând 
după aceea, spre adânca mâhnire a tuturor acelora cari l-au cunos= 
cut, a trecut acolo de unde nimeni nu se mai întoarce. 


Au ţinut, apoi, cuvântări însufleţite d-na Elena C. Meissner, 
d=nii Î. D. Filitti, I. A. Bassarabescu, A. D. Atanasiu, Ceicovschi, Al. 
Vasiliu-Tătăruşi, iar d-nii M. Codreanu, prin epigrame ca întotdeauna 
reuşite, Osvald Racovitză, General M. Negruzzi şi I. Petrovici, prin 
vervă scânteetoare, amintiri hazlii şi diverse propuneri furtunos a= 
plaudate, s'au întrecut întru păstrarea neştirbită a bunei dispoziţii 
generale. 

Această întrecere n'a slăbit nici o clipă, mai cu seamă pe tema 
propunerilor edilitare de tot felul: concurau vorbitorii pentru capta= 
rea buneivoinţi a părintelui oraşului, care a şi fost destul de larg... 
în promisiuni. 

Astfel multe şi variate sau cerut: să se dea unor străzi anu= 
me specificate numele unor foşti profesori şi profesoare de marcă ; 
să se fixeze plăci comemorative pe casele fost locuite de mari barbaţi 
ai Iaşului; să se şi cumpere de comună aceste case; să se constru= 
ească în curtea şcoalei de arte frumoase o vastă sală de expoziţie 
pentru tinerii artişti pictori şi sculptori; să se fotografieze vechile 
clădiri în care au domiciliat oamenii noştri de seamă şi să se alcă= 
tuiască un album etc. etc., unele din propuneri având avantajul de 
a fi puţin costisitoare—ceeace şi accentuau. propunătorii lor—altele 
cusurul de a reclama mari cheltueli. Primarul pe toate le asculta cu 
un zâmbet mai mult sau mai puţin promiţător, 


Cele mai vii aclamații însă le stârni D-l 7. Pefrovici prin faptul 
că nu a cerut, ci a anunfaf anumite realizări: Tripticul Maiorescu= 
Confa=-Xenopol ce în curând urmează să fie înălţat în faţa Universi= 
tății şi aşezat între statuele existente M. Cogălniceanu şi M. Eminescu, 
apoi proiectata galerie de busturi ale Junimiştilor în grădina Copou. 

Admiţând că nu s'ar înfăptui decât o mică parte din cele soli- 
citate şi prevestite, incă tot istoric va rămânea “ospăţul» de exube= 
rantă voioşie junimistă dela 3 Mai 1936, prin acele îmbolduri care 


nici posibile n'ar fi fost, de nu era în capul Municipiului nostru 
vrednicul Primar, D-1 Osvald Racovitză. 


IV. Vizitarea bojdeucei 


A doua zi după şezătoare, inaugurarea expoziţiei şi ospăț, a= 
dică la 4 Mai, s'au îndrumat, în orele de înainte de prânz, multe din= 
tre personalităţile de pe întinsul ţării invitaţi la comemorare, precum 
şi numeroşi ieşeni, spre scunda şi sărăcăcioasa căsuţă din mahalaua 
Ţicăului, căsuţă de minimă valoare pecuniară şi estetică, de preţ nes= 
temat însă prin cel ce a locuit odinioară într însă, 

E vorba de boideuca lui Ion Creangă şi de piosul pelerinaj, la 
care au luat parte atâţia intelectuali de rasă, 

Cu evlavie s'au apropiat aceştia de foasta locuinţă a iubitului 
povestitor; cu evlavie au intrat în îngustă tindă, spre a trece apoi 
în cele două cămăruţe din dreapta şi stânga ei, singurele încăperi 
ale casei; cu evlavie şi încordată atenţie au ascultat toţi lămuririle 
date de D-1 Emil Ceicovschi, vrednicul ieşan care s'a devotat cu în- 
sufleţire operei de restaurare a bojideucii, păstrânduzi însă întocmai 
vechea înfăţişare, 

- Intruna din camere, cu emoție au văzut vizitatorii câteva o= 
biecte câre aparținuseră lui Creangă: ceaslovul . de pe vremea când 
era diacon, o păreche de ochelari ai lui, o nisiperniţă ş. a. În cea: 
laltă se află adunate scrieri publicate de el, cărțile didactice la care 
a colaborat, călindare,. fotografii, un bust. Colecţiile acestea urmează 
să mai fie complectate. i - 


Din fundul tindei sa păşit în ceardacul din dos, cu întinsa-i 
perspectivă asupra pitoreştei măhălăli a Ţicăului şi a melancolicelor 
dealuri pleşuve ce închid orizontul. In acest jcerdac îşi petreceau, 
după cum se ştie, multe ore din zi şi din nopţi cu lună bunii prie- 
teni Creangă şi Eminescu. La acele dealuri priveau amândoi „punân= 
du-se la tarlăle, până ce se făcea ziua albă“. Acum, învăluiți de a- 
ceastă amintire, vizitatorii amuţiră. Au fost momente de adâncă re- 
culegere, aveau doar în faţa lor priveliştea ce se oglindise pe vremuri 
şi în ochii cei isteți, sclipitori şi râzetori ai autorului „Amintirilor 
din copilărie“ şi în cei adânci, visători şi trişti ai celui mai mare 
gânditor şi poet al neamului! 

O contribuţie neaşteptată la întărirea reculegerii a adus=o cu= 
noscutul învăţător şi folklorist Alex. Vasiliu-Tăfărași, acest ţăran au- 
tentic cu plete lungi şi haină naţională, când, scoțându=și fluerul din 
traistă, se puse pe cântat o doină din cele de inimă sfâşiitoare. 

Subt aceste impresii părăsiră oaspeţii, tăcuți şi duşi pe gân= 
duri... bojdeuca lui Creangă. 


$ 

V. Reprezentaţia dela Teatrul Naţional 


Cu această reprezentație s'au încheiat serbările comemorative 
ale „Junimii“ dela Iaşi. Menirea spectacolului din seara de 4 Mai 
era de a reîmprospăta în memoria publicului şi'n deosebi a tineretu- 
lui studios bucăţi literare datorite unora din membrii celebri ai a= 
cestei Societăţi. 

Organizarea acestei ultime manifestări se datoreşte distinsului 
director al Teatrului leșan, D-lui Em. Serghie, precum tot d-sale se 
datoreşte faptul că „Şezătoarea“ sa putut ţine în sala aceluiaş aşe= 
zământ. Comitetul mulţumeşte călduros d-lui Serghie pentru larga 
d=sale contribuţie la reuşita serbării, 

Programul a fost compus din : 

I. Două schiţe de 7. L. Caragiale dramatizate şi anume : 

1. C.F.R, cu artiştii C. Ramadan, N. Meicu şi C. Sava ; 

2. Jusfifie, cu artiştii C. Ramadan, C. Sava şi D-na EŻ Foca. 

II. Canţonete de V. Alexandri şi anume: 

1. Soldan Viteazul cu dl. M. Grosariu ; 

2. Coana Chirifa în voiaj cu dl. Mil. Gheorghiu ; 

3, Clevefici cu dl. Gb. Popovici, 

Sala arhiplină a răsplătit pe toţi actorii cu aplause furtunoase. 

Nu ne îndeplinim decât o datorie exprimând tuturor execu- 
tanţilor întreaga noastră gratitudine pentru frumoasa înfăptuire a 
programului. 

In numele Comitetului 
C. Meissner 


Cele două „Junimi” dela lași 


„Junimea“ literară și „Junimea” politică 


mprejurări, independente de voința mea, cum se zice—dar, 
să o spun, şi o mică deosebire de concepţie—au făcut să 
nu pot asista la serbările de comemorare ale <Junimei», 
ținute în laşi la 3 Mai 1936. 
` Astăzi, când apare un volum festiv al acelei comemo- 
rări, ca vechiu membru devotat şi admirator sincer al «Ju- 
nimei» dela laşi, vin să-i aduc pe calea aceasta şi omagiul 
meu, fie-mi permis a zice: 

Omagiul adevărului. de 

Căci acesta a fost însuşi principiul de bază al «Juni- 
mei» care a însuflețit întreaga sa activitate, şi care se im- 
pune dar, mai cu deosebire, față de dânsa, oricând. 

Fără ca să poată fi vorba aici de nici un neadevăr, 
amintesc/ceea ce spunea în această privință marele îndru- 
mător al «Junimei», din primul moment al activităţei sale, 
în calitatea aceasta, Titu Maiorescu (In contra direcţiei de 
astăzi în cultura Română 1868): 


<Viţiul radical... în toată direcția de astăzi a Culturei 
«noastre, este neadevărul, pentru a nu întrebuința un cuvânt 
«mai colorat, neadevăr în aspirări, neadevăr în politică, nea- 
«devăr în poesie, neadevăr până în gramatică, neadevăr în 
«toate formele de manifestare ale spiritului public. 

In toate domeniile—în literatură, în ştiinţă, în politică— 
lupta «Junimei» dela laşi, a fost: luptă pentru adevăr. Aşa 
dar : numai respectând adevărul—faţă de orice şi de oricine 
ca şi faţă de ea însăși—o putem onorà. 

Aceasta a făcut înălțarea «Junimei», în orice privinţă : 
adevărul. Acesta a dat şedinţelor ei un farmec deosebit. Toc- 
mai: libertatea oricărui „junimist“, de a se ridica în numele 
adevărului—precum îl înţelegea el—împotriva oricui. 

De aici, dispoziţia aşa de glumeaţă, în formă, dar așa 
de serioasă în fond, care a făcut ca dezbaterile ei să se des- 
făşure libere, ferite de orice pedantism : 

«Anecdota primează». 


De aici, cealaltă formulă, ca o consecinţă: 

«Intră cine vrea, rămâne cine poate». 

Când vre unul—ca la orice societate „savantă“ —venea 
cu vre un studiu adânc, de pildă asupra unei probleme de 
«filosofie», sau asupra «monedelor antice», să zicem, studiu 
care ameninţa să paralizeze, în seara aceea, dar poate şi în 
altele încă, orice altă discuţie: «Anecdota primează», intervenea 
ca să salveze societatea. Cetiţi bine vă rog: nu anecdota; 
ci anécdota. Ceea ce este cu totul altceva: având un scop 
determinat. 

Aici se impune—tot în «interesul adevărului», de sigur— 
necesitatea explicărei titlului sub care expunem aceste con- 
sideraţii : Cele două Junimi de la Iaşi. 


Voesc să observ—ceea ce se trece adeseori cu vederea— 
că, la laşi, au fost două <Junimi»: «Junimea literară» şi 
«Junimea politică». 

Aceleaşi personalități marcante au format şi «Junimea» 
literară şi «Junimea» politică: înriurindu-se una pe alta. 

Titu Maiorescu, şeful autorizat al <Junimei> literare, 
a fost şi unul din reprezentanţii cei mai aleşi ai Junimei, 
politice. Precum Petre P. Carp, şeful recunoscut—dar vom 
vedea că nu în totdeauna urmat—al «<Junimei politice»: a 
fost și un junimist literar. Dintre ceilalţi, unii erau excluziv 
literari, ca: Mihail Eminescu, loan Creangă, Vasile Pogor, 
Anton Naum, |. Slavici, N. Culianu, A. D. Xenopol, V. 
Burlă, Miron Pompiliu, Ştefan Vârgolici, C. Meissner, Pa- 
vel Paicu, Al. Gr. Suţu, Pop Florantin. N. Volenti, Al. Philip- 
pide, etc. Alţii, erau excluziv politici, ca: Teodor Rosetti, 
Grigore M. Buiucliu, T. Ciupercescu, Petre Missir. lar o a 
treia categorie, totodată şi literari, şi politici: lacob Ne- 


_XYI -~ Serbările «Junimii» la laşi 


gruzzi, Nicu Gane, Leon Negruzzi. Acestei din urmă cate- 
gorii, i-am aparţinut şi eu: A. C. Cuza. 

Indrăznesc a mă cita şi pe mine. Nu din vanitate. Ci 
pentru că reprezint afirmarea hoiărâtă şi experimentarea unui 
adevăr politic, în mijlocul Junimei chiar. Adevăr: care astăzi 
triumfă. 

Deocamdată, oprindu-ne la «Junimea literară», amintesc 
aici admirabila caracterizare, cu totul exactă şi cuprinzătoare 
de cătră cel mai autorizat conducător al ei, Titu Maiorescu, 
care zice, în articolul său <Leon C. Negruzzi şi «Junimea» 


(Critice Vol. II 1892. p. 336) 


«Leon Negruzzi este şi el, în limitele talentului său, un 
«adept al acelei şcoale literare din lași, despre care mult s'a 
«zis, dar puţin sa înţeles, adecă al societăţii «Junimea». 

«Junimea» din laşi a fost—şi acum putem vorbi de ea 
«ca de un lucru trecut—o adunare privată de iubitori ai lite- 
<raturei și ai ştiinţei, de iubitori sinceri. Din întâmplare cei 
«d'intâi membri ai ei s'au găsit a fi înzestrați cu cunoştinţe, 
«destul de felurite, fiecare după studiile şi după gusturile 
«sale, încât să se poată complecta unii pe alţii şi tot odată 
«să se poată înţelege. Discuţiile cele mai animate, însă fără 
«nici un amestec de interese personale, i-au apropiat şi i-au 
<împrietenit, atrăgând încetul cu încetul pe mulți alţii a căror 
«dispoziție de spirit îi făcea accesibili la asemenea cercetări 
«adeseori abstracte. În primii ani ai acelor întruniri intime 
<s'a urmărit cu stăruință cetirea mai tuturor operilor litera- 
<turei române de pân'atunci, bune—rele, cum erau, şi pe 
«temeiul unor asemenea cetiri se iscau discuţiile: observări 
«critice, încercări de stabilire a unui teren comun de înţele- 
«gere, teorii conduse la extrem și apoi limitâte spre o apli- 
«care mai firească, expuneri ştiinţifice despre estetică, despre 
“limbă, despre scriere, despre multe alte obiecte ale gîndirii 
<omeneşti—căci ştiinţele se înrudesc--de omnibus rebus et 
«quibusdam aliis, totdeauna libere, adeseori îndrăzneţe, de 
«regulă vesele, niciodată per” male, sau meschine, sau înve- 
<ninate. Și se formase astfel o atmosferă de preocupări curat 
«intelectuale, care fără voie şi pe nesimţite ajunsese a stăpâni 
«pe toţi, așa încât orele petrecute odată pe septemână la 

«Junimea» steteau în cel mai mare contrast cu viaţa de toate 
«zilele „erau o lume aparte, un vis al inteligenței libere înalţat 
«deasupra trivialităţilor reale. Şi aşa de intensiv şi aşa de 
«puternic lucra această atmosferă asupra celor ce o respirau 
«încât formă ea însăşi o legătură între ei şii armoniză pe 
«toți pentru timpul cât dura, pe unii pentru toată viaţa lor. 

«Cele mai disparate spirite sau putut întâlni şi sau 
«putut însufleţi în acest contact: veselul voltairean Pogor cu 
«sistematicul politic Carp, melancolicul Teodor Rosetti cu 
«(pe atunci) humoristicul Iacob Negruzzi, scriitorul acestor 
«rînduri cu militarul autodidact M. Cerchez, traducătorul lui 
«Heine N. Schelitti cu franţuzitul M. Korne, închisul estetic 
<Burghele cu vârtosul glumeţ Creangă, juristul Mandrea cu 
<hazliul Paicu, agerul şi recele Buicliu cu sentimentalul Gane, 
«spaniolul Vergolici cu obscurul german Bodnărescu, hora- 
<jianul Ollănescu Ascanio cu liricul ofiţer Șerbănescu, tăcu- 
«tul Tasu cu vorbăreţul lanov, viul cugetător Conta cu poli- 
«graful Xenopolu, exactul Melic cu «volintirul» Chibici, 
<amarul critic Panu cu blândul Lambrior, anecdotistul Ca- 
<raiani cu teoreticul Misir, bunul «papa» Culianu cu epi- 
<gramaticul Cuza, isbucnitorul Philippide <Hurul> cu blajinul 
«Miron Pompiliu, super-gingaşul Volenti cu filozoful Burlă, 
«popularul Slavici cu rafinatul Naum, înaltul visător Emi- 
nescu cu nemilosul observator Caragiale, şi alţii şi alţii în 
<umbră şi în penumbră, iar din când în când în mijlocul lor 
<intineritul Vasile Alexandri cu farmecul povestirilor lui. 

«Unde sunt aceste timpuri şi unde sunt aceşti oameni | 

<A venit realitatea practică, au venit cerințele vieţei 
<publice şi i-au aruncat în diferite sfere de acţiune, lar unde 
«începe acțiunea, încetează răgazul contemplativ, 

«Şi totuşi cutez a zice, că la cei ce mai sunt în viaţă 
«din vechia «Junime» literară, şi chiar la cei desbinaţi astăzi 
<prin luptele politice, a remas ceva statornic şi comun: în 
«viața lor privată amintirea or="or petrecute la «Junimea» 
«printre cele mai fericite moenie ale tinereței lor, în viaţa 
«publică o mai mare accesibilitate pentru orice idee de in- 
«teres general». 


Această caracterizare minunată, a «Junimei» literare: 
II 

datorită lui Titu Maiorescu, corespunde întru totul celor ce 
am văzut şi am simțit şi eu, în contact cu întrunirile «Junimei» 
şi cu acei prieteni neuitaţi, cu cari am trăit împreună. Soco- 
tesc şi eu acele momente ca printre cele imai fericite şi mai 
rodnice, ale vieţei mele, nu numai ca desfătare sufletească, 
ci servindu-mi și mie ca o temeinică îndrumare în viaţă. 

La şcoala «Junimei» dela laşi—căci a fost mai întâi de 
toate o adevărată «şcoală» —mi-am desăvârşit şi eu educaţia 
mea. La desbaterile ei, la cari participau cele mai alese spi- 
rite, se aduceau în discuţie problemele variate ale culturei 
în genere, literare, stiinţifice şi artistice, cu o competență de- 
săvârşită şi într'un spirit de cea mai perfectă urbanitate, Nu 
mi s'a întâmplat ca la aceste întru totul libere discuţii, să 
văd vreodată —ași pntea zice să simt—vre-un conflict personal. 
ln ultima analiză, aceea ce hotărea era «gluma» : magica pu- 
tere de armonizare a spiritelor— «spiritul». In «Junimea» lite- 
rară—era riguros interzisă <politica». In «Junimea» politică — pot 
zice cu totul intimă pe vremea aceea, şi în care nu erau admişi 
decât câţiva prieteni—nu se făcea literatură: rezervată cu 
totul celeilalte Junimi. 


~ 

Anul 1884 are o deosebită însemnătate pentru «Junimea». 
fiind ultimul an în care «Convorbiri literare» au apărut la Iaşi, 
In anul acesta apoi, Junimea îşi serbează la laşi a XX-a 
aniversară a înființărei sale, prin organizarea, ca de obiceiu, 
a unui “benchet», al cărui anunț hazliu îl reproducem aici 
textual: 
<Anunciu Important. 


<Un hoţ 


snu e numai acela care fură pe altul în virtutea art. 306 şi 
«urm. Cod. Pen., ci mai ales acela care cu deplină conştiinţă 
«se fură pe sine îusuşi. Şi n'ar fi oare un adevărat furt- şi 
“o adevărată tălhărie când un <Junimists s'ar absenta de la 


<a XX-a Aniversară 
<a Societății Junimea 


“unde cu prețul mai puțin decât minim şi mai mult decât 
«derisoriu de 

<numaí 30 lei 


«poate bea, mânca şi petrece fisicamente, intelectualmente 
«şi moralmente. 
Două sări derăndul ? 


«In 5 Ianuarie 1884 la 8 oare sara vor fi ciaiuri, cozo- 
«naci, cafele, ciocolăzi, amestecate cu literatură la Otelul 
«Binder în laşi, saloanele No. Iar a doua zi în 6 Ianuarie 
«la 6']; oare sara, tot la zisul otel va avea loc un splendid 
«şi în analele Junimei ne mai pomenit r 


«<Benchet 


«cu mâncările cele mai alese, vinaţurile cele mai indigene şi 
«cele mai străine, îngheţetele cele mai reci şi cu cheful cel 
«mai tradițional. 
«Pentru care face poftă, 
a ; ; i 
«Secretarul cel mai perpetuu ştiut şı cunoscut», 


Această serbare a întregei <Junimi», a avut succesul 
—tradiţional—cel mai desăvârşit, după cum mi sa spus, Căci 
în timpul acesta, eu mă aflam în streinătate. 

La sfârşitul aceluiaş an 1884, întorcându-mă la laşi, 
mi-a revenit mie cinstea de a lua iniţiativa serbărei centena- 
rului mişcărei lui Horia, la care s'au asociat, în deosebi, şi 
câţi-va «Junimişti», din cei mai afirmaţi: Miron Pompiliu, 
loan Creangă, Mihail Eminescu el însuşi, Gh. Negruzzi, 
avocat, fratele cel mai mic al lui Iacob şi Leon. In vederea 
acestei serbări—care avea un caracter hotărât «naționalist», 
de susținere pe față a fraților noştri Români din Austro-Un- 
garia—am scris câteva articole, în «Noua Revistă», care a- 
părea la laşi : provocând atacurile presei ungurești împotriva 
românilor ardeleni, din Regat, expuşi astfel poăte la rigorile 
guvernului nostru. La aceste atacuri, “a grăbit să răspundă 
«Noua Revistă», în unul din articolele sale de fond, sub tit- 
lul «Aniversarea lui Horia» (laşi, 22 lulie—A4 August 1884, 
pag. 313): 


«Ca şi la ocasiunea tristei serbări a centerarului răpi- 
«rei nelegiuite a Bucovinei, asupritorii Românilor de din- 
«colo de munţi au început a insinua contra celor ce au dat 
<ideia serbărei centenarului revoluţiei din Transilvania. 

“Astfel un ziar unguresc din Pesta, vorbind despre ea, 
“spune că iniţiativa a fost luată de nişte Români fugiţi din 
«Transilvania, de nişte oameni de nimic, cari nu merită nici 
<o consideraţiune şi că prin urmare nu trebue să i se dea 
«nici o importanță. 

<Protestăm contra acestor neadevăruri avansate de «Pes- 
«ter Lloyd». Ideia a fost dată de d. Alexandru C. Cuza... 
<băştinaş Moldovan. 

«Apelul făcut de el prin coloanele acestei reviste şi-a 
«găsit un ecou în toate-inimele româneşti ; şi de aceia fără 
“a ne îngriji câtuşi de puţin de bârfelele unor ziare fie stre- 
<ine, fie chiar româneşti, nădăjduim că această serbare va 
“lua proporţiunile ce se cuvine să le iee». 


Serbarea lui Horia, sa ținut, în adevăr, Duminică 21 
Octombrie 1884, şi a avut un strălucit succes. La ora 6 p.m. 
un impozant. cortegiu, compus din mai multe mii de cetăţeni, 
a pornit de la Universitate, în frunte cu comitetul organiza- 
tor, cu studenţimea, cu muzica Regimentului XII, cu pur- 
tători de facle, mergând la Statuea lui Ştefan cel Mare, din 
fața Palatului, unde sau ţinut mai multe cuvântări, şi tre- 
când apoi la monumentul din grădina Barnovski, unde a 
comemorat amintirea Voevodului martir Grigore Ghica. După 
aceste manifestații entusiaste, cortegiul s'a dus la sala festivă 
de la Hotelul Traian, oferită gratuit de proprietarul bine 
cunoscut şi fost primar al Iașului, Scarlat Pastia, unde urma 
să aibă loc banchetul. 

La banchet, la. care am luat parte şi eu ca Si ala sin- 
treaga manifestație—să zicem <incognito», îmbrăcat civil, căci 
îmi făceam serviciul militar—au asistat între alţii: Mihail 
Eminescu, loan Creangă, Miron Pompiliu, Gh. Negruzzi, 
Gh. Panu, A. D. Holban, Th. Speranţă, Gavril Muzicescu, 
S'au ținut fireşte, mai multe tuasturi, între cari tuasturile lui 
Ion Creangă şi Gh. Negruzzi pentru Eminescu, căruia i s'a 
făcut o strălucită ovaţie. Poetul, profund emoționat, a răs- 
puns, zicând: 

«Să ridicăm paharul pentru acei pe umerii cărora 
«apasă toate greutățile neamului nostru, pururea obij- 
<duiți : pentru țărănimea românească». 

Cu însuflețite strigări şi aplause nesfârşite, poetul a 
fost aclamat, îmbrăţişându-l, cu lacrimi în ochi, bunul său 
prieten loan Creangă. Au urmat cântările înflăcărate ale tu- 
turor : Deşteaptă-te Române. Cântecul lui Horia. Patria Română. 


Ba, nu, nu măi trâţioare 
Pentru că Românul are 
Patrie mai mare... 
La această serbare, cu adevărat naționalistă, a interve- 
nit şi un mic incident—să zicem «diplomatic» — cuprinzând o 
idee mare, ce era să se realizeze mai în urmă. La banchet 
a asistat şi cunoscutul reprezentant al marei boerimi moldo- 
vene, N. Rosetti— Roznovanu — cunoscut <rusofil», din casele 
căruia pornise mişcarea separatistă de la 3 Aprilie 1866, insti- 
gată de Ruşi. Luând cuvântul, Roznovanu a cetit o scrisoare 
de scuze că nu a putut să asiste, a Prințului Emmanoil Co- 
naki Vogorides, cum semna, zicând între altele, (fost candidat 
la Tronul Bulgariei în 1875): 
<La anul 48, împreună şi alăturea cu românii, s'au scu- 
<lat şi s'au luptat în contra revoluţiunii maghiare, noroadele 
<slavonice, serbii, slovacii, croații, cari locuese pe teritoriul 
«aşa numitei coroane a lui Sfântul Ştefan. Tot așa şi în viitor 
«când vremile vor veni, numai unirea românilor cu slavii va 
«fi în stare să zdrobească jugul apăsător al cuceritorilor a- 
«siatici. Ea va aduce emanciparea tuturor popoarelor autocione, 
«cari vieţuesc de la Marea Neagră la Alpele Iulie, şi de la 
«Carpaţi la Marea Egee, şi cari sunt singure legiuite stă- 
<pâne, pe pământul de unde se hrănesc». 


O adevărată profeție! Adeverită peste câțiva ani, la 
1916, ea face onoare—lăsând la o parte tendinţele filo-ruseşti 
—gândirei politice a prinţului Emmanoil Conaki Vogoride, 
decedat de curând la Paris, nepot al lui Conaki, şi editor 
mai pe urmă cu o minunată prefaţă, a poeziilor lui. (laşi 
Noembrie 1886). ° 

Serbarea lui Horia de la 1884, are însă şi oare-care în- 
semnătate, pentru Junimea, vădind cu prilejul ei : tendințele 
hotărît noționaliste—cum nici nu sar fi putut altfel—ale ce- 
lor mai calificaţi <junimişti». Cât pentru mine, trăind în 
mijlocul lor am avut fericirea atunci să cunosc pe Mihail 

Eminescu, cum am arătat în cele scrise de mine, acum Câţi-va |. 
ani pentru «Eminescu comemorativ, Album Artistic Literar în- 
tocmit de Octav Minar. Iaşi», zicând: 


Reîntors în ţară, vremelniceşte, de la studii, pe la 1884, 
am avut fericitul prilej, să-l cunose pe marele poet, în cer- 
cul unor prieteni comuni, din care făceau parte. mucalitul 
povestitor loan Creangă; cicălitorul critic șef al caracudei, 
şi al triburilor clefăitoare de la Junimea, Miron Pompiliu ; 
simpaticul compozitor Wilhem Humpel; talentatul poet Pe- 
tru V. Grigoriu, veselul nostru «Buduşcă», cum i se zicea, 
şi alții, prea curând dispăruți dintre noi. 

Pe atunci, Eminescu era, după întăiul acces al boalei, 
restabîlit pe deplin, cu înfățișarea senină, cu fruntea înnaltă, 
şi minunat arcuită, cu privirea blândă din ochii sei prea 
mici, visători, cu zâmbetul iertător şi nirvanic. O uşoară 
încovoiare a umerilor, o îngraşare prea timpurie, cu urme 
de bugezeală a feţei, erau singurele semne ale stării lui de 
suferință şi ale scăderii puterilor lui. De altfel, un suflet 
de copil, ce nu se cunoaşte, impersonal până la desăvârşită 
uitare de sine, şi, ca un şcolar zburdalnic, de obiceiu se- 
rios, melancolic şi tăcut. Părea a fi stăpânit de un neastâm- 
păr lăuntric, de un dor nemărgenit de necunoscut. De câte 
ori nu lam auzit îmbiindu-mă : să ne ducem—să plecăm de- 
parte, într'o pribegie fără ţintă şi fără sfârşit. 

Iți făcea impresia, nu a unui om necăjit de neajunsu- 
rile traiului, ci a unui gânditor care plutia mai presus, a 
unui exilat din lumi ideale. 

Când lam cunoscut prin 1884 în laşi, Eminescu locuia 
în curtea Otelului România, legendarul Petrea Bacalu, în do- 
sul, şi în parte, pe locul ocupat acuma de Sala Pastia, în- 
tr'o mansardă, din podul unei şuri de piatră, la care te: 
urcai pe o scară exterioară. Printr'o ușă cu geam, dând 
de-a dreptul afară, pătrundeai în această cameră, spațioasă 
de altfel, dar joasă în plafon, fără prea multă lumină, având 
un pat, un scaun şi o masă simplă, ca mobilier, Cărţile şi 
ziarele erau aruncate pe jos. 

Nu lipsa îl făcea pe Eminescu de sigur să prefere a- 
ceastă odaie ori-cării alte încăperi a otelului, în care ar fi 

putut locui, ci farmecul izolării. In mjjlocul oraşului, trăia 
sihguratec, în afară de zgomotul banal şi de promiscuita- 
tea supărătoare a vieţii de han. i 

Acelaşi sentiment al -tăinuirii, îl făcuse, altă dată, să 
şadă  într'o altă mansardă, a caselor Jby din laşi, şi-l îm- 
piedica să se folosească de ospitalitatea ce i se oferia de 
prietenii săi. 

Fie-mi îngăduit a arăta că eu însumi am căutat să-l 
scot din podul șurii de la Pastia, temându-mă să nu cadă 
într'o zi, de pe scară. I-am pregătit atunci o cameră, în 
condiţiile cele mai bune, cu totul isolată având intrare de- 
osebită, cu ferestrele în grădină la locuinţa mea (din strada 
Coroi), unde eram singur, după ce-mi făgăduise că va veni. 
Dar supt diferite pretexte, Şi-a tot amânat mutarea. Am 
“înțeles că prefera: să locuiască chiar în centru, în apro- 
piere a localurilor pe care le frecventa, temându-se, de sigur 
să nu supere pe cineva, cu intrările lui neregulate şi târzii. 

Avea însă şi o scuză a vieţii lui zbuciumate, în afară 
de temperamentul său. Suferia mult din cauza unor ulcere, 
de care erau cuprinse amândouă picioarele de la genunchi 
până la glezne, cauzându-i mari dureri, care-l împiedicau 
să doarmă. 

Adeseori mi sa întâmplat să-l întovărăşesc acasă, pe 
la ora unsprezece noaptea, lăsându-l să se culce. Şi aflam 
a doua zi că s'a sculat petrecând până în ziuă. De altfel, 
fatalitatea părea că-l urmăreşte. Intro seară, intrând acasă 
a alunecat pe ghiaţă, în poarta otelului, rupându-şi piciorul 
ceia ce la silit să stea mai multe săptămâni în cura spita- 
lului Sf. Spiridon, unde mă duceam să-l văd, şi unde-l gă- 
siam cetind, sau trecându-și vremea cu jocul de şah. 

Tot în acest timp, ne-am pus să-l hotărâm a se foto- 
grafia, neexistând pe atunci decât două portrete ale lui, 
acel din Praga, la vrâsta de douăzeci de ani, şi acel făcut 
pentru tabloul societăţii «Junimea», din laşi. Insistenţele 
noastre au fost multă vreme zădarnice. In sfârşit, într'o zi, 
profitând de bunele lui dispoziţii, lam luat de pe terasa 
otelului Traian, împreună cu Wilhelm Humpel şi cu Petru 
V. Grigoriu, şi aşa, îmbrăcat în costumul său alb, de vară, 
cum era, ne-am dus cu toții la atelierul de fotografie Nes- 

tor Heck, unde a consimţit a se fotografia, însă numai în 
grup, alăturea de noi, 

Ne-am și aşezat împreună. După indicaţiile noastre, 
însă, fotograful Pa scos numai pe dânsul, ceia ce nu puţin 
la supărat mai apoi, văzându-se amăgit ca un copil. 

Tot pe la 1884, am luat parte, împreună cu dânsul, cu 
Creangă, cu Pompiliu şi cu alții, la banchetul de la Otelul 
Traian, pentru serbătorirea amintirii lui Horia. Aici, îa mij- 
locul zgomotului de la sfârșit, sa ridicat Eminescu, închi- 
nând paharul său pentru țărănimea românească. Impresia a 
fost covârșitoare, şi banchetul sa terminat cu o impună- 
toare manifestaţie pentru: poet. 

«În vara anului 1885 însă, împrejurările ne-au silit să 
ne despărțim.  Intorcându-mă în străinătate, lam lăsat pe 
Eminescu, deplin sănătos, în grija numeroşilor săi admira- 
tori şi prieteni din Iaşi, unde ştim că la ajuns boala, pen- 
tru a doua oară, în 1886, aşa că a fost internat în ospiciul 
de la Neamţ. 

La întoarcerea mea, în Decembrie 1886, Emineseu era 
încă bolnav, restabilindu-se abia în primăvara anului 1887, 
când a plecat la Botoşani, là soră-sa Henrieta. De la dân- 
sa, cu care era în corespondenţă, Miron Pompiliu a primit 
într'o zi o telegramă desperată. Ni se spunea că : «Mihai e 
în “ultimele momente, cerându-ni-se numai decât să vină 
unul din noi, Pompiliu sau eu acolo. Știind că era suferind, 
şi crezând în adevăr că ar fi survenit cine şţie ce compli- 
cație, am plecat imediat amândoi, 

Ajungând în Botoşani, la miezul nopţii, ne-am dus de-a 
dreptul la locuinţa poetului, unde ne-a primit Henrieta după 
o aşteptare de o jumătate de oară, zdrobită de suferință. 
Biata femeie era paralitică, şi nu putea să se mişte decât 
cu ajutorul unor bandaje de fier, pe care se trudise să şi 
le puie. In timpul nopţii, neavând servitoare, când Mihai 
striga, era silită să se târâe pe brânci, până la patul lui, ca 
să-l poată servi, cu un devotament admirabil. 

A doua zi numai, l'am văzut şi pe Eminescu. Se găsia 
sărmanul, într'o stare de prostraţie desăvârşită. Şa uitat la 
noi fără a ne cunoaşte, şi fără a vorbi un cuvânt, privind 
numai cu ochii aiuriţi, nu însă de slăbiciune, căci altfel a- 

rată încă voinic, ci din cauza afectărei creerului, dând spe- 
ranţe de îndreptare, care ştim că Sau şi realizat, mai 
târziu. 
f După ce ne povesti suferințele lor, arătându-ne starea 
de lipsă în care se aflau, la plecare, Henrieta îmi dădu şi 
unele manuscripte, mai recente ale poetului. Pe bucăţi de 
hârtie proastă, mototolită, erau versuri scrise cu creionul, 
care de abia se mai puteau ceti, şi printre aceste: „Kamadeva“. 

Transcriind imediat această poezie, pe care mai apoi 
am trimes-o lui lacob Negruzzi pentru „Convorbiri“, m'am 
dus în odaia de alături, în care şedea poetul pe pat, şi i-am 
cetit-o, uitându-mă la dânsul. Intr'un moment, privirea lui 
rătăcitoare s'a concentrat : părea că'şi aduce aminte de ceva 
de demult. A fost însă numai o clipă, suficientă pentru a 
ne face să sperăm, dar fără ca să fi parvenit a-l însufleţi 
din starea automatică în care lam găsit. 

lată însă, şi celelalte strofe, care nu au fost încă pu- 
blicate, pe care mi le-a dat Henrieta atunci : 


Odată te-am văzut 
Și-am stat încremenit. 
Și cruda fost durerea, 
Cu care te-am iubit, 


Te văd a doua oară, 
„Şi glasul tău Vascult, 
Și ştiu numai atâta: 
Că te-am iubit prea mult. 


Şi de-atunci, de pe patul lui'de suferințe dela Botoşani 
în primăvara anului 1887, nu lam mai văzut pt poet. Pot 
zice chiar că nici nu mai era el, afară doar de clipa, în care 
a părut că-şi aminteşte de Kamadeva—«fiul cerului albastru 
şi al ilusiei deşerte». 


Cu Junimea, ea însăşi, în timpul acesta, de pe la 1884, 
am stat în cea mai strânsă legătură, luând parte la toate 
manifestările ei atât literare cât şi politice: acestea fără 
întruniri regulate, săptămânale, ca ale Junimei literare, ci 
numâi ca relaţii prietenești. La atât se reducea, pe vremea 
aceea aproape toată Junimea politică dela laşi. Neavând nici 

un fel de organizație: cu preşedinte, vice-preşedinți, statute, 
program, cotizații, adunări de partid. Căci nu ca organizație 
materială, de` „partizani“—cari ar fi căutat să fie pe cât 
mai numeroşi—a jucat Junimea de la Iaşi un rol în politică. 
Ci numai ca direcție spirituală, din care Sa format în urmă, 
mai mult la Bucureşti : Partidul Constituţional. 


A. C. Cuza 

Primarul oraşului laşi 


laşii din timpurile cele mai îndepărtate şi până astăzi 

a dat țării noastre, neamului şi chiar omenirii poate, pe 
deoparte, iar pe de altă parte a ne afirma dreptul de a cere 
de la toţi să se dea Iaşilor la rândul lui, ceia ce i se cuvine 
pentru tot trecutul lui de glorie, de jertfe și creaţiuni depe urma 
căror alţii au profitat mai mult decât leşenii, o datorie civică 
faţă de acest trecut al oraşului nostru ne-a îndemnat pe noi, 
cei cari am luat iniţiativa, să vă poftim la comemorarea de astăzi. 

Spuneam cândva și o spun şi aici că Iașii înseamnă și 
trebuie să insemne pentru ţară şi neamul românesc mai mult 
decât un simplu oraș, câci el, vechia capitală a Moldovei, poartă 
încă urmele şi mărturiile tuturor actelor mari și faptelor bune 
ale străluciţilor domnitori ce i-a avut Moldova, ale multor 
boieri vechi de seamă, ale marilor mitropoliți şi ale multor 
mari cărturari şi dascăli; prin el s'a realizat unirea de la 1859 
în urma jertfei de sine ce a făcut, despuindu-se de tot ceiace 
însemna foloase şi avantaje ale unei capitale de ţară, fără să-i 
pese de pierderile şi ruina cărora era sbrtit să le cadă pradă 
„chiar dacă ar fi fost să crească iarbă pe ulițele Iașului“ după 
cum sa rostit aşa de frumos și de hotărât marele Mihalache 
Kogălniceanu, simbolizând în aceste cuvinte celebre, spiritul de 
jertfă caracteristic moldovanului şi în special ieșanului. 

Iașilor i-a fost dat printr'o poruncă a soartei să trezească 
în el primele începuturi de cultură și să se mândrească cu 
cele mai vechi şcoli: şcoala Vasiliană şi mai târziu Academia 
Mihăileană și cea dintăi uriversitate din ţările româneşti şi tot 


| | a da la iveală, spre cunoștința tuturor, tot ceiace 

în el să ia naștere primul teatru românesc şi primele mișcări 
literare ajunse apoi în toată splendoarea lor în cadrul „Ju- 
nimei literare“ a cărei comemorare o facem azi. 

lată dece acest laşi trebuie cercetat cu deamănuntul, tre- 
buie răscolit în tot trecutul lui și trebuie înțeles, căci el cuprinde 
într însul monumente, aşezăminte şi amintiri legate de trecutul 
țării şi al neamului, care trebuiesă intereseze întreaga ţară. 
Tradițiile lui aparţin neamului, el fiind numai păstrătorul şi 
tăinuitorul lor, deaceia, după cum minierii răscolesc adâncurile 
pământului pentru a scoate la lumină pietrele scumpe și toate 
bogăţiile cari zac în ele, tot aşa ne-am propus şi noi să răs- 
colim trecutul, până în cele mai mari adâncuri ale lui, pentru 
a da la iveală comorile care nu trebue să zacă închise în ele, 
ci trebuie să strălucească totdeauna înaintea ochilor tuturor 
generaţiilor ca luceleri de orientare şi să slujească mereu ca 
izvoare de virtuţi şi idealism cu care să se cinstească şi viito- 
rul, precum s'a cinstit şi trecutul, 

De aceia am socotit să ne îndeplinim o datorie de buni 
ieşeni de a vă aduna aici in jurul acestor doi venerabili frun- 
tași d-nii: Const. Meissner şi Alexandru Cuza, păstraţi. nouă 
de voinţa lui Dumnezeu până în zilele noastre, cu dorinţa de 
a-i păstra şi mai departe ca ostateci ai bunelor tradiții ale miș- 
cărei culturale şi spirituale pe care le-a reprezentat în trecut 
nu numai pentru laşi, dar pentru toată ţara şi pentru întreaga 
suflare românească de oriunde, „Junimea literară“; de altădată, 
de la noi dela laşi. Se cuvine a ne aduce aminte cu evlavie, 
înălțare sufletească şi mândrie d: ea, azi la trecerea a aproape 
15 de ani de la naşterea ei și la această răspântie a vremuri- 
lor să ne scotocim conştiinţele spre a cerceta dacă nu ne vom 
ii abătut prea tare din cărarea bunelor tradiţii isvorâte sau 
purcese din înţelepciunea, activitatea şi operele unor sămănă- 
tori străluciți ai culturei și marilor idei care s'au fixat la baza 
dezvoltărei statului nostru, precum au fost: Titu Maiorescu, 
Iacob Negruzzi, Vasile Conta, Eminescu, Vasile Alexandri, Crean- 
să, Nicu Gane, Vasile Pogor, Petre Carp, Culianu, Caragiale, 
Anton Naum şi restul până la 101 după catalogul „Junimei“. 

Pentru a încheia scurta mea introducere şi ada rând ce- 
lor ce cu tot dreptul şi cu toată competința vă vor reda tot 
coloritul în care se imbracă „Junimea“, îmi daţi voe să evoc 

„PESE O DESPRE DE A SERE DARE AENT, 


cu slabele mele puteri idealismul curat şi înălțător de care au 
fost însuileţiți membrii acelei <Junimi», de au putut conlucra 
laolaltă în cadrele acestei societăţi, respectuoşi până la capăt 
pentru lozinca: «In societatea noastră nu se face politică» ca 
un omagiu închinat libertăţei părerilor şi astfel ne-au dat pildă 
că fruntaşi din cei mai de seamă ai vieţei publice şi culturale, 
cu diverse și chiar opuse păreri pe tărâm politic, unii chiar și 
pe cel ştiinţific sau literar, au putut colabora la marea operă 
culturală pe care au îndeplinit-o în slujba țărei, a binelui şi a 
adevărului. 

Slavă şi recunoştinţă amintirei lor şi fie ca generaţiile mai 
tinere și cele viitoare să nu uite trecutul acesta şi să găsească 
în el izvor de idealism la fel pentru binele și propăşirea ţărei. 


[aul răulit de di [ratan Braila 


Rectorul Universităţii Mihăilene 


măra printre profesorii ei pe mai mulți dintre membrii 

„Junimei“ în frunte cu întemeietorul și îndrumătorul ei îm 
cele estetice și critice şi printre slujbașii ei la Bibliotecă pe cel 
mai mare nu numai din generaţia „Junimei“, nu poate lipsi de 
la o comemorare pioasă şi sfântă a adolescenţei culturii româ- 
neşti, a acelei adolescenţe care ne-a dăruit pe de o parte pe 
Titu Maiorescu, marele şi înțeleptul îndrumător după Asachi și 
Mihail Kogălniceanu, pe de altă parte piscurile cele mai înalte 
ale creaţiei artistice la noi întrupate în Eminescu şi Creangă. 

Ştiinţa românească nu a stat pe loc de atunci încoace și 
nu s-a oprit unde fusese ridicată pe vremea „Junimei“, ci s'a 
ridicat necontenit și a ajuns să nu fie numai debitoare a ştiin- 
tei din Apus. Şi totuşi o adâncă smerenie ne cuprinde, când 
facem o comparaţie între vremile de acum şaizeci—șaptezeci 
de ani şi vremile noastre, 

Oricine vede astăzi mai bine decât mai înainte, că Emi- 
nescu şi Creangă s'au ridicat de-odată ca din nimic, cum s-ar 
ridica Ceahlăul dintre dealurile din Sudul Iaşilor, spre a se 
înălța până la culmile artei desăvârşite şi rămâne încremenit 
în fața acestei minuni de care este capabil geniul; dar când 
este de cântărit rolullui Mihail Kogălniceanu şi apoial lui Titu 
Maiorescu cu cercul „Junimei“ din jurul său, nu trebue ui- 
tat că faţă de starea culturală a mediului românesc de pe aici 
diferenţa între nivelul reprezentat de ei şi între mediul căruia 
i se adresau era aproape aceiaşi ca şi aceea dintre cei doi scrii- 
tori şi publicul cel «mare? : Asachi şi Kogălniceanu la început, 


| ge din lași, care a avut fericirea de a putea nu- 

apoi Maiorescu şi cei din „Junimea“ şi un cerc restrâns de scri- 
itori şi de boieri erau tot atât de sus față de media culturei 
românesti, cum era Eminescu faţă de aceia, drept al căror <e- 
pigon> el considera generaţia sa. 

Prin prisma aceasta privim noi activitatea desfăşurată de 
«Junimea» şi atunci valoarea îufăptuirilor ei apare sub întăţi- 
şarea ei reală şi istorică, iar noi, repetând vorba lui Eminescu: 
„voi credeaţi în scrisul vostru“ cu smerenie le recunoaştem 
proporțiile de eroi în ale culturii şi prin aceasta superioritatea 
față de noi. Pe vremea lor şcolile trebuiau create, învățătorul, 
profesorul secundar trebuiau pregătiţi, înzestrați cu suflet şi 
trimişi în apostolat. Și ei toate acestea le-au făcut. Şi au dat 
și ucenicilor lor suflet din belşusul sufletului bogat cu care e- 
rau înzestrați, asisurându-și astfel un drept nemuritor la admi- 
raţia şi recunoștința noastră. 

Dar spre marea noastră bucurie mai avem şi astăzi îna- 
intea noastră bătrâni (bătrâni după ani, nu după suflet) cari au 
făcut parte nu numai din generația «<Junimei» ci chiar din cer- 
cul ei, bătrâni, cari au avut fericirea de a cunoaște pe Maio- 
rescu în vremea când dădea direcţie nouă culturii românești și 
pe Eminescu în vremea când viziunea lui profetică îi arăta ca 
o unitate reală şi indisolubilă românimea «De la Nistru pân la 
Tisa», bătrâni, cari odată intraţi înspre toamna zilelor lor au a- 
vut şi fericirea de a vedea înfăptuită aievea viziunea profetică 
a poetului, ubirea politică a Românilor. Au avut timp să vadă 
realizarea Unirei la 1859, au avut timp să trăiască toată ascen- 
siunea ce a urmat, independenţa, regalitatea, întemeierea statu- 
lui în toate domeniile şi să vadă şi încoronarea trecutului plin 
de sbucium și de năzuinţe prin unirea din 1918: sămânţa a- 
runcată în al treilea sfert al secolului trecut dându-și roadele. 
Nu cunoaștem sentimentul invidiei, de aceia îi înconjurăm cu 
tot respectul nostru și îi fericim, Căci fericiţi sunt aceia, că- 
rora le-a fost dat să vadă și să cunoască şi să colaboreze la 
sădirea pomului, să vadă pomul îngrijit şi de dânşii, crescând 
şi formându-şi o coroană din ce în ce mai mare și mai bogată 
şi mai plină de posibilități de fructe abundente, Fericiţi mai a- 
les, dacă seninătatea ințeleaptă, pe care le-o dă vrâsta şi tre- 
cutul atât de bogat în roade, le-o fi dând putinţa să întrevadă 
în zbuciumul atât de tulbure al prezentului în ciuda tuturor 

umbrelor şi năzuinţa spre linia luminoasă şi mântuitoare a în- 
tărirei culturii românești şi a consolidării neamului nostru pe 
toate tărâmurile. 

De aceea Universitatea Mihăileană, închinându-se smerită 
inaintea celor ce acum şaptezeci—șaizeci de ani au lărgit teme- 
liile culturii noastre naţionale și i-au imprimat direcţia nouă şi 
sănătoasă, aduce omagiul său -de venerație şi acelor fericiți 
cari se găsesc în mijlocul nostru şi le urează să trăiască până 
când vor putea spune că au văzut mântuirea neamului a- 
sisurată şi fără putință de a mai fi destrămată. - 


A 
aj 

președintele comitetului de organizare 


Onorat auditoriu, 


u fără emoție rostesc aceste două cuvinte „onorat auditoriu, “ 
odinioară sacramentale, cu care conferenţiarii junimişti se a 
dresau asistenţei adunate în marea sală a Universităţii vechi 
—astăzi Facultatea de Medicină—spre a asculta mult preţui= 

tele lor prelegeri populare. Aceasta era formula neschimbată cu ca- 
re=şi începeau cuvântările lor Titu Maiorescu, Petre Carp, Teodor 
Rosetti, lacob Negruzzi, Vasile Pogor şi toţi care au urmat după ei: 
Până şi cei mai nedisciplinaţi, ca Gh. Panu bunăoară, nu şi-ar fi 
permis vre-odată să se abată dela regula stabilită. Deoarece ne-am 
întrunit astăzi aici spre a ne reaminti acele vremuri de demult apuse, 
am găsit de cuviinţă să mă prezint Domniilor voastre, evocând salu- 
tul: „Onorat auditoriu“. 

De asemenea nu fără emoție apoi constat că nu numai laşul, ci 
şi Ţara întreagă îşi îndreaptă privirile cu deosebit interes spre vechea 
„Junime“. Cumcă aşa este, /o dovedeşte faptul că, în timpul din urmă, 
mi se tot cere, ca unuia din cei foarte rari «vechi» jurimişti încă în 
viaţă, să-mi răscolesc amintirile, doar va mai eşi la iveală vre-un a- 
mănunt inedit, fie el chiar şi de mică importanţă. 

E semnificativă necesitatea aceasta sufletească ce o simte lumea 
intelectuală de astăzi de a scormoni trecutul, acel trecut din care ve= 
chea «Junime» e una din verigi. 

Mä întreb: redeşteptarea atât de vie a dragostei pentru ceea ce 
a fosf, să nu fie motivată oare de mâhnirea față de ceea ce esfe, de 
scârba ce o provoacă cele ce se petrec subt ochii noştri: incorectitu= 
dinea şi necinstea atât de generalizate, arivismul uluitor al multora 
la înalte situaţii nemeritate şi la averi suspecte, deslinţuirea până la 
paroxism a patimilor, mizera stare economică şi financiară a Statului 
ca şi a indivizilor ?! 

Mă întreb: să nu fie oare tocmai aceste vitregi împrejurări pri= 
cina năzuinţii oamenilor de a-şi mai mângâia şi întări sufletele pri= 
vind spre trecut? Tineretul îndeosebi caută o asemenea înviorare, ţia 
neretul nostru însetat de mai bine, mai bine de care e lipsit în pre- 
zent, fără să-l întrezărească măcar în viitor. 

lată că şi eminentul nostru Primar, iscusitul organizator al 
«Lunii Iaşilor» şi al «Expoziţiei», menite şi una şi alta să contribu- 
ească la pregătirea unui viitor mai prielnic oraşului nostru, a tinut 
totodată să reîmprospăteze tot acuma, în memoria contemporanilor, 
gloriosul său frecuf. lar deoarece parte integrantă din acest trecut, ba 
parte de reală însemnătate, a făcut şi „Junimea“, dl. Oswald Raco- 
viță luă inițiativa comemorării ce o celebrăm astăzi, comemorare care, 
judecând după afluenţa lumii în această sală, corespunde unei nevoi 
sufleteşti bine simţite. ; 

Insă, luând cuvântul, nu mi-am pus în gând să vă vorbesc aci 
de rolul covârşitor ce la avut această Societate în viaţa culturală a 
țării, Ce şi cât i se datoreşte pe tărâmul desvoltării limbii literare, 
pe acel al stabilirii ortografiei româneşti, al criticii literare şi al lite 
raturii propriu zise prin îmboldirea la lucru a atâtor talente, între 
care unele atingând chiar genialitatea, e cunoscut şi arhicunos= 
cut. O ştiţi din toate câte s'au scris asupra „Junimii“, din polemicile 
adese ori acerbe ce pe vremuri au avut loc, din studiile publicate a- 
supra operei junimiste, din plinele de miez, „Amintiri“ ale lui Gh. 
Panu şi lacob Negruzzi. De altfel, veţi avea prilejul de a auzi îndată 
voci mult mai autorizate decât a mea, care vor arunca nuoi lumini 
asupra oamenilor şi împrejurărilor din ultimele decenii ale veacului 
al 19-lea. | 

Intru cât mă priveşte, mă mărginesc numai la arătarea căilor u= 
tilizate de „Junimea“ în excepţional de rodnica ei activitate şi la un 
scurt istoric al desvoltării lor. 

Trei la număr au fost aceste căi: 

1. Şedinţele săptămânale ale Societăţii; 
2. Prelegerile populare ; 
3. Scoaterea Revistei „Convorbiri Literare“, 


+$ 
+ 


* 

Când s'a întemeiat „Junimea“? 

Ea nu posedă act de naştere. 

Faptul acesta constitue o primă şi radicală deosebire dintre a= 
ceastă Societate şi ori-ce alte cenacluri, fie româneşti, fie străine, dar 
mai cu seamă româneşti. Văzutu-s'a, la noi, vre-o asociaţie, vre-un 
cerc, vre=o societate, care să nu-şi inaugureze activitatea prin votare 
de Statute, prin alegerea unui preşedinte, a câtorva vice=preşedinţi, a 

secretarului, casierului, cenzorilor ? Nici urmă de toate acestea la Juni= 
mea noastră, 

Lipsa tocmai a unui astfel de document, a unui act de stare 
civilă, îndreptăția pe lacob Negruzzi, unul din fundatorii Junimii, şi 
cel mai harnic dintre Convorbirişti, să=şi înceapă discursul aproape ste- 
reotip, ce-l ţineă la veselele banchete anuale de sărbătorire a aniver= 
sării societății, cu afirmarea că «originea Junimii se pierde în noaptea 
timpurilor» Aceeaşi lipsă îl îndreptăția şi pe Vasile Pogor ca, înseriin= 
du-se în falş contra celor susţinute de «amicul Jacques», să ia ime= 
diat cuvântul, să=l combată şi să demonstreze că «Junimea a existat 
şi s'a ilustrat încă înainte de a lua fiinţă. 

Totuşi, mulţumită bunei sale memorii şi investigaţiilor retros=. 
pective făcute de lacob Negruzzi, se poate stabili cu certitudine că 
adevăratul început al viitoarei „Junimi“ a avut loc într'o seară din 
Ianuarie 1864, în locuinţa lui Maiorescu, seară în care erau de faţă, 
în afară de gazdă, Teodor Rosetti, cumnatul lui Cuza-Vodă, Negruzzi, 
N. Burgheli şi P. Carp, spre a asculta cetirea tragediei Macbeth, tra= 
dusă de acest din urmă. Locuinţa în chestie se află în fundul curţii 
Bisericei Sf. Trei-FErarhi, În aceiaşi curte era adăpostită şcoala nor= 
mală de învăţători „Vasile Lupu“, al cării director era Maiorescu, 
Clădirea în care sa ţinut astfel prima şedinţă, urmată apoi de multe 
altele, nu mai există astăzi. 


De această casă acum rasă de pe faţa pământului mă leagă neşterse 
amintiri atât din copilărie cât şi din viaţa matură. In vrâstă de 9 şi 
10 ani am fost adese ori în somptuosul cabinet de lucru în care di- 
rectorul Maiorescu şi soţia lui obişnuiau să-şi primească oaspeţii şi 
printre aceştia şi pe părinţii mei. lar două=zeci şi doi de ani mai 
târziu, ocupam (1886—1890) acelaş apartament în aceeaşi calitate de 
director al şcoalei «Vasile Lupu», apartament pe care-l sfinţise odi= 
nioară prin domiciliarea într însul strălucitul profesor, parlamentar şi 


barbat de Stat. 


lată asfel bine fixat în timp şi loc leagănul Junimii. In această 
casă directorială au continuat a se ține cele mai multe din şedinţele 
săptămânale, ajunse mai pe urmă atât de celebre, aceasta până la Ia- 
nuarie 1868, când Maiorescu părăsi direcţia şcoalei normale, În urmă, 
Junimiştii, al cărora număr mergea mereu crescând, se întruniau în 
fiecare Vineri seara în primii ani, în fiecare Sâmbătă seara după a= 
ceea, alternativ la Maiorescu şi la Pogor. Maiorescu, neavând casă 
proprie. a stat cu chirie o vreme în strada Mârzescu No. 24, peste 
drum de actualul Teatru Naţional, iar apoi, până la strămutarea=i la 
Bucureşti, în 1873, în strada Tăutu No. 16 în casele ocupate astăzi 
de Şcoalele Comerciale de fete. Pogor şedea în casele proprii din 

str. Coroi (case stăpânite actual de d. Gh, Brătianu). După plecarea 
lui Maiorescu din laşi, Junimiştii erau primiţi, tot alternativ, de Po- 
gor, de Iacob Negruzzi, acesta cu locuința în str. Păcurări No. 21 
(azi proprietatea d-lui Coroi, Procuror General) şi de N. Gane, în 
casele proprii din strada ce-i şi poartă numele, 

Aceste amănunte ar putea părea de prisos. Totuşi le dau, de- 
oarece sunt convins că nu va fi fără interes pentru urmaşi să ştie 
anume unde şi când s'a făurit acea prodigioasă şi sui generis activi- 
tate, contribuitoare atât de hotărâtor la înălțarea culturală a Româ- 
nilor. În tot cazul, mă folosesc de serbătorirea de faţă spre a uşura 
sarcina viitorilor scotocitori migăloşi ai trecutului, 

A Am rostit epitetul de sui generis cu privire la felul de a se lu- 
cra în şedinţele Junimii. Adineauri am şi accentuat radicala deosebire 
dintre dânsa şi toate celelalte societăţi din punctul de vedere al e- 
mancipării de orice formalităţi mai mult sau mai puţin pedante, în 
cătuşind libertatea membrilor, Mai menţionăm acum voioşia exube= 
rantă de care erau întovărăşite până şi lucrările cele mai serioase. 

Ajunge să amintim preceptul admis că „anecdota primează“, în 
virtutea căruia putea fi întreruptă o lectură sau o discuţie, fie cât de 
interesantă; de asemenea că de povestirile scabroase, reproduse cu 
talent, se făcea un haz nespus. 

Ajunge să mai amintim unele ciudate sentinţi, precum bună= 
oară acea că „autorul a vorbit“, aplicată poetului, a căruia operă era 
forfecată fără milă de „cânii din Junimea“: autorului îi era interzis 
să-şi apere „copilul“. Alta: „Strofa suprimată poate fi utilizată aiu- 
rea" —aceasta drept fişă de consolare. Alta: »Străin Junimii“, vorbă 
cu care se închidea gura ori=cui încerca să discute politică sau în 
genere vre-un subiect altul decât literatură, artă, filosofie... Şi câte 
şi mai câte! 

Să nu uităm, în sfârşit, nici poreclele aninate numelor celor mai 
cu greutate dintre membrii Junimii, Maiorescu era Tafa nebunilor 
Iacob Negruzzi „Carul ca minciunile“ ; fratele acestuia, Leon Negruzzi; 
mare de trup, fusese supranumit Zony, numele unui elefant bine, 
dresat dela un circ ce trecuse prin laşi; N. Gane, Drăgănescu nu- 
mele unui băcan din str, de Sus; I. Caragiani, mâncăcios, gros şi 
gras, purta epitetul „bine nufrifal“; Carp era numit Excelenfă ; mai e=- 
rau: Padicul Naum, cei frei Români— Tassu, Panu, Lambrior,—fiindcă 

„apăreau mai întotdeauna îmbrăcaţi în haine de şaiac, produs dela 
monăstirea Varatec, şi aşa mai departe. Dintre puţinii rămaşi fără 
nici uu supranume era Vasile Pogor. De ce ? Pentrucă mai toate po= 
reclele de mai sus, de el au fost scornite. 

Veselia, râsetele, glumele, zeflemelele, anecdotele, hazliile po= 


Serbările «Junimii» la laşi dif în E 
CREAT SE DI MIRO PIE IEEE SE DESE ACASA E IE ODA S SEES SIE RESETA 


vestiri, poreclele n'au împiedecat Junimea, după cum e astăzi îndeo= 
bşte recunoscut, de a lucra cu mare spor şi de a contribui la râdi= 
carea efectivă a culturii noastre. Ba dimpotrivă, într o. atmosferă rece 
şi întrun mediu rigid, nu sar fi ajuns le preţioasele rezultate do= 
bândite. 

Şedinţele Junimii au constituit, înainte de toate, un centru de 
instruire reciprocă—dat fiind că se întâlneau aci specialişti atât de 
variaţi, filosofi, istorici, literați, filologi, economişti etc. ete.—un cen= 
tru de cozinstruire, dacă mi-i permis să mă exprim astfel. 

Dintre vizitatori, unia se simţiră atraşi tocmai de acest anume 
chip de colaborare şi rămaseră statornici junimişti ; alţii, destul de nu= 
meroşi, părându-li-se uşuratice procedările, se retrăgeau şi bârfeau : 
fost-au aceşti din urmă oare cei cu adevărăt înţelegători ? 

Se ştie cât de mult hulită a fost pe vremuri această societate. 

“Ţin să scot în relief numai una din multiplele acuzări atât de nedrepte 
ce i sau adus. Cică Junimea era o societate de admirafie mu= 
faală. Adevărul e că nici na existat, la noi, vre-un cerc de oameni, 
în care să se fi discutat mai aprins, să se fi făcut critici mai aspre 
să se fi sfâşiat vorbitorii reciproc mai cu vervă. Aşa fiind, „cânilor 
din Junimea“ numai imputarea da admiraţie mutuală nu li se poate 
face, afară doar de:s învinovăţiți că ei au fost printre cei dintăi a- 
preciatori şi admiratori ai unui Eminescu sau ai unui Creangă ?! 

Incheiu limuririle ce am avut de dat relativ la şedinţele Juni- 
mii, Dar fiindcă veni vorba de Eminescu, amintesc că a mai fost cu 
multă înverşunare acuzată „Junimea“ şin deosebi Maiorescu, şeful 
ei spiritual, de indiferenţa=i față de genialul nostru poet şi gânditor, 
atunci când l-a ajuns pe acesta cumplita boală, care l-a şi răpus. Ma- 
iorescu a fost prea mândru ca să răspundă la o asemenea revoltător 
de neîntemeiată învinovăţire ; după săvârşirea lui din viaţă însă, a 
început a se face lumină cu privire la /ipsa=i de inferes pentru neno= 
rocitul prieten., Mă refer îndeosebi la o scrisoare a lui Maiorescu că- 
tre convalescentul Eminescu, publicată în „Convorbiri Literare“, a= 
nul 1932 pag. 429—431. 

Intâmplarea face că, luând cunoştinţă de o parte din corespon= 
denţa rămasă dela defuncta Emilia Humpel, sora lui Titu Maiorescu, 
am dat peste noui dovezi de profunda grijă avută de şeful Junlmii, 
de întreaga=i familie şi de mulţi vechi Junimişti întru salvarea lui 
Eminescu, Aceste dovezi vor fi date publicităţii cât mai curând cu 
putinţă, 


* 

Mare înrâurire asupra intelectualitäții din vremea ei a avut-o 
«Junimea», în al doilea rând, prin prelegerile populare. 

Inaugurate de Maiorescu în 1863, deci înainte încă de naşterea Ju- 
nimii, ele deveniră una din preocupările de căpetenie ale membrilor 
Societăţii. Chiar în 1864, primul an de existență a acestui cerc, trei 
dintre fundatori şi anume Maiorescu, Pogor şi Carp ținură aseme- 
nea conferinţi publice. Din capul locului, lumea intelectuală le urmă- 
ria cu viu interes. În anii imediat următori, numărul conferențiarilor 
merse din ce în ce crescând, precum creştea continuu şi numărul 
auditorilor: se îngrămădia îndeosebi tineretul, lacom de a se instrui, 
Sala cea mare a Universităţii—astăzi Facultatea de Medicină, vechea 
clădire—era adese ori' neîncăpătoare pentru mulțimea doritoare a as- 
culta. Mulţi dintre conferenţiari s'au distins prin prelegerile lor, pe 
cât de profitabile, pe atât de plăcute auditorilor. Dintre cei mai a- 
preciaţi de public erau, în afară de oratorii menționați; lacob Negruzzi, 
A. D, Xenopol, N. Gane, V. Conta, Lambrior, Panu, Vărgolici, P. 
Misir şi alţii, 

Necontestat însă că acela care-i întrecea cu mult pe toţi vorbi= 
torii şi la conferințele căruia vasta încăpere era regulat ocupată până 
la ultimul loc, o parte din lume nevoită fiind să se întoarcă dela uşă, 
era ilustrul Maiorescu. Nu e de mirare. Prin fondul bogat şi variat 
al cunoştinţelor, prin desăvârşita=i claritate în expunere, prin strălu= 
cita=i elocvenţă, prin glasul său limpede ca cristalul, prin rarazi ele- 
ganţă în întreaga înfăţişare, nu mai puţin prin gesturile expresive ale 
mânilor lui albe şi de o frumuseţă excepţională, Maiorescu îşi fer- 
meca auditoriul, pe care-l ţinea robit din clipa apariţiei la tribună şi 
până la rostirea ultimului cuvânt, 

Dintre ceilalţi, unul singur, prin sclipitoareazi inteligenţă, ver- 
bul său înaripat şi vasta lui cultură promitea, la începuturile sale, să-l i 
ajungă, ba chiar să şi-l întreacă. Acesta era A. D. Xenopol. Ştiu că 
succesul acestuia, când ţinu cea d'intăiu prelegere, fu atât de covâr= 
şitor, încât soţia lui Maiorescu—prima soție născută Kremnitz—între= 
bă pe prieteni, cu îngrijorare, dacă nu cumva noul şi tânărul confe= 
renţiar stârnise mai multă admiraţie decât chiar soţul ei. Nu-i exclus 
că Xenopol ar fi putut cu vremea întunecă gloria oratorică şi profe= 
sorală a lui Maiorescu, date fiind strălucitele însuşiri cu care era în- 
zestrat, O crudă boală însă, ce era să-l răpună, n'a trecut fără oareşi= 
care urmări. A. D. Xenopol a rămas,tca istoric şi filosof, o figură de 
reală însemnătate pentru propăşirea culturii noastre. De nu era nä- 
prasnica boală, acest om era menit să se ridice la înălțimi nebănuite. 


+" 
In al treilea rând, a avut Junimea o profundă şi hotăritoare 
înrâurire asupra culturii neamului întreg prin publicarea Revistei 
„Convorbiri Literare“. 

A mai stărui asupra rostului Convorbirilor în propăşirea noas= 
tră culturală ar însemna să împingem uşi deschise. 

Primul număr al „Convorbirilor Literare“ a apărut în Martie 1867 
şi Revista are deci astăzi respectabila vechime de 69 de ani. Credem 
şi sperăm că ultimul său număr nu se va înregistra decât atunci, 
când vor fi dispărut şi fiii, şi nepoţii şi strănepoţii spirituali ai ac- 
faalilor săi conducători, cari aproape toti sau format la şcoala juni- 
mistä, recte la şcoala maioresciană. Li prevedem astfel o foarte lungă 
viaţă şi de aci înainte. După cum se afirmă odinioară—în glumă—că 
“originile Junimii se pierd în noaptea timpurilor»,  prezicem acum 
“Convorbirilor Literare»—însă nu în glumă—o existenţă bogată în re- 
zultate până într'un viitor îndepărtat, 

Ceea ce ne îndreptăţeşte să rostim un asemenea îndrăzneţ pro= 
nostic e faptul, ce l-am mai relevat odată, că „o pleiadă de oameni de 
mâna întăia precum şi numeroşi tineri idealişti de valoare necontes= 
tată încunjură «Convorbirile» cu dragoste şi le hărăzesc tributul lor 
de muncă încordată şi desinteresată», Ă 

Într'adevăr, în cele aproape şapte decade de traiu ale Revistei 
au colaborat şi colaborează şi acum un imens număr de personalități 
din cele mai marcante în mişcarea intelectuală a ţării, lată bunăoară, 
spre a da numai câteva nume, de sprijinul devotat a ce fel de oa- 
meni de ştiinţă şi de scriitori, se bucură «Convorbirile»: S, Mehe- 
dinţi, Al. Tsigara-Samurcaş, P.P, Negulescu, |. C. Filitti, I. Petrovici, 
Cezar Papacostea, Radulescu Pogoneanu, etc. etc, 

Cred în lunga viaţă a «Convoobirilor» şi întrun viitor al lor 
temeinic asigurat pentru că, după cum Maiorescu a făcut şcoală, 
şcoală fac la rândul lor cei aci enumeraţi şi şcoală vor face şi ur= 
maşii lor. 


[uvântarea ddoi profesor $: Mehedinți 


Epoca „Junimei': 


e-am adunat spre a cinsti împreună amintirea oamenilor mar! 

ai Junimei.— Ca profesor, aş dori un singur lucru: ser- 

barea aceasta să nu treacă, lăsându-ne cum ne-a săsit, 

ci să rămânem, dacă se poate, cu o ideie cât mai exactă des- 
pre vechea Junime, 

Mai întâi, ce înseamnă „oameni mari“? 

Nu cumva urmaşii vor privi cu asprime uşurinţa cu care, 
în timpurile din urmă. am dăruit acest titlu unor oameni de o 
măsură mijlocie şi chiar sub-mijlocie ? 

În publicaţia festivă, pe care organizatorii acestei serbări 
au pus-o la cale, am cercat să dau următoarea definiție, pe 
care o supun aprecierii celor de față: 

Oameni mari sunt numai aceia, care, pe lângă o excepțio- 
nală putere de creație, tie în latura civilizaţiei, fie în latura cul- 
turii, au avut atâla armonie lăuntrică, încât viaţa lor întreagă să 
poată fi dată ca pildă pentru posteritate. 

Evident, Junimea a avut astfel de oameni. 

Dar eu merită să fie sărbătorită şi pentru alt motiv: de 
numele ei sa legat nu numai cea dintâi mare înflorire cultu- 
rală a neamului, ci a reprezentat la noi şi una din epocile spi- 
ritului omenesc. 

Imi dau seama că spun o vorbă mare-—foarte mare. De- 
aceia, mă şi simt îndemnat să dovedesc afirmarea mea.—Ca 
unul care am îngrijit timp de vreo 17 ani revista „Junimei“, 
sunt dator s'o fac,—dacă nu altfel, măcar din simţul de răs- 
pundere faţă de tineretul care ne ascultă. 


63491 

Junimea şi-a trăit traiul aci, în laşi, toemai când soarele 
era la meridian nu numai pentru noi, ci şi pentru alte po- 
poare din Europa. lată dece poate fi vorba de o „epocă a Ju- 
nimii“, 

In adevăr, secolul al XIX-lea a însemnat din punct de ve- 
dere etnografic şi istoric un început de „eră nouă“. 

Mii şi mii de ani, omenirea trăise oarecum în neştire, fără 
să cunoască măcar propria sa întindere în spațiul geogra- 
fic. Rând pe rând, fiecare popor crezuse că ţara lui se află 
tocmai la mijlocul pământului; că el reprezintă adevăratul chip 
al omenirii, străinii sunt un fel de Ne-oameni, şi că la mar- 
ginea lumii trăiau numai căpcăuni sau alți monştri, 

Abia în secolul al 18-lea s'a încheiat explorarea întregei 
planete şi începuseră oamenii de ştiinţă a-şi da seama că o- 
menirea e aproape aceiaşi peste tot, cu mici deosebiri dela 
o rasă la alta. 

Cei care nu luaseră însă cunoştinţă de faptele etnografice, 
au şi sărit în cealaltă extremitate; Rousseau, în „Contractul so- 
cial“. îşi inchipuia omenirea ca o sumă aritmetică de indivizi—la 
fel bunăoară cu un roiu de țânțari. lar din această închipuire 
pripită a ieșit toată frazeologia revoluţionară despre „Drepturile 
omului” şi alte formule ale cărturarilor care cunosc lumea nu- 
mai din paginile cărţilor şi o pun la tale, stând la masa lor 
de scris. 

Din fericire, secolul al 19-lea, după cercetări mai amă- 
nunţite în toate continentele, a corectat această gravă eroare, 
arătând lămurit că, oricât de mari ar fi asemănările între ra- 
sele umane, omenirea totuşi nu poate fi privită ca o entitate 
omogenă, ci este în realitate un mosaic de multe „formaţii et- 
nice” destul de osebite între ele, 

lată dece, secolul trecut a pus în primul plan marea i- 
deie a „Dreptului Naţiunilor“, ca un semn de eră nouă în ce 
privește desvoltarea relațiilor dintre neamuri. 

Aceasta a fost ideia care sta la meridianul istoriei, când 


s'a ivit la noi Junimea, 

Ce însemnează însă Dreptul Naţiunilor ? în af 

Insemnează un lucru pe care lumea ar fi trebuit să-l în- 
țeleasă încă de acum două mii de ani: 

Respect pentru toate neamurile pământului, ca unităţi et- 
nografice, sociale şi politice deosebite. 

Respect față de toate, deoarece în orice neam se pot săsi 
unele însuşiriri favorabile pentru progresul omenirii întregi, 
lisus a lost cel dintâi care a pus sub ochii oamenilor această 
luminoasă ideie: lumea privită ca o mare familie! lar Roma- 
nii au ajutat mult realizarea ideii. Cucerind aproape toată lu- 
mea veche, cu simțul lor practic, ei au adus ca prizioneri la 
Roma nu numai pe monarhii învinși, dar şi pe zeii ceiorlalte 
popoare. A umplut Capitolul de zei și de zeiţe-fireşte, sub 
mâna lui Jupiter Capitolinul... făcând astfel pace nu numai pe 
pământ, dar și în cer. Pax romana. 

„Un singur neam se încăpăţina încă să afirme superiorita- 
tea zeului său local—Evreii. lată dece lisus a fost atât de as- 
pru cu ei şi atât de generos cu celelalte neamuri ale pămân- 
tului. (A prezis chiar dărâmarea templului particularist din Ie- 
rusalim, pe care Romanii au şi executat-o, ceeace însemna un 
mare progres, fată de faza barbară a omenirii de până atunci 
cu atâţi zei regionali). 

Totuşi a trebuit să mai treacă 19 sute de ani, până ce 
îndreptăţirea tuturor naţiunilor de a se manifesta pe planul is- 
toriei, ca membre ale aceleiași familii umane, a ieşit deplin la 
iveală.—lată pentruce zisei că Junimea reprezintă la noi nu 
numai cea dintâi mare înflorire culturală a neamului, ci cores- 
punde şi unei „mari epoce în desvoltarea spiritului omenesc. “ 

kd 

Intrebarea e; înțeles-au oare întemeetorii Junimei deplin 
această ideie? 

Adversarii Junimiştilor („bârfitorii* de care pomenea a- 
dineauri veneratul preşedinte al acestei Adunări"), între alte 
multe calomnii, au răspândit şi insinuarea că cei adunaţi im- 
prejurul „Convorbirilor Literare” au trecut dincolo de interesele 
Națiunii, alipindu-se la gloata Cosmopoliţilor. 

Ei bine, afirmarea aceasta este un neadevăr nu se poate 
mai grav. Şi, măcar acuma, când întemeietorii Junimei sunt de 
mult sub ţărână, se cuvine să restabilim adevărata față a lu- 
crurilor.—Să privim deci faptele. 

Alecsandri, incă din tinerețe, şi-a simţit inima îndurerată 
de câte ori era vorba de poporul românesc. Cine cunoaște 
„Lipitorile satelor“ nu mai are nevoie de nici o dovadă. Poetul 
şi folkloristul îndrăgostit de „Lunca Siretului“ şi de țărănime 
a spus o vorbă sguduitoare de suflet: 


când aud doina, parcă aud toată Moldova plângând ! 


lar cuvântarea sa în Parlament, privitoare la străini, o 
cunoaşteţi, așa că nu mai e nevoie să mai amintim nimănui 
cuprinsul ei. !) 

Mă întreb deci—și întreb pe orice om cu respect faţă de 
adevăr : poate fi pus Alecsandri alături de cosmopoliţi ? 

Conta, alt Junimist de frunte, după ce a îmbrățișat tot o- 
rizontul filosofiei, cu gândul la satul său Ghindăoani, a luat 
față de străini o atitudine nu se poate mai categorică, (după 
cum se şi cuvine din partea oricărui cugetător cinstit). 

Mă întreb prin urmare iarăşi şi întreb pe orice om de 
bună credință: poate îi aşezat Conta între cosmopoliţi ? 

Creangă din Humulești, reprezentantul cel mai tipic al 
ţăranului român (din timpul când acest titlu nu cuprindea nici 
o impuritate,) a fost şi a rămas până a închis ochii ferit de 
orice înstrăinare. i 

Creangă—cosmopolit | 

La rândul său Eminescu—cea mai înaltă manifestare a 
sufletului etnic—iată ce ne spune: 

„Răscoliţi geniul naţional, spiritul propriu şi caracteristic 
al poporului, din adâncurile în care doarme; faceţi o uriaşă 
reacțiune morală, o revoluţie de idei, în care ideia de românesc 
să fie mai mare decât uman, genial și frumos; în, fine fiți ro- 
mâni, români și iarăşi români." 

Eminescu, cosmopolit...! Nu aminteşte chiar el sentința 
populară: 

Cine a îndrăgit streinii 

Mânca-i-ar inima câinii... 
În sfârşit, însuși potolitul Maiorescu n'a stat o clipă la în- 
doială, când a fost vorba de problema cardinală a neamului: 


N 


1) Discurs rostit în Senat, la 10 Octomvrie 1879, contra suprimăriii art. 7 
din Constituţie, 

„Ai un singur bloc de marmură... Dacă faci din-el o carica- 
ură... de unde să scoţi o operă de artă“? Iar celor care cred 
că aici era vorba numai de estetică, aş putea să le amintesc: 
că pentru mentorul Junimei, ţăranul român era „Singura pă- 
tură reală a ţării”. E destul însă amintirea unui singur act po- 
litic: triumfala împotrivire a lui Maiorescu în Parlamentul dela 
1878, față de articolul 7, prin care tratatul dela Berlin ne im- 
punea încetăţenirea evreilor.—Ca reprezentant al opoziţiei, ma- 
rele orator—putem spune fără teamă dea greşi—singurul ora- 
tor de clasică autoritate între toţi al căror cuvânt a răsunat în 
Parlament—a combătut cu toată energia clauza silnică, strecu- 
rată de străini în favoarea Evreilor. 

Aş vrea să știu: Cine dintre clevetitorii de altădată ai 
Junimei sau dintre urmaşii lor mai îndrăzneşte azi să numere 
între cosmopoliți pe cel ce a reprezentat atunci parlamen- 
tul român şi întregul neam românesc în lupta sa contra atacu- 
lui viclean al străinilor ? 

Și totuşi s'ar putea bănui, că unul sau altul dintre Juni- 
mişti nu va fi fost totatât de refractar faţă de străini, ca fruntașii 
mai sus înşiraţi.— Fie şi aşa. Dar un lucru: excepția nu răs-. 
toarnă regulile. Apoi trebuie să mai ţinem seamă de un fapt 
capital: gândul și simfirea adevărată a unui neam se manifestă 
mai ales în literatură și artă, iar excepția invocată, oricât de o- 
norabilă ar fi în alte privințe, nu e reprezentativă nici pentru 
arta, nici pentru literatura românească. 


+ 
+ * 


lată așa dar socoteala limpede a Junimei: ea a fost cea 
mai senină expresie a sufletului nostru etnic. Credinţele ei au 
fost întemeiate pe ştiinţă, nu pe pasiunile vulgului.— Poate a- 
firma cineva că Alecsandri („veselul Alecsandri“) a vorbit din 
ură ? 

Indrăzneşte un om in toată firea să spună că filosoful 
“Conta a ajuns la convingerile sale despre elementele alogene din 
România, fără să fi cunoscut exact faptele și fără să-şi fi dat 
seama de valoarea ideilor sociale pe care le reprezinta ? 

Și cine va cuteza să afirme că Ion Creangă nu-și da 
seama ce se potriveşte ori nu se potriveşte cu firea românului 
şi cu nevoile neamului românesc ? 

In sfârşit, cine va avea curajul să bănuiască măcar 
că Eminescu, sinteza sufletului națiunii întregi, şi Maiorescu, 
mintea cea mai obiectivă dintre toate câte sau ivit între ro- 
mâni, au exprimat păreri neconforme cu ştiinţa şi filosofia e- 
pocei lor ? í 

E limpede aşa dar că Junimea a reprezentat cu demnitate 
ideia cardinală a secolului în care s'a ivit, In Junimea şi prin 
Junimea, neamul românesc a ajuns pentru întâia oară la cea ` 
mai clară conștiință despre ființa sa ca naţiune cu un ideal 
propriu. 

Acesta este adevărul istoric, cu care trebuie să ne despăr- 
țim dela serbarea de faţă. rază 

De aceea, crezul de atunci al Junimei (mărturisit în cel 
dintâi congres pan-românesc, chemat de Eminescu la Putna) e 
și azi crezul tuturor oamenilor de reală cultură: 

Respect faţă de toate neamurile pământului, începând, se 
înțelege, cu neamul din care faci parte. 

Dar nu numai respect, ci şi iubire, deoarece nu se știe 
din ce rasă şi din ce neam vor răsări florile cele mai alese ale 
spiritului omenesc. 

Poate că 'cele mai filosofice capete se vor ivi din rasa 
polineziană, atât de înclinată spre abstracții... 

P oate că cele mai înalte concepţii etice vor porni din 
mijlocul rasei roşii, cu însuşiri atât de impresionante în latura 
curajului şi a demnităţii personale... 

Poate că cele mai fine manifestări muzicale vor fi în lotul 
rasei negre, 

Primatul Europei în toate manifestările de civilizaţie și de 
cultură este o biată iluzie. Marele popor japonez ! prin codul 
său de onoare (Bushido) ne-a dovedit că pielea galbenă poate 
fi uneori mult mai delicată decât cea albă, iar vestitul explo- 
rator Nansen nu sa sfiit să aşeze pe Eskimoşi, în unele pri- 
viri, mai sus decât toți Europenii. 

Prin urmare, nu cu forme și cu formule ipocrite, ci din 
adâncă şi cinstită convingere, mărturisim că, pentru orice om 
de știință, imperativul social și naţional “nu poate fi altul de- 
cât al Junimii: 

Respect tuturor neamurilor pământului ! 


Dar cu o condiţie: fiecare la locul lui, adică în fara lui. In 

fața ştiinţei și în fața moralei nu există: „popor ales“, adică 
privilegiat ! lar cine pretinde pentru sine o astfel de enormitate, 
acela insultă omenirea întreagă şi-i declară războiu,—iîntră prin 
urmare (cum se zice azi) în definiţia „agresorului” şi trebuie 
să fie combătut cu toate mijloacele, pe care știința, morala şi 
dreptul de apărare al fiecărei naţiuni le pune la îndemână. 

Știu că străinii şi înstrăinaţii nu vor înţelege azi doctrina 
Junimei, cum n'au înţeles-o nici atunci; şi au destule cuvinte 
să n'o înțeleagă, 

Știu deasemenea că viața publică e plină de erori şi de 
ademeniri spre eroare, 

Avem însă o mângâiere şi o mare nădejde: tineretul. 

După ce a tăcut deosebirea între nationalismus latrans al 
celor ce eri ziceau una, iar astăzi spun şi fac alta, şi na- 
ționalismul corect al corifeilor Junimei, tineretul, de ani de zile, 
se îndreaptă tot mai mult către Eminescu, considerându-l ca 
singurul educator reprezentativ al naţiunii întregi. 

Vechea calomnie a celor care, neputând suferi critica ne- 
cruțătoare a Junimei, plecau și „bârteau“ (cum mărturisea a- 
dineauri veneratul preşedinte al acestei adunări)” acea perlidă 
calomnie s'a spulberat. Tineretul ridică acuma, steagul Juni- 
mei deasupra, întocmai cum îl ridicase Eminescu la mor- 
mântul lui Ştefan Vodă. 

„Biruit-au gândul“ cel adevărat! De astă dată „biruit-au 
adevărul“ pentru totdeauna. 

De aceea, într'o zi ca aceasta, de mare dreptate istorică, 
în calitate de îngrijitor al „Convorbirilor Literare“, aduc oma- 
Siul meu nu numai oamenilor mari ai Junimei, nu numai le- 
şenilor care și-au amintit cu atâta pietate de trecut, ci și tine- 
rilor care se îndreaptă spre viitor cu steagul nepătat, al celui 
mai mare educator naţional, Mihail Eminescu. 

Ca profesor, mai am de exprimat acum o singură dorinţă: 

Forma Junimei au putut-o imita mulți (chiar şi oameni 
nedemni de trecutul Junimei; fondul însă nu l'au moştenit și 
nu-l vor putea moşteni, decât cei cu sufletul cinstit. 

Urez deci tinerilor, adică României de mâne, să fie şi să 
rămână neclintită în cultul Junimei, până la deplina biruință a 
întregului neam românesc, în toate colțurile pământului românesc. 


Sie 


[uvânlarea d-lui sta nf lon Petrovici 
TITU MAIORESCU 


unt încă mişcat de evocarea D-lui C. Meissner, unul 

dintre foarte puţinii supraviețuitori ai „Junimei“ de la 

laşi—ai zice o columnă de marmoră rămasă în picioa- 

re într'o incintă de coloane doborâte, — sunt încă mişcat de 

povestirea amintirilor sale personale, despre vremuri de de- 

mult, vremuri glorioase şi fecunde, deosebit de scumpe pen- 
tru oricine se simte legat de viaţa sufletească a Iaşilor. 

Trebue să constat totuşi că aceste istorisiri înduioşate, 
nu mi-au produs numai emoție, ci mi-au stârnit şi puţină 
gelozie. Născut prea târziu pentru a fi putut fi martor la a- 
cele evenimente luminoase din care sa închegat viața „Ju- 
nimei“ literare, mă văd lipsit astăzi de un îndoit beneficiu, 
deopotrivă de prețios: primo, de o comoară de amintiri per- 

„sonale din acele timpuri frumoase, încântător de evocat, şi 
secundo de perspectiva de a scăpa mai repede de vremile 
actuale, cu care nu simt nici o afinitate şi pentru care n'aş 
vrea să port nici o răspundere. 

Dacă însă din cauze biografice, mam putut lua parte 
la adunările „Junimei“ de la laşi, şi nici n'am contemplat 
cândva aevea pe Eminescu, Alexandri, Creangă, Vasile Con- 
ta şi pe alţii, dispăruţi de timpuriu, în schimb am avut no- 
rocul să cunosc personal pe şeful „Junimei“, a cărui figură 
urmează să o evoc îndată, potrivit cu-însărcinarea ce mi-a 
fost încreninţată din partea comitetului organizator. 

Sunt peste douăzeci de ani de când am văzut pentru 
ultima oară pe Titu Maiorescu (mort în 1917), — vreme su- 
ficientă ca să se lase negura asupra depărtărilor şi să nu 

mai poți simţi contactul cu cineva călătorit dintre cei vii; 
dar în'ciuda celor două decenii intercalate şi a tuturor schim- 
bărilor care au prefăcut aspectul şi năzuinţele societății 
noastre, niciodată nu m'am simţit mai aproape ca astăzi de 
Titu Maiorescu, de sufletul lui armonios, înzestrat cu o pu- 
tere spontană de a deosebi numai decât, adevărul de eroare, 
frumosul de contrafacere, virtutea de simulaţiune. Maiorescu 
poseda de la natură darul minunat de a vedea lucrurile clar, 
de a le reflecta exact şi de a le aşeza fără greş în ordinea 
valorii lor efective. Spiritul său era o admirabilă balanță de 
precizie, — şi chiar dacă, între contimporanii lui vei fi gă- 
sit pe alţii să-i admiri mai tare ca pe dânsul, de nici o apre- 
ciere însă nu erai mai mândru Şi în nici una aşa de încre- 
zător, ca'n aceia a lui Titu Maiorescu. Notarea lui infailibilă 
valora mai mult decât notel€ oricui altul, — de-ar fi fost a- 
cesta împodobit cu toate talentele şi cu toate strălucirile spi- 
ritualității, 

Cum să nu te duci cu gândul la un asemenea om, cum 
să nu convieţueşti mereu cu amintirea personalității sale, ba 
Chiar să te surprinzi îngânând o rugăciune, implorându-l să 
se încarneze iar, — într'un haos ca acesta de astăzi, într'o 
vreme în care s'a răsturnat cu totul scara de valori şi s'a 
falşificat etalonul de măsură, întro epocă în care se confun- 
dă aşa de lesne talentul cu îndrăzneala, inteligența cu gălă- 
gia, sau energia cu lipsa complectă de scrupule ? Nu a fost 
poate altă epocă în evoluția noastră culturală, care să se fi 
îndepărtat mai tare de la principiile lui Maiorescu, bineîn- ` 
teles prăvălindu-se, nu suind, — şi parcă îți vine o clipă 
să te'ntrebi, ce să mai caute o balanță de precizie într'o vre- 
me în care norma generală pare a fi pretutindeni lipsa la 
cântar ? Pentru cine însă nu se resemnează la ceea ce este 
şi visează îndărătnic la ce ar trebui să fie, pentru acesta 
n'a fost epocă mai vrednică de cât a noastră de o operaţie 
chirurgicală, făcută cu artă de meşter, aşa cum a dat odată 
pilda Titu Maiorescu, 

Sau cum să nu te duci cu mintea iarăş la dânsul, cel 
puţin la ipostasa lui de critic literar, într'o vreme când ni 
se oferă cu ifose de poezie superioară, defilări de silabe fără 

înţeles, — un fel de poezie ultravioletă, plină de pretenții şi 
goală de sens? | 

Maiorescu a fost acela care. într'o vreme de confuzie şi 
de desorientare analoagă cu acea de astăzi — cu deosebirea 
inoperantă că literaţii de atuncea nu sburau în ultraviolet, 
ci se târau în infraroşu, deci tot într'o zonă situată dincolo 
de gama lămurită a colorilor perceptibile — Maiorescu a 
fost acela care cu bagheta lui infailibilă, a îndreptat lucru- 
rile şi a adus lecuirea, zicând să se facă lumină şi lumină 
sa făcut! 

Insemnătatea acestui om de vastă acțiune culturală — 
care unea cu limpezimea ideilor curajul înfăptuirii — se vede 
deopotrivă din tot ce s'a realizat pe când dânsul era în viață 
şi din tot ce nu se poate face astăzi, când nu mai este prin- 
tre noi. 

Ce aş putea să mai adaog pentru a complecta schița 
acestei mari figuri comemorate, știut fiind că'n timpul res- 
trâns ce mi s'a pus la îndemână, nu poate fi vorba de un 
desen de detaliu, ci numai de rezumative caracterizări. 

Socot că mai înainte de orice alta trebueşte să scot în 
evidență excepționala unitate a spiritului său, cu toate la- 
turile lai perfect armonizate, culminând cu cea mai grea din- 
tre toate concordanţele : acea dintre gând şi faptă. La Ma- 
iorescu fapta şi gândul nu mergeau pe drumuri divergente 
înțelegând să pretindă nu numai altora, dar mai cu seamă 
sie-şi, aplicarea strictă a normelor morale. Ba mai mult de- 
cât atâta, pe când în genere, omul e mai sever cu alţii și 
mai indulgent pentru sine, — Maiorescu dimpotrivă cu ni- 
meni nu a fost mai riguros decât cu el însuş. Adeseori ex- 
periența lui întinsă, lărgimea sa filosofică şi un simţ al rela- 
tivităţii, propriu oamenilor superiori, îl făceau mai îngădui- 
tor cu alţii, în timp ce faţă de sine mergea cu intransigen- 
ţa până la nedreptate, impunându-și uneori jertfe exemplare 
pe care totuş nu le merita. 

Sufletul omenesc este în deobşte aşa de greoiu la înde- 
plinirea datoriei, încât chiar un filosof de austeritatea lui» 
Kant a făcut din datorie legea altei lumi, decât aceia pă- 
mântească, unde imperativul etic e stăvilit atât de puternic 
de interese personale şi calcule egoiste. Maiorescu a arătat 

totuş o admirabilă sprinteneală la îndep.inirea celor mai se- 
vere datorii, executându-și dârza linie etică. nici cu stângă- 
cia şovăelii, nici cu scrâşnirea efortului, ba parcă mai de- 
grabă cu graţia unui sbor. Omul acesta simţea că orice alu- 
necare poate lesne să se prelungească întrun lanţ de alune- 
cări, şi a fost unul din puţinii oameni care părea pătruns 
de ideia acestui vers al lui Corneille: 

„Un pas hors du devoir nous peut mener bien loin“, 

Desinteresarea lui exemplară, aversiunea de compromi- 
suri şi de complicități cu subiectivismul, echilibrul perfect 
al judecății şi măsura în faptă, au contribuit toate împreună 
să-i procure un prestigiu şi o autoritate de care nu sa bu- 
curat poate nici unul din contemporanii săi. Pe fruntea lui 
Maiorescu vedeai parcă răsfrângeri de raze transcendente, 
şi oricare ar fi fost încurajarea sa, uneori destul de fami- 
liară, niciodată nu ţi-ar fi trecut prin minte să scurtezi dis- 
tanţa, să scapi în prezenţa lui o vorbă mai riscată, necum 
să greşeşti a-l atinge cu mâna, aşa cum se putea întâmpla 
cu alţii, de aceeași vârstă şi în toată celebritatea unor minți 
creatoare. 

Şi fiindcă am pomenit cuvântul de „creație“, nu pot să 
trec cu vederea că lui Maiorescu i s'a reproşat câteodată, 
oarecare lipsă de puteri inventive, recunoscându-i-se numai 
gloria minoră a unui critic foarte ascuţit. 

Nu știu dacă noţiunea de „creaţie“ n'ar trebui supusă 
la o revizuire şi mă întreb dacă omul care a scos din nebu- 
loasă începuturile culturii româneşti, împingându-le pe dru- 
muri de lumină, n'a săvârşit o adevărată operă creatoare,— 
mai ales că după mentalitatea evoluționistă, creaţia a fost de 
mult echivalată cu trecerea de la confuz la limpede, de la 
haotic la definit şi. închegat. Dar chiar dacă sar continua 
să se refuze lui Maiorescu epitetul de creator, nu i se va 
tăgădui însă niciodată acela de înțelept. Şi atunci am putea 
atrage atențiunea că scopul ultim al omului — ca şi al tu- 
turor sforțărilor umanității — nu este creaţia, ci înţelepciu- 
nea, — creaţiunile apărând mai de grabă ca un mijloc pen- 
tru atingerea înțelepciunii, care ar fi cunoaşterea exactă a 
adevărului şi contemplarea tuturor lucrurilor prin prisma 
veşniciei. lar la această stare ideală, unii privilegiați pot să 

ajungă fără multe eșafodagii creatoare, fără multe construcții 
accesorii, care nu sunt aşa dar un scop în sine. 

In orice caz nu se poate bagateliza cu una cu două, o 
minte ca aceea a lui Maiorescu, care își boltea cupola unei 
înţelepciuni înalte peste ansamblul armonic al bogatelor sale 
însuşiri. Desigur o cupolă are şi dânsa limite, — iar înţe- 
lepciunea îşi are şi ea plafonul ei. O înțelepciune nelimitată 
e greu s'o mai chemi înţelepciune şi nu degeaba a zis poetul: 

„Ce n'est pas être sage, i 
„D'être plus sage qu'il ne faut“. 

Şi dacă ceva este drept, e că Maiorescu a avut din 
toate atât cât trebue, — atât cât trebue pentru a nu se vă- 
tăma splendida sa armonie, adevărată minune a acestei na- 
turi, care e parcă mai destoinică să desvolte o însuşire răz- 
leaţă, chiar până la superlativ, decât să repete coordonări 
de însușiri multiple, fără nici o imperfecţiune. 

Cum altă dată Prometeu a răpit focul din cer şi la pus 
la dispoziţia oamenilor, tot aşa parcă Maiorescu a răpit sim- 
fonia sferelor cosmice, dintr'untâi pentru sine, dar de aci 
pentru nevoile culturale ale neamului său, pe care le-a des- 
curcat admirabil şi le-a îndrumat cu mână de maestru. Este 
drept că astăzi pare a se fi instalat din nou haosul şi inco- * 
herenţa. Dar când va fi şi va fi să se restabilească iarăș 
rânduiala, aceasta nu se va petrece, decât printr'o întoarcere 
pocăită la tradiţia maioresciană. 

Fireşte nici o epocă nu seamănă desăvârșit cu alta, iar 
acelea în care ne aflăm astăzi — oricâte analogii fundamen- 
tale ar prezenta — îşi va avea nuanțele ei distihcte şi exi- 
gențele ei aparte. Tradiţia maioresciană va trebui şi. dânsa 
adaptată, — însă desigur nu înlăturată. lar dacă ar. fi să 
schițăm o complectare, cel puțin acolo unde lucrul e mai 
clar, aş zice că ea va trebui întovărăşită de o conştiinţă şi 
mai vie a drepturilor noastre ca popor, — ca popor care 
n'am râvnit niciodată să stăpânim pe alții, dar care avem 
pretenţia firească de a fi stăpâni la noi acasă. 


~N- 
"=~ 


[uvântarea d-lui G-ral Mihai Neman 


Onorat Auditoriu, 
Mi fost dată delicata sarcină de a vorbi despre acel 


de la «Junimea» atât de apropiat sufletește mie: 

Iacob C., Negruzzie— Moş Jac»— Redactorul Con- 
vorbirilor Literare şi secretarul perpetuu al Societăţei Ju- 
nimea de la Iași. i 

Toţi ante-vorbitorii mei au început prin a declara «e- 
moţiunea» de care sunt cuprinşi atunci când urmau să vor- 
bească despre unul din membrii de vază a Junimei. Ce grad 
de emoție trebue să mă cuprindă pe mine, încadrat între o- 
ratori de vază — sancționaţi — şi obligat de o atât de apro- 
piată rubedenie (sunt doară nepot de frate) să evit ori ce 
exagerare, şi să mă limitez la sfertul de oră îngăduit să 
vorbesc ? 

Breasla mea m'a învăţat de copil să «ţin piept» ori că- 
rei situaţiuni penibile sau chiar cât de grele, voi ţine dar 
piept emoţiei şi vă rog «Onorat Auditoriu» să fiţi îngădui- 
tori dacă nu voi putea descrie cu suficient talent meritele a- 
cestui «Junimist» de întreagă şi reală valoare, dacă ne-am 
referi numai la naşterea şi viața acestei vestite Societăţi li- 
terare «Junimea». 

Ari ca revista «Convorbiri Literare» şi sbuciumân- 
du-se atât pentru ea cât şi ca secretar perpetuu, lacob Ne- 
gruzzi a fost fără contestaţie posibilă «sufletul» acestei so- 
cietăţi ca şi acel al revistei. Dealtfel Gh. Panu în «Amintiri 
despre Junimea de la laşi» zice ritos că fără «el» societatea 
ca şi Revista nu ar fi putut exista. Aş putea să închei cu 
aceasta căci ce s'ar putea adăuga la o atât de leală consta- 

tare venită din partea unui om — membru al Societăţei — de 
inteligenţa, valoarea culturală recunoscută şi cunoscuta seve- 
ritate a aprecierilor lui. Gh. Panu era numit la Junimea 
<răutăciosul Panu». 


Iacob Negruzzi a fostal 2-lea fiu al Vornicului şi scrii- 
torului Costachi Negruzzi şi al Mariei născută Dumitrachi 
Gane (agă). Fratele său mai mare Leon—tatăl meu—a fost 
şi el membru al Junimei şi colaborator apreciat al Convor- 
birilor. Amândoi fraţii Leon şi lacob au urmat studiile lice- 
ale şi universitare la Berlin unde au plecat cu căruţa de 
poştă—sub supravegherea profesorului Fieweger—în toamna 
anului 1852. S'au reîntors în ţară după 11 ani de studii. Ia- 
cob Negruzzi avea la plecarea lui vârsta de 10 ani. A venit 
cu titlul de Doctor în drept ocupând foarte curând o ca- 
tedră universitară la facultatea de drept din laşi. 

La sosirea lui prin tatăl său făcu cunoştinţă cu Vasile 
Pogor, apoi cu Maiorescu, Petre Carp, Th. Rosseti, Miluţă 
Cerkez (viitor general), Burghele etc. cu cari leagă strânse 
şi trainice legături. de prietenie şi cu cari înjeheabă (cei 4 
dintăi) Societatea Junimea şi apoi apariţia Convorbirilor. 

Un şfert de veac lacob Negruzzi a condus această re- 
vistă. Rezultatul strădaniei lui se evidențează azi când după 
67 ani se sărbătoreşte apariţia «ei» aici la laşi, când se sär- 
bătoreşte apariţia acestei «făclii» care arde de 67 ani lăsând 
dâră de lumină pe ogorul stiinţei, literaturei, istoriei Ţărei şi 
Neamului Românesc, făclie premergătoare înmănunchierei a- 
cestui neam — trezind conştiinţele şi arătând calea de urmat 
pentru acest mare şi ideal scop. 

Iacob Negruzzi a fost înarmat de o solidă şi lungă cul- 
tură pe care a  întreţinut-o continuu până la adânci bătrâ- 
ne&ţe. Era dotat de o voinţă şi sirguință remarcabilă, avea o 
putere de muncă excepțională. Toate aceste calităţi se vădesc 
prin prodigioasa vastă corespondenţă ce a dus cu toţi scrii- 
torii şi colaboratorii Convorbirilor, prin publicarea a 6 vo- 
lume literare, 3 reviste (Nazat, zeflemele şi scump dar face), 
un volum Amintiri din Junimea şi Amintiri din copilărie, a 
scris 2 volumaşe sub pseodonimul «Dinu Sofian», a redactat 
ziarul <Constituţionalul>, a profesat mult avocatura, a fost un 

foarte conştiincios profesor Universitar, un devotat membru 
al Academiei Române. etc. Fire blândă, modest — plin de, 
demnitate şi cuviinţă fără precise ambiţiuni personale. 

Vechiu membru al Academiei Române, Iacob Negruzzi 
o prezidează în mai multe rânduri. 

În familie era foarte respectat şi mult iubit. Natură ve- 
selă —împreună cu soţia lui Maria născută Radu Rosseti ei gă- 
seau totdauna mijlocul de a dispune ori ce societate în care 
se aflau. Dealtmintreli în trei articole ce am publicat în 
Convorbiri literare am fixat felul cum Pam înţeles, cunoscut 
iubit şi respectat pe acest smerit român şi demn fiu al bu- 
nicului meu Costachi Negruzzi. 

Desbrăcat — cum am zis — de ambiţiuni personale — îmi 
amintesc atunci când câte-va luni înainte de a muri a fost 
sărbătorit de Academia Română—serbare prezidată de M. 
S. Regele Carol II — <el» abia a înţeles rostul acelei serbări 
şi la început a privit ca şi cum nu ar fi fost vorba de el. 
Talentul cu care Octavian Goga a ştiut să ise adreseze, l-a 
trezit fără vrere, gândurile au mânat hăt departe înapoi, şi-a 
dat seama că a rămas «singurul» şi «singur» cu felul cum a 
ştiut să-şi trăiască viaţa. Cuvântarea Regelui ţărei atât de 
precisă în constatări şi bine voitoare față de dreptul ce-i 
acordau cei go ani bătuţi de viaţă Va buimăcit puţin. O 
vagă umbră de melancolie a painjinit ochii săi. Câte-va la- 
crimi au picurat. Erau de mulțumire? Eu care lam cunos- 
cut bine nu cred. Au fost mai degrabă lacrimi de mâhnire 
pentru toți cari plecaseră şi plângea singurătatea lui căci 
simţea, se vedea trăind în o lume nouă, grăbită, vecinic agi- 
tată pe care nu o putea pricepe— el omul ticăit în toate 
acţiunile vieţei lui — şi poate că unele lacrimi au fost dato- 
rate şi bunei voinți Regale, căci Iacob Negruzzi a fost un 
devotat şi necontestat iubitor al Dinastiei noastre atât de 
valoros reprezentată prin cei 3 Regi. 

Aşa a fost Iacob Negruzzi. ` 


[ ataiea d-lui (i co: Polresen 
EMINESCU ŞI JUNIMEA 


arelui, nefericitului nostru Eminescu, i-a fost dat din 
viaţă să îndure .toate mâhnirile, desnădejdile şi cum- 
penele întrun chip fatal legate de o mână de pământ. 
O ştia. O spunea. O suspină în acele adânci versuri cu vi- 
braţie de orgă, care n'au fost numai o meşteşugită alcătuire 
de cuvinte ce din coadă va să sune, ci îndeosebi o spove- 
danie, plânsul geniului nefericit aflat în exil, într'o lume 
vrăjmaşă, brutală, vulgară. Aceasta a fost povestea ,„Lucea- 
fărului“ său. Aceasta e şi taina atâtor variante ale poeziei 
prin care îşi cerea moartea ca o uşurare, ca un mormânt 
aproape de limanul mării, unde să-şi scuture teiul sfânt 
frunza de-asupra. 

Nefericit în viaţa pământească, nu s'a bucurat nici 
după moarte de un destin mai blând. Au venit comentato- 
rii, biografii, istoricii literari, memoriatiștii ; au venit epigo- 
nii să-i scormonească traiul cel mărunt de toate , zilele, să-i 
alcătuiască fişele antropologice, să-i purice virgulele din scri- 
sorile de dragoste — au purces mâini indiscrete să scoată 
în vileag tot ce e dureros şi se cuvine să rămână tăinuit 
într'o viață de om. 

O ştia şi aceasta. 

O presimţea. 

N'a spus'o tot el? 


O sărmane ! ţii tu minte câte'n lume ai auzit, 
Ce-ţi trecu pe dinainte, câte singur ai vorbit ? 
Prea puțin. De ici, de colo de imagine-o fâşie, 


t 

Vreo umbră de gândire, ori un petec de hârtie; 
Și când propria ta viață singur n'o ştii pe de rost, 
O să-și bată alții capul s'o pătrunză cum a fost? 


. . =. . . . . . » . . . . . . . . . . . . . 


Or să vie pe-a ta urmă în convoiu de'nmormântare, 
Splendid ca o ironie, cu priviri nepăsătoare... 

Jar de-asupra tuturora va vorbi vre-un mititel 

Nu slăvindu-te pe tine... Lustruindu-se pe el 

Sub a numelui tău umbră... 


O ştia aşa dar... 

Și totuşi de această ultimă osândă n'a fost cruțat. Do- 
vadă că mă aflu în faţa dumneavoastră, aidoma în postura 
pe care o prevăzuse el: — un mititel, un epigon, un nimic 
adăpostit la uriaşa-i umbră, covârşit de anevoioasa indato- 
rință de a cerca să-i evoc sufletul chinuit, viața, ideile, lupta 
îndârjită pentru aceste idei, în atmosfera şi în mediul unde 
şi-a petrecut existența trupească şi sufletească. 

Eminescu la Junimea ? 

Poate mai precis ar fi fost s'o spun: Eminescu la laşi. 
Căci Junimea aparţine Iaşilor. Se confundă cu Iaşii. 

Eminescu a venit la laşi, adus de o chemare care era 
şi a Junimei, dar măcar tot atât era a vechei cetăți de Scaun 
a Moldovei, așa cum o visase romanticul autor al Sărmanu- 
lui-Dionis — cetate de vis, scăldată în pulberea luminei lu- 
nare. 

Când tânărul student dela Viena a trimis cele dintâi 
stihuri Convorbirilor; Veneră şi Madonă, Epigonii şi Mortua 
esi — era abia un începător. Două zeci, douăzeci şi unu de 
ani. Gândiţi-vă la chipul junelui de-atunci, aşa cum îl arată 
fotografia destinată Veronicăi Micle: tânărul romantic cu 
fruntea înalt boltită, cu părul inelat desvelindu-i tâmplele, 
cu ochii luciferici; un alt Sărmanul Dionis, în carne şi oase 
tânjind după viaţa altui veac, socotindu-se întrun nedrept 
surghiun printre contemporani. 

Acel tânăr, cu sufletul lui de-atunci şi cu aspiraţiile lui 
de-atunci, a fost atras de Junimea, fiindcă în primul rând 
Junimea se confunda cu Moldova, fiindcă înfățișa o subtilă 

rezistenţă a spiritului autohton, a spiritului critic moldove- 
nesc, la formele de import, la pospaiul occidentalizării gău- 
noase, la maimuţăreala apusului. Mai tari decât doctrinele 
apusului şi decât modele apusului, îi păreau acelui Eminescu 
dela Viena, dela România-Jună şi dela Putna, forţele ata- 
vice cu moaştele Voevozilor închise în cripte de monăstiri. 
In fond, Junimea aceasta reprezinta. Faţă de graba Valahiei 
care adopta forme înainte de a prelucra fondul, faţă de ex- 
cesiva franțuzomanie bucureşteană şi față de democratismul 
verbal, de republicanismul stigmatizat de Caragiale, Junimea 
aducea la o răspântene de epocă istorică, o cuminţenie şi un 
bun simţ specific moldovenesc. lar Eminescu, minte încli- 
nată în acelaş timp speculațiilor metafizice, dar şi studiului 
istoric, a aflat la Junimea oameni care au pus atât metafi- 
zica, precum şi studiul istoriei, în slujba unei politici de 
chibzuite realități, de prudent respect al trecutului. Multă 
vreme, cercetători superficiali au prezintat cugetarea politică 
a lui Eminescu, drept o occidentală influență a atmosferei 
şi ideilor precumpănitoare la Junimea; fără să ţină soco- 
teală că încă dela Viena, tânărul student îşi afirmase această 
cugetare în afară de influența Junimei, dar exact pe linia 
Junimei. A fost o suprapunere, o identificare: Eminescu sa 
regăsit la Junimea: a aflat acolo ideologia, crezul său, îm- 
părtăşit de cugetătorul şi omul politic Titu Maiorescu ; de 
filologi şi istorici, ca Lambrior ori Tassu; de fraţi întru scris 
ca lacob Negruzzi. 

În singura sa vorbire publică — prelegerea rostită la 
14 Martie 1876 — Eminescu a sintetizat atitudinea Junimei 
faţă de graba Principatelor-Uhnite de a împrumuta idei, forme, 
experienţe dela vecini, fără a căuta mai întâi rădăcina ex- 
periențelor în făgaşul bătătorit al tradiţiei, al trecutului, al 
realităților autohtone. 

Era o prelegere, şi a fost un rechizitoriu. 

S'ar putea spune că vorbirea dela 14 Martie 1876 a 
mai fost şi prefața articolelor pe care Eminescu avea să le 
scrie nu cu mult mai târziu, în Timpul. Cu o viziune de poet 
şi cu un glas de profet, el a cerut contemporanilor să se des- 
meticească, să revină la matca evoluţiei istorice, să nu îm- 
pingă alcătuirile ţării spre formele măsluite după chipul şi 

asemănarea occidentului, unde altele sunt tradiţiile, altele 
treptele de civilizare şi de cultură, unde altul este materialul 
uman. El a demascat lustrul acestei pripite occidentalizări 
şi primejdia influenței austriace; a acelui hibrid imperiu ve- 
cin, unde beamterii îşi purtau ţâfna în uniforme prestigioase 
fără să ia aminte că de fapt săpau încă de pe atunci teme- 
lia şubredului dualism habsburgic. 

Conferința n'a avut răsunetul cuvenit. Erau atâția oa- 
meni politici ai vremei cu o mai mare greutate a cuvântului | 
Dar după șaizeci de ani, desmormântată din paginele Con- 
vorbirilor literare, această prelegere ne apare şi pentru ceasul 
de faţă un îndreptar. Multe pronosticuri ale tânărului de 26 
ani s'au împlinit. Multe sânt în curs de îndeplinire. Despre 
câte cuvântări politice se poate spune oare acelaş lucru ? 

Și mai dovedeşte această prelegere de o uimitoare ma- 
turitate de cugetare și de-o rară luciditate; mai dovedeşte 
că Eminescu n'a luptat pentru ideologia junimistă fiindcă 
întâmplarea l-a adus în cercul ieşan de pe vremuri. Ci că a 
fost atras de Junimea, tocmai prin coincidența, prin supra- 
punerea de ideologii, aşa cum o afirmam mai adineaori şi cum 
afirmaţia poate fi oricând verificată, alăturând textul acelei 
prelegeri, cu toate discursurile de atunci şi de mai târziu, 
ale lui Titu Maiorescu şi Petre Carp. 

Incepând cu Maiorescu și sfârșind cu Ion Creangă, aci, 
la această Juhime a laşilor, a găsit Eminescu nenumărate 
suflete gemene, Poate că în viața măruntă, de toate zilele, 
legătura nu părea întotdeauna prea strinsă. Junimea era 
alcătuită de oameni diferenţiaţi din punct de vedere social, 
cu obiceiuri, tabieturi, prejudecăţi care adeseori ridicau un 
zaplaz înalt între un ins şi alt ins. Dar toate acestea cădeau 
când răspopitul Creangă, ministrul Maiorescu, boemul Emi- 
nescu, hâtrul Caragiani, se aflau adunaţi sub acelaş acoperiş 
în şedinţele săptămânale ale Junimei. 

Titu Maiorescu, minte metafizică, sacrificându-se pe 
sine pentru o misiune de cultură într'o ţară la început de 
viață culturală; loan Creangă, suflet țărănesc, din Humu- 
leştii Neamţului — aceştia mi se par că reprezintă două 
contraste, două extreme ale Junimei, două pietre hotar între 
care s'a aflat cuprins miracolul Junimei. 

Eminescu, fiul căminarului Gheorghe Eminovici din 
Ipoteşti era atras de Creangă, fiul cojocarului din Humu- 
leşti, cu lumea lui de eresuri și de basme; dar era atras în 
aceiaşi măsură şi de Maiorescu, discipolul lui Kant şi al lui 
Schopenhauer. Unde sa mai aflat vreodată, aiurea, o posi- 
bilitate de conviețuire a unor oameni atât răspicat deosebiți 
unul de altul? Personalităţile cele mai diferențiate, culturile 
cele mai diverse şi-au dat întâlnire într'o lume unde Iacob 
Negruzzi şi Vasile Pogor, fecior de Mare Vornic, deschi- 
deau casa şi întindeau mâna dolofanului ex-diacon loan 
Creangă; unde academicul Titu Maiorescu se afla cot la 
cot cu un obscur dascăl de şcoală primară ; unde întâia oară 
talentul rupea zăgazurile categoriilor sociale. 

E greu, chiar printr'o întoarcere îndărăt a închipuirei, 
să ne înfățișăm aspectul acestei societăți între anii 1865-1885. 
Era încă vremea titlurilor de boierie şterse numai formal 
din pactul țării; era încă vremea unei prea proaspete şter- 
geri a privilegiilor. lar în această atmosteră de prejudecăţi 
încă vii, Junimea sfărma întâia oară zăgazul dintre privile- 
giile de naştere şi privilegiul talentului; întâia oară dădea 
întâietate personalităţii unsă cu harul divin al creaţiei, nu 
întărită numai cu pitacul domnesc al căftăniilor. Eminescu 
s'a aflat de îndată între oameni care au ştiut să-i prețuiască 
geniul şi l-au acceptat cu toate ciudățeniile firii sale ieşite 
din rânduelile comune. Oricâte legende răuvoitoare au plăs- 
muit adversarii Junimei, pentru a ne zugrăvi un Eminescu 
izolat în cercul cărturarilor şi oamenilor politici din această 
societate fără statute şi fără precedent în istoria culturii ro- 
mânești, toate au căzut cu vremea, au fost desminţite de do- 
cumentele şi de corespondențele junimiștilor scoase la iveală 
în anii din urmă. Eminescu a găsit la Junimea sprijin spi- 
ritual şi prietenii statornice; după cum în epoca studenţiei 
atlase de acolo ocrotire materială şi după cum în anii când 
mintea i s'a înnegurat, a aflat oameni să-i poarte de grijă 
la sanatoriul de peste graniță şi la casele de sănătate din 
țară. 

In acest laşi al Junimei, umbra lui viază şi acum. In 
laşi şi în legendă. A stat numai trei ani din viața sa tânără 
abia întors dela Berlin ; a mai rătăcit umbra lui încă un an 

după ce asupra cugetului său pogorâse o aripă neagră — dar 
aci îl găsim, de acest laşi a fost legat, nu de Bucureştii unde 
wa văzut niciodată decât o copişte a spoelii. Că laşii îşi 
întorc ochii spre el, ochii spre Junimea, e un semn al vre- 
murilor. Înseamnă că morții nu sânt morţi, pentru melanco- 
licul târg al mormintelor şi al suvenirurilor. Nu sânt morţi. 
Trăesc în noi. Fie chiar şi în această umilă mână de pă- 
mânt a unor resemnaţi epigoni, care prin Eminescu dăinuim, 
la umbra lui ne târâm. 


 Luvântarea Dla: loan Filipi 


SCOALA JUNIMISTĂ 


acă am privilegiul de a fi încă prea tânăr pnntru a fi făcut 

parte din „Junimea“, sunt, din nenorocire, destul de tre- . 

cut în vârstă, pentru a fi cunoscut foarte de aproape pe 
trei stâlpi ai ei, pe Carp, Maiorescu şi lacob Negruzzi. 

M'am bucurat de dragostea şi de prețuirea lor. Am avut 
însă, mai ales, cinstea de a fi fost colaboratorul cel mai apro- 
piat al lui Maiorescu, la apogeul carierei sale, care a coincidat 
cu apogeul României mici, în împrejurările gingaşe de la 1913, 
stăpânite cu neîntrecută măestrie, de bătrânul profesor de fi- 
lozolie, improvizat diplomat. 

Sunt numai 23 de ani de atunci, dar cât de mult separe! 

Într'adevăr, quantum mutati ab illo | 

Câte prefaceri în viaţa statului şi neamului nostru | 

Câţi oameni, pe atunci Obscuri, sau în situaţii modeste, 
n'au izbutit, avântându-se, după război, în vâltoarea politică, 
să ajungă la acele situaţii care, într'o societate încă înapoiată 
în cultură, sunt cele mai râvnite şi preţuite. 

Dacă n'am făcut parte deci, din Junimea, m'am adăpat 
însă şi eu dela școala lui Carp şi a lui Maiorescu. In această 
calitate, bine cunoscută veneratului preşedinte al comitetului 
pentru comemorarea Junimii, d-lui C. Meissner, mi s'a făcut şi 
mie cinstea unei poftiri de participare. 

Învățătura lor n'a avut decât un cusur, a fost prea înaltă 
pentru mediul în care au propovăduit și de aceea n'a putut 
îndrepta relele pe care le denunța. 

Ce a însemnat, întradevăr, şcoala junimistă ? 

„A însemnat, în literatură ca şi în politică, privirea pro- 

blemelor prin singura prismă a raţiunii, disecarea lor cu scal- 
pelul criticii curat obiective, Dar, cum poate îi simpatic celor 
mai mulți un asemenea sistem, care scoate la lumină, fără cru- 
tare, atâtea minciuni, sau goliciuni ? 

In literatură, cum a arătat simpaticul Ibrăileanu, pe care 
aș fi vrut să-l regăsesc aici, nu Junimea este aceea care a in- 
trodus spiritul critic. Ea a depănat numai mai departe, firul 
tors, în Moldova, la mijlocul veacului trecut, de o pleiadă stră- 
lucită, din care este destul a pomeni pe Kogălniceanu, Alec- 
sandri, Costache Negruzzi şi Alecu Russo. Ei au combătut e- 
xagerările latiniste ale unui Eliade, Cipariu, sau Laurian, opu- 
nându-le limba populară, rezultat al unei plămădiri de veacuri. 
Ei s'au pus în calea impulsului dat tineretului de Eliade, ca 
şi de Asachi, de a scrie mereu, fără preocupare de valoarea, 
de fond, sau de formă, a prozei, sau a poeziei. 

Activitatea purificatoare a acestor înaintași moldoveni, a 
urmat-o mai ales Maiorescu, începând dela 1854, când s'a în- 
ființat Junimea, până la 1881, dată admisă de regretatul Ibrăi- 
leanu, pentru triumful bunului simţ şi bunului gust în literatura ` 
noastră. Lupta a fost grea și antipatică multora, pentru că cri- 
terii pozitive de apreciere literară şi de recunoaştere a frumo- 
sului, erau puse mai presus de naționalitatea autorului, de fra- 
zeologia sentimentală, ori de declamaţiile patriotice. 

Dacă efectul binetăcător al criticii junimiste și în special 
maioresciane, s'a resimţit, până la marele război, asupra lim- 
bii şi literaturii noastre, asistăm adesea, de atunci încoace, la 
o nouă stâlcire, care de astă dată însă, în loc de înfrânare, gă- 
seşte aprobare şi chiar răsplătire. 

Tot atât de obiectivă şi deci de antipatică multora, a fost 
şcoala junimistă şi în studiul istoriei naţionale, punând şi în a- 
cest domeniu, mai presus de orice alte consideraţii, cunoaşte- 
rea adevărului. 


* 
* * 


Dacă mulți au prețuit serviciile aduse de Junimea limbii 
şi literaturii româneşti, prea puţini au înțeles concepțiile ei po- 
litice. 

Greșit judecate au fost aceste concepții, nu numai de ad- 
versarii politici, dar chiar de unii intelectuali, ca spre pildă, 
regretaţii Ibrăileanu şi Zeletin, sau d. Lovinescu. 

In lipsă de cunoştinţe exacte despre originea liberalismu- 
lui de la noi, pornit de sus în jos, de la clasa conducătoare 
care, aproape în unanimitate, la adoptat în vremea divanelor 
ad-hoc, el a fost confundat de cei mai mulți, cu nuanţa extre- 
mistă şi exaltată a aşa zişilor «roşii» din Muntenia, cari, înce- 
pând dela 1848, sau manifestat, prea adeseori, ca revoluţio- 
nari şi republicani, până ce, de la 1876, au devenit partid de 
ordine şi de guvernământ, sub eticheta de naţional-liberal. 

Din această confuzie, a derivat şi învinuirea adusă juni- 
miștilor ca şi în genere aşa zișilor conservatori, în realitate li- 
berali moderati, de a fi fost, dacă nu chiar reacţionari, dar cel 
puţin staționari, potrivnici introducerii formelor noui, împru- 
mutate din apus. 

In realitate, şi în domeniul politic, școala junimistă nu sa 
ridicat decât împotriva frazeologiei exaltate și a formelor goale. 

Am arătat, în studii ale mele, că adoptarea formelor a- 
pusane era inevitabilă la noi, ca rezultat al unui curent vechi 
măcar de la 1821. 

Dar, că aceste forme noui au și dat roade îmbucurătoare, 
cum au susținut Ibrăileanu, Zeletin, sau d. Lovinescu, iată ce 
a contestat şcoala junimistă și, cred, cu drept cuvânt. 

Noi n'am putut avea şi n'am avut o burghezie, care să se 
asemene cu cea din occident, nici prin origini şi, deci, nici 
prin concepții. Pretinsa noastră burghezie, cum am avut prilej 
să arăt, na fost decât un surogat al clasei conducătoare boe- 
reşti, pe care a vrut şi aizbutit s'o înlocuiască la cârma sta- 
tului. A zugrăvit-o Alecsandri, sub chipul lui Clevetici dema- . 
sosul, înaintașul lui Farfuridi al lui Caragiale. Sub, frazeologia 
revoluţionară, se ascundea dorința de îmbogăţire şi ambiția de 
a juca roluri politice în locul boerimii, 

O subţire pojshiţă nouă orășănească vroia să profite, ia 
rândul ei, de stat şi de buget. Așa zisele partide politice, sub 
etichete deosebite, ascundeau acelaş fond. Invrăjbirile lor mes- 
chine, aveau de scop să asigure îndestularea alternativă a unor 
minorităţi, în dauna marei masse a populaţiei. 

Nu împotriva liberalismului, ci a îalşificării lui la noi, îm- 
potriva acestei nepotriviri între, de o parte, organizarea com- 
plexă a mecenismului statului şi manifestările de civilizaţie ale 
clasei superioare, iar de altă parte, viaţa reală a păturilor nu- 

meroase de jos, sau ridicat Alecsandri, Eminescu şi junimiștii. 

„Avem şcoli, academii, ziare, literatură, muzee, Chiar o 
constituţie, scria Maiorescu la 1870 în Convorbiri Literare (Il, 
305), dar sunt speranțe, iluzii, căci folosesc unei pojghiţe ex- 
trem de subțiri, pe când clasa cea mai numeroasă, țărănimea, 
nu numai nu trage foloase, dar chiar sufere pe urma fantas- 
magoriilor claselor superioare“. 

lar la 1871, în parlament, Maiorescu zicea: „Dacă a fost 
un fel de regulă de purtare a partidului roşu de a lovi în in- 
teresele clasei de sus, a noastră va fi de a susținea peale cla- 
selor de jos. Această cameră conservatoare, după aprecierea 
mea, este, în momentul de faţă, singurul partid liberal... căci 
ceace la noi este stânga, iese afară din stat... Vă ros să arătăm 
solicitudinea noastră mai ales pentru învățământul elementar“. 
Şi în alt discurs: „Este oare bine să rămânem nepăsători la 
foametea intelectuală ce bântuie cele mai multe sate și să 
li luăm mijloacele bugetare, pentru a le întrebuința la mărirea 
salariilor profesorilor superiori ?“ 

Apoi, la 1876, după ce fusese silit să părăsiască ministe- 
rul instrucției, fiind că voise să desființeze niște catedre inu- 
tile de la facultatea de drept, Maiorescu spunea în parlament : 
„De la 1864 până la 1876, am crescut tinerimea astfel încât nu 
poate exista ca burghezi independenţi, în afară de bugetul sta- 
tului... şi s'a făcut atmosfera care împinge statul la creare de 
funcții... iar de altă parte îl expune la lipsă de industriaşi, a- 
rendași, fabricanți, comercianţi, şi apoi ne plângem că străinii 
pun mâna pe activitatea economică a acestei țări... Am închis 
poporul într'o ladă, lam lăsat fără lumina instrucției și n'am 
deschis decât o fereastră, care ni convenea nouă, a şcoalelor 
care apoi au umplut facultăţile de drept şi au sporit cifra ad- 
vocaţilor și postulanţilor de funcții“. Constată că, de la 1864 
încoace, numărul școalelor săteşti a scăzut, dar s'au înmulţit 
catedrele de la facultatea de drept. 

Constatări rămase valabile, mutatis mutandis, şi în zilele 
noastre, 

In articolele din „Timpul“, ziar politic al junimiştilor, E- 
minescu desvolta aceleași idei şi se arăta preocupat de soarta 
a două clase sociale neaoș româneşti, pe care le vedea ame- 
ninţate şi voia să le scape de peire, țărănimea şi meseriașii. 


N. Gane (din timpul «Junimii» 


Serbările «Junimii» la laşi 41 
ACEA PE CA EEE ADOBE JOC (SERE COUT IE E SER OREZ 


Ca urmare a acestor concepții, săsim, în programul poli- 
tic de la 1881 al grupării junimiste, despărțite de ceilalţi con- 
servatori, pe lângă puţine proecte înfăptuite fie de acea gru- 
pare, fie mai mult de alţii, ca introducerea etalonului de aur, 
inamovibilitatea magistraturii, statutul funcţionarilor, altele care 
nu s'au înfăptuit nici azi, precum : stăvilirea cumulului, dorinţă 
veche de 80 de ani, de când a fost înscrisă în proectul de 
constituție de la 1859 al comisiei centrale de la Focşani, scoa- 
terea politicii din gospodăria județelor şi comunelor, desvolta- 
rea învățământului sătesc şi a celui real, reducându-se cel su- 
perior teoretic şi în sfârşit, o proprietate ţărănească de sine 
stătătoare şi un corp renăscut de meseriaşi români. 

Nu este oare straniu ca gruparea junimistă, având  astiel 
de concepţii, să fi fost învinuită de reacţionarism, mai întâi de 
„fracţia liberală” din laşi, a discipolilor lui Barnuţiu şi, mai în- 
coace de Ibrăileanu, Zeletin și d. Lovinescu ? 

Explicaţia este că toți aceştia au văzut și prețuit numai 
foloasele ce, pe urma liberalismului, le-a tras, la noi, acea poj- 
shiță subţire orăşănească, pe care eu am calificat-o de „pseu- 
do-burghezie“. 

Ce fel de reacţionarism era acela al lui Maiorescu, ale 

_căruia constatări, ce am citat, stau şi azi, măcar în teorie, la 
temelia programelor partidului țărănesc ? 

Dar, atunci, de unde a derivat judecata greşită asupra 
concepţiilor politice ale Junimii ? 

A derivat din coaliția tuturor intereselor, pe care le de- 
nunta, ale acelei pseudo-burghezii care triumiase şi înțelegea 
să exploateze statul spre folosul ei, pe când, pentru Maiorescu, 
arta vieţii consista în rezervă, discreţie, cumpătare şi abnegaţie 
(Aforisme, în Critice, II). 

A derivat din atitudinea de critică rece a acestei grupări, 
care voia supremaţia rațiunii asupra pornirilor și instinctelor, 
individuale, ca şi colective, şi considera că nu merită să fie 
cârmuitori acei cari, în loc de a călăuzi mulţimea, se lasă duşi 
de ea. : 

A derivat din disprețul, ce nu-l ascundea, față de toți 
cască-gură, cari abdică la judecată în faţa idolilor așa zisei o- 
pinii publice, şi față de demagogii profitori ai psihologtei mul- 
țimii. A 

A mai derivat, în sfârșit, din mustrarea tacită pe care o 
constituia, pentru majoritatea pseudo-burgheziei noastre condu- 
cătoare, concepția etică despre omul politic, formulată de Pe- 
tre Carp: «corect în viaţa privată, desinteresat în viața publică». 

Faimoasa osândă a <fierului roşu», a căreia rostire a 
zguduit până la lacrimi pe cei cari au auzit-o, va privi mereu, 
pe deasupra cazului special ce a ţintit atunci, tendinţele neno- 
rocite de a jertfi interesele generale celor de partid, 

Gruparea junimistă a mai însemnat un mănunchi de oa- 
meni cari au vrut să traducă în fapt lozinca marelui Barbu 
Catargi: «nimic pentru noi, totul pentru tară». Un mănunchi 
de oameni cari au meritat prinosul adus de francezul Le Cler 
aceluiaș bărbat de stat neînțeles : <intrat în minister -cu mâi- 
nile curate, la părăsit cu mâinile goale», 

Dar, o asemenea concepție despre viaţa politică, era cum 
am spus prea înaltă pentru mediul în care se înfățișa. 

De aceea, nu-i de mirare că gruparea junimistă n'a luat 
parte decât prea puţin la cârmuirea statului. Un an din Mar- 
tie 1888 la Martie 1289, şapte luni din Iulie 1900 la Fevruar 
1901, şi, în unire însă cu conservatorii, trei ani, din Decemvrie 
1910, la Decemvrie 1913. 

Rezultatul ? Organizarea noastră de stat de azi, cum ni-o 
oglindesc bugetele, comparată cu starea reală de dincolo de 
capitală și de câteva oraşe, într'o țară ca a noastră, care nu 
este în fond, după expresia d-lui prof. I. Simionescu, de cât 
un mare sat, imi apare încă, tot ca lui Maiorescu acum exact 
60 de ani, ca o făptură diformă, cu un cap imens, pe un trup 
istovit, sau cu un salon de lux într'o casă dărăpănată. 

Concepţia junimistă rămâne ca ò stea călăuzitoare prea 
depărtată, ca un ideal, către care cată, măcar, să ţintim. 


(vâuifiiea d-lui |. À. Bassarabesen 


unt cel din urmă care iau aici cuvântul şi-mi dau seama 
că va trebui să fiu şi cel mai scurt. 

Aţi ascultat înălțătoarele discursuri ale distinşilor 
exponenţi de azi ai Junimii, în frunte cu valorosul nostru 
preşedinte şi animator, D-l Constantin Meissner şi aţi văzut 
cum primul şi principalul sălaş al acestei societăţi literare 
a fost nemuritoarea Atenă a vechiului regat: lași. 

Şi cred că din toate cuvântările, ați dedus şi D-v—ca 
şi mine—că evoluţia Junimii s'a efectuat în condițiuni ex- 
cepționale: In adâncurile organismului ei desăvârşit, ea as- 
cunde ceva din infinitul bolţii înstelate, care a inspirat lui 
Eminescu «Luceafărul», atunci când—în nopţile de vară—de 
pe laviţa de brad din pridvorul tainic al bojdeucii lui Crean- 
să, îşi topea melancolic sufletul lui genial în versuri eterne. 

Vă rog să observați şi Dv. : Meritul Junimii nu e a- 
cela de a-și fi asigurat nemurirea în raport numai cu viito- 
rul, ci şi cu trecutul, pentru-că... «origina ei se pierde în 
noaptea vremurilor!» O noapte, pe care ea a isbutit s'o trans- 
forme în zi luminoasă; iar vremurile, a ştiut să le domine 
prin autoritatea ei morală, prin creaţiile ei neperitoare, prin 
acel humor vioiu şi plăcut, care o ţine mereu tânără şi-i în- 
dreptățeşte numele de Junimea. lar factorii componenți, cari 
i-au dat strălucirea, au situat-o pentru totdeauna în literatura 
română, la locul cel mai de cinste. E destul să amintesc nu- 
mele lui Titu Maiorescu, al lui locob Negruzzi, al lui Ale- 
xandri, Eminescu, Creangă, Slavici, N. Gane, Caragiale, 
Duiliu Zamfirescu etc., pentru-ca nimeni să nu-i poată con- 
testa vreodată rolul covârșitor ce a jucat în acţiunea de re- 
generare a literaturii noastre. 

Ca un omagiu ce vreau să aduc zilei solemne de astăzi, 
vă cer voe să citez câte-va rânduri din «Direcția Nouă» a 
lui Titu Maiorescu, marele critic şi îndrumător literar, pen- 
tru-ca să vedeţi câtă actualitate vibrează şi acum în prin- 
cipiile şi orientările lui literare de acum cinci decenii : 


Cu privire la formă : 


<Nu înţelegem, nu putem primi neglijența formei. 

Tocmai spre deşteptarea publicului român, din nepă- 
sarea lui, trebue prezentate numai formele estetice cele mai 
curate. În mijlocul agitărilor politice şi sociale, arta e che- 
mată a ne da un liman de adăpost». 


Cu privire la fond: 


«Pentru ce scriem ? 

Scriem, pentru a ne răspândi gândirea mai departe de 
cât o duce vorba. Vorba nu poate trăi mult, nici în timp, 
nici în spaţiu. Rostită acum, ea amuţeşte apoi. Auzită aici, 
ea se pierde acolo. Uneori o prinde cel ce o aude şi îşi a- 
duce aminte de ea, o poartă chiar din loc în loc. Dar tot nu 
mai este vorba dintâi. Aducerea aminte e necredincioasă : 
Vorba purtată de altul nu e gândul vorbitorului, ci graiul 
purtătorului». 


* 
kad * 


lar la întrebarea: Ce idee poate să spargă marginile 
spațiului şi momentului și să străbată în viitorul timpurilor, 
Maiorescu răspunde: 

«Numai acea idee și acea simţire, care prin cuprinsul 
ei și din chiar isvorul ei s'a înălțat peste interesul strâmt 
al individului şi a găsit în capul celui ce o produce acel 
prisos al concepțiunii, care-i dă valoarea universală. 

Nu scopul de a ajunge la un folos individual prin scriere; 
nu deşertăciunea de a te vedea trecut printre autori; nu 
ambiţiunea de a întrece pe alţii; nu aceste interese perso- 
nale îţi dau dreptul de intrare în literatură. 

Numai entuziasmul impersonal pentru ceea ce ştii că e 
adevărat în gândirea ta şi pentru ceea ce simţi că este fru- 
mos în închipuirea ta, numai aceasta îți pune pe frunte sem- 
nul celor chemaţi. 

Numai acela are vocaţiune, care în momentul lucrării 
se uită pe sine. 

Aşa dar, entuziasmul impersonal; iacă semnul hotărâ- 
tor al celor chemaţi. 

Măsurată cu această scară, cea mai mare parte a lite- 
raturii zilnice nici nu merită să existe, nici nu poate exista, 
Şi dacă se pare azi a fi, se vede mâine că nu este şi ră- 
mâne ca şi cum n'ar fi fost». 


$ 
$ Ei 


Ce lecţie minunată şi eternă, care poate servi de în- 
dreptar, în ori-ce timp—dar mai ales astăzi—când atâţia må- 
nuitori ai condeiului rătăcese ca fluturii de noapte în hao- 
sul dezorientării, al superticialităţii și al parodiei inconsci- 
ente, mult mai stridentă de cât flaşneta. 


Cuvânt de omagiu pentru „Junimea“ și „Convorbirile 
Literare“, rostit de d-! profesor Octav Botez. 1) 


n numele «Vieții Romîneşti», sora mai mică şi ieșană a 
<Convorbirilor literare» de odinioară, dați-mi voe să aduc 
salutul meu, emoţionat şi respectuos, bătrânei reviste caşi 

«Junimei» de altădată. 

Indeletniciri profesionale, de critic şi în anii din urmă 
de istoric literar, m'au făcut să reflectez adesea, asupra evo- 
luţiei noastre culturale şi literare din ultimul secol, 

Din aceste reflexii, am rămas cu impresia că trei mo- 
mente capitale se pot distinge în cursul ei şi că acestea se 
confundă, în mare parte cu însăşi istoria culturală a oraşu- 
lui nostru. 

Aceste momente sânt, după părerea mea, următoarele : 

1) Primul e acel al «Daciei Literare» şi al revistelor 
care au continuat-o, «<Propăşirea» şi «România Lirerară», 
însufleţite de acelaş spirit, acel al generaţiei bonjuriste dela 
1840-1859, atât de criticată astăzi, 

2) Al doilea e acel al <Convorbirilor literare» şi al «Ju- 
nimei», produs al generaţiei care Sa manifestat atât de stră- 
lucit, între 1870-1885, cu deosebire. 

3) Al treilea e acel al «Vieţii Romineşti», care aparţine 
generaţiei poporaniste, apărute în arenă după 1900 şi care 
și-a dat întreaga măsură, mai ales, între anii 1906-1916, 

Desigur, Iaşul a cunoscut în trecut şi alte reviste seri- 
oase, meritoase, onorabile, «Contimporanul», de pildă odini- 
oară, sau «Arhiva» care dăinueşte şi azi. 


1) Facem loc tot aici acestui discurs ținut nu la şezătoarea festivă dela 
„3 Mai, ci la ospăţul din seara aceleeași zile. 

Dar numai în cele trei momente, mai sus pomenite, se 
poate spune că suflarea românească de pretutindeni şi-a ple- 
cat steagul în faţa oraşului nostru, recunoscând în el, cen- 
trul spiritual al întregului neam. 

Intre manifestările culturale sau curentele de idei, ce 
reprezintă în istorie aceste trei momente, atât de diferite la 
prima vedere, există totuşi, pentru cine caută să pătrundă 
dincolo de aparenţe, o legătură tainică, profundă, organică. 

Ca să vă dovedesc întrucât e îndreptăţită afirmaţia mea 
îngăduiți-mi să mă opresc o clipă, în grădina fermecată a 
amintirilor, 

Deşi, nu am ca alţii de față aici, privilegiul de a putea 
să privesc în urmea mea la o distanță de cinci sau patru 
decenii, veţi recunoaşte că treizeci de ani, reprezintă în cur- 
sul vremurilor, totuşi ceva, este, aproape, intervalul unei ge- 
neraţii, 

Intr'o zi frumoasă de Martie 1906, zi pe care o retră- 
iesc cu intensitate în această clipă, căci a rămas pentru tot- 
deauna încrustată în inima mea, redacţia «Vieţii Rominești» 
se întrunea în casa din strada Sărărie a d-lui C. Stere pen- 
tru a sărbători apariţia primului număr. 

Eram doisprezece. Cinci dintre noi nu mai sânt. Trei 
dintre ei: Gheorghe din Moldova, Nicu Gane, Mihai Pas- 
tia au trecut de mult în lumea umbrelor, doi şi poate cei 
mai buni, Ibrăileanu şi Constantin Botez au trecut şi ei aş 
spune aproape simbolic, cu două luni în urmă. 

Dintre cei prezenţi, Nicu Gane, septuagenar aproape, 
era cel mai bătrân. Destinul a făcut, ca eu care , trecusem 
de douăzeci şi unu de ani, să fiu cel mai tânăr. 

Pe omul eminent, căruia revista îi datora în primul 
rând apariţia şi care mai târziu, a contribuit, ca nimeni al- 
tul, la tăria şi prestigiul ei,—vorbesc spiritual al generaţiei 
mele, căci Stere a fost mai mult doctrinarul şi şeful politic, 
—pe marele critic pe care l-au pierdut Moldova şi ţara, spi- 
rit reflexiv, concentrat, obsedat de probleme şi chinuit de 
conflicte, cu o viață interioară din cele mai intense... nu l-am 
văzut vreodată, mai voios şi mai exuberant ca în acea zi. 

Cauza acestei stări sufleteşti de un diapazon neobicinuit 
la un om ca dânsul era faptul că izbutise să atragă între 

noi pe Nicu Gane, sfătosul povestitor şi unul din ultimii 
reprezentanţi ai boierimii moldovene de odinioară care stâlp 
altădată al <Convorbirilor»—asistase la întemeierea lor şi în 
preajma lui Alexandri fusese la 1859 unul din luptătorii 
Unirii, 

Bătrânul acesta, mărturie vie a altor vremi, reprezinta 
pentru Ibrăileanu—și acest lucru îl simţiam şi noi—firul unei 
neîntrerupte tradiţii, care lega prezentul cu trecutul îndepărtat. 

Câţiva ani mai târziu si chiar până la războiul de în- 
tregire, revista noastră a avut ce-i dreptul, polemici acerbe, 
adesea violente cu continuatorii <Convorbirilor», de mult 
strămutate ia Bucureşti. 

Intr'o rubrică nesemnată şi destul de temută pe vre- 
muri, Ibrăileanu şi alţii, între care, mărturisesc că mă aflam 
şi eu, am combătut adesea cu tenacitate şi îndârjire pe acei 
pe care-i socoteam adversarii ideilor noastre. 

Intorcându-mă cu un sfert de secol în urmă şi reflec- 
tând la paginile! scrise atunci, cu focul tinereţii dar şi cu 
naivitatea şi intransigenţa ei, le găsesc uneori nedrepte, alte 
ori greșite. Nu le regret totuşi, căci isvorau dintr'o convin- 
gere sinceră şi adâncă, care şi astăzi a rămas a mea. Nu le 
regret de asemeni, fiindcă împreună cu Ibrăileanu şi ceilalți 
tovarăşi de arme, nu am uitat niciodată în tumultul luptei, 
sfatul înţelept al lui Kogălniceanu, marele ctitor al culturii 
moldovenești, a cărui statue veghiază în fața Universităţii 
noastre şi ne călăuzeşte paşii: «Discutaţi ideile, nu atacați 
persoanele». 

De aceia am ştiut să respectăm totdeauna omul în acel 
pe care-l combăteam, și am fost stăpânii de nu ştiu ce con- 
ştiinţă obscură care ne şoptea că—mai presus de vremelni- 
cele noastre lupte—urmăream, deși cu mijloace diferite, poate 
acelaş ţel. 

Imaginea patriei comune care trăia în inimi şi pe care 
o serveam cu toții, a plutit pururi înaintea noastră după 
cum ne-am simţit în fiecare clipă depozitarii unui tezaur 
sacru de cultură, dar în aceiași vreme de liberalism, uma- 
nitate şi toleranţă, pe cari eram datori să-l transmitem intact 
şi neprihănit urmaşilor noştri. , 

lată de ce lupta pe care am dus-o a fost urbană, leală 

cavalerească... iată de ce, cu toate deosebirile de păreri, un 
Maiorescu a putut odinioară întinde mâna unui Stere — după 
cum azi, dacă Ibrăileanu ar fi în mijlocul nostru, un Mehe- 
dinţi. nu ar putea să i-o refuze, pe a lui. 

Dar aceste vremi fericite au fost şi se pierd zi de zi, 
în zarea trecutului, pe când publicistica românească de toate 
nuanțele ne oferă azi dezolantul spectacol al unei lupte de 
un caracter cu totul deosebit, lupte personale, lupte fratricide, 
în care ideile sânt mai totdeauna absente, iar în locul lor a- 
sistăm la dezlănţuirea din ce în ce mai impetuoasă a acelor 
instincte primitive, telurice, brutale—element animal -pe care 
Maiorescu l-a stigmatizat odinioară cu atâta tărie, în pagini 
profunde, profetice şi nemuritoare. 

Căci trăim astăzi—orice spirit luminat şi clar văzător 
trebue s'o recunoască—ceasuri triste, descurajante care, întor- 
cându-ne cu mult înapoi, dezonorează adesea epoca noastră 
şi pun cercetătorului o problemă gravă între toate, acea a 
unităţii sufleteşti a acestui neam, serios amenințată şi pe care 
uneori pare a o pândi din umbră destrămarea şi haosul. 

De aceia, cu gândul rămas în urmă şi pătruns de nos- 
talgia unui strălucit şi înălțător trecut, mă închin cu respect 
şi veneraţiune înaintea d-lui Meissner, nobilă şi delicată fi- 
gură a altor vremuri. 

Aduc de asemeni omagiul meu, celorlalți veterani sau 
continuatori ai Junimii: D-nii Mehedinţi, Basarabescu, Fi- 
litti, cărunţi astăzi— deşi mult mai tineri decât d-sa, 

Și sfârșesc adresându-mă primarului acestui municipiu, 
căruia îi revine onoarea de a fi iniţiatorul şi în mare parte 
organizatorul acestei zile de sărbătoare a culturii, popas prea 
scurt de linişte şi de pace în preajma unor grele şi aspre 
furtuni : 

Fie ca vremile fericite de odinioară să reînvie iarăşi, 
iar sărăcitul nostru lași, străvechea cetate, bogată în bise- 
rici şi monumente să nu rămână numai oraşul amintirilor 
sau o necropolă a trecutului, ci să redevie încă odată, în 
viitorul necunoscut, ceiace a tost de trei ori în cursul unui 
secol şi ceia ce a încetat de a fi azi, capitala spirituală a 

Ion Creangă 


în ultimii ani ai vieţii sale 


lon Peanga 


vorbi despre viața lui Creangă era, până ieri, un lucru 

destul de greu. În afară de copilărie, pe care şi-a po- 

vestit-o singur, informaţiile erau destul de sărace. Cri- 
ticii şi istoricii noştri literari depe vremuri nici nu avusese- 
ră curiozitatea să se adreseze actelor oficiale. Data exactă 
a morţii lui şi locul unde şi-a dat obştescul sfârșit au fost 
stabilite acum în urmă. Deasemeni s'au găsit actele privitoa- 
re la căsătoria lui şi la celebra caterisire. Au fost consultate 
şi actele particulare pe lângă cele oficiale, aşa încât acum 
se poate urmări, pas cu pas şi an cu an, viața marelui scri- 
itor. Nu spre;lauda noastră trebuie să adaug, însă, că aceas- 
tă muncă metodică de cercetări migăloase și reconstituire se 
datorește în mare parte unui străin. D-l Jean . Boutière, di- 
plomat al şcolii de limbi orientale, doctor în litere, a publi- 
cat în 1930, în limba franceză, la Paris, o importantă mono- 
grafie asupra lui lon Creangă, împlinind această lipsă. Da- 
rul pe care ni-l face d. Boutiăre, cu dragoste şi prietinie, şi 
pentru care trebuie să-i fim recunoscători, nu-i însă mai pu- 
ţin ciudat pentru noi, căci nu-i numai un dar, e şi o lecţie. 
In treizeci de ani seminariile noastre universitare au măci- 
nat vorbe. S'au extaziat, au hulit, au etichetat, au categori- 
sit, n'au găsit însă cu cale să întreprindă lucrările de pietate 
asupra marilor noştri artişti morţi. Poate, mâni, se va ridica 
o generaţie care să vorbească mai puţin şi să lucreze mai mult, 

Creangă, în ultimul timp, a fost făcut cunoscut prin 
traduceri unor cercuri de cititori apuseni, în Franţa şi An- 
glia. La noi i se face din când în când reproşul că ar fi un 
scriitor provincial; asta, însă, numai dinpricină că aceas- 
tă nație românească inteligentă (nu vorbesc de ţărani) 

cea mai inteligentă bine înţeles dintre toate naţiile, nu-şi 
cunoaște limba. Acei apuseni au apreciat într'un înalt grad 
savoarea şi fineţa artistică a Humuleşteanului. Acest am- 
basador al nostru la neamurile evoluate, înfățişând o esenţă 
concentrată a calităților poporului său, poate fi socotit în- 
tr'adevăr, artisticeşte, ca ceva unic. 

Scriitorul nostru s'a născut în 1837, la Humulești, sat 
din marginea Târgu-Neamţului. Era cel mai mare din opt 
copii. Tatăl lui era neam de clăcaş: Ştefan a Petrei Ciubo- 
tarul. Deci primul nume al lui Creangă a fost Nică a lui 
Ştefan a Petrei Ciubotarul. Mama lui, dela care i se trage 
numele de scriitor, era Smaranda, fată a lui David Creangă 
din Pipirig. Ascendenţii lui par să fi venit de peste munte, 
cu oile, dintr'o regiune numită Vaşlab, de unde şi numele 
Oșlobanu între neamurile scriitorului, 

Prima copilărie deci şi-a petrecut-o pe malul Ozanei. 
Neuitatele pagini din «Amintiri» ne arată că acesta a fost 
raiul vieţii lui. 

In 1847, adică pe când era în vârstă de zece ani, popa 
Ion Humulescu întemeiază o şcoală la poarta bisericii, che- 
mând pe copiii satului la învățătură, Pe Ionică îl trimete nu- 
maidecât maică-sa aici. Invaţă buchile şi tratajii, şi începe 
apoi ceaslovul, sub mâna lui bădița Vasile Dascălul, Dar nu 
trece multă vreme, numai câteva luni, şi oamenii stăpânirii 
intră ca hultanii în sat la Humulești, prinzând cu arcanul 
pe bădiţa Vasile şi ducându-l la oaste. Școala rămâne pus- 
tie un timp, apoi, în anul al doilea, se deschide cu dascălul 
Iordache; dar merge greu, pentru că acesta venea cam des 
afumat la şcoală şi bătea copiii. «O zi mă duceam la şcoală 
şi două nu», zice Creangă. Copiii umblau de-a frunza fră- 
sinelului pe toloace şi la scăldat; şcoala aceasta a lui Dum- 
nezeu era mai bună și mai folositoare ca cealaltă. Vara a- 
nului acestuia 48 se încheie cu holera, de care sufere şi Nică 
a lui Ştefan a Petrei Ciubotarul; dar scapă, după vorba 
veche că «soiul rău nu piere». 

Tată său, om simplu, «carte nu ştia de fel, nici haz nu 
făcea de dânsa»; însă Smaranda Creangă era femeie ageră 
şi dornică de lumină pentru fiul ei, nădăjduind să-l facă 
popă. lonică citea acasă împreună cu dânsa ceaslovul, psal- 

tirea şi Alexandria. Necontenit mama dorea să-şi vadă o- 
drasla trimisă la şcoli, dar gospodarul nu voia saudă de 
asta. Totuşi mama nu se lasă. Cu ajutorul bătrânului David 
Creangă dela Pipirig, lonică e trimes la şcoala lui Alecu 
Balş din Broşteni. Acolo e aşezat, cu Ion, frate mai mic al 
Smarandei, în gazdă la baba lrinuca, cea care avea două 
capre râioase şi-o fată balcâză. Învățător acolo e Neculai 
Nanu, şi treburile cărţii merg destul de bine. Dar pe la Mie- 
zul Păresii, anul 1849, cei doi Ioni mititei, nepotul şi unchiul, 
dobândind podoaba râiei dela caprele babei, învățătorul 
nu i-a mai primit în clas. La Buna-Vestire, arătându-se cel 
dintâi soare de primăvară, copiii începură a zburda pe colnic 
şi sparseră casa lrinucăi cu un bolovan prăvălit pe coastă, 
omorînd și o capră. Înspăimântați de asemenea ispravă, fug. 
Ajung, pe o plută, la Borca; apoi, cu nişte munteni, trec 
la Pipirig, după ce îi apucă o noapte cu viscol pe opcina 
muntelui. De Florii, [on se înfăţişează cu tovarășul său la 
bunica, care-i scapă în câteva zile de râia căprească. După 
asta, Nică e trimes acasă la Humuleşti. 

Aici, în cursul verii, învaţă cântări, la biserica Inălţării 
din Târgu-Neamţ. Iarna următoare, stă mai mult pe lângă 
maică-sa, ajutând-o la tors şi țesutul sumanelor, lucru pentru 
care fetele din Humulești îi scot porecla de Ion Torcălău. 

In 1852, având cincisprezece ani vârstă, Nică a lui Şte- 
fan asistă, cu tovarășii săi cântăreți dela biserica Înălţării, 
la sfințirea paraclisului spitalului din Neamţ şi la înaugura- 
rea «Şcolii Domnești», faţă fiind şi măria-sa bunul voievod 
Grigorie Ghica. 

A intrat aicea sub numele Ştefănescu Ion, având 
profesori pe preoții Grigore Conta şi Isaiia Teodorescu—a- 
lias popa Duhu. Acesta din urmă se dovedea a fi un spirit 
cu totul original, însă, schimbându-i numele, nu i l-a nimerit 
pe cel adevărat. In 1854, Creangă trece la «fabrica de popi», 
adică la şcoala de catiheţi din Folticeni, unde fu acceptat 
după o dajdie de două mierţe de orz şi două de ovăs. 

In Folticeni s'a aşezat la gazdă pe ulița Rădăşenilor, 
la Pavel Ciubotaru. Protoereul Conta, directorul şcolii de 
catiheţi, îşi petrecea nopțile mai mult cu jocul de cărţi, aşa 
încât n'avea vreme ziua; deci învățăceii nu făceau spor; 

unii umblau în petreceri la livezi şi jocuri; prea puțini îşi 
sfărâmau mintea, cå Trăsnea, cu gramatica lui Măcărescu. 

Crăciunul anului 1854, lon l-a făcut la Humuleşti. După 
Bobotează, s'a întors iar la şcoală, unde umbla «mai mult de 
formă». 

După istoria cu «poştele>, dărâmarea sobei şi sfada cu 
Pavel, s'a mutat mai la deal, la unul Vasile Fieraru. 

Cătră Paşti, sa vestit înființarea seminarului dela So- 
cola. Catiheţii “au împrăştiat. 

Toamna — anul 1855 — după o vară fericită în raiul 
copilăriei, la Humulești, Creangă se duce în căruţa lui Moş- 
Nichita, la Socola, purtând în suflet doruri şi regrete. Pen- 
tru el, la poarta pe care o lăsa în urmă în zarea munţilor, 
se așezaseră cei doi heruvimi cu sabie de foc. In minte îi 
sunau versuri de jale: 


Astă noapte pe răcoare, 
Cânta o privighetoare 

Cu viersul de fată mare. 
Și cânta cu glas subțire 
Pentru-a noastră despărțire. 


Din această epocă Ion Creangă începe să devie un des- 
rădăcinat. Despărțirea de satul natal s'a făcut în chip defi- 
nitiv. În Humulești nu va mai fi decât oaspete, împovărat 
de părerile de rău după zilele de odinioară. 

La Seminarul din Socola îşi face studiile sub, călăuza 
arhimandritului Filaret Scriban, elenist şi teolog de samă, 
până cătră finele anului 1858. 

A fost în acest timp un student cuminte, sârguitor şi 
rânduit, notat «bine» şi «eminent» la toate disciplinele, des- 
făcut complect de toate zburdălniciile dela Ozana. 

In cursul anului 1858, a murit tatăl său, departe de 
casă, şi a fost îngropat la Prigoreni, lângă Târgul-Frumos. 

Maică-sa Smaranda, rămasă văduvă cu mulți copii şi 
destule datorii, avea nevoe de-un sprijin. Deci Creangă re- 
nunță la cursul superior al seminarului Şi cere un certificat 
pentru studiile făcute. Acest certificat este eliberat la 12 
Dechemvrie 1858. 


Câteva luni petrece la Humulești; apoi la începutul 

verii, în 1859, vine la laşi, unde se hotărăşte să se căsăto- 
rească în vederea hirotonisirii. 

Intâinindu-se în uliţă cu popa Ivanciu, prieten bun, a- 
cesta îl întreabă de ce nu se însoară, — Nam parale, răs- 
punde Creangă. Atunci popa Ivanciu scoate şi-i pune în! 
palmă un pitac de zece parale. Creangă îl ia şi se declară 
mulțămit şi gata să-şi ia soție. Popa îl duce numaidecât în 
pețit, şi, ieşind dela viitoarea mireasă, se opresc ca să cins- 
tească o garafă de vin la o binecuvântată crâşmă. 

La 23 August 1859, Creangă se însoară cu Ileana Grigo- 
riu, o copilă abia de cinsprezece ani, fiica economului Grigoriu 
dela «Patruzeci de sfinţi». Din această căsătorie s'a născut 
un singur copil, Constantin, — Căpitanul Constantin Crean- 
gă de mai târziu, cel cu «hârtia Creangă» şi cu birtul «Ca 
la mama acasă», om întreprinzător şi original, însă fără 
destulă cumpănă, se pare, deoarece ma izbândit în întreprin- 
derile lui. ş 

Căsătoria lui lon Creangă n'a fost norocoasă. Foarte 
de vreme s'au iscat neînţelegeri, care s'au isprăvit cu des- 
părțenia, la 1873, dupăce, încă din 1867, Ileana Grigoriu pă- 
răsise domiciliul conjugal. 

Chiar în anul căsătoriei, 1859, mitropolitul Sofronie Mi- 
clescu îi binecuvintează cererea de a fi sfințit diacon. Aceas- 
tă trecere în tagma eclesiastică este prezidată de episcopul 
Ghenadie Șendrea, la biserica Sfânta-Paraschiva din Târ- 
gu-Frumos. 

Patru ani diaconul Creangă a oficiat la «Patruzeci de 
“ sfinți», unde locuia cu nevasta într'o căsuţă din ograda bi- 
sericii; pe urmă a trecut la <Sfântul-Pantelimon>, apoi la 
Bărboi şi Galata, şi însfârşit la Golia. 

La această din urmă biserică locuia în 1866, 

Cu doi ani mai înainte, în 1864, doritor să-şi îmbună- 
tăţească situația, Creangă, fiind în vârstă deja de douăzeci şi 
şapte de ani, începuse a urma cursurile institutului «Vasile 
Lupu», şcoală de învăţători instalată la Trei-Ierarhi. 

Şcoala trebuia să se deschidă încă din 1863, dar nu se 
prezentaserä elevi. Atunci ministerul hotărî,. pe deoparte, să 
se aleagă și să se trimită din județe absolvenţii cei mai capabili 
ai școlilor săteşti ; iar, pe de alta, Titu Maiorescu, directo- 

rul școlii, să plece în Germania spre a studia organizarea 
şcolilor normale din Prusia. Deci în 1864, institutul vasilian 
începe a funcţiona cu optsprezece elevi, dintre care doi erau 
externi: Creangă şi prietenul său din seminar Enăchescu. In 
şcoala normală dela Trei-lerarchi, Creangă a adaos la legă- 
tura lui cu Enăchescu una nouă: cea cu institutorul Cons- 
tantin Grigoriu, colaborator şi el, mai târziu, allui Creangă 
la felurite opere didactice. 

La finele anului 1864, Creangă a fost distins întăiul în- 
tre normaliști. Dela această epocă datează fără îndoială le- 
gătura de prietinie şi de respect a scriitorului nostru pentru 
Titu Maiorescu. 

În cursul anului al doilea, graţie sprijinului lui Maio- 
rescu, Creangă a fost numit institutor la Trei-lerarhi. In 
1865 şi-a isprăvit şi studiile normale. 

Contactul cu Maiorescu a dezvălit natura bogată şi ge- 
neroasă a ţăranului dela Humuleşti. Viitorul scriitor începe 
a observa şi a cunoaşte lumea nouă în care intrase, pe când 
în lumea lui interioară, legată de trecut, se închegau juvaie- 
rurile amintirilor şi poveştile copilăriei. Printr'o chimie pe 
care nici un savant n'a fost în stare s'o clasifice, aceste a- 
mintiri şi aceste poveşti se transformau într'o minune, ca a- 
cea ramură de la Salzburg despre care vorbeşte undeva 
Stendhal. Cercetătorul curios dă drumul, în adâncimea oc- 
nei de sare, unui colomb de brad aninat de un fir de sfoară. 
Il lasă acolo o vreme, pânăce cristalii de sare înfloresc pe 
el, alcătuind o fantazie irizată. Aceasta, spune foarte frumos 
scriitorul francez, înfăţişează gestațiunea amorului. Obser- 
vația e adevărată şi pentru producţia literară. Lucrurile, în 
aparenţă ca toate lucrurile, dobândesc, în adâncimile poetu- 
lui, valori nebănuite. Deci înlăuntru se pregăteau camintiri- 
le» şi «poveştile» pe când, în afară, diaconul se amesteca în 
Iaşul politic al vremii, cu destulă ardoare şi mai ales gălă- 
gie — lucru care i-a şi adus porecla cunoscută de <părin- 
tele Smântână». la parte la mişcarea separatistă dela 3 A- 
prilie 1866, aşa zisa răscoală a calicilor, în fruntea căreia a 
stat mitropolitul Calinic; se zice chiar că ar fi salvat de la 
moarte pe înaltul chiriarh; apoi se agită în toate întrunirile 
politico-electorale, în calitate de membru al «fracțiunii libe- 

re şi independente». Avea darul improvizaţiei, înflorindu-şi 
retorica, de multe ori în chip fericit, cu pilde şi maliţii pro- 
prii ţăranului nostru dela Bistriţa. 

In ipostaza aceasta se găsea adversar al<Junimii». To- 
tuşi, la urmă, impulsiunile lui artistice trebuiau să-l aducă 
în acest celebru cenaclu în calitate de prietin. 

Tot la acea epocă, 1867, întreprinde în colaborare cu 
unii din tovarăşii de şcoală publicarea celei dintăiu cărți 
didactice : «Metodă nouă de scriere şi citire». 

Cam din această vreme critică, în chip firesc corespun- 
zătoare cu deplina lui dezvoltare intelectuală, începe între 
Creangă şi autorităţile eclesiastice acel conflict care trebuia 
să se isprăvească cu înfrângerea lui. De fapt era o biruință 
a spiritului său şi o eliberare. 

Diaconul Creangă cutezase să se ducă la teatru împo- 
triva opreliştii, negăsind acolo, după cum mărturisea el, ni- 
mic contra lui Dumnezeu şi dreptăţii. Trăsese apoi câteva 
focuri de puşcă în ograda Goliei, asupra ciorilor. Acest re- 
probabil atentat al unui cleric împotriva unei făpturi a lui 
Dumnezeu mai degrabă a fost trecut cu vederea de cătră 
înalt-prea-sfinţia-sa mitropolitul. Dar când arhimandritul 
Ieronim Buţureanu, superiorul mânăstirii Golia, făcu cunos- 
cut că diaconul a îndrăznit să se tundă ca mirenii, scanda- 
lul nu mai putu fi trecut cu vederea. Judecata dicasteriei 
spirituale, adunând toate ponturile vinovăţiilor, găsi de cu- 
viință să dărâme pe acel anticrist, Adresa protoeriei laşi, 
care face cunoscut lui Creangă interdicţia, cuprinde expresii 
de o deosebită savoare stilistică : 

«Onorabile Părinte, din motivul înaltei ordonanţe no. 
1651, subsemnatul protoiereu are onoarea a vă face cunos- 
cut că sunteţi oprit dela lucrarea diaconiei pentru totdeauna, 
până veți da proba de îndreptare; dând legale probe de în- 
dreptare atunci vei fi iertat. Primiţi încredințarea osebitei 
mele consideraţiuni». 

Cu drept cuvânt această perlă de stil oficial a trebuit 
să ia loc în dosarul «Junimii», şi încă un loc de onoare în- 
tre produsele beoţiene ale timpului. 

Asta se întâmplă în Octomvrie, 1871. Creangă era in- 
stitutor la Școala din Sărărie. Părintele Mitropolit, însufle- 

țit de un duh într'adevăr creştinesc, aduse la cunoştinţa mi- 
nisterului de instrucție decăderea diaconului Creangă din 
rangul lui de cleric, ceeace îi aduse, nu mult după aceia, 
destituirea din învățământ. 

Răzvrătitul încă mai putea să ceară iertare, mai ales 
acum când gămăsese muritor de foame. In loc de asta, Hu- 
muleșteanul încercă să-și câştige pânea cinstit, deschizând 
un debit de tutun. Asta constituia pentru clerici o nouă in- 
sultă a religiei. Deci se pronunţă isgonirea lui definitivă. 

Ieşirea lui Creangă din cler sa produs la 1878. Con- 
flictul între constrângerile fariseice şi duhul lui de indepen- 
dență trebuia să ducă la asemenea desnodământ. Toată a- 
ceastă dramă îşi are rădăcini adânci în insăşi natura lui ță- 
rănească nedisciplinată, ironică şi puţintel păgână. Reitera- 
tele lui neascultări şi lovituri, dintr'un anumit punct de ve- 
dere nu pot fi aprobate, dar trebuie să ne felicităm că ast- 
tel s'a putut degaja definitiv, ca într'o naştere nouă, cel mai 
mare povestitor al nostru. 

La 1872, lon Creangă se aşează în bojdeuca lui din 
Țicău, având tovarăşă pe Tinca Vartic, o femeie vrednică 
şi inteligentă, mai tânără decât el cu cinsprezece ani, care 
l-a îngrijit până la clipa sfârşitului. Aici, după ce fu cunos- 
cut şi prețuit ca scriitor, veneau să-l vadă intelectualii ie- 
şeni, delectându-se cu anecdotele şi țărăniile lui. Se pare că 
Tinca era o bună şi iscusită auditoare şi se amuza scea din- 
tâi cu poveştile lui Creangă. Avea şi ea depozite de zică- 
tori şi observații, pe care scriitorul ştia să le prindă şi să 
le utilizeze. 

In 1878, divorțul de soția lui, Elena Grigoriu, era fapt 
împlinit, şi copilul, Constantin, atunci elev al liceului militar, 
rămase în grija părintelui său. 

In 1874, literatura română poate fi socotită ca intrând 
într'o eră nouă. Titu Maiorescu devine Ministru al instruc- 
țiunii. Creangă este din nou numit în învățământ. Părăsindu-şi 
debitul de tutun, omul cel năcăjit intra în sfera lui normală 
de activitate. Dăscălia şi viaţa intelectuală erau în concor- 
danță cu adevăratele lui daruri înăscute. Să fericim memo- 
ria lui Titu Maiorescu ca uşurat eliberarea definitivă a lui 


lon Creangă. 

La epoca aceasta scriitorul era un om cu proporţii im- 
punătoare, puţintel congestionat, umblând cu straie de şieac 
rău croite, cu pălărie lată'n boruri, şi cu ciubote. Purta în 
dreapta un baston noduros şi cu stânga mânuia în zilele 
verii o basma mare, amintire eclesiastică,—singura. Vesel şi 
bine dispus, prietinos și bun, işi plimba silueta originală de 
patru ori pe zi dela bojdeuca din Țicău la școala din Păcu- 
rari şi înapoi. Mahalagiii şi elevii lui de altă dată au păstrat 
despre el o plăcută amintire. 

Se ducea regulat la întruniri publice, îşi păstrase gustul 
pentru teatru; avea plăcere şi pentru vin bun în tovărăşia 
prietinilor. La Bolta-Rece, unde se găsea acest lucru ce 
veseleşte inima omului, a întâlnit, în 1875, pe Mihail Emi- 
nesu. Împrejurările, odată declanşate, se rânduiau, am putea 
zice, în chip logic. Eminescu trebuia să complecteze actul 
lui Maiorescu. Marele poet simte dintr'odată ce comori se 
ascund în acest institutor modest și-l introduce la «Junimea». 
Prima bucată pe care Creangă a publicat-o în «Convorbiri 
Literare» a fost Soacra cu trei nurori (Octomvrie, 1875). 

Intre intelectualul rafinat şi ţăranul dela Humuleşti ar- 
monia trebuia să fie deplină. In chip firesc amândoi se a- 
cordau în dragostea, pentru popor şi mai ales pentru ce e 
original şi poetic în natura acestui popor. Acel ceva distinct 
şi nobil, cu totul particular, al ţăranului din Carpaţi, găsea 
în ambii nu numai admiraţie ci şi putere de valorificare. 
Prietinia lor a fost necontenit strânsă şi vie, dela această 
dată până la sfârşitul tristei lor vieţi. . 

Intr'un răstimp de criză, Eminescu a locuit şi el în 
Țicău, la prietinul său. In cerdacul căsuţei, la răcoare, a- 
mândoi s'au desfătat de dulceaţa prietiniei, în multe zile de 
interminabile sfaturi. In 1877, Eminescu a trebuit să pără- 
sească laşii. Mâhmirea ambilor prietini a fost deosebit de 
vie, după cât se vede din corespondenţa rămasă de la ei. 

Poveştile lui Creangă au apărut în «Convorbiri» între 
anii 1875 şi 1879. Intre 1880 şi 1882, Creangă tipăreşte capi- 
tole din «Amintiri. La 1883, activitatea lui literară contene- 
şte. Caşi Eminescu la aceeaşi epocă, povestitorul primeşte a- 
vertismentul morţii. Fără îndoială că boala crudă care a lo- 
vit pe poet a oprit abia la începutul ei o operă care ar fi 

mers, în alte condiţii fiziologice, la un apogeu măreț. Emi- 
nescu a fost o natură desăvârşit genială. Creangă poate n'ar 
fi putut să depăşească ceiace ne-a dat. Cariera lui Eminescu 
a fost ruptă la data fatală. A lui Ion Creangă era sfârşită, 
când au început să-l bântuie accesele de epilepsie. 

Intre anul 1883 şi anul morţii, 1889, viața  povestitoru- 
lui a fost tristă şi penibilă. Curajul pe care-l arăta era ul- 
tima rezervă a vitalităţii lui, In aceste ultime întărituri ina- 
micul continua să-l atace. Inamicul, adică suferinți fizice pe 
care încerca să le aline cu ajutorul medicinei ; suferinți mo- 
rale, care-l scurmau tot aşa de adânc; una din acestea, poate 
cea mai crudă, a fost vestea internării a doua a lui Emi- 
nescu în bolniţa dela Mănăstirea Neamţ. Probabil în 1886 a 
trebuit să abandoneze catedra, cerând pensionarea. Viaţa lui 
fizică şi intelectuală se împuţina. «Convorbirile» se mutase 
la Bucureşti. Prietenul lui cel mai bun era un mort viu. Un 
răstimp, în bojdeuca dela Țicău veniră câțiva intelectuali 
tineri să-i însenineze o clipă negura: Eduard Gruber, N. 
Beldiceanu, V. Morţun, Artur şi Raul Stavri, Artur Gorovei. 

Pe urmă a fost sfârşitul, deşi moartea l-a surprins tot 
după o glumă. La 31 Decembrie 1889, în sfintele sărbători 
de iarnă, pe când plugăraşii se pregăteau să ure şi să sune 
la ferestre, vestind an nou, Creangă închidea ochii, trecând 
acolo unde nu-i nici durere nici întristare, 

A fost îngropat în deal, la cimitirul Eternitatea, însoțit 
de convoiu sărac şi de puţini prietini. Un institutor, bă- 
trânul Toma Săvescu, a făcut elogiul dascălului. Eduard 
Gruber a vorbit despre scriitor. Mormântul lui a rămas ui- 
tat multă vreme, «fără noroc şi fără prietini», până ce o 
generaţie nouă l-a împrejmuit şi l-a înflorit aşezând deasu- 
pra o imagine de marmură. 

Un alt bust a fost înălțat de curând în grădina dela 
Copou, între masivi de trandafiri acăţători, nu departe de 
Teiul lui Eminescu. 

In amintirea intelectualilor ieşeni apar deseori îngemă- 
nate evocările acestor doi mari  prietini, povestitorul şi po- 
etul. La fantomele vechii noastre cetăți sau adaos şi ei, 
peniru totdeauna. 

N’aşi voi să spun vorbe multe despre opera ţăranului 
dela Humuleşti, căci opera este a unui țăran cărturar. Poate 


nu ne îngăduie timpul, ori mai degrabă meșteșugul nostru 
nu este acesta. Criticii literari au însuşiri anumite de cer- 
cetare şi despicare a lucrurilor. Pe când noi facem parte 
chiar din familia povestitorului.. Putem avea talent şi intui- 
ție, servite de o inteligență adecuată, cântărită însă aşa fel 
încât nu ne e îngăduit să trecem dincolo de graniţele desti- 
nate. Dreptul acesta îl are numai critica, adică inteligenţa, 
dacă voiţi, fără talent. Acceptând deosebirea, așa cum vi- 
nul o acceptă pe a sa de oţet, ne vom permite totuși să fa- 
cem un mic proces unora dintre comentatorii inteligenți ai 
lui Creangă. Cum categorisirile şi comentariile sau făcut de 
pe catedră universitară, simțim chiar că e necesar să inter- 
venim, atât din datorie cât şi din maliție. 

Creangă a fost aşezat în saltarul care poartă eticheta : 
«scriitor popular». Adică alăturea cu Anton Pann şi Petre 
Ispirescu. 

Dar un scriitor popular e cu totul altceva decât este 
Creangă. 

Un scriitor popular e acela care scrie pentru popor. 
Nu-i necesar să scrie nici într'o limbă populară, nici să-și 
aleagă subiect din viaţa poporului. Poporul iubeşte ficțiuni 
extraordinare sau învățături, care trebuie să-i fie servite în- 
tr'o limbă redusă la cele mai simple elemente, dacă se poate 
la subiect şi predicat. O sintaxă complicată rămâne neînţe- 
leasă pentru un cetitor care silabiseşte destul de greu cu- 
vânt după cuvânt. «Genoveva», «Alexandria» şi «Tilu bu- 
hoglindă» sunt cele mai bune ilustrații în acest gen. 

Literatură populară este şi literatura nescrisă a țăra- 
nului. Câteodată întâlnim, după ce am ascultat multe lucruri 
fără valoare, sclipiri de geniu. Au şi poeţii populari dreptul 
să alcătuiască producţii slabe. A fost unul însă care a eli- 
berat veacurilor «Miorița», 

Creangă a utilizat limba populară şi un material de 
viață al poporului, însă n'a făcut folklor. Folklorul are une- 
ori o alură grotescă şi comică, din punct de vedere artis- 
tic; pentrucă persoana dela care se culege materialul nu e 
nici decum necesar să aibă însuşiri poetice. Găsim în Crean- 


64 Serbările «Junimii» la laşi 
(SPD RE AU IENEI 5 E UPU PRE CER E A ET PIINE E EAEE ESSE 


gă limbă populară, însă e uşor să ne dăm seama că nu e 
limba populară obișnuită ci o cvintesenţă artistică şi armo- 
nioasă a ei. 

Găsim și'n Eminescu inspiraţii şi formă populară. Insă 
între un cântec popular şi <Codrule, Codruţule» este o de- 
osebire caracteristică şi esenţială. Avem de aface cu elemen- 
tele formei populare, însă ridicate la un înalt potenţial ar- 
tistic. Materialele prime au fost retopite şi turnate din nou 
după o formulă personală. 

«Era odată o capră care avea trei iezi...» Povestea a- 
ceasta am auzit-o deatâtea ori în copilăria noastră. Am au- 
zit-o povestită şin douăzeci de cuvinte, ca o informaţie de 
gazetă. Vedeţi ce-a făcut Creangă. Ce nuvelă dramatică cu 
descripţii şi tipuri. Aurul a fost de şapte ori lămurit în foc 
şi ciocănit cu răbdare. E o creaţie cu totul extraordinară ; 
e ceva nou adaos la totalitatea lucrurilor din această lume. 

Opera lui Creangă; deci, e o valorificare a limbii şi a 
ficţiunii populare, e creaţie. Aşa încât Humuleşteanul tre- 
buia scos din cutia etichetată şi lăsat liber, fără tovărăşie, 
scriitor mare şi artist unic al acestui neam. 


Mihail Sadoveanu. 


-RE 


Titus Maiorescu 


Leva despre Maiorescu 


esfăşurarea vieții noastre este, uneori, mai complicată de cât ne 
închipuim, Ea e determinată, se înţelege, în liniile ei mari, de 

o sumă de cauze care, chiar când nu se pot vedea, se pot 

presupune, fără multă greutate şi cu destulă siguranţă, fiindcă 
făcând parte din mecanismul firesc al oricărei activităţi omeneşti, nu pot 
lipsi mai niciodată. Ea mai poate fi însă determinată, în amănuntele 
ei, de unele influenţe, nu numai anevoie de descoperit, fiindcă nu 
sunt nici de cum vizibile, dar şi anevoie de bănuit, fiindcă nu sunt 
nici curente, nici generale. Asemenea influențe schimbă uneori, pe 
neaşteptate, orientarea noastră în viaţă; ele pot da chiar faptelor 
noastre înfăţişări surprinzătoare, enigmatice, care, ne părând explica- 
bile celorlalţi, pe căile normale, îi fac să încline, fără să vrea, către 
misticism, : 

Un caz de această natură constituie tema unui roman din li- 
teratura engleză mai nouă. Influența misterioasă a unui portret do= 
mină întreaga desfăşurare a întâmplărilor ce-i alcătuiesc țesătura. 
Pentru personagiile care o suferă, în mod direct, şi pot astfel să-şi 
dea seamă de mecanismul ei psihologic, acea influenţă n'are nimic ne= 
natural. Portretul în chestie trezeşte, pur şi simplu, în mintea lor 
unele amintiri şi, în legătură cu ele, unele sentimente care, fiind 
încă vii, nu pot să nu le modifice, în unele privințe, purtarea sau, 
cel puţin, atitudinile. Pentru celelalte personagii însă, care n'au nicio. 
idee de existenţa unei asemenea influențe oculte, complicațiile neaş= 
teptate ce se produc în acest chip iau un aspect uimitor, cu un im= 
presionant colorit supranatural. E romanul Daphne Adeane al lui 
Maurice Baring.—un scriitor de un incontestabil talent, căruia nu i 
se poate aduce decât obiecţia unei sincerităţi intempestive. El des= 
vălueşte în adevăr cititorilor, dela început, secretul conflictelor de 
conştiinţă pe care vrea să le pună în scenă. Le spune, anume, din 
primele rânduri, că faptele personagiilor sale nu sunt determinate 

numai de acţiunea vizibilă pe care o exercită ele însele unele asupra 
altora, ci şi de acţiunea invizibilă a unui agent fantastic, ce nu mai 
face parte din lumea lucrurilor pământeşti de cât sub forma câtorva 
pete de coloare pe o bucăţică de pânză. De dincolo de mormânt, a- 
cel regisor ocult impune unora dintr'însele, prin împrospătarea senti- 
mentelor pe care i le-a inspirat altădată, anumite gesturi şi anu- 
mite atitudini. ; 

Läsând la o parte ficțiunea literară a scriitorului englez, pe 
care n'am menționat:o decât ca să ilustrez, întrun caz extrem, meca= 
nismul psihologic în chestie, trebuie să recunoaştem că fiecare om 
poate avea, în cercul în care trăieşte şi lucrează, două influențe di- 
ferite: una vizibilă, care se exercită sub ochii tuturor, alta invizibilă 
care, nefiind cunoscută de cât de cei ce o suferă direct, rămâne as- 
cunsă pentru ceilalţi. Şi mă întreb, acum când iau condeiul ca să 
pun pe hârtis,—pentru volumul pe care îl pregăteşte „Comitetul pen: 
tru comemorarea Societăţii literare Junimea“,—una din amintirile mele 
despre Maiorescu, dacă rolul pe care l-a jucat el în evoluția culturii 
noastre n'ar trebui examinat şi din: acest punct de vedere. Străduin- 
tele lui de a îndruma desvoltarea noastră literară pe căi mai sănă= 
toase şi mai fireşti s'au putut vedea de ori şi cine, sub aspectul lor 
teoretic, în operele scrise pe care ni le-a lăsat, iar sub aspectul lor 
practic de toți cei ce au luat parte la şedinţele Junimii. Nu cumva 
a mai exercitat însă multilateralul animator şi o altă influență, mai 
puțin vizibilă, dar nu mai puţin reală, şi tot atât de utila ? 

La o asemenea întrebare, se înţelege, nu se poate răspunde cu 
uşurinţă. Cu siguranța cuvenită n'ar putea răspunde, fireşte, de cât 
cei ce, în relaţiile lor cu Maiorescu, au simţit, în vreun fel, înrâuri- 
rea lui personală. Cei mai mulţi însă din cei ce sau găsit, altă dată, 
în această situaţie, nu mai sunt printre noi. Nam putea face dar, cu 
privire la ei, decât ipoteze,—mai mult sau mai puţin discutabile, Nu- 
mai cei ce mai sunt încă în viață, dintre cei ce au avut legături di= 
recte cu Maiorescu, ne-ar putea aduce oarecare lămuriri, Aş dori 
dar să le atrag atenția asupra acestei necesităţi a istoriei noastre cul= 
turale şi să le dau în acelaş timp un exemplu care să=i ajute, în ca- 
zul când ar fi nevoie, să ia acelaş drum. 


Cea mai veche amintire, pe care'am păstrat-o despre cel ce a 
fost sufletul „Junimii“, a rămas legată pentru mine de un eveniment 
insemnat—aş putea zice capital—din viaţa mea intelectuală. Nu mi 
se va lua dar în nume. de rău că mă opresc mai întăi asupră-i, ca 
întroducere la ceea ce vreau să povestesc. O voi face cu discreţia, 
pe care n'o consider numai ca o datorie faţă de alţii, pe care o simt 
ca o nevoie faţă de mine însumi. 

Când am venit la Bucureşti ca să-mi încep studiile universitare, 
—ce trebuiau să=şi găsească continuarea, după dorința familiei mele, 
într'o şcoală politechnică din streinătate,—m am înscris la facultatea 
de ştiinţe. În liceu mă interesase mai mult partea pozitivă a învăţă= 
mântului,—şi în deosebi matematica, În cursul superior, cel puţin, 
îmi întrebuinţam o bună parte a timpului liber deslegând probleme, 
—de algebră mai ales. Redactasem chiar un curs de geometrie în 
spaţiu şi unul de trigonometrie, cu câteva încercări de a demonstra 
unele teoreme în alte moduri de cât cele din manualele de care dis= 
puneani. Orientarea mea iniţială, la universitate, era astfel firească, 
şi aş fi mers de sigur mai departe pe acelaş drum, dacă întâmplarea 
nu m'ar fi dus, odată, la cursul lui Maiorescu de la facultatea de litere. 

Nu era desigur spre cinstea mea că nu mam dus de cât din 
întâmplare să ascult pe cel ce ilustra pe atunci, cu mai multă stră= 
lucire decât orişi cine, învățământul nostru superior. Nu era însă 
vina mea că'mi lipseau, când am venit la Bucureşti, noţiunile cuve= 
nite despre valorile de atunci ale culturii noastre. După programele 
învăţământului secundar de pe acea vreme, nu se pomenea nimic, la 
limba română, de mişcarea literară strict contimporană. O presupun, 
cel puţin, ca să nu fac prea grea vina profesorilor mei de acea ma- 
terie, care numi vorbiseră niciodată de „Junimea“ şi de misiunea 
culturală pe care  şi=o asumase. Nu auzisem prin urmare nici de 
Maiorescu,—pe calea pe care ar fi fost natural să iau cunoştinţă de 
numele lui, indisolubil legat de acela al societăţii literare, al cărei 
principal protagonist era. 

Puțin timp însă după înscrierea mea la facultatea de ştiinţe, 
unul din noii mei prieteni, care, mai bine informat sau mai curios 
decât mine, urma, deşi studia dreptul, cursul de istoria filosofiei 
contimporane de la facultatea de litere, ma luat într'o zi să-l ascult 
şi eu— „măcar odată“, Mi-aduc foarte bine aminte de acest cuvânt, 
care fusese probabil opus obiecţiei mele că nu vedeam ce aş fi cău= 
tat la un curs de o materie ce nu mă interesa. Prietenul meu a a=- 
dăogat chiar, ca scuză pentru stăruința lui şi ca îndemn pentru ne- 
hotărârea mea, vorba cunoscută: une fois n'est pas coutume... 

Nu prevedeam, nici el, nici eu, că zicătoarea avea să rămână 
de ruşine. „Odată“—ca să mă servesc de limba cu care eram deprins 
pe atunci—n'a fost pentru mine, în cazul pe care îl povestesc, ceva 
egal cu unitatea. A fost o cantitate, nedeterminată încă de sigur, în 
primul moment, dar pe care o simţeam considerabilă ; bănuiam chiar 
că era atât de mare, în cât putea să tindă spre infinit. 

Sala cu numărul IV, pe care cursul lui Maiorescu o făcuse cu- 
noscută, era plină de lume. Pe băncile din amfiteatru, studenți, în= 

grămădiţi în mare număr ; pe scaunele de jos, public streîn, uşor de 
deosebit prin vârsta pe care o arăta ; mi-aduc aminte, ca acum, de 
un bătrân mărunţel, cu părul alb. Şi mai era în sală încă ceva, ce 
nu se vedea, dar se simţea. Era o atmosferă particulară, anevoie de 
caracterizat: veselă şi totuşi concentrată, plină de reculegere şi în 
acelaş timp de nerăbdare. Intr'un contrast izbitor cu dezordinea şi 
gălăgia ce precedau începerea altor cursuri, în sala cu numărul IV 
toţi stau, plini de cuviință, la locurile lor, cu grija parcă să nu tur- 
bure cumva intrarea profesorului, ce se aştepta dintrun moment 
într'altul, şi să nu-i întârzie, nici măcar cu o clipă, primele quvinte. 


Cu. o exactitate cronometrică, la orele cinci şi un sfert Maio- 
rescu a intrat pe uşe, cu paşi mărunți şi grăbiţi, ţinând în mâna 
stângă, cu braţul îndoit, pălăria şi câteva foi, de format mare. Întru 
cât îl vedeam pentru prima oară, m'a impresionat mai întâi, cum era 
firesc, înfăţişarea lui fizică, Era un om robust şi energic, care părea 
hotărât, serios şi chiar aspru, un om care, de sigur, nu se juca cu 
lucrurile de care se apuca şi nu glumea ca datoriile vieţii. Tinuta 
lui pe catedră avea ceva încordat şi stăpânit, ceva rigid şi hieratic, 
ceva aproape solemn. Nu fără dreptate s'a zis că părea, câteodată, un 
preot care celebra, un cult. Vocea lui era gravă şi oarecum apăsată ; 
cuvintele lui erau rare şi parcă scandate. Fraza lui curgea totuşi 
plină, corectă, de o izbitoare structură literară. lar gesturile lui plas- 
tice desemnau parcă şi pentru ochii celor ce-l] ascultau, conturele 
ideilor pe care le expunea. k 


Am înţeles atunci, mai întâi, ce însemna darul, marele dar, al 
vorbirii, Profesorii pe care îi avusesem în liceu, la materiile ce ar fi 
îngăduit desvoltări oratorice sau le ar fi reclamat chiar, nu se bu= 
curau de o înzestrare specială, din acest punct de _vedere. lar pe 
ceilalţi oratori ai țării nu putusem încă să-i cunosc. Impresia pe care 
mi-a făcut-o astfel Maiorescu, prima dată când l-am văzut şi l-am 


auzit, a fost cu atât mai puternică, cu cât era unică. 


Şi mai mult, însă, m'au impresionat lucrurile pe care le spunea. 
Vorbea, în acea neuitată „prelegere“,—cum obicinuia să zică el, con- 
formându-se uzului academic german,—de clasificarea ştiinţelor, după 
Auguste Comte. „Materie aridă !“—mi s'a plâns, la ieşire, prietenul 
care mă adusese şi care, ca student în drept, nu părea a se interesa 
prea mult de ştiinţele pozitive, „Dar care dă de gândit“ — m'am măr- 
ginit să=i răspund eu, care nu mă găseam în aceeaşi situație, Şin 
adevăr, ideile de care am luat cunoştinţă atunci mau urmărit multă 
vreme, cu o stăruinţă vecină cu obsesiunea. lar rezultatul, cu totul 
neaşteptat, a fost că, meditând asupra raporturilor pe care le stabi- 
lea Auguste Comte între ştiinţe, am ajuns să mă gândesc, mai mult 

şi mai adânc, la rosturile lor, în general. Ele căutau, evident, să ex- 
plice diferitele categorii de fenomene ale universului, — fie care, se 
înţelege, câte una, M'am întrebat dar, în chip firesc ce explicau ma= 
tematicile la care ţineam atât de mult. Şi răspunsul, pe care m'am 
văzut silit să mi-l dau eu însumi, a fost fatal. Ele nu explicau ni 
mic; nu făceau decât să dea precizia cantitativă ultimi explicărilor, 
pe care le formulau celelalte ştiinţe. Altfel, matematicile nu se ocu- 
pau în deosebi de nici o categorie de fenomene ale naturii, Aşa, cel 
puţin, mi se părea pe atunci. Și nu vedeam, prin urmare, cum mar 
fi putut ajuta ele să ajung la înţelegerea lumii, a cărei nevoie înce= 
puse a lua pentru mintea mea, oricât era încă de necoaptă, propor= 
ţii apreciabile. 

Oricât ar părea de curios, nevoia aceasta îmi era, încă de pe 
atunci o cunoştinţă veche şi incomodă. Incepuse să mă viziteze—şi 
să mă necăjească—de timpuriu. Imi pricinuise, bunăoară, câteva mici 
crize, ce îmi neliniştiseră, încă din copilărie, credinţele religioase. N'a= 
veam încă 11 ani, când mă făcuse să pun piciorul pe căile îndrăz= 
neţe ale naturalismului şi evoluţionismului în împrejurări comice sau 
chiar triviale. Văzusem într'o zi, la țară, o putină de brânză, scoasă 
din pivniţă, fiindcă se golise, şi uitată întrun colț de oamenii din 
curte, care, în toiul muncilor agricole din luna lui Iulie, n'avuseseră 
timpul s'o spele, Pe fundul ei se mişcau nişte viermi. În mintea 
mea de copil s'a ridicat atunci, brusc, întrebarea, cum luaseră naştere 
acolo, acele vietăţi netrebnice ? Se băgase oare Dumnezeu î în fundul 
putinei de brânză, ca să le creeze, aşa cum crease la început, după 
Biblie, celelalte animale ? Răspunsul mi se părea că nu putea fi de= 
cât unul singur. Resturile de materii organice de pe fundul putinei 
suferiseră, sub acţiunea căldurii, transformări, din care ieşiseră, de 
la sine, viermii cu pricina. Mergând apoi mai departe, cu neastâmpă= 
rul intelectual de care pătimeam încă de pe atunci, m'am gândit că, 
poate, aşa au luat naştere, la început, primele fiinţe vii,— care nu vor 
fi fost, poate, ca cele de astăzi, ci mult mai mici şi mai nevoiaşe, 
cam ca viermii în cheştie, sau şi mai ticăloase încă... 


Mi-aduc aminte ca acum de ceeace a urmat după acea neaştep= 
tată ispravă ideologică, Speriat parcă de atâta îndrăzneală, am por- 
nit=0, aproape în fugă şi fără să ştiu de ce, înspre păduricea din a= 
propiere, Era ca şi cum m'ar fi apăsat un vag sentiment de remuş- 
care. Făcusem poate un păcat... Şi mă împingea parcă de la spate 
nevoia de a medita, la umbra copacilor, în liniştea tăcută a desişuri= 
or, de a mă lămuri, de a mă spăla de păcat. Sau poate, de a căuta 
verificări de fapt ?...  Culcat pe iarbă, pierdut printre bălării, m'am 
apucat în adevăr să mă uit, iscoditor, la gângăniile mărunte, pe care 

le puteam descoperi prinprejur. Erau mici şi nevoiaşe, de sigur... Să 
fi fost, totuşi, cu putinţă, ca ele să se fi „făcut“ singure ? 

Şi n'am găsit, ca să mă liniştesc, decât presupunerea că nau 
fost poate, la început, nici măcar aşa cum le vedeam eu. Vor fi fost 
mai întâi mult mai mici, mult mai nevoiaşe,—şi numai cu vremea 
vor fi ajuns mai mari şi mai bine întocmite... Erau, în germen, ideea 
generaţiei spontane şi ideea transformismului, de care n'am mai pu= 
tut scăpa apoi, şi pe care am fost fericit să le regăsesc mai târziu, 
mult mai târziu, în operele biologilor şi filosofilor contimporani. Căci, 
ca şi programele părţii literare a învăţământului secundar, acelea ale 
părţii ştiinţifice erau departe de a fi, pe acea vreme, ceea ce ar fi 
trebuit să fie. La „ştiinţele naturale“ se mărgineau să dea noțiuni 
de morfologie, cu clasificările curente, botanice şi zoologice. Despre 
originea şi evoluţia formelor, vegetale şi animale, lipsea orişice indi- 
caţie, ori cât de sumară, 

Mi “sa părut aşa dar, în timpul crizei sufleteşti în care mă a- 
runcase cursul lui Maiorescu, că matematicile de care mă ocupam, 
nu explicau nici o categorie de fenomene ale universului. Ele stabi- 
leau, e drept, legile numerelor şi figurilor; dar acestea păreau a fi 
simple produse subiective ale minţii omeneşti, nu realităţi obiective 
ale lumii din afară. Natura îmi părea plină de lucruri concrete, nu 
de numere abstracte ; iar formele acelor lucruri nu'mi păreau să aibă, 
în marea lor majoritate, nimic geometric, Cât despre legile mişcării, 
ele făceau parte mai mult din domeniul fizicei, de şi formulele lor 
erau, incontestabil, matematice. 

Ceea ce mă neliniştea, însă, şi mai mult, era faptul că nici ce= 
lelalte ştiinţe nu păreau să aibă, din punctul de vedere ce mă preo= 
cupa, o situaţie mult mai bună, Ele explicau, e drept, cât puteau, 
unele categorii de fenomene ale universului. Dar explicările lor erau 
limitate şi rămâneau, în orice caz, izolate. Ele nu duceau adică la o 
înțelegere generală şi unitară a lumii, lar legăturile, pe care le sta- 
bilea Auguste Comte între ele, constituiau mai mult o precauţie 
metodică, menită să le înlesnească, lor, desvoltarea, nu să ne ajute, 
nouă, celor ce le studiem, să ne facem o idee generală despre lume, 
să ajungem adică la o înţelegere totală şi deplină a ei. 

Muncit de asemenea gânduri, mam hotărât să urmez regulat, 
din toamna următoare înainte, cursurile de filosofie,—pe acele ale 
lui Maiorescu, fireşte, în primul rând,—în care speram să găsesc lä- 
muririle necesare, Nu-mi închipuiam, în adevăr, nicidecum că proble= 
ma ce se ridicase dinaintea mea nu mai preocupase. şi pe alţii. Și o 
nouă întâmplare, de astă dată şi mai hotărâtoare, m'a aruncat, defi= 
nitiv, pealt drum, În anul acela a fost vorba la cursul de istoria fi= 

osofiei contimporane de doi filosofi englezi, John Stuart Mill şi Her- 
bert Spencer. Cel dintâi, din operile căruia Maiorescu n'a studiat 
"decât „Subiugarea femeilor“ şi „Libertatea“, m'a interesat mai putin, 
—deşi constituise pentru ceilalţi studenţi partea cea mai frumoasă a 
cursului. La cel de al doilea însă mi-a atras atenţia, în deosebi ideea 
evoluţiei. Din nefericire, profesorul nu făcuse decât s'o indice, ca 
formulă cosmologică generală, pentru ca să treacă apoi la geneza for- 
melor vieţii sufleteşti, după „Principiile de psihologie“. Ca s'o stu- 
diez mai deaproape, am luat „Primele Principii“, opera de căpetenie 
a filosofului englez. Şi am fost atât de impresionat, încât am citit=o 
de două ori, pe nerăsuflate. (Găseam întrînsa, în adevăr un prim 
răspuns la întrebările ce mă chinuiau, Găseam, în orice caz o confir- 
mare a credinței mele că ştiinţele particulare nu ne dau decât crâm- 
peie de înţelegere a lumii, Spencer zicea că ele nu ne dau decât cu- 
noştinţe „parţial unificate“ şi că „unificarea totală“ a acestor elemente 
fragmentare de înţelegere a lumii trebuia s'o ia asupră=şi o ştiinţă 
mai generală decât ele, adică filosofia. Lucrarea, neobicinuit de în: 
tinsă, pe care am făcut-o asupra operei filosofului englez, s'a bucurat 
de o atenţie deosebită din partea lui Maiorescu. Mi-a adresat, la u= 
niversitate, câteva cuvinte de încurajare, şi mia invitat, pentru o con= 
vorbire mai lungă, acasă,—unde, spre marea mea mirare, m'a reți= 
nut la 'dejun. 


Am avut astfel putinţa să-l văd sub o altă înfăţişare, mai pu= 
țin impresionantă de cât cea de pe catedră, dar mai atrăgătoare. Era 
un om viu, mobil, prevenitor, afectuos,—la care familiaritatea nu su- 
prima distanța, dar înlătura sfiala firească a tinerilor la primul con= 
tact,—pe care solemnitațea rece sau chiar rigidă, de la universitate Par fi 
făcut, altfel, anevoios. Vorbea mai puţin rar şi mai puţin apăsat de cât 
la curs, cu o vădită bună dispoziţie sau chiar, în unele momente, 
cu o veselie pronunţată. Părea deasemenea mai puţin dogmatic ; afir- 
mările sale erau mai puţin categorice ; dimpotrivă, le îngrădea adesea 
cu rezerve, pe care le pregătea cu cuvintele, —ce urmâu de regulă 
după o mică pauză consacrată parcă unei repezi, dar concentrate me= 
ditaţii.—şi care, cum am aflat ulterior, deveniseră proverbiale: „Doam= 
ne ! Domnule...“. 

Era către sfârşitul lunii Mai, într'o zi plină de lumina intensă 
şi de căldura timpurie a primăverilor noastre, când i-am făcut acea 
primă vizită, Pe veranda cu coloane ioniene şi cu balustrada încăr- 
cată de clematite violete, a casei sale din strada Mercur, i-am po= 
vestit după dejun. la cafea, nedumeririle mele teoretice. M'a ascultat 
cu interes, aproape cu mirare, privindu=mă lung, aproape neîncrezător, 
cu ochii adânci ce-i stau par'că la pândă sub sprâncenele stufoase,— 

şi ma îndemnat să nu las fără urmare frământările mele sufleteşti. 
„Vocaţiile se manifestează uneori prin asemenea crize“,—au fost cu- 
vintele cu care şi-a încheiat sfatul, ce avea să cântărească greu în 
cumpăna vieţii mele. 

N'aş vrea să dau acestei amintiri un aspect dramatic. afirmănd 
cum se obişnuieşte în asemenea împrejurări, că „în acel moment, s'a 
hotărât, definitiv, calea pe care aveam s'o. urmez, ulterior. E însă 
cert că îndoielile mele, cu privire la utilitatea direcţiei în care mă 
împinsese pasiunea mea pentru matematici, au crescut brusc, deve= 
nind apoi din ce în ce mai puternice, lar rezultatul a fost că în toam= 
na următoare, când ar-fi urmat să intru într'o şcoală politehnică, am 
renunţat pentru totdeauna la vechile mele planuri. 

Aşa am ajuns să mă ocup de filosofie, Şi când întâlnesc 
uneori, în lecturile mele, discuţiile dintre filosofi asupra deosebirilor 
dintre cauzele „eficiente“ şi cele „ocazionale“, mă simt,—gândindu= 
mă la experienţa pe care a constituit-o pentru mine această schim- 
bare atât de importantă, —mai mult decât încurcat. Cursul lui Maio- 
rescu asupra lui Auguste Comte, ca şi cel asupra lui Herbert Spen= 
cer, ca şi convorbitea pe care am avut-o cu el însuşi, au fost de si- 
gur, cauze ocazionale. Cum le-aş putea însă nega eficienţa ? 

Acest aspect al activităţii lui Maiorescu, —care, întâmplător de 
sigur, dar cu o utilitate ce n'ar putea fi pusă la îndoială, a ajutat pe 
atâţia să se lămurească, în mijlocul îndoielilor inevitabile ale tinereţii, 
să găsească drumuri mai drepte, printe cărările piezişepe care erau ex= 
puşi să rătăcească, să nu-şi piardă cumpătul, în fața greutăților nelip= 
site ale începuturilor, —mi se pare că este, astăzi mai ales, puţin cu= 
noscut şi puţin prețuit. Poate fiindcă a rămas învăluit în umbra disə 
cretă a convorbirilor particulare,—sau chiar în misterul influențelor 
personale inconștiente. Sunt totuşi convins că, pe vremea când, sub 
influența Junimii, s-au fäcut la noi primele sforțări mai serioase de 
ridicare a culturii noastre naţionale la un nivel european, nu puţini 
au fost cei ce, când scriau o pagină, se gândeau fără să vrea, la ceea 
ce avea să zică Maiorescu, stăpâniţi fiind de nevoia nemărturisită de 
a nu se expune la criticile lui. Iar aceia care au trăit în apropierea 
lui imediată ştiu că nu puţini au fost cei ce i-au cerut şi izau ur= 
mat sfatul, desvoltându=se astfel, oare cum, sub conducerea lui. Şi 
mai ştiu, de asemenea,că printre ei se găseau tineri ce au jucat, mai 
târziu, roluri de frunte în viaţa noastră națională. 


De când am început apoi să mă ocup. mai stăruitor de filoso= 
fie, am rămas legat sufleteşte de Maiorescu. Raporturile mele ulte= 
rioare cu el şi cu Junimea, la care mam văzut astfel asociat, n'au 
fost poate lipsite de interes. Nu le-aş putea însă povesti acum. Aş 

depăşi mai întâi, limitele ce-mi sunt îngăduite, în cadrul volumulu; 
de faţă. Şi al doilea, ar fi încă prea de vreme, date fiind unele as- 
pecte ale lor,—cele politice bunăoară. Sper să pot face însă mai târ= 
ziu ceea ce nu pot face acum. Aş dori chiar să fie cât mai târziu, 
ca o garanţie mai mult de obiectivitate. Cu cât ne apropiem mai 
mult de poarta misterioasă ce nu se deschide, pentru fie care din 
noi, de cât o singură dată, dar ne desparte pentru totdeauna, când 
se închide în urma noastră, de lumea în care am trăit, cu atât ne 
depărtăm mai mult de vălmăşagul tulbure, plin de amăgiri şi deşer= 
tăciuni, al vieţii pământeşti, Şi cu atât, dacă nu suferim de infirmi- 
tăţi etice incurabile, putem ajunge să ne judecăm mai drept, pe noi 
înşine şi pe alţii, 
P. P. Negulescu 


Şi sufletul ca nourul... 


Și sufletul ca nourul se naşte "'ntunecat. 

În viața lui de-o clipă, de vânturi sbuciumat, 
În cale-i lasă trăznet şi samănă furtună, 

lar fruntea lui cu fulger ades’ şi-o încunună. 
Dar când câștigă pacea, pe culmi când s'a suit 
Incremeneşte-aripa-i pe-albastru nesfârşit... 


E ’n culmi, departe, singur, dar plin de întuneric 
Cum nourul — un munte — S'arată sus himeric. 
În preajmă-i e tăcere ca ’n setea ce-o răzbuni 
Și 'n sânu-i zăvorâte stau mutele furtuni ! 

Ci totuşi în ’nălfime ferice gândul nu e 

Când mai presus de patimi aripele îl sue !. 


Dar iată, vine-o rază, — de unde-a răsărit ? 
Din biruința oare, sau dintr'un gând strivit ? 
În liniştile sterpe, sau sbuciumul durerii 
Misterios coboară lumina mângâerii... 


De sus Vegherea sfântă cu raza-i l-a străpuns, 
Credinţa 'n Ea, pe frunte cu mirul ei l-a uns, 
Tot sufletul s'aprinde la tainica-i ivire 

Topind în flacări ceața de patimi şi robire. 

Se stinge efemerul, deşertul vieței vis 

Când ochiul său lăuntric e plin de paradis... 


Ce-i pasă? ÎI aşteaptă în sânu-i larg, când moare, 
Mormântul de lumină al veşnicului soare ! 


D. Nanu 
ARS 


Viouietuea Jonina 


literar al Moldovei moderne se găsea la începuturile a- 

gonisirei lui, nu este totuşi un fenomen de tinerețe al 
culturii noastre. Prin toată compoziția şi manifestarea ei, „Ju- 
nimea“ apare ca o cristalizare a unei societăți mature, spriji- 
nită pe ųn lung trecut. Vârsta societăților se judecă după ca- 
litatea spiritului lor şi acela al „Junimei“, în care criticismul 
lui Maiorescu fuziona cu incisivitatea lui Carp şi scepticismul 
lui Pogor cu profunzimea lui Eminescu și bunele metode mo- 
derne ale lui Xenopol, dovedea că un lung şir de oameni, 
cultivați prin lecturi înalte sau afinaţi în practica unei distinse 
vieți de societate, trebuise a fi lăsat în urmă. Unele din ră- 
măşițele bibliotecilor boereşti datând din veacul al XVIII-lea, 
aduc mărturia limpede a acelor preocupări de cultură înaltă, 
prin care societatea moldovenească trecuse mai înainte de a-și 
fi putut da expresia sa, Ceeace rezultase ca însuşiri ale spiri- 
tului şi inimii şi ca putere de a orgâniza o concepție despre 
viaţă şi lume, aștepta numai împrejurările prielnice pentru a 
lua forme de manifestare concretă. Istoricii vor arăta mai bine 
care au fost aceste împrejurări. Noi ne mulţumim să consta- 
tăm că „Junimea“ a însemnat nu numai un curent literar, dar 
şi o adevărată structură morală. 

O structură presupune integralitate şi unitate, un mod de 
grupare a tuturor energiilor sufleteşti după un plan unitar şi 
către finalităţi comune, „Junimea“ mi se pare că răspunde am- 
belor condiţii. Căci spre deosebire de grupări literare cu un 
rost istoric în viața altor popoare, spre deosebire de pildă de 
„cenaclul“ romantic, „Junimea“ n'a fost numai o adunare de 


A pariţia „Junimei“, într'o vreme când tezaurul ştiinţific şi 

scriitori, selectaţi după anumite criterii estetice, ci un organism 
cu puteri de iradiere asupra tuturor domeniilor culturii. Ma- 
iorescu a înțeles lucrul acesta încă din 1872, când scriind stu- 
diul său asupra „Direcţiei nouă“, arăta cum acelaşi spirit o- 
rienta nu numai pe poeţii mai de seamă ai „Convorbirilor li- 
terare“, dar și pe autorii cari îi dădeau studii de istorie, de 
filologie, de critică politică şi literară. Se poate spune că ju- 
nimismul a fost o adevărată disciplină de viață. Grupările care 
sau constituit mai târziu, într'o vădită intenţie dea egala mo- 
delul care se întocmise atât de fericit la Iaşi, n'au putut nicio- 
dată să imprime membrilor ei acea marcă distinctiva, păstrată 
în timp de două sau trei generaţii. Chiar rigiditatea de care 
junimiștii sunt învinuiți nu era decât expresia unei 'sisuranţe 
interioare, provenită dintr'o integrare mai largă a puterilor su- 
fletești. „Junimea“ a fost o şcoală a fermităţii, cu tot ceeace 
acest termen cuprinde ca avantagii şi poate ca neajunsuri. Căci 
dacă în momente de repezi schimbări, cum au fost acelea ale 
ultimului secol, oamenii bine întocmiţi sunt chemaţi să tie cum- 
pănă, forma lor prea inchegată şi oarecum închisă manifestă o 
anumită rezistență față de curentele vremii. Să adăugăm că 
dacă în ultima generaţie de intelectuali, tipul junimist este mai 
rar reprezentat, aceasta nu inseamnă că nevoia lui nu mai 
poate fi viu resimţită. 

A fost oare „Junimea“ o structură unitară ? Evident, în 
sânul ei s'au întâlnit temperamente felurite, oameni cu o pre- 
gătire deosebită şi cu talente inegale. Sub această varietate se 
pot recunoaşte însă unele tendințe omogene. Mai întâiu acea 
aspirație către limite precise şi clare, care a ţinut departe pe 
junimişti de formele oricărui exces în literatură, în știință sau 
în viaţa practică, Nici poligrafia, nici exaltarea mistică. nici 
modurile eruptive ale sentimentului şi acţiunii n'au putnt să 
se desvolte în atmosfera „Junimei“. Tot ce era excesiv se frân- 
gea de acea voință limitativă, atât de bine secundată de un 
ascuţit simţ al ironiei. Spun ironie şi nu humor, darul dea 
surprinde ridiculul demascându-l cu causticitate şi nu virtutea 
de a te înveseli rămânând plin de simpatie pentru obiectul 
care te-a înveselii. Ironia te face temut, dar nu popular. Din 
această pricină grupul care-a întovărăşit până la urmă „Juni- 
mea“ a fost destul de puternic, dar nu prea numeros și legă- 

turile care l-au cimentat au stat mai mult în stima reciprocă, 
decât într'o cordialitate aprinsă şi debordantă. 

Calitatea structurii junimiste a fost eminamente intălectu- 
ală. Junimiştii au fost în primul rând oameni de idei. Atenţia 
lor s'a îndreptat în deobşte către stabilirea principiilor şi a- 
ceasta chiar în domeniul acelor specialităţi științifice care par 
a reclama mai cu seamă cercetarea realităţilor particulare și 
concrete. Este astfel caracteristic faptul că Al. Xenopol des- 
voltă paralel o activitate de istoric și filosof şi face să culmi- 
neze lucrările sale într'o operă de filosofia şi metodologia isto- 
riei. Nu se poate spune că printre junimişti au lipsit cercetă- 
torii atenţi la fapte. Erudiţia măruntă şi haotică n'a stat însă 
în gustul lor şi prin importanţa pe care au ştiut s'o rezerve 
vederilor generale, ei au realizat în chip fericit acea armonie 
dintre intuiție şi concept în care Ion Kant vedea condiţia pro- 
sresului cunoștinței. 

O menţiune specială merită locul pe care momentul es- 
tetic îl deţine în structura junimistă, Oameni de bun gust și 
de maniere elegante, cu înțelegere pentru mai multe arte, pro- 
fesând oratoria antică, junimiştii au fost promotorii unei culturi 
de tip estetic. Ceeace Maiorescu cerea oricărui producător de 
cultură era de fapt o însușire a genialităţii artistice: acel „en- 
tuziasm impersonal“, despre care vorbise Schopenhauer în ca- 
pitolele de estetică ale sistemului său, lar stricta delimitare 
„între valori, în care se rezumă sensul întregului criticism juni- 
mist, era o operaţie care se orienta după concepția unei arte 
eliberate de influenţe provenite din regiuni eterogene. Prin a- 
nalogie cu programul unei „arte pentru artă“ se formează a- 
cela al unei științe libere de orice alt amestec şi chiar al unei 
politice care nu se îndrumează decât după propriile ei norme 
interioare. „Junimea“ combate deopotrivă tendinţa în artă sau 
ştiinţă ca și sentimentalismul în politică. Astfel, cine studiază 
pe Eminescu poate rămâne uimit constatând cum în activita- 
tea sa poetul alternează cu analistul lucid al stărilor sociale, 
visătorul şi imaginativul cu omul datelor exacte. „Adevărul în 
toate domeniile“ este deviza călăuzitoare a lui Maiorescu şi 
pentru a obține acest adevăr care are o fizionomie deosebită 
după domeniul în care îl cercetăm, este limpede că sunt ne- 
cesare acţiuni de separare şi organizare, de limitare față de 

exterior şi de grupare către un centru propriu, al căror mo- 
del rămâne activitatea plăsmuitoare în artă, Improvizaţiei şi scă- 
părării, „Junimismul“ îi preferă lucrarea întocmită pe îndelete, 
bine cumpănită și echilibrată. Din această pricină junimiştii nu 
sunt atât oameni de acțiune, avântaţi în largul vieţii practice 
şi sociale, cât oameni de interior, meșteri în atelierele unde 
opera se alcătuește cu încetul. Oamenii aceştia nu resimt nici- 
odată graba de a termina repede lucruri care cer timp pentru 
a fi bine duse la capăt. Polemica dintre „Convorbiri literare“ 
și „Contimporanul“ durează aproximativ un deceniu şi repli- 
cele junimiste vin uneori doui sau trei ani după atacurile care 
le prilejuiseră. Este limpede că in aceste împrejurări nu inter- 
veneau cu rol determinant impulsiile omului de acțiune, ci 
chibzņúința învățatului şi a meşterului răbdător. 

„Junimea'‘ a fost un centru de cultură urbană, cu toată 
prezența caracteristică în sânul ei a unui scriitor rustic ca Ion 
Creangă și a unui geniu cu profunde rădăcini în viața anonimă 
a poporului, cum a fost Eminescu. Conducerea mișcării lite- 
rare de către scriitorii ridicaţi din pătura rurală sau participând 
la sfera ei de viață este un fenomen care incepe înainte de 
„Junimea“, dar care atinge plenitudinea lui abea mai târziu. 
Oamenii cari se adună acum aparțin Iaşilor dela 1860, un dis- 
tins oraş de tip provincial, cu vechi tradiții de scaun domnesc, 
asemănător în unele privințe cu Weimar şi Heidelberg, locali- 
tăţi cu un rol înrudit în viaţa culturală a Germaniei. Mişcarea - 
„„Junimei“” se întrețesc cu viața de societate a Iaşilor, aşa în- 
cât in renumitele ei şedinţe literare libertăţile boeme ale ce- 
naclului se temperau prin stilul mai rezervat al saloanelor. 
Calitatea urbană a „„Junimei' dă o anumită direcţie preocupă- 
rilor ei, chiar celor practice. Problema oraşelor, aceea a for- 
mării şi creşterii unei burghezii naţionale este considerată de 
junimişti cu un interes infinit superior problemei ţărăneşti. 
Proectul de reformă şcolară al lui Maiorescu (1876), care pro- 
punea pentru intâia oară învățământul real în scopul cererii 
unei pături orăşeneşti producătoare , indică sensul in care se 


desvolta gândirea politică a junimismului. 
> a v . . sé Lă `~ 
Se repetă neincetat că „Junimismul“ a exercitat o aspră 


critică împotriva acelor forme apusene ale vieții publice, pe 
care reforma grăbită a statului le-a introdus in ultima sută de 

ani. Se uită între acestea să se adauge că astfel de critici nu 
se însoțeau cu dorinţa de întoarcere către vechile forme. „Ju- 
nimismul“” nu dorea decât să aducă fondul corespunzător la 
nivelul formelor. Dorea apoi o ritmică mai domoală a trans- 
formărilor, menită să le menţie în acord cu evoluția totdeauna 
mai înceată a factorului intern. Structura junimismului nu era 
propriu vorbind reacționară. Afundarea romantică în trecut, 
cultul fervent al cadrelor arhaice de viață a putut apărea une- 
ori ca un motiv literar, dar nu ca o idee politică diriguitoare. 
Este sigur însă că oamenii aceștia cari construiau încet, cu 
simţ al măsurii, al ironiei şi urbanităţii, cultivau idealul mai 
static al armoniei finite şi realizate. 

Sunt clipe de nelinişte în care mințile noastre încearcă 
să regăsească dreapta lor măsură. 


ENVIA 
ANS 


Pagin omagiale 


itorilor Români“ un eveniment cu atât mai solemn, 

cu cât „Junimea“ a fost cea mai viguroasă şi mai 
creatoare societate de scriitori din câte a cunoscut 
cultura românească modernă, Acolo, la “Junimea“, au 
stăpânit : spiritul critic — atitudine europeană — și 
buna-cuviință românească. Acolo s'au încercat cele dintâi 
sinteze româneşti; căci în mijlocul atâtor evenimente 
externe — semnele începuturilor de cultură — „Ju- 
nimea“ a știut să rămână clar-văzătoare şi să susțină 
toate talentele românești. „Intră cine vrea, rămâne cine 
poate“; lozinca aceasta este în acelaş timp şi cel mai 
fericit criteriu de selecţie a valorilor, Ochiul ager al 
„Junimei” a știut să aleasă elemente creatoare, să le 
ajute și să le impună. Nici o societate literară din lume 
n'ar fi putut face mai mult, Prezenţa „Junimei“ în tâ- 
năra cultură românească a fost deci nu numai critică, 
ci şi creatoare, A alege, a ajuta, a impune — sau a 


Ç iode fe „Junimei“ este pentru „Societatea Scri- 

lupta contra sterilităţii şi a fraudei culturale — este un 
aci creiator de care istoria unei țări trebuie să țină 
seamă. Astăzi, când istoria „Junimei”, este prezentă în 
toate capitolele Istoriei moderne românești — nimeni 
nu se mai îndoește de importanta funcţie a unei socie- 
tăţi de scriitori. Este cea mai viguroasă verificare a ro- 
lului spiritualităţii în crearea istoriei, pe care 0 cunoaş- 
tem noi, românii. „Junimea“ a înțeles misiunea spiri- 
tuală și civilă a scriitorului ; a înțeles că o ţară nouă 
se face mai ales cu un duh nou. „Societatea Scriito- 
rilor Români“ aduce deaceea sincerul ei omagiu acestei 
revoluţionare şi românești cetăţi spirituale, 


Comitetul Societăţii Scriitorilor Români 


(lipe "prinse din vieaļa 


lui Dnes şi Maiaresoi 


Fragmente din notite de Amintiri 


lejul marii serbări de comemorare a acelei 

Junimi, care a exercitat o înrâurire atât de pu- 
ternică asupra vieții noastre publice, mai întâi lite- 
rare şi culturale, apoi chiar politice. 

Sunt bucăţi scoase din cadrul unor Amintiri, 
pe cari le-am notat pentru mine, ca să-mi fixez im- 
presiile avute în unele momente memorabile ale vieții. 

Importanța subiectivă, care mi-a dictat notarea 
lor, îşi poate săsi un echivalent obiectiv în faptul 
că ele adaugă o trăsătură, cât de mică, la portretul 
cât mai vrednic al unor realităţi trecute, 

Ele nu vor fi fără folos pentru acela care va 
căuta a reconstitui chipul vremurilor şi al oamenilor, 

Dacă cele ce privesc oameni de seamă, ca Emi- 
nescu și Maiorescu, s-au impusa nu fi lăsate pradă 
uitării e că sunt scăpărări de lumină ale unor apa- 
riţii geniale cari cer să fie adunate cu pietate. 


Ni ce urmează nu sunt scrise acum, cu pri- 


I 
DELA EMINESCU 


1) Eram incă în liceu, sau în preajma bacalaureatului. Mă 


dusesem să ascult o conferință a lui Maiorescu la Ateneu, în 
6 


į 

sala acelui local din gura Cișmigiului, unde se află azi Teatrul 
Liric, Mă aşezasem  într'un cap de bancă, dinspre intrare. Ma- 
iorescu, care înlănțuia atenția auzitorilor cu şirul logic al ide- 
ilor, cu timbrul fascinant al glasului său muzical, cu măsurata | 
expresivitate a gestului de o sobrietate clasică, nu desprețuia, 
în cursul desvoltării subiectului, podoaba retorică a compara- 
țiilor, Imaginile exemplelor, în arta lui oratorică, erau ceva 
mai mult decât simple flori stilistice recreative, erau adevărate 
concretizări plastice ale gândirii. Atunci, pentru lămurirea unei 
idei, anume a ideii „cercului luminos al conștiinței“, Maiorescu 
recurse la figura unei închipuiri sugestive, al cărei cuprins, 
dacă nu şi întreaga formă, mi-a rămas în minte. 

„ Inchipuiţi-vă pe marginea unui râu, o salcie, care își a- 
pleacă deasupra undelor limpezi ale apei curgătoare, ramurile 
ei pletoase. In mijlocul umbrei aruncate pe apă, un cerc de 
lumină care face să se vază trecând prin el undele, câte încap 
în el, din masa apei curgătoare. Astfel, din valurile vieții noa- 
stre sufleteşti vedem în noi numai cât trece și incape în „cercul 
luminos" al conştiinţei, 

Această imagine era, fireşte, desvoltată, era înflorită, era 
întrucâtva dramatizată cu muzicalitatea intonaţiei măestrite a 
slasului, cu fineţea expresivă a gestului sugestiv ca o evocare 
de intuiţie. 

Dar ce m-a impresionat atunci, ca ceva neaşteptat, care 
îmi excita curiozitatea, era o atitudine inexplicabilă a confe- 
rențiarului. Pe când formula această comparaţie poetică, Ma- 
iorescu, întors puţin în partea sălii despre intrare, fixase cu 
privirea pe un auzitor din banca întâia, 

Am urmărit direcția privirilor lui Maiorescu şi am des- 
coperit, din spate capul unui tânăr, cu un păr frumos, negru 
ca abanosul şi tăiat ca o chică artistic rotunjită. Şi, ce m-a izbit 
şi mai plăcut, sub chica lui de artist, o ceafă de o splendidă 
armonie sculpturală ne mai văzută. Un gât de Zeu. 

Mă întrebam în mine : cine o fi tânărul ăla ? Dece s-o fi 
uitând aşa Maiorescu la el, cu unele înțelesuri, parcă, de zâm- 
bitoare familiaritate intimă în privire ? 

La terminarea conferinţei, mi-a spus Cineva, carea intrebat 
şi el pe altul: 

— E un scriitor, 

— Ce scriitor ? 

— Eminescu... Poetul Eminescu. 

Poetul Eminescu, pe atunci, era puţin cunoscut în rându- 
rile generaţiei mele, 

2) Eram student la facultatea de Litere din Bucureşti, în- 
scris şi la Drept, dupăce „perdusem“, cum spunea cruzimea 
ingrată a tinereţii, sau dupăce „făcusem'“, cum ar spune mode- 
stia mai acomodantă a bătrâneţii, un an la Medicină. 

Unul din profesorii mei, Petre Cernătescu, un devotat 
politic al lui Dumitru Brătianu, m-a recomandat ilustrului său 
prieten pentru ziarul „Națiunea“ pe care atunci (1882—1883) 
marele patriot Dumitru Brătianu îl scosese ca să lupte încontra 
altui mare patriot, încontra fratelui său lon Brătianu, care îi 
succedase la cârma ţării, ca şef de guvern. 

La ziarul „Națiunea“, unde mi-am făcut eu prima (şi 
ultima) școală de sazetar — căci curând, chiar în timpul acti- 
vității mele la acel ziar, în 1883, am plecat la studii în stră- 
inătate — am cunoscut, între alţi redactori mai de seamă şi 
mai în vârstă, dela cari am plăcute amintiri, şi pe unul mai 
tânăr, Simionescu Râmniceanu. 

Dela Simionescu (Râm.), mulţumită prieteniei lui, am o 
amintire prețioasă, El avea legături cu mulţi colegi de presă. 
Intre alţii, cu Mihail Eminescu, dela Timpul. 

Prin el am cunoscut întăia oară personal pe marele poet, 
a cărui valoare covârşitoare de azi nu se afirmase, pe atunci, 
prin o recumoaştere obștească, desăvârşită, deşi ajunsese în 
culmea ascensiunii lui creatoare. Dar primul volum de poezii, 
publicat de Maiorescu în 1883, nu apăruse încă. Nu se aduna- 
seră încă în mănunchiu solar multiplele raze geniale, la a căror 
strălucire nu mai era dat altuia să se ridice, 

Era socotit, totuşi, chiar atunci, printre confrații cari îl 
cunoşteau personal, ca o „minune“ a timpului, şi din fericire 
ca o minune abordabilă. Şi căutau să se folosească, să se bu- 
cure, pecât puteau, de această favoare a împrejurărilor şi 
a norocului. 

Simionescu îmi spuse într'o zi, ieşind împreună dela ziar: 

— Hai să luăm o cafeluță cu Eminescu la Rașca. 

Raşca era o cafenea — berărie, cu grădină de vară, pe 

str. Academiei, ceva mai departe de colțul Bulevardului, aproape 
în fața stradei ce duce la Capşa, în Calea Victoriei. 

Il găsim pe Eminescu singur la o masă, înnăuntrul cafe- 
nelei. Impresia ce mi-a rămas, clară, întărită mereu de mirare, 
în decursul timpului, a fost yasta memorie şi erudiţia uimitoare 
a poetului. Simionescu îl întreba lucruri în diverse domenii 
de cunoștințe, pe cari nu le poţi presupune gata, prezente în 
minte, nici la specialişti totdeauna. 

Mi-aduc aminte, bunăoară, de întrebarea, sugerată de nu- 
ştiu ce mers al conversaţiei : 

— Oare cam pecând să fi apărut vioara, ca instrument 
muzical, în lume ? 


Și Eminescu să caute, pe baza datelor evoluţiei istorice a 
muzicei, să-şi dea o părere aproximativă |! Și tot aşa de extra- 
ordinară rai s-a părut orientarea lui precisă în domeniul as- 
tronomiei. Cunoştea și spunea, în cifre, distanţele dintre cor- 
purile cereşti, între ele, şi depărtarea lor de pământ. 

Din aşa fond sufletesc de convingeri, răsăria poezia, pu- 
blicată după vre-o trei ani în urmă: 

La steaua care-a răsărit 
E-o cale atât de lungă. 
Că mii de ani i-a trebuit 
Luminii să ne ajungă. 

3) Era prin 1888. Dupăce obţinusem doctoratul la Berlin, 
în August 1887, şi mă întorsesem în ţară, supliniam catedra 
de filosofie la liceul Mateiu Basarab din Bucureşti, până să 
ocup, prin concurs, la 1 Dec. 1888, catedra de psihologie, pe- 
dagogie şi estetică dela Universitatea din laşi. 

Am întâlnit, atunci, de vreo două ori pe Eminescu în can- 
celaria liceului. Nu ştiu pentruce venia. Fusese bolnav. Peste 
marele lui suflet trecuse groaznicele mutilări barbare ale fata- 
lităţii. Ruinile lor se oglindeau înspăimântător de jalnic în chipul 
lui bolnav, în ochii lui stinşi. Parcă din adâncul supra-umanei 
lui conştiinţe învăluite în haos, auziai ecoul acelui geamăt din 
versul ce nu îndrăznesc să-l citez întreg : 

„Ah organele's sfărmate...“ 

Când l-am văzut în 1883, era în culmea ascensiunii lui 

încă necoprinsă de înțelegerea timpului. Curând, și blestemul 

destinului avea să-şi strecoare otrava distrugerii lui. Acum, a- 
junsese, pare-se, la gradul din urmă al descompunerii. Şi totuşi, 
din „organele lui stărmate'“ tot mai licăriau, câteodată, scân- 
teile geniului. 

. Am stat de vorbă cu el. Auzisem că boala lui avusese 
nuanțe de manie religioasă. Parcă-l văd cum sta pe scaun cu 
bustul drept, cu amândouă mânele întinse pe genunchi, în ati- 
tudinea unei încarnaţii a lui Osiris, sub chipul v'unui Fa- 
raon egiptean. 

Afiând că m-am întors dela Universitatea din Berlin, pe 
care o frecventase şi el, o rază de vie curiozitate i-a însufleţit 
privirea. M-a întrebat de mulţi profesori pe cari îi audiase. 
Intre cei d'intăiu, de marele egiptolog Lepsius, pe care eu nu 
l-am apucat, M-a întrebat de Curtius, directorul Muzeului de 
Antichităţi din Berlin, profesorul a cărui vervă erudită şi fan- 
tezie de artist da viaţă şi înţeles simbolic gesturilor încremenite 
în ghips ale zeilor şi eroilor greci, din Muzeu. 

Vorba lui înceată şoptia domol, ca'n vis. — ecou nestă- 
pânit al comorii sufleteşti nepătrunse, care, în curând, la 1889, 
avea să se scufunde în întunericul de veci. 


II 
DELA MAIORESCU 


Cu Maiorescu am avut, fireşte, relativ mai multe clipe de 
contact. Din fiecare s-ar putea desemna o trăsătură caracte- 
ristică a personalităţii lui. Din toate ar răsări acea nesdrun- 
cinabilă atitudine protocolară care se cristaliza, sub specie aeter- 
nitatis, cum obişnuia el să spună, chiar în împrejurări nepri- 
elnice, cum la-m văzut, bunăoară, la o şedinţă a Academiei Ro- 
mâne. E cea mai veche amintire a mea despre Maiorescu, 

` Abia eșisem din liceu. Era în 1880. Se discuta în Aca- 
demie, sub preşidenţia Regelui Carol I, proectul de reformă a 
ortografiei române. Maiorescu susținea, ca raportor, proectul 
nouei ortografii, combătut cu înverșunare de marele luptător 
August Treboniu Laurian, reprezentantul curentului latinist. 
Situaţia lui Maiorescu nu era uşoară. Cel care se ridicase în 
contra proectului nu era un om de a doua mână. Invăţatul a- 
utor al însemnatei opere Tentamen criticum (apărute la Viena 

1840), în acel timp profesor de limba şi. literatura latină la 
Universitate (l-am apucat şi eu, cu puţin înaintea morţii lui), 
avea un prestigiu mai presus de sfera multelor lui titluri, destuj 
de inalte, dar relativ abordabile. Laurian, fruntaşul revoluţiei 
dela 1848 din Transilvania, fusese președinte, cu rol conducător 
dominant, al Academiei Române, la începuturile ei. Şi, ca în- 
coronare a tabloului, fusese profesorul Regelui Carol, care pře- 
sida şedinţa. Şi încă, apoi, ca circumstanţă care complica si- 
tuaţia, marele luptător avea un temperament de o impetuoasă 
combativitate agresivă. 

In toiul discuţiei, întărâtat de un argument al lui Maio- 
rescu, care apăra principiile nouei ortografii, Laurian, care îşi 
vedea amenințat sistemul său de cugetare filologică, latinistă 
a strigat înfuriat, rupându-şi fraza, de care mi-aduc aminte a- 
proape textual, cu un fel de interjecție rămasă probabil, ca un 
tic de tusă, din o boală a lui de gât: 

— Apoi, dacă nu mai vrem să judecăm — mna! atunci 
s-o spunem pe față, mai bine, curat româneşte — mna! -— că 
fiecare e liber să scrie așa cum o vrea — mna! 

Maiorescu, dela masa lui de raportor, aşezată sub tribuna 
prezidenţială, la fiecare — mna! ca la răsbufnetul unei lovituri 
de măciucă, se înclina politicos: 

— Mersi!... Mersi! 

Cei cari l-or.fi cunoscut mai bine decât mine, pe atunci, 
i-or fi zărit eşind, automatic, finele lui ghiare şi ascunzându-se 
repede, cu voință; şi i-or fi văzut mijind, sub zâmbetul afabi- 
lităţii de circumstanţă, colții ascuţiţi ai ironiei muşcătoare. Nimic 
din impulsiile lăuntrice n-a străbătut de sub decorul conven- 
țional al şedinţei solemne. 

Nu pot să adun celelalte cazuri împrăştiate în 
textul notelor; nici, mai ales, să le fac să incapă în 
limita paginilor ingăduite pentru publicaţia ocazională. 
Mă mărginesc la un moment în care se evidenţiază 
marea lui plasticitate mintală, extraordinara lui putere 
de memorizare. 

Se sărbătorea scoaterea la pensie a ilustrului profesor, 
pentru limita de vârstă, limită care nu coincide totdeauna cu 
limita puterilor de muncă. Maiorescu a dovedit-o strălucit, în 
curând, prin energia activităţii lui în- politică; culminând ca 

şei de guvern (1912) şi ca preşedinte al conferinței păcei dela 
Bucureşti (1913), 

Ca unul care a fost profesor al Universităţii ieşene şi în- 
drumător al atâtor instituţii culturale din capitala Moldovei, el 
a fost sărbătorit şi la Iaşi. Din partea Universităţii, ea delegat 
al facultății de Litere, i-am ţinut eu cuvântarea omagială, în 
aulă. Ca să fiu mai protocolar, cuvântarea nu am rostit-o liber. 
l-am citit-o. După mine au mai vorbit alţii, în numele diteri- 
telor instituţii. Intre vorbitori a fost şi Petre Râșcanu, pentru 
Institutele-Unite, mi se pare. 

La toţi le-a răspuns, la urmă, Maiorescu. A vorbit liber, 
fără a se servi de nici o notiţă. In cursul cuvântării, s-a raportat 
odată la ce am spus eu, odată la ce a spus Râşcanu, 

Indată după terminarea manifestărilor de omagiu, cari au 
ținut mai toată ziua, în diferite părți ale oraşului, a venit la 
mine cineva dela Evenimentul, dacă nu mă înșel D-l Rudolf 
Suţu, să-mi ceară pentru ziar discursul pe care văzuse că îl 
aveam scris sata. 

— Mi l-a dat şi D-l Maiorescu, adause el, 

— Când? 

— Ceva mai înainte, L-am și dus la redacție. 

— Când l-a scris ?, întrebai mirat. 

— Nu ştiu. 

— Aşi vrea să-l văd şi eu. 

Am promis să aduc eu însumi la ziar cuvântarea ce o 
cetisem în aulà. i 

O problemă psihologică mi se formula în minte. Când a 
scris Maiorescu cuvântarea ? După ce a spus-o? Ori înainte 
de a o rosti? Sunt tipuri de memorizare şi de un fel şi de ce- 
lalt. Din repetată experiență cunosc primul caz: al meu. 

Ajuns la redacţia ziarului, caut să văd cum e redată cu- 
‘` vântarea lui Maiorescu în scris. O citesc cu atenţie. Era în- 
tocmai, întocmai cum o tostise. Dar, ca să văd în ce caz ne 
aflăm, caut pasajele unde oratorul se raportase la ce am spus 
eu şi la ce a spus Râșcanu. Acelea nu puteau fi prevăzute și 
scrise înainte. Sunt or nu amintite? Și cum? Le-am găsit; 
întrun loc „cum a spus D-l Găvănescul“. în altul „cum spunea 
D-l Râșcanu”. Dar aceste raportări erau adăugate pe deasupra; 
printre rânduri, scrise mai mic. In colo, tot discursul era scris 

curat, citeț, aproape caligrafic, fără nici o îndreptare, fără nici 
o ştersătură. 

Dovada era făcută. Maiorescu rostise, cu o exactitate ex- 
cepţională, cu o spontaneitate captivantă, textul cuvântării fes- 
tive, scris de mai înainte. Şi stabilise, prin improvizare de mo- 
ment, apropierile de idei ce legau vorbirea lui de spusele mele 
şi ale lui Râşcanu. 

Aceasta nu însemnează deloc că Maiorescu nu cra în 
stare să improvizeze o expunere de argumente şi consideraţii 
înlănțuite mai lung. A profesat doar avocatura, a fost doar de- 
putat şi ministru militant şi a ştiut să răspundă imediat, stante- 
pede, adversarilor, cu un talent recunoscut şi temut. Dar liber 
tatea de care se putea servi la barou şi la tribună, unde, de 
altfel, spontaneitatea improvizării era o necesitate ineluctabilă 
a cuvântului intrat în arena luptelor zilnice, nu voia să şi-o 
îngăduiască la catedră. 

I. Găvănescul 


Sufletul N unimii 


unimea a fost o societate, un salon și o şcoală. 

Societatea era reprezentată prin Theodor Rosetti, 

cumnatul lui Vodă Cuza, prin Petre Carp, devenit 
curând ministru şi Vasile Pogor, primarul de mai târ- 
ziu al Iaşilor. Salonul îl ținea Jacob Negruzzi şi era îm- 
podobit cu personalitatea strălucită a lui Vasile Alec- 
sandri. Şcoala era a lui Titu Maiorescu. 

Şcoala alegea, salonul susținea, societatea admira, 

Fără şcoală, salonul n'avea ce să susțină, nici so- 
cietatea ce să admire. 

Aceasta însemnează. că sufletul „Junimii“ a fost 
Titu Maiorescu. El a fost nucleul împrejurul căruia a 
luat viață plasma. lar această plasmă a fost constituită 
din trei corifei, reprezentanți fiecare a câte unui gen 
poetic: Mihail Eminescu, genul liric; Creangă, genul 
epic; Caragiale, genul dramatic. Au fost ei mai mulți. 
Un Slavici, un Duiliu Zamfirescu. Nu mai vorbesc de 
Iacob Negruzzi. Dar aceștia aveau numai talent, rareori 
scânteeri geniale. Creangă, Eminescu și Caragiale au 
avut genialitatea creatoare aproape permanentă. 

„Amintirile din copilărie“ ale lui Creangă e o în- 
cântare perpetuă. Tot aşa „Capra cu trei ezi", „Ivan 
Turbincă “ şi mai cu seamă „Harap Alb“. Nu însă, cum 
cred unii, și „Popa Duhu“, care e doar o istorisire a- 
necdotică sau „Dănilă Prepeleac“, care e un simplu 
basm. Tot aşa, pentru încântarea veacurilor a scris 
Caragiale. „O scrisoare pierdută“, este cea mai însem- 
nată comedie din literatura lumii. lar celelalte comedii 

— şi chiar drama „Napasta“ — sunt scrise de o mână 
maiestră. Nu mai vorbesc de briliantele literare care 
sunt „Făclia de Paşti: şi „La hanul lui Mânjoală“. Cât 
despre Eminescu, poezia lui lirică din „Scrisoarea I“, 
„Luceafărul“, „Mortua est” se pune fără doar și poate 
lângă a lui Goethe și Victor Hugo. 

Câte și trei acești scriitori nu sunt numai scriitori 
naționali, ci şi universali, 

Creangă,  intraductibilul Creangă, tradus totuşi în 
englezește, a încântat sufletele Englezilor. Vezi că au 
simțit că copilul Ion este altceva decât David Cooper- 
field sau decât Lordul cel mititel. Au simţit — cu toate 
că în traducere n'au putut prinde toate nuanțele mi- 
nunatei proze a .autorului,— că lon are viața genuină, 
viața instinctiv copilărească, —nu e un copil văzut prin 
ochii maturității, ci un copil, care-şi trăește viața lui, 
nestingherită de nici o consideraţie lăturalnică, Am putea 
zice că cu lon, copilul a intrat cu adevărat în litera- 
tură. Proza lui Creangă e poezie pură. Eroii lui sunt 
de-o perfectă plasticitate. Mama şi tatăl lui Ion au 
viața completă estetică. Tot aşa „hapsâna“ de mătușa 
Matioca. Tot așa Mogorogea, inoş Bodrângsă, moș Luca 
și toţi ceilalți. Toţi sunt așa cum i-a încondeiat marele 
povestitor, având în ei o viață estetică veșnică. Ei tră- 
esc, nu numai pentru noi, Românii. Ei trăesc pentru 
toate popoarele şi pentru toate vremile. Sunt o reali- 
zare estetică desăvârșită. 

Ce să zicem de Caragiale?, 

Vom spune tot ce-a spus Maiorescu despre el—și 
încă ceva pe de-asupra. Maiorescu a recunoscut că per- 
sonagiile lui Caragiale nu sunt tinichea vopsită, ci -exis- 
tenţe vii; dar n'a vrut să le recunoască decât o reali- 
tate locală, nu universală. Când însă s'a analizat, mai 
de aproape, capodopera „O scrisoare pierdută" şi când 
sa comparat cu capodoperele comediei universale, s'a 
văzut că ea are calități ce nu se găsesc în niciuna 
dintre ele. S'a văzut, de pildă, că ideia ei generatoare 
—ridiculul ambiţiei politice— este o idee universală. 
Ori unde sunt trei înși, unul trebue să aibă proemi- 

nența, Așa cere ambiția, așa cere interesul social. Și 
Caragiale i-a văzut partea rizibilă, ca nimeni altul. Dar 
nue numai atât. În nicio altă capo-doperă a comediei 
nu întâlnim, ca în- „O scrisoare pierdută”, ideia gene- 
ratoare însuilețind toate personagiile. Căci toate per- 
sonagiile din această comedie plesnesc de ambiţie po- 
litică. Caţavencu vrea să fie numai decât deputat. Far- 
iuride cel cu „trădarea, dar s'o știm și noi“ vrea nu- 
mai decât să afle secretele partidului. Brânzovenescu 
vrea ce vrea Farfuride, dar nu în formele lui violente. 
Tipătescu nu vrea pe Caţavencu deputat, dar vrea şi 
mai mult să nu supere pe Coana Zoiţica. Coana Zoi- 
țica vrea să nu se afle în niciun fèl intrigile ei cu Ti- 
pătescu. Pristanda vrea să-şi servească superiorii, dar 
nu fără atrage și el ceva foloase. Agamiţă Dandanache 
vrea să intre, cu toți ai lui, în parlament. Până şi 
Cetăţeanul turmentat își are ambiția lui; să se vâre 
printre cei mari, ca să alle cu cine trebue să voteze, 
Şi, deși s'a spus că aceste personagii sunt copiate de 
pe natură și că deci e de admirat realismul lor, în 
realitate sunt de un clasicism pur, realitatea lor neeşind 
la iveală, decât din câte două—trei trăsături caracteris- 
tice, care se împletesc cu o rară eleganţă in tot de- 
cursul piesei. Nici un deus ex machina, nici un şurup. 
O motivare magistrală de la intrarea lui Tipătescu și 
Pristanda - în scenă până la nemuritorul toast al lui 
Caţavencu. Din această pricină pierderea şi găsirea . 
scrisorii, şi iarăși pierderea ei şi găsirea ei de acelaş 
personagiu, deși la prima vedere par artificiale, sunt 
totuși de un firesc desăvârșit, pentru că autorul are 
grija ca la fiecare dată să pună în relief, odată cu si- 
tuația, caracteristica personagiilor. O scrisoare pierdută 
e superioară . Avarului” lui Molière, e superioară ,,Mi- 
zantropului“! şi chiar admirabilei „Les femmes savantes", 

Ce putem zice de Eminescu? 

Pesimist în „Mortua est", „Epigonii“, „Egipetul”, 
„Impărat şi Proletar“, „Veneţia“, „Ce te legeni co- 
drule“, în câteva poezii erotice şi în „Scrisori', Emi- 
nescu este optimist în unele poezii de dragoste, în 

„Călin”, „Mitologicale“, și olimpian în „Luceafărul“, 
„Glossa“ și „Inger şi Demon“, Realist în erotica lui, ca 
niciun alt poet, e fantastic în alte poeme. Graţios în 
„Pajul Cupidon“ şi „Ce e amorul“, e frumos în „La- 
să-ți lumea ta uitată" şi .S'a dus amorul“, și sublim 
în „Împărat și Proletar“, în „Scrisoarea I" şi Scri- 
soarea III, Toate notele caracteristice se găsesc în poemele 
lui, care sunt adânci chiar când s'ar părea de suprafaţă. 
Marea şi am putea zice divina lui putere este de a îmbina 
într'o singură cugetare două impresii contrarii. Nimic 
nu e mai repulsiv pentru conștiința omenească decât 
ideia  peirii; și nimic nu e mai atrăgător decât frumu- 
sețile naturii, care sunt şi ale vieţii. Eminescu aureo- 
lează ideia peirii cu frumuseţile vieţii şi naturii şi ne-o 
face acceptabilă. Aceasta nu va să zică, cum cred 
unii, că poezia lui Eminescu te îndeamnă la moarte și 
te face să-ți sece dorul de viață. Poezia nu e îndemn, 
ci viziune; nu e imbold, ci cristal sufletesc, Noi nu 
învăţăm din poezia eminesciană să fim pesimiști şi să 
ne deprimăm. Aceasta se poate întâmpla acelora ce nu 
înțeleg poezia. Poezia lui Eminescu ne arată o anume 
stare sufletească superioară, pe care poetul a izbutit 
s'o cristalizeze în cuvântul armonic, care, prin imagini 
şi aureolă sufletească, pune în relief o idee - ideia ge- 
neratoare care străluceşte în sufleful nostru fără să-l 
deformeze. Si de aceea poeziile lui Eminescu s'au răs- 
pândit, s'au popularizat și trăesc în sufletul tineretului, 
fără să i-l conrupă, El e marele nostru profet, marele 
deșteptător de energii, —puternicul exponent al durerii 
românului de veacuri. Căci pesimismul lui conține un 
mare adevăr, pe care nimeni nu-] poate înlătura. Tot 
ce e astăzi, mâine nu va mai fi. Dar tot în poezia lui 
pipăim binele, care poate fi azi şi energia supraumană 
prin care-l putem obţine. La temelia pesimismului fi- 
losofic, la a cărui adâncime niciun alt poet nu s'a co- 
borât, este un dor de existență neînfrânt. lată marea 
originalitate a lui Eminescu, care-i dă un rang eminent 
în poezia lumii. 

Şi deci Maiorescu, impunând opiniei publice pe 

Creangă şi mai cu seamă pe Caragiale şi Eminescu, a 
făcut un act de mare critic și a împodobit societatea, 
salonul și școala „Junimii'' cu niște eminențe nemuri- 
„toare. Acesta e marele merit al acestei adunări ome- 
neşti și el va dura cât va dura limba românească pe 
pământ. 


Mihail Dragomirescu 


M. EMINESCU 
MELANCOLIE 


Părea că printre nouri s'a fost deschis o poartă, 

Prin care trece albă regina nopţii moartă, 

O dormi, o dormi în pace printre făclii o mie 

Şi în mormânt albastru şi'n pânze arginţie, 

In mausoleu-ţi mândru, al cerurilor arc, . 

Tu adorat şi dulce al nopților monare ! 

Bogată în întinderi stă lumea'n promoroacă, 

Ce sate şi câmpie c'un luciu văl îmbracă ; 

Văzduhul scânteiază, şi ca unse cu var 

Lucesc zidiri, ruine pe câmpul solitar. 

Şi ţintirimul singur cu strâmbe cruci veghiază, 

O cucuvae sură pe una se aşează, 

Clopotnița trosneşte, în stâlpi isbeşte toaca 

Şi străveziul demon prin aer când să treacă, 

Atinge'ncet arama cu Zimţii=aripei sale, 

De-auzi din ea un vaer, un aiurit de iale. 
Biserica'n ruină 

Stă cuvioasă, tristă, pustie şi bătrână. 

Şi prin ferestre sparte, prin uşi ţine vântul— 

Se pare că vrăjeşte şi că'i auzi cuvântul, 

Năuntrul ei pe stâlpii, păreţi, iconostas 

Abia conture triste şi umbre au rămas; 

Drept preot toarce=un grier un gând fin şi obscur, 

Diept dascăl toacă cariul sub învechitul mur. 


. . . . . . . . . . . . . . . . . . . . 


Credinţa zugrăveşte icoanele'n biserici 

Șin sufletu-mi pusese poveştile=i feerici, 

Dar de-ale vieţii valuri, de-al furtunei pas 

Abia conture triste şi umbrezau mai rămas, 

In van mai caut lumea-mi în obositul crier, 
Căci răguşit, tomnatic vrăjeşte trist un grier; 
Pe inima-mi pustie zădarnie mâna=-mi ţiu, 

Ea bate ca şi cariul încet într'run sicriu, 

Şi când gândesc la viaţa=mi, îmi parecă ea cură 
Încet repovestită de o străină gură, 

Ca şi când n'ar fi viaţa=mi, ca şi când n 'aşi fi fost, 
Cine-i acel ce-mi spune povestea pe de rost, 
De-mi ţiu la el urechea—şi râd de cîtezascult 
Ca de dureri străine ?... Parcam murit de mult, 


E] 
EMINESCU ÎN FRANŢUZEŞTE 


MELANCOLIE 
Traducere de Al. Gr. Suţu 


Dans la nue il semblat s'âtre ouvert une Worte 
Que franchissait des nuits la hlanche reine morte 
Parmi tous ces flambeaux, dors, ô dors doucement 
Dans ta tombe azurée et ton voile d'argent. 

Sous la vote des cieux, dans ton fier mausolée 
Douce reine des nuits, des nuits reine adorée, 

Sur de vastes régions; au champ et au hameau, 

Le givre scintillant étend son blanc manteau 
L'espace rayonne et, comme à la chaux passée; 
Brille la ruine dans la lande esseulée. 

Le cimetière seul veille au sein de la nuit 

Sur une croix tordue un hibon s'accroupit. 

Dans le clocher battant la simaise résonne 

Le démon mystérieux fendant l'air qui frisonne 
Frôle l'airain sacré de ses ailes d'argent, 

L’éqlise en ruines, dans la brune surgit 

Déserte et délabrée et pieuse et vieille 

Dans ses carreaux brisés le vent siffle et mugit 
De ses incantations il vient frapper l'oreille 

Pour n'en tirer que .plainte, et que gémissement, 
Au dedans, sur l’äutel les murs et les décombres 
Rien que pâles contoură et rien que tristes ombres 
Són prêtre est un grillon, servant fin et obscure 
Son chantre est le ciron qui bat dans le vieux mur | 
La Foi dans l'Eqlise peint nos chastes images 

Elle avait dans mon coeur gravé ses contes pieux. 
Mais des flots de la vie et des orages sombres 
Rien que pâles contours et rien que tristes òmbreş, 
Dans mon cerveau en vain je cherche la lumière j 
Car le rauque grillon pontifie haletant 

Japplique en vain ma main sur mon coeur pantelant. 
H bat comme frappe le ciron dans la bière. 

Quand je pense à ma vie, elle est là qui s'effrange 
Redite doucement par une bouche étrange, 

Comme étant à autrui, moi n'ayant pas vécu | 

Qui donc cette histoire conte par le menu ? 

Je prète oreille et... finsulte à ma misère, 

Comme si j'étais mort depuis longtemps sur terre! 


„MOȘ JAC” 


n curând se va comemora la laşi: „Junimea“, Se va serba a 72-a 
aniversare a înjghebărei ei. Este prima aniversare dela care lip= 
seşte «Moş Jac». Laîmplinirea a95 ani dela apariţia „Convorbirilor 
Literare“, apoi la 40 ani şi mai apoi la 60 ani el a fost faţă. Cu 

acest prilej ca şi în cele trei aniversări amintite va apare—de data 
aceasta din nou la laşi—un număr festiv al „Convorbirilor“, 

„Biet laşi“ el găzduitorul celor dela 1864 cari, în el, au purces 
„Prelegerile populare“ pentru răspândirea culturii, găzduitorul celor 
cinci dintâi «Junimişti»: Titu Maiorescu, Petre P. Carp, Teodor Rosetti, 
Vasile Pogor şi «moş Jac». Iar la 1867 Martie 1, spre întărirea faimei 
şi mândriei lui, a apărut primul număr al ,„Convorbirilor Literare“, 

Toţi cinci sunt acum adormiţi pe veci. Iaşul doară trăieşte. De 
faima şi mândria lui de azi este prudent a nu se cerceta. Din cei ur- 
mători acestora, cari an după an s'au alipit la această iniţiativă pen= 
tru a forma „Junimea“, din 101 membri mai viețuiesc trei: D-l Ion 
Pop Florantin, Moş Costachi Meissner şi conu Alecu C. Cuza. A- 
cești din urmă, mi-au hotărât ritos să scriu pentru acest număr fes- 
tiv. Prea îmi sunt dragi, prea îi respect, prea sunt binevoitori cu mine 
pentru a nu considera dorinţa lor ca o poruncă şi... mă supun. 

Sunt patru ani de când «Moş Jac»—nonagenar— redactorul „Con= 
vorbirilor“ dela Iaşi a trecut în lumea drepţilor. Colbul adus de vân= 
turi măreşte tot mai mult—mai precis— greutatea pământului pe mor= 
mântul său, j 

Gândurile mi se învălmăşesc şi val peste val sbuciumă sufletul 
meu în încrucişări bizare. 

Da—negreşit am prins a mă deprinde să nu-l mai văd pe «Moş 
Jac» şi amintirile se tot îndepărtează, imaginile para veni deformate. 
Noroc că mi le împrospătează maldurile de hârtii—manuscrise— găsite 
şi adunate de mine după moartea lui. M'am pus să le scotocesc cu 
răbdare, cu migăleală. Sunt multe. Toate interesante. Sunt minunate. 

În trei ani abia am ajuns să le fac o aşezare pentru ca la timp şi 
loc să le pot da în vileag cu nădejde că vor fi de întreg folos celor 
cari pun interes şi dragoste în a cunoaşte cât mai precis şiamănun= 
ţit evoluţia intelectuală şi culturală din veacul trecut—a acestei ţări, 
ca şi credinţa că ei nu vor fi puţini, dat fiind dorul şi mijloacele ac- 
tuale de cultivare ale tineretului de azi. 

Exemple ?... «Un album» cu fofa/ inedit din 1879-1885 în care 
fiecare membru al Junimei a fost obligat de «Moş Jac» să serie; un 
vers, un aforism, o gândire, o părere, o glumă... «ceva» însfârşiţ. A- 
poi manuscrisele literare ale Reginei Elisabeta, Alexandri, Costachi şi 
Leon Negruzzi, N. Gane, Al. Philippide, două sonete de Petre Carp 
(nepublicate), apoi manuscrisele multe «corosive» de V. Pogor, M. 
Eminescu. I. Creangă, Miron Pompiliu şi apoi altele de ale lui V. 
Conta, A. D. Xenopol, T. Maiorescu, A. Lambrior, A. Naum, I. Sla- 
vici, Gh. Panu, Ştefan Vârgolici, N. Beldiceanu, Al. Gr. Suţu, D. pi 
lănescu,.. şi câți şi câți încă. 

Clasându-le îmi dădeam sama de câtă voinţă, bătae de cap, Pro= 
digioasă sârguinţă şi putere de muncă a fost la «Moş Jac» al meu, 
al Junimei, al Convorbirilor, al culturei. Şi dacă celelalte două amin: 
tiri ce am scris despre el (vezi Conv. Literare anul 1997 şi 1939) au 
fost impuse de situaţiuni dureroase a anumitor momente, acum la 
aceasta a 3-a amintire voi pune strădanie şi chibzuinţă rece pentru 
ca memoria şi judecata să nu fie cât de puţin influențate. Trebue 
pătrunsă această abondenţă de dragoste ce am avut pentru el, astfel 
numai voi putea descoperi faţa limpede a vieţei lui, înflăcărarea lui 
pentru frumos, elanul său cătră lumină, voinţa lui hotărâtă care a a= 
tins fără preget la redeşteptarea celor mulţi şi neştiutori. 

«Moş Jac» a fost un, om cuminte. Eta înzestrat cu ceva din al- 
cătuirile cele mai reuşite ca fire: blând, modest, conştiincios, devo= 
tat şi de o voinţă şi hărnicie remarcabile. Viaţa lui şi-a însemnat-o 
programatic, program dela care nu sa abătut până când, nonagenar, 
a închis deabinelea ochii. Te poţi întreba dacă şi această trecere în= 
tru Domnul nu a fost programatizată, dat fiind detaliul că a refuzat 
baloanele de oxigen cei-ar fi putut prelungi viața întru cât=va, fie vorba 
chiar de o clipă numai. 

Coborâtor din oameni cu vază—fiul Vornicului, scriitorului şi 
cărturarului cu mare însemnătate Costachi Negruzzi—din timpul lui 
Mihai Vodă Sturza, Grigore Ghica şi ministrul din Moldova al lui 
Vodă Cuza, Studiile liceale şi Universitare le-a urmat şi terminat la 
Berlin unde a fost trimis împreună cu fratele său mai mare Leon (ta= 
tăl meu) la anul 18592—deci la vârsta de 10 ani—sub  direcţiunea şi 
privigherea profesorului prusian Carol Fieweger. Drumul lau făcut 

cu căruța de poştă. Condiţiunile contractuale cu acest profesor au 
fost fixate pe o hârtie obligă vizată de Consulatul prusac din laşi. 
Le redau în traducere mai jos în părțile lor esenţiale judecânduzle 
ca având real interes. 

laşi 29 August 1852. 

Contract între D=sa Vornicul Constantin Negruzzi deoparte şi 
d-l Carol Fieweger profesor şi şef de pensionat de altă parte. 

Art. |.—Dată fiind însuficienţța mijloacelor de a se instrui te- 
meinic în Moldova, D-sa Vornicul Const. Negruzzi trimite cei 2 fii: 
Leon şi Jacob la Berlin pentru a-şi face studiile atât colegiale sau u- 
manitariste, cât şi profesionale şi Universitare sub direcţiunea şi su= 
pravegherea profesorului Carol Fieweger care în acest scop se obligă 
a avea la Berlin un pensionat de tineri moldoveni. 
| Art. IL.—Pentru a pune pe elevii săi în măsură de a face o 
educaţie cu adevărat îngrijită şi de a-şi apropia o instrucţie solidă şi 
"pozitivă de natură a le asigura în viitor o situație onorabilă în so= 
cietate procurându-le mijloacele de a-și câştiga viața mulțumită cu= 
noştinţelor ce au capatat.— Directorul Pensionatului se obligă formal 
şi solemn a exercita asupra elevilor săi şi mai cu seamă asupra ce= 
lor 2 fii ai D-lui Const. Negruzzi nu numai o supraveghere cu to- 
tul părintească şi plină de bună voinţă dar şi o acțiune atât de con- 
stantă, incisivă şi energică aşa încât să poată oferi tatălui elevilor săi 
toate garanţiile pentru a duce la bun sfârşit opera de educaţie care 
i-a fost încredinţată, Prin urmare pentru a se ajunge la acest scop 
şeful pensionatului se obligă în particular: a se conforma în totul la 
stricta executare a planului de studii care a fost hotărât pentru ele= 
vii săi şi care prescurtat este următorul: Până la deschiderea cursu= 
rilor semestrului de vară 1853, la Colegiul Francez din Berlin, fiii 
d-lui C, Negruzzi anume Leon şi Iacob după ce vor fi intrat în Co= 
legiu la epoca fixată adică 1 Aprilie 1853 vor urma regulat cursurile. 
Mergând la Colegiu şi înapoindu-se la pensionat vor fi întovă= 
răşiţi sau de Director sau de un pedagog al instituţiei. In pen= 
sionat la ore fixate pentru studiile lecţiilor zilniceşia temelor scrise, 
vor fi continuu supraveghiaţi şi secundați de cătră Director şi profe- 
sorul pedagog la examenul cărora vor supune temele scrise şi cu 
cari vor repeta toate lecţiile pentru ziua următoare. În ceasurile de 
recreaţie atât la pensionat cât şi în plimbări, la exerciţiile gimnastice, 
la şcoala de înot elevii se vor găsi totdeauna în societatea Directo= 
rului sau a guvernorului pensionatului. Cursurile colegiale terminate, 
Leon şi Iacob vor trece examenul de maturitate altfel numit examen 
de bacalaureat şi cu diploma respectivă capatată vor trece de îndată 
la studiile profesionale ale Univesităţei din Berlin. 

Cariera specială ce o vor îmbrăţişa va fi hotărâtă în acord cu 
tatăl lor, ţinând seamă de dispoziţiile particulare cari le-au manifestat 
în timpul studiilor colegiale. 

D-I Carol Fieweger se angajează a pune în folosință toate mijloa= 
cele de care arta pedagogică dispune pentru a face din elevii săi nu 
numai oameni instruiți ci şi oameni de inimă şi caracter, astfel nu 
va înceta nici un moment a da atenţiune constantă şi susţinută a 
tot ce poate exercita o influenţă asupra moralului elevilor săi. El nu 
va pierde nici un moment din vedere marele scop cătră care orice 
bună educaţie trebue să tindă necontenit ştiut acel de a forma în 
elev : omul stăpân pe sine în întreaga accepţie a cuvântului reunind 
în el toate condiţiile pentru a fi fericit şi folositor semenilor săi şi lui 
însuşi prin îndeplinirea conştiincioasă şi cu inteligenţă a obligelor de 
care are a se folosi ca un bun maistru al culturii, în un cuvânt şeful 
pensionatului va chema în ajutorul său toți agenţii la dispoziţia edu- 
catorului pentru a vedea sforţările sale încununate de cel mai fericit 
succes inspirând eleviior săi odată cu gustul studiilor — isvor al unei 
adevărate fericiri omeneşti — şi dragostea binelui, a adevărului îm- 
primând şi caracterului sentimente loiale şi de fermitate. 

La sfârşitul fie cărui semestru profesorul Fieweger va trimite 
D-lui C. Negruzzi odată cu raportul său asupra stărei morale şi în= 
telactuale a elevilor săi Leon şi lacob şi certificatele eliberate de Di- 
recțiune şi Profesorii Colegiului şi mai târziu ai Universităţii dând 
seama de sârguinţa, purtarea şi progresele ce au făcut în diferite 
ramuri de instrucţie... 

(Urmează articolele privitoare la plăţi, îmbrăcăminte, hrană etc.) 

Ultimul articol sună astfel: 

Prezentul contract făcut în dublu exemplar este valabil pe 7 
ani neputând fi reziliabil în nici un fel nici de o parte nici de alta 
atât timp cât vor îndeplini cu stricteţă condiţiunile sus menţionate. 

Făcut la laşi la 29 August 1852 } 


(ss) Const. Negruzzi (ss) Carol Fieweger 


Vornic Profesor 
Legalizat sub No. 146 de Consulatul Prusian din Iași 
(ss) Ebert 


Consul 


Leon şi Iacob au stat 11 ani la studii la Berlin. 


Acolo — la Berlin în atâţia ani «Moş Jac» şia apropiat rigidi- 
tatea firei Prusiane care altoită pe acea a obârşiei noastre a dat un 

felicitabil rezultat, dacă nu ar fi să cităm de cât pe Maiorescu, Carp, 
Fraţii Costachi, Fraţii Negruzzi, M. Cornea, Meissner, A, C. Cuza, 
etc. Drumul măririlor îi era deschis în o măsură puțin obicinuită. 
«Moş Jac» mai devenise şi Doctor în drept „magna cum laude“ — 
lucru rar, foarte rar pe atunci. Şi totuşi el a ales Profesoratul Uni- 
versitar, profesiunea liberă de avocat, literile, ştiinţa... la propunerea 
de ministeriat (1885) a lui lon C. Brăteanu a răspuns fără ezitare şi 
imediat negativ: — Junimea, Convorbirile literare, profesoratul, avo= 
cătura şi apoi Academia Română pe care a prezidat=o în mai multe 
rânduri, iată ministeriatul lui «Moş Jac» unde nu poţi ajunge de cât 
cu reale însuşiri recunoscute, 

«Moş Jac» era plin de demnitate şi cuviinţă. Priveliştea acestei 
vieți a fost pentru mine ceva ce nu am mai întâlnit, căci nu-mi pot 
închipui altă făptură care să-şi fi fixat rostul vieței în cele mai 
amănunțite detalii, rost de la care nimeni şi nimic nu lau putut abate. 

Şi dacă în tinereţa mea lam judecat aspru pentru acest fel de 
a fi fost: de a-şi fi însemnat — pichetat drumul vieţei, fel care mi se 
părea anost, fad, palid, plicticos şi chiar egoist — azi privind înapoi 
regret acele momente de uşoară judecată, când văd rezultatele rod: 
nice ce a adus pe câmpul românismului, a ştiinţei, a literelor, această 
modestă şi harnică furnică, 

«Moş Jac» a fost un om de largă cultură, atât prin ascendenţii 
săi cât şi prin educaţia şi studiile sale sever supraveghiate de tatăl 
său direct sau prin Carol Fieweger şi fratele său mai mare Leon, 
s'ar putea zice că a început a învăţa... din leagăn, căci tatăl său a 
cetit mult... foarte mult. 

Că pana lui «Moj Jac» nu a avut mari străluciri, poate fi 
adevărat. Dar că a avut marele merit de a fi înțeles repede şi cu 
întreaga credinţă necesitatea unei noi concepţiuni, unei noi orientări 
în viaţa socială intelectuală şi culturală a țărei este absolut cert, de 
unde se deduce adevărata evlavie cu care s'a pus pentru înființarea 
şi apoi în slujba „Junimii şi Convorbirilor“, 

Din acest punct de vedere „Moş Jac“ — fără exagerare poate 
fi numit „Creator“. 

Crâncenă i-a fost lupta. A învins — fără glorii cu răsunet 
— dar a învins şi odată bătălia câştigată s'a retras modest, putând 
doară privi în ultimii ani ai vieţii lui rodul unei munci cinstit îm= 
plinită. Cu câtă sufletească mulţumire descoperea un nou ta- 
lent, o nouă pană, pentru „Convorbirile lui“; Conta, Xenopol, 
Panu, Gane, Eminescu, Creangă, Slavici, Pompiliu... De nu ar fi 
existat Junimea şi Convorbirile cu «Moş Jac» câte poate din aceste 
mari talente şi valori diriguindu=şi paşii vieţii spre alte orizonturi 

nu ar fi dat neamului şi ţărei acea ce face azi fala veacului trecut 
şi care stă la temelia României de azi. 

Negreşit Titu Maiorescu a fost mentorul „Junimei'', dar tot 
negreşit «Moş Jac» a fost sufletul ei şi iarăşi negreşit P, P, Carp, 
V. Pogor şi Ih. Roseti i-au secondat şi complectat cu mari străluciri 
de cai inteligenţă, talent şi dragoste de neam. 

Sunt oameni cari, prin specificul lor, de fapt au un „Ceva“. 
Ce este acel „ceva“ ? Fără a-l putea preciza el îţi deşteaptă o anume 
judecată şi influențează vădit sentimentul, trezind un soi de curiozi= 
tate. «Moş Jac» era din acei cari după părerea -mea poseda acel,, ceva“ 
care depăşea felul meu de concepție a vieţei. 

Să fi fost pentru că era atât de metodic, socotit şi măsurat în 
toate acţiunile lui încât să pară şi din cauza modestiei lui sub va- 
loarea lui reală şi sub acel al sentimentului la fel ? Nu aş putea 
preciza, nu aş puteă hotărâ, 

Era un om sfios ? Era el mândru oare ? 


De fapt de la 1821 apoi 48 apoi 54 viaţa de stat a ţărilor Ro- 
mâneşti s'a desfăşurat în salturi mici sau mai mari, amestecând obi= 
ceiuri şi pravile orientale cu acele aduse proaspăt din apus, pro= 
ducând fatal serioase tulburări a căror consecinţi au fost resimţite con= 
tinuu şi pare că azi s'au înmulţit, se vădesc şi ne necăjese mai precis. 


Blândul şi cumintele «Moş Jac» a înţeles altfel, de aceia a păşit 
cu osârdie acelaş drum de progres mai lent, dar sigur — fără salturi, 
luminând calea viitorului, nelăsându-se zăpăcit de vanităţi momentane, 
ci păstrând o singură mare vanitate, de a fi fost de întreg folos : 
cercetând, căutând, rădicând, încurajând, ajutând, talente şi minţi 
agere și sănătoase pentru desăvârşirea scopului ce:şi propusese. Inte- 
lepciunea lui a trebuit să dea un impuls de viaţă nouă urmând bine- 
făcătoarea pildă a tatălui său — bunicul meu — Costachi Negruzzi. 

Eliberarea din întunericul în care trăia — se sbătea neamul — 
afară de mici excepţii din clasa conducătoare, trebuia obţinută prin 
un plus de efort în energie şi voinţă — caracteristice dovedite din 
prisos la cei dela „Junimea“ şi în special la «Moş Jac». El socotea 
stimularea valorilor de talent şi inlelectuale. ca o sfântă datorie, ca 
un imperativ. El nu se sinchisea de ingratitudine, era de întreagă 
sinceritate. Fiinţa lui se concentrase în un singur scop: lumină, cât 
mai multă lumină. lar prin copilul lui — singurul lui copil: „Con= 
vorbirile Literare“ a adunat şi ațâțat atâtea valori! — Să le mai 
enumăr ? Colecţia „Convorbirilor' este martură. Mai toți dorm som= 
nul de veci sub 98 cruci pe tot întinsul ţărei formând formidabila 
temelie pe cari nici un explozibil ori cât de violent nu o poate dis- 

truge şi care va sădi veacuri de veacuri fiinţa, puterea şi valoarea 
poporului Românesc, popor aşezat de bunul Dumnezeu — negreşit 
cu rost întreg pe aceste neasemuit de frumoase şi bogate meleaguri. 

A da „tot“ nu este deajuns... a da „mult“ Junimea şi «Moş 
Jac» au dat tot şi mult, 


. . . . . . . , . . . . . . 


Astfel am judecat, văzut şi simţit mica operă a lui «Moş Jac», 
marea operă a „Junimei“ şi „Convsrbirilor Literare“, O undă de în- 
tristare mi se revarsă în suflet acum când mi-am îndrumat gândul 
către „Junimea“ a cărei componenți i-am cunoscut pe toți, izam apre= 
ciat, respectat şi iubit şi din cari au rămas trei. Şi dacă doi din ei 
Moş Costachi Meissner şi Conu Alecu C Cuza waa obligat să iau 
pana şi privind înapoi să retrăesc din copilăria, adolescența şi parte 
din tinerețea mea, le sunt adânc multumitor. 


Mai mândru şi mai plin de respect pentru acest trecut am fost 
atunci când la moartea lui «Moş Jac» — Suveranul Țărei a trimis 
pentru familia mea următoarea telegramă : E 

„Trimet familiei lui Iacob Negruzzi condoleanţele mele cele mai 
calde pentru dispariţia ultimului reprezentant al pleiadei Junimei. Me- 
moria lui va fi vecinic în mintea tuturor ca unul din cei mai repres 
zentativi luptători ai renaşterei culturale a României, 


Carol 


. . . . . . . . . . . . . . . . . . . . . . . . 


Puţin înainte de moartea lui — atunci când «Moş Jac» păşise 
al 90-lea an, a fost sărbătorit împreună cu cărturarul Academician 
Mihai Suţu de cătră Academia Română. Serbarea a fost prezidată 
de însăşi Măria Sa Suveranul ctitor actual al culturei noastre. 

Cel mai autorizat — azi — exponent al literaturei româneşti : 
„Octavian Goga a ținut el să arate meritele şi valoarea lui «Moş 
Jak» şi a Junimei“, 

Împunătoare şedinţă. Intre altele, admirabil expuse — atât de 
frumoase. şi temeinice, Octavian Goga zice: 

— Societatea „Junimea“ şi-a pornit activitatea din prima zi cu 
o revărsare tumultoasă de energie. Programul ei şi îndrăsneţul spirit 
iconoclast care o diriguia, lovea sigur şi fără greş. Lupta sa pornit 
crâncenă pe baricada ideilor noi. Un principiu de selecțiune intelec- 
tuală îi ţinea alături pe combatanți. Toţi trecuseră prin botezul pu= 
rificator al occidentului. Dar pe lângă această înrudire se cerea stră= 
duinţele unui şef de stat major, care croieşte planul de ansamblu, 
armonizează şi coordonează pornirile, menţinându-le în albia unei 
solidarităţi militante. Nu era de loc uşoară o astfel de sarcină. Tag= 

ma din fire iritabilă se complicase prin însăşi compoziţia ei sufle- 
tească, diverse aptitudini în lumea abstracțiunilor brodate pe instin= 
ctele unei civilizaţii de prima generaţie. Evident că omul care trebuia 
să domine situaţia în o astfel de înighebare avea trebuinţă de o du- 
blä învestitură: o netăgăduită prestanţă intelectuală şi anumite moş= 
teniri sufleteşti ce putea pune la îndemână, Norocul a vtut ca toate 
aceste să le încarneze: lacob Negruzzi... 

Şi apoi: „ — Iacob Negruzzi a devenit de la început Majordo= 
mul Societăţei „Junimea“, Spiritul lui organizator. Soarta în adevăr 
îl predestinase acestui rol de chibzuită diriguire literară. Fiul lui 
Costachi Negruzzi aducea cu sine impulsuri familiare în dragostea 
de artă. Maiorescu reprezenta formula de gândire reformatoare, Ia- 
cob Negruzzi trăsătura de unire între elementele disparate menite 
să le reconsilieze pe aceeaş platformă de luptă“... şi iarăşi: „Dacă 
acest curs de înaltă pedagogie a unui neam şi-a menţinut linia 
dreaptă şi caracterul de continuitate într'o țară unde îndemnurile re= 
formatoare se năşteau şi mureau cu aceiaş uşurinţă, se datoreşte lui 
Iacob Negruzzi; neobositul animator de la masa lui de scris ca de la 
un post de-comandă, a diriguit îndărătnicia şi strălucita bătălie literară. 

Şi mai apoi: „Redactorul Convorbirilor Literare“ a privit în toa- 
te părţile şi a angajat toate provinciile locuite de Români, 

i Octavian Goga termină : „Istoria ţărei şi'a depănat feţele sub 
degetele lui; din vârful celor 90 ani a văzut reapărând zilele de sla- 
vä: Unirea principatelor, Regatul, Plevna, Mărăşeşti, ocuparea Buda- 
Pestei... prea grea povară în goana unei singure vieţii, 

A ascultat «Moş Jac» la început cu timiditate, apoi cu neli- 
nişte, splendida evocare a „Junimei“ şi a trecutului lui cuvântat de 
acest ales fiu al neamului— descendent excepţional dar firesc alt rudei 
lor dela „Junimea“,—o fi gândit mândru moşneagul (l?) 


A ascultat apoi adânc emoționat impunătoarea, frumoasa şi mă- 
gulitoarea cuvântare a Suveranului, Măria Sa stăpânitorul, căreia i-a 
urmat Domnescul gest de a-i îmbrăca pieptul cu Marele Cordon al 
Stelei României... Era atâta duioşenie în aer... în acea atmosferă e= 
vocatoare, suflul acesta creştea ca o flacără de lumină în sufletul bä- 
trânului care sta încremenit înaintea Regelui Său, înaintea a tot ce 
are mai luminat țara; membrii Academiei Române, înaintea a tot tre- 
cutului lui... sta privind ca într-o aiurare. Un val de copleşire năvă= 
leşte de=odată în sufletul său, Au prins a-i tremura îmbătrânitele 
gene şi., picuri,., picuri pornesc a cădea... lacrimi albe şi calde pe 
cordonul roş al stelei României, 

Da—Octavian Goga a avut întreagă dreptate: „Prea grea po- 
vară în goană unei singure vieţi“, 

Sosit acasă îl îmbrăţişez. O duioşie caldă pare a-l învălui.—De 
ce a fost toată asta ? mă întrebă «Moş Jac». Mi-am făcut oare mai 
mult decât datoria ?... Şi nici unul din «ei» să fi fost alaturi... nici 
biata Marie... am rămas prea “singur, toţi sau dus... Şi noi picuri 
prind a se ivi fecunde, cari lasate acum slobode se scurg domol de 
pe fața brăzdatţă, fără ca el să-şi mai poată da seamă.. 

Au fost cele de pe urmă lacrimi, 

Erau oare lacrimi de sufletească mulţumire ? 

Erau oare lacrimi produs al izolărei în care vârsta prea înain= 
tată îl aşezase ? 

Un lucru însă stiu: “Moş Jac» plângea rar. 

Cum aş putea descrie bunătatea lui sufletească ? firea lui blân= 
dă în viaţa de familie? O simplă scrisoare testament a tovarăşei lui 
de viaţă va dovedi din prisos şi mai hotărâtor de cât ori ce aş pu- 
tea evoca. 

«Moş Jac» sa căsătorit la 4 Junie 1872 la Biserica Sf, Gheor- 
ghe nou din Bucureşti cu Daia nea Maria Radu Rosseti, Căsni= 
cia a durat 55 ani în cea mai splendidă armonie pe care o minte o= 
mMenească ar putea-o descrie, Femee cultă, de o reală inteligență, de 
o fire fără seamăn de veselă, A murit în anul 1997. 

Iată cuprinsul acelei scrisori testament ; 

Acesta este testamentul meu 

Las toată averea mea zestrală iubitului meu soţ Iacob C, Ne- 
gruzzi, Această avere îi o las în deplină stăpânire, fără ca nimeni să 
izo. poată contesta. Mulţumesc de mii de ori şi din inimă lui Jac- 
ques pentru dragostea şi bunătatea ce a avut în tot timpul cât am 
trăit împreună. N'am avut de cât zile senine cu el, Singura mea du- 
rere de care nu m'am putut mângâia niciodată a fost lipsa de copii. 
Je acolo veneau adeseori nervozitäțile caracterului meu, pentru care 
rog pe Jăcuşorul meu iubit să mă ierte şi să-şi aducă aminte de mine 
cu drag. Eu lam iubit nemărginit. Rămâi cu bine Jacques dragă, 
Toată inima mea, toată gândirea mea sunt cu tine în acest moment 
ca totdeauna. Nu mă uita de tot, 


Maria Y: Negruzzi 
Făcut şi scris în 7 Oct. 1918. 


Era în al 47-lea an de căsătorie. 

Acum dorm amândoi sub aceeaş piatră pentru totdeauna, aces- 
te două fiinţi cari s'au iubit 55 ani... Maria Negruzzi pentru devo= 
tamentul şi dragostea cu care a îndemnat, ajutat, încurajat pe «Moş 
Jac» în sarcina de luptă ce-şi propusese a fost botezată de „Juni= 
mea“: „Mama Convorbirilor“, 


. . . . . . . . . . . . . . . . . . . . . 


E 

«Moş Jac», „Junimea“ —Serbarea evocatoare | dela Iaşi... Mi-aţi 
întors gândul şi inima departe înapoi. În această noapte de primăva= 
ră răzbat până la mine amintiri din vremi trecute, umplându=mi su= 
fletul de o uşoară umbră de melancolie. 

` Anii s'su scurs şi aţi plecat unul câte unul, aţi plecat fără re= 
muşcări, făra căinţi, cu puţine desamăgiri, căci vaţi împlinit din pri- 
sos: chemarea. Inşuşirile voastre de mărinimie şi de avânt, duhul 
vostru de jertfă, imboldul firesc către ce este măreț, sa îmbinat în 
voi în o adevărată armonie, pentru multumirea voastră şi binele tu- 
turor. Apostoli cucernici, vaţi închinat frumosului în Cetatea  liniş= 
tei şi a uitărei „laşul“. 

Nimic nu a scăpat cercetărilor voastre aproape lacome, şi ați 
purces mereu în căutare de zări mai adânci, adăpându=vă la isvoru 
tuturor cunoştinţelor. 

Prinos de recunoştinţă datorează orice bun român : „Junimei“, 


»Convorbirilor Literare“ în general şi în parte fiecărui membru şi 
scriitor, 


. . . . . . . . . . . 


$ 


S'a oprit pana... 
Purcese din cerdacul în care au stat, s'au plimbat, au privit şi 
„ei : Pabarnicul Dinu Negruzzi acum 140 ani, şi mai îndărăt socrul 
său Logofătul Iordachi Hermeziu acum 200 ani şi Vornicul Costachi 
Negruzzi acum 90 ani şi bunul şi neprețuitul meu tată Leon Ne- 
gruzzi, «Prefectul Junimei“ mai acum 50 ani... privesc încolo la răsa= 
rit mândrele dealuri ale Basarabiei... Apoi spre miază-zi hăt încolo 
la, Stânca Roznovanu : ca şi ei atunci, cândva, când starea lor sufle- 
tească o fi fost cam ca şi a mea acum, copleşit de atâtea amintiri 
duioase... copleşit de mândrie pentru tot trecutul sbuciumat dar răb= 
dător şi încrezător al acestui neam vrednic şi voinic. 


i 
. 


“Moş Jac» stă în cerdac. Eu ? un «pici» de 4-5 ani. Mă ia în 
braţe. Mă ţine de subsuori şi prinde a mă salta des—tot mai des şi 
mai sus...: a 

Hop hop hop la'galop când alerg calare 

Hop hop hop la galop inima mea sare. 5 

Mai hai «Moş Jac»... Încă odată «Moş Jac»... ti... log... Mă ia 
din nou... abia începe... întinde picioarele... lunec la vale... a ostenit 
calul ? 

Pare că a fost ieri... ; hop hop la salop... au trecut zeci de ani 
peste zeci de ani... hop hop la galop... fără însă să obosească şi to= 
tuşi simt cum lunec la vale... tot mai la vale... 

Cu respectuoasă dragoste  închin memoriei tale «Moş Jac» a- 
ceste amintiri, răsunet al unei iubiri fireşti ce ţi-am păstrat după 
moartea atât de timpurie a biet tatălui meu, dragoste ce poate nu ai 
cunoscut-o atât de precis... o ai bănuit poate... nu era însă în program. 
Şi a fost mai bine aşa. 


. 


E] Mihai Negruzzi 


e gamens mari 


sebit, (Asta n'o mai poate nega nimeni). In sânul acelei societăți 

literare, s'au ivit câțiva oameni de un format superior predeceso- 

rilor şi urmaşilor,—cel puțin în latura poeziei, povestirii şi a crj- 
ticei. Cu timpul, sar putea ca istoria să găsească incontestabilă supe= 
` rioritatea junimiştilor şi în ce priveşte educaţia publică a maselor, 
precum şi toată îndrumarea statului în momentele, când cuvântul lor 
a fost hotărâtor. ?) 

Cum se explică apariţia oamenilor mari şi care sunt caracterele 
lor distinctive ? 

La întrebarea aceasta a răspuns intre alţii şi vestitul chimist 
Ostwald în cartea sa Grosse Männer, foarte cetită odinioară. Savantul 
german da următoarea definiţie: „Omul mare, zice el, este un aparat 
care poate să producă opere mai mari“, Ca şi cum ai spune: mărul 
domnesc este un pom, care face mere mari... De bună seamă, ceti- 
torul nu se va simți tocmai luminat asupra felului cum se ivesc oa= 


l desvoltarea culturii românești, Junimea dela Iaşi are un loc deo= 


menii mari şi care sunt semnele lor caracteristice. 

Să lăsăm deci pe chimist şi să întrebăm pe cineva, care, prin 
natura cercetărilor sale, ar fi mai aproape de miezul problemei. De 
pildă pe Nicolle, autorul unei lucrări recente Biologie de l'invention. 
Naturalistul onorat cu premiul Nobel (1928) pentru medicină şi lun- 


1) Un lucru e sigur: punctul culminant în lunga domnie a regelui 
Carol l a fost tratatul din Bucureşti (1913) sub guvernul lui Titu Maio= 
rescu. Era cel dintâi act de politică europeană, în care România a avut o 
inițiativă proprie. Pacea încheiată atunci la Bucureşti răspundea după 100 
de ani tratatului din 1819, prin care jumătate din pământul Moldovei fu- 
sese răpit de Ruşi, fără măcar să ne întrebe; după cum nu ne întrebaseră 
nici la 1878, când ni-au fost amulse cele trei județe basarabene. (E drept 
că, după 1913, a urmat întregirea hotarelor prin tratatul dela Verşailles, dar 
şi acela s'a încheiat alături de voința şi drepturile noastre, ca o consecință 
a păcii umilitoare dela Buftea, când țara a fost ciuntită mai rău chiar de 


cît la 1819). 

gă vreme director al Institutului Pasteur, ni se pare mult mai indi= 
cat pentru o astfel de consultare. 

„Omul predestinat, zice Nicolle, este mai puţin complet, mai 
puțin echilibrat, mai puţin normal de cât oamenii dimprejurul lui, cu 
inteligenţă bine ordonată“. Cu alte cuvinte, o definiţie negativă: ni 
se spune ce pu este, nu ce esfe omul mare. lar în privinţa felului 
cum se manifăstă geniul, autorul lucrării citate afirmă numai atât: că 
oamenii excepţionali sunt un fel de „mutație“, adică un accident bio= 
logic.—]n mijlocul lanului de grâu, cu milioane şi milioane de spice 
la fel, iată unul cu boabe mai mărunte, mai mari, mai timpurii la 
coacere etc. Spicul acela devine cap de serie, adică părintele unei 
varietăţi de grâu, necunoscută până atunci. Dar ce fel s'a petrecut 
această mufafie, nici o limurire. 

Se înţelege, nimeni nu se va gândi la o creaţie ex nrbilo. Tems 
peratura, lumina, composiţia solului, umezeala, seceta sau cine ştie 
ce altă împrejurare a determinat ivirea acelor boabe unice. Însă mo- 
dul cum s'a produs fenomenul biochimic remâne tot atât de puţin înțe= 
les, ca şi înainte de Nicolle, fie că e vorba de plante, fie că e vorba deom. 

De aceea, lăsând pe sama viitorului explicarea misteriosului fe- 
nomen al mutației, să ne mărginim a înşira macar empiric caracterele 
prin care indivizii excepţionali se deosebesc de restul omenirii, 

: $ 

Cercetând multe biografii, Ostwald făcuse următoarea observa- 
re: oamenii mari pot fi grupați în două categorii—clasici şi roman= 
tici. (Ne grăbim a declara chiar dela început că aceşti doi termeni nu 
au aici nici o legătură cu vestita luptă literară din secolul trecut, ci 
e vorba de o caracterizare pur psichologică). Clasicii construese opera 
lor pe încetul. O fac şi o refac timp îndelungat, privind'o pe toate 
laturile, înainte de a eşi cu ea în public. Până în ziña şi ceasul din 
urmă, li se pare că tot n'au luat încă destule măsuri, pentru ca lu= 
crul lor să fie fără cusur. Romantici, din contra, lucrează iute, une= 
ori pripit de iute şi sunt nerăbdători să iasă cât mai repede cu 
isprava lor în publicitate, Cei dintăi vor să lumineze ; aceşti din 
urmă voesc să strălucească... 

De unde vine această deosebire ? 

În ce priveşte actul psihic al invenției, părerea tuturor cercetă= 
torilor e aceasta: atât la clasici, cât şi la romantici, „creaţia“ se ma- 
nifestă aproape subit. E ceva la fel cu un scurt circuit intelectual, 
care aduce în atingere imagini depărtate, din care răsar în minte ra- 
porturi nouă, întocmai ca scânteia ce se iveşte în punctul de acu= 
mulare electrică. Dar actul mintal este atat de tainic, în cât ma= 
tematicul Gauss a putut face mărturisirea paradoxală: „am de mai 

mult timp o soluţie, dar nu ştiu cum să ajung la ea“! lar Henri 
Poincaré povesteşte cum sa trezit cu deslegarea unei probleme grele, 
tocmai în clipa, când punea piciorul pe scara vagonului, în zorul unei 
manevre militare... 5 

Procesul intelectual este aşadar nu numai subit, dar şi aproa= 
pe inconștient sau, mai exact, subconştient, Însă, îndată ce a trecut 
momentul acelui scurt circuit, adică iluminarea pe care o numim de 
obiceiu „inspiraţie“, atitudinea muncitorilor intelectuali devine mai 
departe fundamental deosebită. Clasicii sunt atât de impersonali, în 
cât privesc opera lor calm, ca şi cum ar fi fost făcută de alţii, iar 
singurul lucru important e să verifice „descoperirea“, cât mai amănun= 
țit şi să=i urmărească, pe cât e cu putință, toate consecinţele ei... 
 Romanticii, din contra, sunt egocentrici, simt nevoia unei recunoaş= 
teri cât mai largi din partea contemporanilor, adică urmăresc ceeace 
se cheamă succesul.— Am putea înşira multe exemple, dar ne vom măr= 
gini pentru exemplificare la câţiva naturalişti. 


Între savanții care şi-au închinat viaţa lor numai studiului, nu- 
mele vestitului Adanson ni se pare că ar putea fi amintit printre 
cele dintăi. El a trăit ca un adevărat mucenic al ştiinţei: botanist 
zoolog, mineralog, fizician, meteorolog, geograf, cartograf, explorator... 
un fenomen de ştiinţă multilaterală. Lucra câte 18 ore pe zi, uitând 
uneori şi grija de a se hrăni. A tratat în 97 de volume numai „Xa 
porturile generale“ ale fenomenelor naturii, a descris în alte 150 de 
volume 40,000 de specii; întrun. „Vocabular Universal“ a explicat 
200.000 de termini ştiinţifici, sprijinind definițiile şi comentariile sale 
pe un număr enorm de memorii speciale şi însoţind cuvintele cu 40 
de mii de figuri, după ce adunase el singur peste 30,000 de mos- 
tre din cele trei regnuri. (Un fel de supra-Aristotel), Revoluţia fran= 
ceză la lasat, ca pe mulți alți intelectuali, muritor de foame. În eta- 
te de 70 de ani, scriea bietul bătrân şi noaptea, la lumina unui tă= 
ciune. Însă, cu toată sărăcia şi suferința, mucenicul îşi vedea de lu- 
cru. Nu se preocupase o clipă de succesele lui Linneu şi Buffon, 
emulii săi în cercetarea naturii.— Dacă n'ar fi fost şedinţele Academiei, 
Parisul era pentru Adanson tot aşa de pustiu, ca şi Sahara... 


„ Ce contrast cu viaţa lui Buffon ! Biograful său (Flourens, se- 
cretar perpetuu al Academiei) ne spune din prima pagină a biografiei 
că „dorința de a se desfinge era dominantă (le besoin de se dis- 
tinguer) l'a îndreptat către ştiinţă... Inchinat, e drept, unei mari lu- 
crări, dar tot atât de închinat şi idolului ce se cheamă faima. Titluri, 
ranguri, renume... toate îi veniseră din plin, dar tot nu i se păreau 
destul. Şi tocmai nesaţul acesta a dat la iveală adevăratul său timbru 
sufletesc.—La aritmetică stă scris un lucru foarte simplu : ori cât de 

mari ar fi numerele pe care le înmulţeşti, dacă între ele se amestecă 
şi unul mic=mic de tot, întregul „produs“se poate apropia de 0. Nu 
zicem că tocmai aşa a fost cazul cu Buffon, dar iată unde Fa dus va= 
nitatea, adică lipsa de impersonalitate— chiar în chestii pur ştiinţifice. 

Mai întăi, a debutat certându-se cu Duhamel, cu care scrisese 
împreună două memorii botanice,—după ce se ocupase până atunci 
cu matematica. Dar munca sa principală a fost pe tărâmul zoologiei. 
Și iată în latura aceasta un fapt nu se poate mai caracteristic. La în= 
ceput, Buffon descria animalele numai după caracterele lor externe, 
bizuindu-se pe talentul său literar (ceeace la îndemnat să se ames- 
tece şi în literatură, scriind cunoscutul Discours sur le sfyle). A- 
lături de el, lucra subalternul său Daubenton, un cercetător foarte 
scrupulos, care „punea în toate studiile sale atenţia cea mai concen- 
trată şi nu afirma de cât ce văzuse şi pipăise, reluând de mai multe 
ori aceeiaş lucrare, până ce-l mulțumea pe-deplin... Toate puterile su- 
fletului păreau că se unesc spre a impune tăcere imaginației, —zice 
Cuvier, panegeristul său în faţa Academiei, 

Având aceste însuşiri, Daubenton şi-a dat seama că -descrierea 
animalelor numai după caracterele externe nu este suficientă, ci tre- 
bue să ţinem socoteală şi de organizarea lor internă. De aceea, el 
începu să facă nenumărate disecţii (la dreptul vorbind, el a deschis 
calea spre „anatomia comparată“), iar rezultatul observărilor sale îl 
punea la îndemâna şi lui Buffon. 

Ce sa întâmplat? Îndată ce vanițosul Buffon a băgat de sea- 
mă admiraţia cu care oamenii de ştiinţă priveau lucrările lui Dau- 
benton, a luat o hotărâre nu se poate mai gravă: să se despartă de 
colaboratorul său, cum se despărţise şi de Duhamel. A scos deci o 
nouă ediţie din Hisfoire naturelle, dând afară toată partea împrumu= 
tată dela Daubenton. Rezultatul a fost deplorabil, , Cuvier mărturi= 
seşte că, „nu se mai puteau recunoaşte animalele de care era vorba“, 
luându-se cineva numai după caracterele înşirate de Buffon. Cu alte 
cuvinte, opera astfel trunchiată se coborise la nivelul descrierilor din 
epoca lui Pliniu şi Aristotel, streini amândoi de luminile anatomiei 
comparate. 

$ 

Cum se explică astfel de penibile scăderi la oameni cu merite 
superioare în latura creației ? 

Pentru a înțelege această ciudățenie, să observăm felul lor 
de a lucra, adică însuşirea caracteristică a inteligenței lor. Ce 
este inteligența ? Un neîntrerupt exerciţiu de geometrie mintală, o 
continuă raportare între fapte sau între idei, spre a stabili gradul lor 
de potrivire ori nepotrivire, Cercetătorul impersonal (cum sunt de 


110 Serbările «Junimei» la laşi 


obiceiu clasicii) asociază şi disociază de zeci şi de sute de ori aceleaşi 
elemente, verificând raporturile lor, pănă ce li se pare că na mairă- 
mas nici o portiță deschisă pentru eroare. lar propria persoană le 
este cu totul indiferentă. Singura lor dorinţă e plinătatea operei: să 
fie, dacă se poate, de o perfecțiune geometrică, 

Aşa se şi explică deplina uitare de sine a unor astfel de oa- 
meni. Sentimentul relativităţii valorilor îi stăpâneşte în fiecare clipă. 
Ei ştiu că oricât de multe taine ar deslega cineva în ştiinţă, mai rä- 
mân alături tot atât de multe nedeslegate, Prin urmare este loc de 
muncă pentru toţi şi o scară destul de largă peniru toate meritele 
fiecărei epoce. Cât priveşte viitorul, ei sunt încredinţaţi că în şirul 
nesfârşit al veacurilor se vor ivi de bună seamă opere cu mult mai a= 
proape de perfecţiune de cât cele de azi, aşa că vanitatea e o foarte 
vulgară nerozie. 

lată de ce rămân senini faţă de restul lumii. Împersonalitatea 
lor este ceva organic—e semnul unei mari sănătăţi intelectuale. De 
aci şi înalta lor concepţie etică, Adevărul ştiinţific li se pare că tre= 
bue să fie îngemănat cu binele practic. Ceea ce este armonie în lumea 
ideilor, li se pare natural să răspundă într'o armonie din lumea fap= 
telor. lar eroarea, pentru astfel de oameni, e ceva analog cu „pacatul“ 
pentru sfinți.: Nietzsche a şi spus undeva că geniul adevărat tinde 
totdeauna spre sfințenie. Socrate, cum se ştie, trăia muncind cu pal= 
mele şi pânâ în clipa din urmă a lucrat, cum a cugetat. Sau dacă 
pilda lui Socrate ni se pare prea depărtată, putem gasi şi în timpu- 
rile moderne exemple de intelectuali aproape sfinți. Fizicianul Caven- 
dish este cel dintăi muritor care a cântărit pământul; tot el este cel 
care a făcut cea dintăiu analiză a atmosferei, dovedind că aerul nu 
este un „element“, ci un amestec de mai multe gaze şi a deschis 
prin cercetările sale calea lui Lavoisier, întemeetorul chimiei. Locul 
său în desvoltarea ştiinţelor este capital: după cum Neuton a alun: 
gat metafizica din cercetările fizicei, dându-i ca ultim criteriu de cer- 
titudine calculul matematic, tot aşa Cavendish a alungat metafizica din 
chimie. „Până la jumătatea secolului al. 18-lea, ştiinţa aceasta părea 
ue fel de azil al tuturor sistemelor şi ipotezelor gratuite... El şi cu 
Bergman... au curăţat staulele lui Augias, copleşit de băligarul filo= 
sofiei ermetice“ (Cuvier). Dar câtă muncă şi câtă lepădare de sine 
iza trebuit! Viaţa savantului s'a desfăşurat cu o regularitate de cea- 
sornic, Deşi fiu de lord (ba încă urmaş al unui soţ de arme al lui 
Guillaume cuceritorul), marele idealist n'a cunoscut altă mulțumire 
decât munca pentru ştiinţă. Programul său era cu adevărat eroic: să 
nu piardă nici o minută şi să nu spună nici un cuvânt de pri= 
sos |... semnele îi erau destul. Cei dimprejurul lui ştiau după gesturi 


o 

"ce trebuiau să facă. Sarac ca un anahoret, avea o singură haină, pe 
care o repara la timpuri hotărite şi, pentru simplificare, haina era tot= 
deauna din acelaş postav şi de aceiaşi culoare. lar când sa întâmplat că 
un unchiu îmbogăţit în India i-a lasat câteva milioane, gândul cel dintăiu 
al savantului a fost să ajute pe tinerii de merit; a făcut donaţii pen= 
tru înaintarea ştiinţei şi a întemeiat laboratoare şi biblioteci, dela 
care împrumuta chiar el cărțile trebuincioase, semnând în registre, 
ca şi streinii. z 

Savant— mucenic— sfânt, 

Altfel e ritmul vieţii celor cu temperament romantic. Momen- 
tul creaţiei este, după cum am spus, şi la ei acelaş: o iluminare su= 
bitä. Nicolle îi zice „intuiţie violentă“. Indată însă ce sa produs acel 
scurt circuit intelectual, atitudinea lor e cu totul deosebită de a cla= 
sicilor, S'au apropiat şi ei o clipă de planul cugetări dezinteresate, 
adică de impersonalitatea fără de care creaţia ştiinţifică sau artistică 
nu e cu putinţă. Dar, în clipa următoare, romanticii pot cădea până 
la nivelul tuturor micimilor vieţii, fiind stăpâniți de vanitate, invidie, 
lăcomie şi alte scăderi ale oamenilor de rând, 

— Lipsească din opera mea toată lumina pe care mi-o împru= 
mutase cercetările anatomice ale tovarăşului meu Daubenton..., renunţ 
la înşirarea criteriilor scoase din organizarea internă a speciilor ani= 
male... numai să nu împart gloria cu altcineva. Ştiinţa... ca ştiinţa... 
Dar mai întăi de toate, ambiția mea de întăetate, 

Evident, o inteligenţă care se mulţumeşte cu adevăr mai pufin, 
adică întoarce ochii dela lumină spre întunerec, este şi cantitativ, şi 
calitativ, mai prejos de nivelul unei mărimi de ordinul întâi. [i lip- 
seşte unui astfel de cugetător atât simţul relativităţii valorilor, cât şi 
simţul etic (acea aplicare spre: „sfinţenie“ de care amintea Nietzsche). 
Căci ce este la urma urmei virfufea, decât o vârtufe a sufletului ? Pe 
când savantul ori artistul de factură clasică rămâne chiar după mo- 
mentul fericit al creaţiei întrun echilibru stabil, deasupra vulgarități= 
lor vieţii, la romantici momentele bune sunt o excepţie ; sunt inter- 
mitente ca unda isvoarelor numite »izbuc“ (fiindcă izbucnesc când 
şi când). Opera ştiinţifică sau artistică pare la aceştia ca un fel de 
secreţiune bolnavă a crierului. Dacă ar fi permisă o comparaţie din 
sfera zoologică : pare ceva analog cu veninul unor specii animale, des= 
tinat nu să ajute buna funcţionare a organismului propriu, ci să sub- 
juge ori chiar să nimicească alte vieţi. Ce de ornamente pe corpul şi 
capul unor vipere... ! Tot aşa, capul din care răsar câteva raze de lu- 
mină, urmate apoi de marele întuneric al minciunilor şi de veninul 
răutăților zilnice, e o adevărată primejdie socială. Căci ce trage mai 
mult la cântar? fărimiţa de adevăr (inevitabil de aci înainte prin în- 
săşi tehnica muncii ştiinţifice) ori pilda rea, ce turbură sufletul une 

întregi generaţii! Cum între naştere şi moarte e o singură viaţă, nu 
mai multe, e sigur că în scurta sa trecere prin eternitate. orice ge= 
neraţie e gata să consimtă la amânarea multor descoperiri ştiinţifice 
şi a multor opere de artă, numai să poată elimina din sânul ei vi- 
țiul câtorva intelectuali răi, vanitoşi şi agresivi, care mistifică lumea 
fără nici o ruşine, numai spre a-şi satisface egoismul, orgoliul şi alte 
patimi vulgare. 

Fără de voe, când găsim astfel de antipatice disonanţe. în viaţa 
unor oameni ajunşi la notorietate, ne apare înaintea ochilor figura 
strâmbă a lui Mefisto (care nu era nici el un imbecil), dar, din in= 
suficiența sa sufletească, a devenit personificarea răutăţii. Ambiţia ne= 
măsurată l'a făcut să urască întreaga creaţiune... numai fiindcă nu 
era opera lui, ci a lui lehova. lar cu această observare ne-am apro= 
piat, credem, de aflarea adevăratului caracter deosebitor între oameni 
mari şi cei care nu pot merita deplin acest atribut. Este vădit că în gloa- 
ta omenirii găsim multe tipuri sufleteşti, dar două sunt fundamentale : 

Tipul egoist, caracterizat prin energia apetitului (în înţelesul 
larg al cuvântului). La aceştia, verbul cel mai frecvent e vreau. Ei 
cer, cer, cer... până li se dă. Ambiţia şi nesaţul este caracterul lor su= 
perlativ. (Un boa constrictor din menageria lui Hagenbeck a înghiţit o- 
dată şi pătura pusă să-l acopere peste noapte... şi-a murit sufocat). Fi- 
reşte, variantele apetitului sunt numeroase, dar substratul e acelaş: 
dilatarea eului, voinţa de dominare potenţiată uneori până la agresi= 
vitate. Tot ce nu este el, e duşmanul Jai. Ca fiara din Apocalips, e 
gata să-şi muşte: propriile mâini, dacă nu lau servit destul de re- 
pede... Grozavă contradicţie a naturii, ca şi reptila care îşi înghite 
coada..! Şi tocmai egoismul acesta, umflat până la demenţă e însuși- 
rea pe care o întâlnim uneori chiar la oameni de reală notorietate. 

Altul e tipul senin şi echilibrat. La unii ca aceştia, puterea 
de creaţie, nefiind prea intermitentă, apetitul dela sine e temperat. 
Astfel de oameni sunt, în chip firesc, generoşi adică altruişti, Nu aş- 
teaptă lauda nimănui, nu se tem de concurenţa nimănui şi nu se co= 
boară niciodată la atitudinea uneori mojică, alte ori linguşitoare şi 
fără demnitate a lacomului care se teme să nu rămână flămând... Ci= 
ne a dat lui Dumnezeu atributul de „atot-puternic“. prin aceasta 
chiar i-a dat şi însuşirea bunătăţii depline, deoarece răutatea e tot- 
deauna semn de neputinţă. Rău nu poate fi de cât cel slab, fiindcă 
slăbiciunea naşte panică în sufletul egoistului ce se teme că va ră- 
mânea nesatisfăcut... 

Aşa dar, pe scurt: cei cu temperament clasic sunt senini şi e- 
chilibraţi, fiindcă se simt în adevăr puternici ; romanticii sunt vani- 
toşi, invidioşi şi uneori chiar agresivi, fiindcă în fundul conştiinții 

lor stă sentimentul slăbiciunii care îi irită şi deaceea sunt lacomi de 
toate satisfacţiile aparente. Neavând siguranţa interioară a meritului 
real (a cărui valoare se teme s'o lase a fi măsurată de urmaşi), ro= 
manticul caută satisfacția exterioară şi imediată a lumii dimprejur. 
De aceea, neputând face o statue cu adevărat frumoasă, face zece a- 
proximative: neputând scri o dramă bună, e în stare să serie 40 
rele : neputând închega o poezie superioară, îndrugă sute şi mii de 
versuri goale. 

Intrun cuvânt : clasicii reprezintă din punct de vedere psichie 
o mutație spre plus, adică sunt oameni mari—aproape totdeauna: pe 
când romanticii pot nimeri numai întâmplător, iar după=ce trece mo- 
mentul fericit al creaţiei, ei devin nu numai mici, dar foarte mici— 
ruşinos de mici, coborânduzse uneori până la minciună, ură, vani= 
tate, laşitate şi răsbunare, ca orice gunoiu omenesc. Întermitenţa in= 
telectuală şi insuficienţa morală merg la ei împreună. 

Shematic am putea zice: 


Unii sunt suflete simetrice, curate şi frumoase; ceilalţi—asi- 
metrice, pătate şi urâte. 


Sau : 


Clasicii sunt suflete drepte, eurithmice ; romantici—şchioape, 
disonante şi deci slute. 


Cât priveşte cauzele ascunse, care explică această diferenţiare 
sufletească, ele rămân să fie cercetate de fisiologi. S'ar putea ca cele 
două tipuri psihice să stea în legătură şi cu desvoltarea unor anume 
glande. (Pentru ce unii barbaţi au calităţi mai mult femenine, iar 
unele femei au pronunţate însuşiri masculine ? Pentru ce unii psi- 
chologi contestă femeii putinţa de a realiza opere geniale ? Ceea ce 
se leagă de această paranteză privitoare la deosebirea dintre geniu, 
om mare, medioctru etc., rămâne pentru altă împrejurare), S'ar putea 
apoi, tot în legătură cu glandele endocrine să se explice deosebirea 
dintre clasici şi romantici şi prin desvoltarea necomplectă a facultă= 
ților psichice la romantici. Aceştia păstrează uneori însuşiri juvenile 
(ca să nu zicem puerile). Au de pildă o memorie foarte puternică și o 
emotivitate foarte vie (ca a copiilor), Pentru nimica se bucură, pentru 
nimica se supără, La clasici, din contra, etatea biologică aduce cu sine 
şi etatea psichologică corespunzătoare, ajung adică la maturitate ratio- 
namentul rece şi la seninătatea ce se cuvine bărbăţiei sufleteşti. 

Opera lui Nicolle (Biologie de l'invention) merită să fie citită de 
orice om de cultură, dar nici pe departe na deslegat problema ge= 
nezei şi caracterizării oamenilor mari şi a aceea ce numim genialitate. 
Ne-am mărginit deci să înşirăm aci numai câteva observări, care să 

facă pe cititor a deosebi macar empiric pe oameni mari de cei 
mărunți. 

Ca o ultimă formulare (fiindcă se împlinesc aci două elemente : 
unul intelectual, altul voliţional şi deci etic), am putea zice: 

Om mare e numai acela, care dovedeşte nu numai o deosebită paz 
fere de creaţie, dar are şi destul echilibru inferior (destulă omenie) pen- 
fru ca viafa lui să poată fi pilduitoare pentru alfii. 

Ne grăbim să adăogăm că „luceafăr“ nu poate fi nimeni, de 
oare ce viaţa nu e o geometrie, ci o veşnică aproximaţie. Dar omul 
de format superior, până şi în greşeli... rămâne impersonal. Poate lu- 
neca, fiindcă errare humanum, dar în adâncul cugetului, eroarea îi este 
totdeauna antipatică, nu numai în momentul creaţiei ştiinţifice sau 
artistice, ci şi traiul de toate zilele. Dorinţa sa sinceră e să facă chiar 
din propria viaţă o operă de artă, adică să se apropie de imperativul 
Nazarineanului şi al lui Kant: lucrează aşa încât viaţa ta să poată fi 
normativă şi pentru traiul altora. Dacă nu e luceafăr, omul cu ade= 
vărat mare nu simte niciodată dorința de a fi Lucifer. Apetitul de 
stăpânire peste alţii, adică veninul care infectează sufletul omenesc 
până în adâncimile sale cele mai tăinuite, (ca rest al animalităţii an- 
cestrale) îi este nu numai strein, dar şi total antipatic, Privind lu- 
mea telescopic şi măsurând evenimentele cu măsuri mari de timp şi 
de spaţiu, tot ce este meschin şi nemernic se evaporează în faţa lui. 
Pentru el, kalon Fagafhon al vechilor filosofi nu-s vorbe deşarte, ci 
realități viu simţite, 


+ 


După aceste observări prelimari, să ne întoarcem privirile spre 
câţiva bărbaţi reprezentaţi ai Junimei. 

Pe la 1870, un student român trimisese din Viena câteva poe- 
zii la Convorbirile Literare. Cetirea viersurilor a provocat o adevă= 
rată uimire în auditorul junimist, deprins a lua ca unitate de măsu= 
ră pe clasici şi în deosebi pe Goethe (citit, tradus, comentat şi zil- 
nic amintit), Mortua esf, Imparat şi prolefar aveau rezonanţe faustiene, 
Dela versul popular cu „frunză verde“ şi dela fluer ori cimpoi, pă= 
siam acuma spre marea simfonie. Era vădit că începe o epocă nouă 
în scrisul românesc, iar Negruzzi, redactorul Convorbirilor, sa şi 
sprintenit până la Viena, să vadă mai iute cine este acel tânăr, 

Însă şi mai semificativă a fost atitudinea lui Maiorescu, Inte- 
meetorul criticei literare la noi şi-a dat seama că se ivise între Ro- 
mâni o minte cu adevărat excepțională. Ce avea el de făcut, ca în- 
drumător al tinerei noastre literaturi ? 


Logic ar fi fost să caute a înlesni noului poet calea spre nis= 

-caiva ocupații literare cum ar fi profesoratul de filologie sau ceva 
apropiat. 

Dar lucrurile sau petrecut cu totul altfel. Înţelegând că e vor- 
ba nu numai de un mare poet, dar şi de un cap cu înalte posibili: 
tăţi de cugetare abstractă, Maiorescu s'a gândit îndată sä-i deschidă 
drumul spre o catedră de filosofie, —mäcar că el însuși era profesor 
tocmai de filosofie şi numai cu zece ani mai în etate decât Eminescu, 

Planul acesta, după cum se ştie, n'a ajuns la realizare Imper= 
sonal nu numai ca artist, dar şi ca om, tânărul student în loc să trea- 
că iute obişnuitele examene, şi-a croit un program uriaş de muncă, 
Scriitorul care netezea de zeci şi sute de ori un viers, până ce gă= 
sea „cuvântul ce exprimă adevărul“, sa cufundat într'un vast plan de 
cercetări, ca şi cum ar fi fost el răspunzător de soarta filosofiei sub specie 
aefernitafis... Vorba din Faust: E drept că ştiu multe, dar aşi vrea: 
să le ştiu pe toate... (zwar weiss ich viel, doch möchte ich alles wis- 
sen). Ca un fel de nou Faust, el voi să îmbrăţişeze tot orizontul cu- 
noştinţelor omeneşti. (Dealtfel e cunoscută împrejurarea că oameni de 
temperament clasic îşi îngustează de multe ori perspectivele vieții, 
tocmai din grija excesivă de a atinge perfecțiunea). Astfel, dorinţa cri- 
ticului Junimei nu sa putut împlini. Dar, ca o ilustrare a celor spuse 
mai sus, nu se poate să nu rămânem impresionați şi de înalta im- 
personalitate a lui Maiorescu : o clipă nu sa gândit la ceea ce vul- 
gar se chiamă concurenţa profesională. Filosofie ? Dar în faţa eter= 
nităţii e loc pentru orice minte omenească, să cugete fof ce poate, 
-despre foafe tainele universului... | 

» De-aşa vremi se 'nvredniciră,.. “ contemporanii Junimii, 


* 


Sunt acestea exemple de oameni de un format în adevăr 
superiori ? i 

Credem că da. 

Cazul Eminescu-Maiorescu ni se pare că dovedeşte pe deplin 
dreptatea observărilor înşirate mai sus şi lămureşte îndeajuns pentru 
ce Junimea ocupă azi un loc deosebit în desvoltarea culturii româneşti. 

Critica senină şi riguros demonstrativă a lui Maiorescu, poezia 
genială a lui Eminescu şi proza de o clasică frumusețe a lui Crean- 
gä (un fel de sinteză a sufletului românesc) au însemnat fără putinţă 
de îndoială trecerea spre o nouă epocă în desvoltarea culturii autob- 
tone. Că au contribuit la această mare prefacere şi câţiva romantici, 
este adevărat, după cum şi umbra ajută să vedem în plin relief păr- 
tile mai bogat luminate. i 

Incheere: ca o dovadă că observările mai sus înşirate nu sunt 
-departe de adevăr, e împrejurarea că sa împlinit în exemplele ci= 

tate şi celălalt corolar din definiția oamenilor mari: adică viaţa lor 
să fie pildă de mare omenie. 

In adevăr, ruralul Creangă a fost, după câte ştim, şi cel mai 
bun învăţător, dintre cei pomeniţi în istoria învățământului nostru. 

Eminescu a fost nu numai un poet genial dar şi cel mai adâac. 
educator politic al acestui neam, După cum Bălcescu a scris cu sân= 
gele lui „Istoria lui Mihai Viteazul“, tot aşa Eminescu a compus ca= 
theismăl social şi politic al neamului dintre Nistru şi Tisa, cheltuind 
ca ziarist şi cele din urmă fărămituri de putere. 

Tot aşa Maiorescu: a fost nu numai un critic închinat adevă- 
rului, dar şi un profesor exemplar, educator adevărat al tineretului 
şi cel mai senin făptuitor politic 1), desbrăcându=se de toate demni- 
„tăţile (minister, şefie de partid, etc.), îndată ce munca pentru stat 
fusese isprăvită (pacea de la 1913). 

Atâta e de adevărat, că „om mare“ nu poate fi decât acela, ca- 
re, pe lângă puterea de creaţie, mai are şi destulă omenie, pentru ca 
viaţa lui să rămână de pildă urmaşilor, 


S. Mehedinţi. 


1) Despre seninătatea lui Maiorescu şi în latura practică a vieții, avem 
o dovadă singulară. Fiind îndepărtat pe nedrept din învățământ, împreună 
cu cel mai mare adversar al său, N. lonescu, îndată ce a ajuns ministru a 
reintegrat pe duşman iar ela rămas timp de 13 ani departe de viața şcolară. 
Pentru ce? Pentru că a îndrăsnit să-şi execute mandatul de deputat. Mai 
târziu, tot din scrupul de conştiinţă, a renunţat de la avocatură, după ce a fost 
ministru de justiţie, deşi legea propusă de el în acest sens nu fusese votată. 


M. Eminescu 


u $ V; L v 
mir o lineri sară... 


Fragment din CARMEN SAE- 
CULARE, romanul lui M. Emi= 


nescu, al treilea volum. 


nită, departe de vadurile neguţătoreşti cu a lor zarvă 
şi forfotă a gloatei. 

O cuprinsă așezare, adumbrită de arbori rotaţi şi îm- 
presurată cu straturi de flori, din vremea părintelui său, Ma- 
rele Vornic; dintr'un Iaşi plin de belşug şi neatins încă de 
aripa morţii, aşa cum vechiul scaun domnesc al Moldovei 
ştiuse înaintea unirii să împace bătrâneşte tabieturile orien- 
tale, cu mai proaspetele gusturi subțiri, evropeneşti, aduse de 
feciorii purtați la şcolile apusului. 

Era deci, casă de târg şi curte de ţară. 

Spre stradă, fațada arăta sumeţ trepte de piatră, uşi cu 
geamlâc şi ferestrele saloanelor croite din larg, să încapă 
toată armia Junimei, îndelaolaltă fruntaşi, pontifi şi cara- 
„cude, subdespărțimântul celor trei români şi al celor nelipsiţi 
nouă care nu pricep niciodată nimic. Spre fundul ogrăzii se 
înghesuiau acarete cu o mai puţin nobilă destinaţie : droş- 
“ării, grajduri, coteţe de păsări, spălătorii şi pătule de fân, 
hulubării şi hambare, odăi pentru slugi şi gârliciuri de piv- 
niţă. Noaptea hămăiau zăvozii ca la stână. Din întuneric 
răsbea un glas răstit de argat: Care-i acolo, măi ? 

Intr'o singură sară pe săptămână, Vinerea, dulăii ră- 
mâneau să se frământe cu legătoare pe loc. Sara de datină 
„a adunărilor, îndeosebi decând Tit Maiorescu, mai numit şi 
tata nebunilor, se strămutase la Bucureşti şi a ajuns Excelenţă. 


C lui Vasile Pogor se afla pe stradă boierească, tih- 

In acel asfinţit de April, chiar caracudele întârziau. Bătea 
vânt de primăvară asupra leşilor, purtând pe uliţi miresme 
de liliac. Paşii: se leneveau fără voie. In dulceața amurgului 
plutea o nelămurită tristeţă, sar fi spus tomnatecă, nu dintr'o 
lună cu pajişti jilav înverzite şi grădini în fragedă floare. 
Sus, la Copou, la cazarmă, o goarnă. suna melancolic stin- 
gerea cu note prelungi. Fâlfâiau păsări de sară în foşnete 
moi, catifelate, de aripi. Suspina undeva o melodie de flaut. 
Pe urmă, într'o turlă neagră, a tânguit un clopot de denii. 

Asemenea învăluiri de tristeță, din fină urzeală de su- 
nete, umbre şi adieri, mergeau la sufletul oricărui ieşan. Nici 
o mirare că-şi căutau calea cea mai ocolită, ca să soarbă din 
văsduh până la istovire acest toropitor şi totuşi plăcut venin, 
cu nesaţiul fumătorilor de opiu. 

Nici vestea că a sosit Tit Maiorescu, ministrul, n'a 
întețit nimănui pasul. 

Sar fi aflat un singur om, să se înfăţişeze fără greş şi 
întârziere, băgând ceasornicul în buzunar când a intrat pe 
poartă, cu mulțumirea şcolarului sârguincios pe care nu-l 
turbură nici o ispită. Dar acel om, loan Slavici, era acuma 
la Bucureşti, numit de Excelenţa Sa să poarte grija documen- 
telor Hurmuzăcheşti; scăpase de balamucul Trei-Sfetitelor și 
de neliniştele câte nu-l slăbeau nici prin somn. 

Casa lui Vasile Pogor, în van aştepta de-un ceas cu 
toate ferestrele luminate şi uşile date în lături. 

Când au răsunat cei dintâi paşi, pe scări, mai apoi în 
pragul salonului, Vasile Pogor ma ridicat ochii şi n'a întors 
capul. Cu spatele întors spre uşă, tolănit pe sofa, cu picioa- 
rele cocoţate pe-o mescioară şi nenumărate cultuce zidite sub 
şolduri, citea grozav de încordat o carte cu şcoarţele galbene. 

A întrebat pe nevăzute : 

— Care-i gogomanul ? 

Eminescu zâmbea, ţinând* pachetul de tutun între degete: 
şi pregătindu-şi foiţa. 

A răspuns pentru el, tot Pogor şi tot fără să-şi des- 
partă privirea din carte: 

— Dacă te-a răbdat inima să nu spui până acum nici 
o prostie, atunci tu nu eşti Paicu, nu-ţi sânt tată eu! 

O nimerise mai bine de cum credea. El botezase cu. 

hâtre porecle măcar trei sferturi din gogomanii şi negogo- 
manii Junimei. Eminescu scăpase. Pe dânsul îl cruța, fiindcă 
îl presimţise plămădit din altă humă omenească, deşi nu se 
dădea în lături să-i parodieze felul «cantabil» de a citi sti- 
hurile sale şi ale altora. 

Eminescu zâmbea mai departe, răsucind ţigara şi cău- 
tând din ochi o cutie de chibrituri pe mesele risipite în 
unghere. 

— Măă-ăi! se miră Vasile Pogor. Tare de fire-mi mai 
eşti |, 

Şi însfărşit se suci într'un cot, privind răsturnat, peste 
cap, către uşă. Îndată lepădă cartea deschisă alături şi rosti 
cu glasul schimbat, bucuros şi plin de prietenie : 

Tu erai, Eminescule ?... la'n așează-te lângă mine. 
Te anunţ că am dat peste ceva extraordinar... 

Mihai Eminescu şi-a făcut loc. Trăgea din ţigară cu 
ochii micşoraţi într'un surâs lăuntric acum. Inadins nu în- 
treba şi nu arăta nerăbdare să ridice cartea dintre pernele 
şi cultucele sofalei. Ştia cam ce putea fi acel ceva extraor- 
dinar. Vasile Pogor se însuflețea pentru ultima carte citită, 
o săptămână deslănţuia pe temeiul ei cu îndrăcită vervă o 
sumedenie de teorii şi sisteme, până când alt entuziasm îi 
lua locul. Aşa, fusese pe rând fondatorul „Societăţii celor 13“ 
după romanul lui Balzac; născocitorul altei „Societăţi pentru 
combaterea religiunei creştine“ din norocire pentru posteri- 
tate, rămasă în stare de proiect, fiindcă nu după multă vre- 
me înverşunatul dușman al creştinismului a trecut la cultul 
lui Chateaubriand, pe urmă al lui Bossuet, pe urmă al lui 
Renan... Mai presus de toate şi mai statornic, se socotea însă 
budist. Ceiace nu-l împiedica să se convertească la filosofia 
lui Auguste Comte şi să ia în derâdere cărțile lui Schopen- 
hauer; să descopere într'o dimineață că un tratat de creşte- 
rea gândacilor de mătase e mai pasionant decât, „Critica 
rațiunei pure“ a lui Kant şi într'o săptămână să părăsească 
gândacii de mătase, pentru „Orientalele“ lui Victor Hugo. 

Mărunt la stat, cu umerii strâmți, cu frumoşi ochi negri, 
mari şi scăpărând de viaţă, nu-şi găsea astâmpăr de cum se 
desmorțea dintre pernele şi pufurile canapelelor de cetanie. 
Asttel sări şi acum, fluturând cartea în mână: 

— După ce o termin eu, ţi-o dau s'o citeşti neapărat, 
Eminescule... E o carte extraordinară |... Mi-a deschis ochii 
asupra multor mistere care ne înconjoară şi despre care ha- 
bar n'avem, ca nişte gogomani ce sântem.. Ascultă. Aşteaptă!... 

Se întrerupse să bată din palme, chemând slugile după 
un vechiu obiceiu pământean. 

— O gingirlie pentru domnul Eminescu! porunci ca- 
merdinerului. Ceaşcă mare, nu? 

— Mare, cât mai mare! încuviință Eminescu, prețălu- 
ind cinstea aceasta deosebită care călca orânduiala Junimei, 
unde toţi oaspeţii aveau drept, într'o desăvârşită egalitate, la 
un singur ceaiu comun şi la o anumită oră, după încheierea 
lecturilor. 

Vasile Pogor aşeză cartea pe mescioară şi îşi frecă 
palmele ca un scamator gata să scoată un epure de urechi, 
dintr'o pălărie tare şi până adineori, goală: 

— Ştii ce am eu aici, infame pesimist schopenhaurian ? 

— O carte cum nu s'a mai pomenit... rosti Eminescu, 
surâzând cu scepticismul bibliotecarului sătul de cărţi şi 
ceasloave. 

— Ceva mai mult decât asta! Secretul, cheia fericirii 
omeneşti | 

— Atunci nu mă interesează.. E o carte mincinoasă. 

Pogor se indignă: 

— Ce-ai zis? 

— Nu poate fi decât o carte mincinoasă... Cum îl chea- 
mă pe onoratul profesor de fericire ?... A trăit în huzur?... 
A sfârşit el fericit, fiindcă nu-l mai încăpea lumea de bine? 
Acestea să ne întrebăm... Mă îndoiesc din parte-mi că a 
trăit şi că a sfârşit fericit. N'ar fi simţit nevoia s'o strige în 
patru zări... Asemenea oameni care ne dau rețeta fericirii 
sânt ca vânzătorii de bilete pentru loterie. Iți recomandă nu- 
mărul câştigător, jură cu mâna pe inimă că numai la dânşii 
găseşti lozul cel mare.. Şi ei mor de foame l... Ştii ce, bădiță 
Vasile ? Bate încăodată din palme să vie o slugă. Dă-i cartea 
s'o arunce în foc. 

— Ba nici de cum! se frămăntă Pogor pe loc, punând 
latul palmei pe carte să şi-o apere de rug. Pe foc să svârli 
Paralipomenele şi Parergile tale. Aicea nu-i vorba de filozo- 

fie şi de bătut câmpii. Carte de ştiinţă, de observaţie, Emi- 

escule băiete!... Nu zâmbi.. Ai răbdare şi-mi vei da drep- 
tate. Să te lămuresc în câteva cuvinte, înainte de a tăbări 
gogomanii... Mă rog, este ori nu adevărat că în unele case 
te simţi mai bine decât în altele? 


— Estel recunoscu Eminescu, sorbind cu poftă cafeaua 
parfumată din felegean. Deopildă mă simt întotdeauna mai 
bine aici, la dumneata, decât la şedinţele dela Iacob Negruzzi.. 

— Hai-hai! Nu mă depărta dela subiect şi nu băga in- 
trigi. Doar nu te cheamă Panu... Vasăzică recunoști? Tot 
aşa, te simţi mai bine în anumite oraşe decât în altele; sau 
mai bine în anumite cartiere din acelaş oraş |... De unele fugi, 
altele te atrag. Asta-i lege! Instinctiv a simţit-o şi omul, îna- 
inte de a-şi ticăloşi instinctul de conservare, prin civilizaţie. 
Cunoşti proverbul oriental ? „Când se ține nenorocirea de 
tine într'un loc, schimbă de loc, altfel acolo ţi-e mormântul“, 
Un proverb arab sau persan. Auzit-ai de el? 


— Nam auzit. Dar pot spune că l-am experimentat 
fără să am habar de el, lăsând la o parte deocamdată ca- 
pitolul ultim cu mormântul. L-am experimentat, ca unul care 
din copilărie tot schimb de loc... 


— Tocmai. Vii la vorba mea. La vorba „mincinosului“ 
cu cartea de ici.. Toţi au observat aşadar acestea şi nimeni 
n'a încercat să şi-o explice. Mai mult.. Bagi de seamă că 
într'o odaie din aceiaşi casă, adormi îndată ce-ai pus capul 
pe pernă şi te trezești odihnit, cu poftă de lucru şi cu spor 
la lucru ?... In odaia de alături, în aceiaşi casă, te sfârlogeşti 
muncit: de insomnie. Te deştepţi mai ostenit de cum te-ai cul- 
cat; nu eşti bun de nimic toată ziua.. Pân'aici mai nimic de 
obiectat ? 

— N'am.. Mărturisesc că ŞI eu, din instinctul cel ne- 
ticăloşit de civilizaţie despre care pomeneai adineoarea caut 
anumite părți dintr'un oraş şi anumite case unde să-mi car 
calabalâcul.. Nu le-aleg după frumuseţe sau după cât par de 
îndemânatice. Ba dimpotrivă l.. Nimeresc la cele mai pără- 
ginite, care aduc mai degrabă a hanuri de olac şi a chilii 
mânăstireşti.. Ceva mai puţin acătării, decât odăile slugilor 
dumitale... Ce-mi pasă ? Destul că din prima noapte mă simt 

la mine.. Aiurea parcă's străin. Abia aştept să sfârşească lu- 
na să mă mut. 

— Şi nu te-ai întrebat, dece? 

— Atmosfera pur şi simplu.. O fereastră care dă într'o 
grădină, liniştea, lipsa unei vecine care să sdrăngăne la pian... 

Vasile Pogor rosti cu dispreţ: 

— Gogomănii |.. Mă miră la un poet ca tine, să mai a- 
ceastă subtilitate. E altceva, cu totul altceva, băiete. Când ai 
spus atmosferă, am crezut că te-ai apropiat. Pe urmă ai 
dat-o la acelaş cântec: fereastră, grădină, linişte. Argumente 
de poet!.. Gogomănii |.. Secretul e -aici, Eminescule, în cartea 
mincinosului... Acest individ a studiat straturile de pământ 
compoziţia solului. Şi a făcut legătură între această structură 
geologică a terenului pe care e aşezată o casă şi între sănă- 
tatea trupească și sufletească a celor ce trăiesc în acea casă.. 
Peste cinci sute de observaţii pe teren,. lar concluzia ?.. Nu 
atmosfera din afară, ci razele nevăzute care străbat din pă- 
mânt, magnetismul, dracul să ştie cum să le numim, ele in- 
fluențează asupra noastră... Eşti sănătos sau bolnav, dispus 
ori morocănos, cu spor la muncă ori nu, după cum vieţuieşti 
ori nu pe un strat de pământ prielnic... Mâni schimb patul 
la peretele de miază-zi, dacă moi schimba cumva chiar odaia 
de dormit în celălalt capăt al casei... Fac proba !.. Gândeşte- 
te, ce-ar însemna pentru omenire să ţină samă pe viitor de 
asemenea nimicuri în aparenţă... Înainte de a zidi o casă, să 
verifici terenul din acest punct de vedere magnetic... Oraşe 
întregi ar trebui strămutate, străzi întregi părăsite. Poate de 
aceia unele oraşe au prosperat şi prosperează, pe când alte- 
le au căzut în ruină, de le ştie nisipul de ştire... Să luăm 
leşii noştri, pe despărţiri... Dece nu, adică ?... 

N'a mai sfârşit cuvântul. Au răsunat alți paşi pe scări 
şi în antret. Eminescu înţelese că n'are să mai afle nicio- 
dată pe ce temeiu se cuvine reconstruit planul leşilor, fiind- 
că până la şedinţa viitoare erau destui sorți ca Vasile Po- 
gor să cadă peste altă carte vrednică de înfocatul său en- 
tuziasm. 

— Iaca şi carul cu minciunile! isbucni propăvăduitorul 
noului cult magnetic. 

I se schimbase toată înfăţişarea cu o fantasmagorică 

mobilitate. Tropăia de nerăbdare ; ochii îi sclipeau de maliție. 

Carul cu minciunile era lacob Negruzzi. In urma lui 
intrase frate-său, Leon, uriaş negricios, cu mişcări încete şi 
greoaie, poreclit din această pricină Tony, în amintirea unui 
elefant celebru dela un circ rătăcit odinioară prin laşi. Şi 
după dânsul, Paicu, slab şi jigărit în redingota prea largă, 
făptură osoasă, prelungă, cu capul cât o tărtăcuţă şi cu 
mărul lui Adam ieşit din guler ca o gâlcă—tinzând parcă 
să devină al doilea cap suplimentar, o sucursală, după cum 
pretindea Vasile Pogor. 

— Dă-i drumul! Deşartă carul cu minciunile, să ispră- 
vim şi să ne apucăm de chestii serioase |! stăruia gazda, fă- 
când semn camerdinerului să apropie scaunele. 

Iacob Negruzzi îşi netezea musteaţa, ciugulea musca de 
păr de sub buza de jos, Işi pregătea astfel efectul, întârziind 
răsturnarea carului cu palavre. El ştia tot ce se întâmplă 
în leşi, în Bucureşti, în țară, în Europa; în măhălăli şi în 
lumea politică, în saloane şi la universitate. Dar aştepta să 
să se complecteze auditorul, cu altă ceată rămasă în urmă, 
în stradă. Intr'adevăr, pe dată s'a ivit în uşă Ştefan Vârgo- 
lici, zis negustorul de porci pentru înfățişarea-i dolofană, 
lucie şi prosperă, atribuită îndeosebi numai acestei bresle 
prozaice ; mai zis om şi om, în memoria unei poezii de po- 
mină, unde cătase a dovedi cât de amăgitoare e gloria unui 
rege, de oarece : 


«a lui putere, fală şi mărire, p 
Tine numai ziua, el deştept fiind, 

Dar vremea câf doarme nu=i deosibire 

Intre el ca rege şi un om de rând, 


Poezia stârnise urletele caracudei. Depăşea în banali- 
tate chiar stihurile svârlite dela prima strofă la coş, de se- 
cretarul Convorbirilor. Iar ca să-i pună capac, duhliul Ca- 
raiani se ridicase cerând ascultarea : 

— Fraţilor, vreți să auziţi o cimilitură care spune acelaş 
lucru ca poezeaua lui Vârgolici, doar ceva mai scurt şi mai 
cu haz ? 


— auzim! 
— Iaca, fraților. Cinel, Cinel, ce nevoie îl face pe îm- 
părat să se coboare depe cal ca orişice om ? 

— Nevoie de om şi om! a răspuns gloata şi chiar cei 
nouă care nu pricep niciodată nimic. 

După această strălucită isbândă literară, Ştefan Vâr- 
golici a rămas om şi om. S'a lepădat de poezie pe socoteala 
inspirației proprii, îndeletnicindu-se numai cu tălmăcirile po- 
eților din vreo şase limbi, fiind întru aceasta iscusit meşter; 
precum meşter era şi la şlefuirea stihurilor trimise de înce- 
pători, atunci când Junimea hotăra că se cuvin trecute sub 
gealăul lui lo Spaco, stoler clasa I. 

Odată cu Vârgolici, s'a strecurat pe lângă perete, cu 
paşi mărunți, pudicul Naum, trandafiriu la obraz şi alb co- 
lilie la păr, dichisit şi corect în straiul negru, cu piepții că- 
mășii crohmoliţi şi cu fionc alb de cravată, ca un distins 
reprezentant al corpului diplomatic. Apoi, Samsune Bodnă- 
rescu şi Melic Mirmilic, alegându-şi toți locurile ştiute, în 
salonul larg, tapiţat cu scoarţe, încărcat de portrete cu rame 
aurite. Din aceste cadre, în lumina uriașului candelabru şi 
altor mai mărunte sfeșnice presărate pe mese şi pe console, 
străbunii amfitrionului priveau cu oarecare nedumerire la 
ciudata adunare, în ciudatul ei amestec de chipuri, straie şi 
firi. Erau venerabili boieri zugrăviți de iconarii altor tim- 
puri: în anterie de atlas vişiniu, giubele de pambriu şi brâuri 
de taclit, gugiumane de samur şi hamgere cu mânerul de 
aur. Erau doamne cu umerii rotunzi şi cu ochii migdalaţi, 
purtând în urechi cercei cât aluna. Spre nedumerirea lor, 
nimeni nu mai ridica ochii. Făceau parte acum din mobilele 
neinsuflețite. Oaspeţii lui Vasile Pogor aveau griji, pe-o 
altă măsură, de vremuri schimbate. 

— Mai întăi... începu lacob Negruzzi, mai întăi vă pot 
anunța că luna viitoare sosește în ţară Lecomte de Nouy, 
elevul lui Viollet Leduc. Domnitorul a hotărît restaurarea 
mânăstirii Curtea de Argeș. Incep lucrările... 

Ştirea a căzut ca o piatră în glod moale. Nimeni nu 
arăta nici un fel de interes sau mirare. Era firesc ca totul 
să meargă acum spre Muntenia. Restaurări de catedrale, 
castelul plănuit de Vodă la Sinaia... Moldova cu ruinele. 
Iacob Negruzzi, urmă : 

— Sar cuveni să-şi ceară şi Iașii dreptul lor. După ce 
s'o isprăvi cu Argeșul, să-l aducem şi la laşi pentru a res- 

taura Trei-lerarhii lui Vasile Lupu. Să vorbim cu Titu. Un 
arhitect ca Lecomte de Nouy, nu-l prindem a doua oară 
în ţară... 

Pavel Paicu se răsuci pe scaun. Mormăia, scărpinân- 
du-şi cu vârful unghiei mărul lui Adam. 

— Ce-i Paicule: 7. Ai ceva impotriva lui Lecomte de 
Nouy ? 

— Am, Dece numaidecât el şi nu Lebaron ori Lemar- 
quis ? 

— Ce vrei să spui cu asta ? N'am auzit despre nici un 
arhitect faimos, Lebaron sau Lemarquis... 

— Chiar dacă n'ați auzit, există. Trebuie să existe I 
Cum vreți să-i cheme altfel pe elevii lui Leduc ?... Dovadă,. 
Lecomte de Nouy... 


Nimeni n'a râş, Intotdeauna glumele lui Paicu erau jal- 
nic trase de păr şi mai încâlcite decât cimiliturile Pitiei. In 
schimb, toţi, în afară de pudicul Naum, au cârâit strigătele 
de cuviință, pe un singur glas: ; 

— Prost îi Paicul Prost îi Paicu | 

Din cotlonul sofalei unde se cuibărise, Vasile Pogor a 
svârlit o pernă obuz în nenorocosul calamburist : 

— Afară cu Paicu! 


Pavel Paicu a prins perna din sbor, venind să o aşeze 
liniştit la loc şi anunțând fără urmă de supărare : 

— Las'c'am să vă arăt eu alta, mai bună]... 
pufni Pogor. Când ni-i arăta tu nouă una bună, are să se 
cutremure catapiteasma Mitropoliei şi are să se despice a 
doua oară... 

— Bine, bine! Aşteptaţi! 

Era o ameninţare sigură de sine, întâmpinată cu acelaş 
gălăgios cor: 

— Afară cu Paicul Afară cu Paicu ! 

lacob Negruzzi aşteptă să se facă linişte, răsucindu-şi 
inelul pe deget, cu o prefăcută modestie de primadonă, înainte 
de a da drumul la glas. 


— Ai isprăvit? Lăsaţi-l pe Paicu, să trăiască şi el. Şi 
el îi om... 


— Minuni în ziua noastră nu cred să se întâmple ? 

— Om şi om! întări fratele lui Negruzzi, Leon, câtând 
spre Ştefan Vârgolici. 

Negustorul de porci, replică ofensat : 

— Socoteala! 

— .Şun coniacl a detunat corul general, la care se 
adäogară glasurile proaspeților veniți, în frunte cu Miron 
Pompiliu, Keşkemet, comandirul caracudelor. 

Socoteala şi coniacul îşi aveau povestea lor cu tâlc. La 
un memorabil banchet al Junimei, la care luase parte Alexan- 
dri, Carp şi Todiriţă Rosetti, închinările s'au prelungit până 
la ziuă. lar vinovatul principal fusese Leon Negruzzi, fiindcă 
de îndată ce îndrăznea să strige cineva după socoteală, el 
mai cerea şi-un coniac. Astfel din socoteală în socoteală şi din 
coniac în coniac, zorile l-au prins pe uriaşul Tony, învâr- 
tindu-se prin sala devastată a banchetului cu un pahar gol 
în mână, în căutarea uşei, care se învârtea şi ea miraculos, 
cu perete cu tot, în sens invers. Socoteala |... şun coniac! 
De această pacoste era greu să mai scape sărmanul Tony, 
până la judecata de apoi. 

Deocamdată, potolindu-se larma, lacob Negruzzi, îşi de- 
şertă cu metodă carul minciunilor. Erau ştiri mai deaproape 
şi mai calde, din lumea Iaşilor: uneltiri fracționiste, peripeții 
din bătălia electorală în vederea alegerilor generale de la 3 
Mai, o nouă intrigă pusă la cale de vrăjmaşul cel mai in- 
verşunat al Junimei, profesorul Nicolae Ionescu şi câţiva 
bărnuţieni, de Andrei Vizanti şi A. D. Holban; o logodnă 
în protipendadă şi o despărțenie cu bucluc în corporaţia 
dăscălicească. Sferturile de oră treceau repede. Nimeni nu 
se întreba dece întârzie atâta Tit Maiorescu. Se afla în o- 
rânduiala adunărilor această discreție, față de omul cu oare- 
care slăbiciuni şi pentru alte saloane, unde foşnea o rochie 
femenină. 

Mihai Eminescu se trăsese ca deobiceiu pe-un scaun, la 
oparte. Răsfoia dosarul Junimei. Nu înţelegea asemenea ah- 
tiere pentru clevetirile din politica măruntă a vânătorilor de 
slujbe, de catedre, de deputăţii ; nici patima pentru bârfelile 
din lumea mai de sus şi mai de jos, a târgului. Neasemuit 
mai vesel era faimosul dosar, unde harnicile furnici ale Ju- 
nimei își aduceau agoniseala de-o săptămână, adică năsdră- 

văniile tiparului, culese şi tăiate cu foarfeca, lipite cu gumă 
şi păstrate cu sfințenie în arhivă pentru desfătarea genera- 
ţiilor ce vor să vină, Intorcând foaie cu foaie, citi: 


Din Imparțialul No. 2, 17 Maiu 1873 


Din cauză de maladie, jurnalul nostru n'a putut 
să apară până în momentul de faţă. 


Din Perseverenţa, No, 42 


Titlul scrierii D-lui Victor Cousin : Adevăr, Fru- 
mos, şi Bine, trebue să fie triada oricărui artist 
care înţelege înalta misiune a artelor. Este o scă- 
pare din vedere a lui Kant pe care nu i-o putem ierta. 

Gr. H. Grandea 


Din Muza Românească de Cavalerul Const, Stamati 


Câteva cuvinte antice însuşite în lingua română 
ce se par a fi dacice: 

Adulmic : Urmărirea câinelui. 

Bântuire : Asediul unei cetăți. 

Tirța-pirţa : Nihilist, om tiner, fanfaron, căruia îi 
lipseşte o doagă. Ad. Lat. Terţia parte, o a treia 
parte din om. 


Din discursul Senatorului doctor Vârnav 


Domnilor Senatori, scoateţi shimpele discordiei din 
Milcov, turnaţi ahiasma Frăției din el, dați Milcovul în 
Dâmboviţa, Dâmbovița în Ol şi atunci veți avea o 

omânie. 


Din Curierul de Galaţi 


La revizia ce-am făcut azi la tăietoare, am do- 
vedit că s'au tăiat 4o boi, împreună cu subcomisa- 
rul respectiv. 

Din Românul, Proclamația D-lui D, Brătianu, pri- 
marul comunei Bucureşti, la alegerea 
lui Vodă Carol 
Români, 
In mai puţin de două luni aţi trăit mai mult de 

doi secoli. Voi, născuţi de eri la viața libertăţii, 
ați devenit învățătorii lumii civilizate... Frumoasa 
noastră revoluţiune a sforțat administrațiunea lumii. 
Europa, uimită de înțelepciunea patriotismului nostru 
a suspens cursul lucrărilor sale şi aşteaptă tot dela 
voi, dela voi singuri, astăzi poporul Mesia al între- 
gei omeniri semânde de durere şi palpitânde de spe- 
ranță., Români, voi mai cu seamă, Bucureşteni, a- 
rătaţi-vă ceiace sânteţi, înainte mergători ai poporu- 
lui inițiatorul popoarelor | voi care prin a voastră 
umanitate ați uimit Europa, voi care prin credinţa 
voastră aţi deschis bolțile cerului, nu îngăduiți ca 
soarele să apuie înainte de a fi săvârşit opera voastră, 
devansaţi astăzi pasurile sale şi soarele nu va mai 
apune în veci pe pământul României. 
D. Brătianu 


Mulţumiri 


` Subsemnata Maria Vasiliu, suferind de o boală 
de facere, timp de 5 ani, şi căutându-mă cu toţi me- 
dicii din Iaşi şi Vaslui, nu mi-a putut folosi ni- 
mic. În fine domnu medic american Ruseli în timp 
de şase săptămâni ma curarisit. Aduc aceasta la 
cunoștința On. Public spre a cunoaşte acest medic 


american, 
Maria Vasiliu 


Necrolog din Curierul de Iași 


Săftica Vrânceanu născută Pleşescu, socie iubită 


nu numai de sociul ei. 
Vasile Vrânceanu. 


Dosarul era gros de trei degete, legat în scoarţe tari, 


cu o înfăţişare severă, administrativă, de opis judecătoresc. 


: Mihai Eminescu, vechiu mânuitor de condici încă din 


vremea uceniciei de cinovnic la Isprăvnicia de Botoşani, în- 
torcea foile cu o încântare pe care nu i-o dăduse — şi pe 
drept cuvânt — nici un registru vreodată, nici acolo la can- 
celaria unde a lăsat un moşnegel de ispravă meşter în pre- 
gătitul cafelelor ; nici la Agenţia Română din Berlin şi nici 

acum, la Biblioteca Centrală. Il cunoștea amănunțit, filă cu 
filă, dar de fiecare dată tot nu-i venea a crede că tiparul a 
răbdat atâta râs şi ocară. Şi se gândea cât de mult ar fi pe 
placul prietenului său dela București, Iancu Caragiale, neo- 
goit pescuitor de asemenea perle. 

Apoi a închis scoarțele şi a rămas în visare, rezemat 
de spata scaunului, cu bărbia în pumn. Prăfira privirea în- 
gustată printre gene asupra adunării. Oricât de larg era salo- 
nul, nu mai rămăsese decât un singur loc gol, al lui Tit Ma- 
iorescu. În răstimp se glotiseră şi cei din urmă întârziați : 
Xenopol, tovarășul dela Putna; Binenutritul Caraiani, ro- 
tund şi balaoacheş ca un lăutar scăpat din taraful dela Pes- 
ter; Papa Culianu cu fuiorul bărbii de vlădică ; cei trei ro- 
mâni, Lambrior, Panu şi Tasu în straiele lor de şiac; Burlă 
și mai tânărul Phillipide, Hurul; Nicolae Gane, căpitanul 
celor nouă care nu pricep niciodată nimic şi Grigore Bui- 
cliu, Buiuc, cea mai ageră iscoadă a năsbâtiilor vrednice de 
consemnat la dosar. Nu lipsea nici Neculai Gheorghiu, juni- 
mistul fără voie, care se pomenise invitat la un banchet de 
aniversare printr'o greşală de adresă, într'un târg cu prea 
mulți Ghiorghii. Şi de atunci simțindu-se el mult onorat de 
această neaşteptată atenţie, nu scăpă o singură Vineri. Se 
aşeza cuminte într'un colţ, tăcea, asuda şi iarăşi tăcea. Işi 
luase şi acum locul său, încrețea fruntea într'o cumplită în- 
cordare să înțeleagă tot, zâmbea când râdeau alţii şi roşea 
mai cumplit ca pudicul Naum, când o privire se oprea mai 
îndelung asupră-i. «Aista-i mascota noastră, gogomanilor! 
—spusese odată Vasile Pogor. Cât va trăi el, mam nici o 
grijă de soarta Junimei. Cu adevărat, de va fi să se nă- 
ruiască laşii şi să se risipească toți în cele patru vânturi, 
câtă vreme Neculai Gheorghiu, junimistul fără voie, se va 
înfățișa salutând ceremonios şi luându-și în primire scaunul, 
şedinţele puteau să înceapă. Chiar într'o casă pustie, în fața 
scaunelor goale, în chiotul vântului prin geamuri sparte»... 

Mihai Eminescu lăsase pleoapele să astupe deplin lu- 
mina ochilor. Ca Sărmanul Dionis călătorea în timp... 

Plăsmuirea lui dura o privelişte plină de jale şi în a- 


ceiași vreme de-un comic macabru... Priveliștea unui laşi, de . 
9 

peste o sută ori două de ani... Poate un Iaşi pentru totdea- 
una şters depe hartă, cum cad cele mei strălucite capitale 
ale lumii să le îngroape nisipul deşerturilor; cum s'au dus în 
pulbere cetăţile din Diorama lui; cum poate are dreptate 
Pogor să profeţească soarta așezărilor omeneşti pe-un pă- 
mânt viclean, cu germenul pieirii în €l... Acuma n'a mairă- 
mas aproape nimic. Câteva ruini, iarba crescută pe uliți, o 
turmă de mioare:păscând sub copaci bătrâni, din alt veac... 
Un moşneag sprijinit în toiag. Nu ştie carte, -nu cunoaşte 
nimic.. E surd şi pliurd. Dacă un drumeţ străin îl întreabă 
ce 'nseamnă aceste ruini, strânge din umeri: «Ha ?.. Acum 
pricep., Întrebi ce-s zidăriile iestea ?.. De, domnule... Trebue 
să. scrie prin cărți.. Cic'ar fi fost odată un târg.. Eu nu l-am 
apucat... Da, noaptea, mă tem că umblă strigoii...» Drumeţul 
s'a dus în calea lui... A pogorit întunericul. Turraa Sa aciuiat 
undeva la adăpost. Suflă un vânt umed din gurile surpate 
de hrube... Pe unde a fost o uliţă, trece o umbră neagră, cu 
o pălărie tare în cap. A întârziat.: A intrat într'o ruină unde 
a fost o casă, salută ceremonios în dreapta şi în stânga, se 
miră că nu-i nimeni să-i răspundă la salut, nici să-l întrebe: 
«Ce mai faci, domnule Ghiorghiu ?> Nu-i nimic. Pentru atâta 
„mu se turbură. Se aşează pe o lespede unde a fost odată un 
scaun. Scaunul lui. Tace şi ascultă nimicul,. Se încordează 
să priceapă dece întunericul acesta, pustiul acesta, dece nu 
s'aude râsul lui Vasile Pogor, glasul lui Iacob Negruzzi, dece 
nu întrerupe Nicu Gane, punând o întrebare în numele celor 
nouă care nu înţeleg nimic ; unde e caracuda gălăgioasă, şi 
cei trei români, şi Eminescu să recite stihuri cu isonul lui 
cantabil? Unde sunt toţi? Ce”nseamnă tăcerea şi pustiul a- 
cesta şi noaptea aceasta ? Dar fiindcă nu-i nimeni să-i răspun- 
dă, Neculai Ghiorghiu, strigoiul, tace cu pălăria tare sprijinită 
e: genunchi şi așteaptă cuminţe, cum i-a fost firea în viața sa 
şi rostul lui în viaţa Junimei... Aşteaptă până ce un clopot 
fantomă bate miezul nopţii. Se ridică... Salută ceremonios în 
dreapta şi în stânga, unde au fost cândva scatinele lui Maio- 
rescu, Gane, Negruzzi lacob şi Leon, Paicu, Naum şi atâţia 
alții de nimeni atuncea ştiuți; unde a fost sofaua năucului 
Pogor şi celelalte sofale ale lui Teodor. Rosetti şi Carp, A 
plecat păşind grăbit pe înţelenitele săvane de pământ unde 


= 

au fost odată uliţi, printre năruitele ziduri căptuşite cu muş- 
chiu, unde àu fost odată case... Pe urmă nimic... Chiue vântul 
în guri negre de hrube... Va fi oare alta, soarta lor, a Ju- 
nimei, peste o sută sau două de ani ?.. Nimeni nu va pomeni 
nimic despre nimeni, fiindcă nimic nu va supravieţui după 
nimeni. Cel puţin Neculai Gheorghiu, junimist fără voie, din 
întâmplare şi din politeţă, tace, asudă, salută şi pleacă la 
culcare, pentru ca a doua zi să-şi vadă în tihnă de trebu- 
rile sale ce n'au câtuşi de puțin a face cu Junimea şi Con- 
vorbirile, până la cealaltă Vineri sara. Ce-o fi spunând în 
lumea unde trăieşte : prietenilor, nevestei, copiilor ? Ce crede 
despre dânşii ? Şi cum. se răstoarnă în cugetul unui aseme- 
nea om simplu şi fără smintite năzuiri, peripeţiile acestor 
şedinţe şi gălăgioase desbateri, noaptea, când ajunge acasă 
şi rămâne pe marginea patului, cu picioarele spânzurând în 
papuci-?... Poate că nici nu-şi frământă mintea cu astfel, de 
întrebări. Sutlă în lumânare, îşi trage oghialul peste capşit 
în cinci minute începe a sforăi. Mai cuminte el de ;cât topin 
Singurul înţelept dintre toți... Arat 

seurtiframăt, ca 
la K.K. Ober-Gymnasium, la întrareais nuptftorului în clasă. 
Eminescu a deschis pleoapele: din ;somizie, deşi ar fi ştiut ce 
se întâmplă şi fără să îndreptesbehii spre uşă. 

Apăruse Tit Maiorescu;!" 

Se oprise o clipă în prag, netezându-şi barbişonul şi cu- 
prinzând încăperea cu o privire rotită. Bine legat, strâns în 
redingotă neagră cu o sângerie garoafă de decorație la cheo- 
toare, părea înalt şi era scund, voia să zâmbească priete- 
nos și zâmbea numai protector, Se întorcea între ai lui, la 
Junimea prin el mai cu seamă înfăptuită, şi se înfăţişa ca 
la tribună, ori la catedră. Poate credea din toată inima că 
şi-a lepădat solemnitatea- odată -cu pardesiul şi pălăria înal- 
tă, în antret. Dar era numai închipuire zădarnică, aceasta... 
Nu-i stătea în putere să-și schimbe firea înnăscută, rece, 
măsurată, aulică, 

Ca întotdeauna, sa îndreptat mai întâi spre scaunul ce- 
lui mai neînsemnat din întreaga Junime, dovedind că aici 
nu înțelege să dea întăietate ierarhiilor : 

— Bună seara, domnule Gheorghiu... Ce mai faci ?... 

„1 Neculai Gheorghiu, roş ca para focului, a sărit depe 
loc, lipind călcâiele şi îndoindu-se de mijloc, în unghiu drept: 
i» — Am onoare să vă salut, domnule Ministru... Ce să 
fac! Bine mersi! 

Pogor şi Iacob Negruzzi îşi făceau semne ghiduşe înă- 
bușindu-şi gâlgâirile de râs. 

Aşa dar încă un pidosnic rezultat al celor mai mărini-" 
moase intenţii. Pretutindeni şi în tot deauna, nu putea fi de 
cât domnule ministru domnule director, domnule profesor, 
domnule president, domnule doctor, domnule rector... O func- 
ție, un grad. Neculai Gheorghiu nu se încumetă să se aşeze 
jos; îşi şterge sudoarea depe frunte cu basmaua şi păstrea- 
ză zâmbetul de circumstanță cuvenit unei binevoitoare Ex. 
celente, deşi Excelența erà acum întoarsă cu spatele. 

Neclintit în ungherul său, Mihai Eminescu îşi spunea 
că nici un astfel de om, nu-i sortit să cunoască o adevărată 
fericire. Fericirea nu se îmbracă în straiu de ghiaţă. Gân- 
dea la aforismul întrebător, tipărit în Convorbiri, unde Tit 
Maiorescu se zugrăvise singur : «Oare pârâul de la munte 
ar fi aşa de limpede, dacă war fi rece?» Maiorescu adăo- 
gase : «şi voios» Rece şi voios! Voios isbutea să fie mai pu- 
ţin. O statuie chiar când coboară de pe soclu nu-i voioasă. 

— Aici erai, Eminescule ? 

— La datorie, domnule Min... domnule Maiorescu... 

Se ridicase moale de pe scaun, cum se ridica în silă 
şcolarul de altă dată, chemat la lecţie de-un profesor ce nu 
ştia de glumă. Şi totuşi Tit Maiorescu, preţuindu-l nemăsu- 
rat ca poet şi minte cărturărească, ţinea să-i arăte şi acum, 
o simpatie pe puterile sale. Omul nepregătit pentru viață, 
îi era neințeles şi de osândă. Simţea obligaţia să-l îmbol- 
dească, lar această îmboldire o voia lipsită de orice pedan- 
tlâc, voioasă. Punându-i mâna pe umăr, gest rar la el ca 
eclipsa în mersul aştrilor, rosti: 

— Cititorilor nu li se prea pare că eşti la datorie, cum 
ți se pare dumitale. Te cer. Te aşteaptă. Suspină adoratoa- 
relel.. Suspină şi Negruzzi după o altă Veneră şi Madonă, 
după alţi Epigoni... Să-l întrebăm pe Jacques, ce spune? 
Convorbirile, ce spun ?.. In doi ani, două poezii. Cam puţin... 

Eminescu murmură o scuză : 

— Dacă nu-s ca lo Spaco, stoleriul, să scot în fiecare 
săptămână un dulap la gealău!.. 

— Asta nici n-o cer.. N-o cere nimeni. Ar fi o crimă. 
Dar bănuesc că e şi puţină bohemie la mijloc.. Fireşte că 
toate pe lume au o cauză. Dar a explica, a invoca acea ca- 
uză, nu înseamnă întru nimic a justifica... 

Işi ridică palma depe umărul poetului încet, cu nemul- 
țămire de sine, Nu aceasta şi nu aşa ar fi voit so spună. 
li lipsea însă căldura şi voioşia neprecugetată a unui Vasile 
Pogor, care altfel ar fi ştiut să aştearnă deadreptul în faţă, 
cele mai supărătoare adevăruri fără să supere, între o glu- 
mă, o pernă aruncată și un hohot de râs. Purta şi el prin 
viață o osândă. Şi nici pe aceia n'o scăpase din vedere. O 
pomenise tot în aforismele tipărite de convorbiri «Fulgii de 
zăpadă cad leneşi pe pământ, sloiul de ghiaţă isbeşte». 

Iacob Negruzzi ţinea să-i împărtășească ultimele minciu- 
ni, din carul său încă nu pe deplin descărcat. Maiorescu a 
privit la ceas şi a ridicat din sprincene : 

— Domnilor, e neiertat de târziu.. Inainte de toate lec- 
tura.. Respectaţi tradiţia... 

— căpitanii mei | a complectat Vasile Pogor tologin- 
du-se între perne și pregătindu-şi la îndămână câteva pro- 
iectile, în vederea viitoarelor bombardamente. 

Titu Maiorescu nu şi-ar fi îngăduit în ruptul capului 
o asemenea destindere lenevoasă de seraiu. Țapăn şi înde- - 
sat, s'a înfipt în scaunul tare, cu ceafa bine lipită de spătar, : 
a dus batista păturită la gură să-şi netezească mustăţile şi a 
pronunţat rituala poftire : 

— Cine are ceva de scos, să scoată! 

Bodnărescu, Naum, şi Ştefan Vârgolici aveau întotdea- 
una ceva. Dar se codeau să: ducă mâna la buzunar, cerce- 
tându-se din ochi şi trecându-și unul altuia întâietatea. 

— Arici odată |! a strigat Popor, vânzolindu-se în cuibar. 

— „de două oril adăogi Iacob Negruzzi. 

— Şi de trei oril încheiase Caraiani, făcând semne 
spre pudicul Naum, veşnica sa victimă, păzită cu doi gea- 
laţi din caracudă, ca să nu fugă, când începea a istorisi o 
snoavă fără perdea. Şi de trei ori, Naum. Scoate-o! Te-am 
prins cu mâna la ea... 

Anton Naum plecase în duşumele, ochi ruşinoşi de 
fată, mare. Caracuda însă nu-l slăbia. 

Scoate-o! Scoate-o la vedere ! 

Gealaţii îl şi strâmtoraseră, deoparte şi de alta : 

— Să i-o scoatem noi ? 

Infricoşat de. vrăjmășia alaiului, pudicul Naum trase 
dela piept foile împăturite, parcă şi-ar fi scos inima s'o 
ofere plăpândă pradă unor păroşi şi varvari calăi. 

Lectorul Junimei era îndeobşte Mihai Eminescu, decând 
Maiorescu se depărtase de Iaşi. Lui Pogor i se înneca gla- 
sul de emoție după întâia strofă. Negruzzi citea încet şi prost; 
Bodnărescu mieuna slab ca un pui de mâţă lepădat. Astfel 
de multe ori soarta poeziilor se afla mai puţin legată de ha- 
rul divin al autorilor, decât de măestria ori stropşala lec- 
torilor. : 

Titu Maiorescu îşi lua cu voie bună vechiul său drept, 
cerând foile cu o mică, abea vizibilă clătinare încovoiată de 
deget. Măsura din ochi, metodic, lungimea poeziei şi lungimea 
versului, pentru a-şi potrivi glasul. Tăcerea era desăvârșită... 

Pe fereastra deschisă, atunci află cu cale să intre un 
fluture negru şi mare, de noapte, atras de lumină, sburând 
ameţit în jurul candelabrului, dănţuind o horă a morții prin- 
tre flăcările lungi şi săltate. Titu Maiorescu aşeză calm, pe 
genunchi, manuscrisul, așteptând cu palma deasupra. Il aş- 
tepta să se așeze în tavan, să-şi ardă aripele ori să plece 
îndărăt, în noaptea deafară. Eminescu admiră cu un fel de 
spaimă această desăvârșită şi rece împietrire. Se vede că în 
acea clipă, pentru Maiorescu eratotuna dacă aeriana vieta- 
te se va scrumi în para lumânărilor ori se va întoar- 
ce la adierile primăverii de unde venise, să-şi încheie des- 
tinul aiurea. Insemnat era să isprăvească mai repede sborul 
nălucit, de sinucigaș, ca ascultătorii să-şi poată aduna atenţia 
risipită. Vasile Pogor svârli cu o pernă, fără satingă ţinta. 
Era singura dată când îşi cheltuia muniţiile, neînseţite de 
răcnet şi de hohote. Pe el îl înduioșa şi moartea unei gâze. 
li părea monstruos că atâţia oameni care frământă legile 
universului în cuget, pasionându-se pentru ideile unor zevze- 
ci îngropaţi, de acum două mii de ani şi jelind moartea ero- 
ilor imaginari ucişi de Homer sub zidurile Troiei, găsesc foar- 

te firesc să privească fără nici un cutremur, cum o făptură 
de, gihgașe ţesuturi vii, de pulbere catifelată, aripi şi delicate 
antene, depăşind tot ce-a făurit vreodată un pictor, un sculp- 
tor ori un poet, ameninţă să se prefacă întrun hidos cocoloş 
de mucozităţi pârjolite.. „Nu se poate!“ rosti gata să-şi aco- 
pere ochii ca să nu vadă svârcolirile gâzei, când se va ros- 
togoli cu aripa muşcată de flacări. „Nu se poate!“ a repetat. 
Şi nimeni în afară de Eminescu n'a înţeles. Dar dorinţa i-a 
fost ascultată. După o ultimă svâcnire de salamandră în vâl- 
vori, cașicum deodată şi-ar fi luat seamă că neînsemnata-i viață 
tot se mai cuvine încă trăită, fluturul şi-a potolit sborul şi a 
plutit lin pe fereastră, afară, aflând iarăși noaptea şi primă- 
vara umedă cu şuvoirea  miresmelor de liliac. Vasile Pogor 
a răsuflat uşurat. Titu Maiorescu a ridicat foile depe genunchi 
şi a început să citească: 

Taliarh, iubite oaspe, de când nu mai vii la mine, 

„sub povara întristării chipul mea sa otilit, 
unde's zilele frumoase?... unde's nopțile senine?.. 
Parcă'n doliu toată limea de atunci sa învelit | 


Vai ! nu=fi mai aduci aminte de trecuta fericire | 
Taliarhe | Taliarhe ! cât de grabnic te-ai schimbat | 
fu=ni jūrai cão să fie vecinică a fa iubire... 


„Erau frumoase stihurile cu parfum antic, ale pudicului 
Naum. Mai minunat sunau încă, ritmate de vocea limpede, şi 
însfârşit caldă, a omului care trecea prin viaţă apărat cu 
zale de ghiaţă. Se săvârşea încăodată miracolul prin care tră=, 
ia Junimea. Acum nu mai şopotea nimeni. Vasile Pogor se 
înălțase într'un cot gata să lăcrămeze. Lungise gâtul şi îşi 
încreţise fruntea, până şi Neculai Gheorghiu. Panu uitase că 
avea de pus un fitil între doi prieteni, după un mai vechiu 
al său nărav. Toată caracuda şi cei nouă care nu pricep 
niciodată nimic, înțelegeau, presimţeau, ştiau că astfel de scur- ` 
te lunecări într'un alt univers diafan, răscumpără poreclele, 
bătăile cu perne, snoavele şi asmuţările adunărilor de Vineri 
sara. Eminescu nu băgă în samă că i se stinsese ţigara. Acum 
erau aproape de sufletul lui, şi Anton Naum, omul singu- 
ratec şi de-o discreţie care îndepărta prietâniile; şi Titu 
Maiorescu, în pofida ţinutei statuare şi auguste atât de străină 

de dânsul. Anton Naum privea în jos, vinovat. Glasul lecto- 
rului se lărgea pregătind sfârşitul: 


Vino, liliacul fânăr a scos floarea lai frumoasă, 
furturelele la soare toată ziua gânguresc ; 
hohofesc prin peşteri Jauni cu a lor nimfe pofticioase, 
păsforifele, păstorii în perechi se răslefesc ! 


Vino! mi-am luat de noapte o tunică prevezie 
cu mirt verde şi cu laur patul l-am împodobit ; 
iar Lycisca fine gafa lângă cupa aurie, 
amfora cu aouă foarte, cu vin vechiu pecefluit, 


Titu Maiorescu a mai păstrat un timp foile la înălţimea 
ochilor, privind peste ele întrun punct nevăzut. Apoi le-a 
îndoit încet, în două, şi tot încet a vrut să le treacă autoru- 
lui. Era fără îndoială şi o reală emoție în aceste mișcări 
înadins prelungite; era şi o nevoie de efect oratoricesc, du- 
pă cum cereau celelelte îndeletniciri ale sale de tribună. 

— Dă-le! a întins ghiare de hrăpareţ zaraf, Iacob Ne- 
gruzzi, cu lăcomia lui de totdeauna, când se ivea un rma- 
nuscris mai preţios pentru Convorbiri, 

Maiorescu a făcut un semn de răbdare cu latul palmei: 

4 — Să aşteptăm. Credem că n'are nimeni, nimic, de 
spus ? 

— Asta aş mai vrea s'o aud! bombăni Caraiani, bine- 
hrănitul, căutând să facă uitate așa toate caznele la care 
supune urechea : pudicului Naum. Parcă-i altceva, cu totul 
altceva decât om şi om! ; 

Anton Naum fu el, cel ce-a îngăimat sfios: 

— Aş avea eu ceva de spus. La cetirea cu glas tare 
mi s'au luminat oarecare modificări la penultima strofă... am 
să revăd manuscrisul. 

— La corectură, la corectură | îl invită lacob Negruzzi, 
înşfăcând foile împăturite dintre degetele lui Maiorescu. Nu 
dau vrabia din mână pentru cioara din par... Ne cunoaștem 
omul... Când începi a modifica, faci ca nepotu-meu când îi 
cade un creion în mână şi începe să-l ascută,.. Ascute, as- 
cute, pân” n'a mai rămas nimic.. | 

— Totuşi... încercă o protestare Naum. 


È 77 (odă 

— Faul! Faul |! au strigat caracudele şi cei nouă, că- 
pătînd glas. 

Autorul n'avea încotro. Așa hotăra gloata, în vreme ce 
Caraiani, trecând din nou în cealaltă tabără, ameninţa : 

— Şezi binişor, Naume, că acum încep! Am eu o snoavă 
co ţigancă... 

In faţa acestui suprem argument, Naum a şezut binişor. 

Bătând cu podul palmei în brațul, scaunului tare, de 
lemn, Maiorescu încăodată ceru liniște. Șopotelile rândurilor 
din fund s'au curmat! 

— Cine mai are ceva de scos, să scoată, 

Samson Bodnărescu prinsese cura). După isbânda lui 
Anton Naum, de a sa nu se mai îndoia. A scos la iveală 
un sul întreg. 

— No fi o piesă ? se înspăimântă Pogor, 

— Nici un ciclu de cimilituri ? a vrut să afle Caraiani. 

— Piesă nu-i, cimilituri nu's... Dar un ciclu este... vesti 
Samsune, strămutându-şi făptura coşcovă pe-un scaun mai 
apropiat de Maiorescu. 

Și simțind curajul în scădere, crezu de cuviință să-şi 
asigure blândeţea judecătorilor, înainte de a preda  caetul 
sul, la cetire : : 

— Vedeţi că... Adică nul... Vreau să spun că e conti- 
nuarea ciclului din Convorbiri, luna trecută... ba nu... acum 
cinci numere... dacă vă amintiţi... 

— Am înţeles | vorbi fără entuziasm, lacob Negruzzi... 
E un ciclu, deci vrei să nu ştirbim ciclul... Bune-rele să 
treacă... i 

— Il vedeți! ţâşni Ştefan Vârgolici în picioare, sfre- 
delit de viermele unei prefăcute invidii şi arătându-l teatral 
cu degetul. Dumnealui cu aceste marafeturi ne umblă... Ba 
că e un ciclu şi că treacă meargă... Ba că sânt nişte poezii 
private, pe care nu se gândeşte să le publice şi vrea să fie 
citite numai ca să ne ridice moralul şi să ne desmierde ure- 
chea. Priviţi, cât şiriclic zace întrun panteist ca dânsul, care 
e gata, gata să se spulbere în mama natură ca puful de 
păpădie... : 

— Da ce ţi-am făcut, omule? se tângui Samson Bod- 
nărescu. 


i a 

— Mie, nimic... Nouă tuturor, ne-ai făcut. Ne asasi- 
nezi... Nu-i sară, să nu vii cu un ciclu... Intrebuinţezi toate 
vicleniile, ca să ne prinzi în capcană... 
` — Şireclicul e arma slabilor! proclamă Leon Negruzzi, 
cu toată autoritatea uriașei zidiri. 

Caraiani aflând prilej să-şi puie în aplicare o scumpă 
teorie a sa filozofică, luă cuvântul: 

— Domnilor, Leon Negruzzi are dreptate, Şireclicul e 
arma, slabilor și decadenţilor. Mai sfrijit la trup şi mai pu- 
tred la inspiraţie ca Samsune nu-i nimeni printre noi. Şi a- 
vând în vedere că la toate popoarele intrate în decadenţă, 
vocalele a, o şi e, au după teoria: mea tendința, să se pre- 
facă în i, propun să-l numim pe viitor Simsin Bidniriscu. 

— Şi Pogor unde rămâne? Şi Xenopol cum rămăne ? 
glăsui caracuda. 

— Foarte bine ! Să se numească şi ei, ca o ultimă ex- 
presie a degenerării, Pighir şi Xinipili! 

— S'au botezat robii lui Dumnezeu, Pighir, Simsin şi 
Xinipili | binecuvântă pe nas Vasile Pogor, oficiindu-şi sin- 
gur slujba botezului. e ; ; 

Maiorescu aştepta neclintit în scaun, zâmbind înalt a- 
cestor copilăreşti sburdăciuni ale unor oameni în toată firea. 
Ingăduitoarea tăcere îşi avea însă o socoteală. Pentru el 
„Samson Bodnărescu însemna o mare desamăgire şi un poet 
sfârşit. Nu-l ispitea lectura caietului ameninţător de volumi- 
nos; dar nici mar fi vrut so arate deadreptul. Mult mai 
uşor, dela sine, căpăta deslegarea din partea întregei adu- 
nări. Lăsa caracuda şi cei nouă să-şi împlinească menirea. 
Când zarva s'a mai potolit, a întrebat, uitându-se peste ca- 
pete, :spre un anume jâlţ: , 

— N'ai nimic de scos ? - 

Eminescu se lepădă ca de Satana. O mustrătoare înăl- 
tare de sprinceană, i-a amintit că a mai căpătat ocrestătură 
la robojul negru. $ 

— Nici tu, Gane? 

— Nici. i ; 

Neculai Gane avea mäcar o temeinică scuză. Pava târgul 
cu asfalt englezesc. í i 

— Nici dumneata, Xenopol? 


{7 Ati \ . 

— Anume ce voiți ? À 

Alexandru Xenopol, poreclit «Bonne à tout faire», avea 
un ghiosdan plin. Studii istorice, sociologice, filosofice, eco- 
nomice, recenzii, mustre din toate specialităţile, învelite şi 
etichetate ca în lădița unui voiajor comercial. A ales după 
o scurtă chibzuială, iar lectura a urmat cu toate cuvenitele 
întreruperi și desbateri, întrucât pe aceste tărâmuri pregă- 
tirea Junimei era mai întreagă şi deosebită, cu două şcoli şi 
` tradiţii în vecinic răsboiu : deoparte elevii Parisului, de alta 
doctorii Germaniei şi ai Vienei. Titu Maiorescu păstra ca- 
lea de mijloc, cu o uşoară aplecare către Berlin. Işi oprea 
drept la ultimul cuvânt. Şi acel -cuvânt cumpănea greu, nu 
numai fiindcă era rostit aforistic, definitiv, fără îngăduinţa 
unor vane întimpinări ; ci fiindcă într'adevăr, sub fruntea 
pătrată, masivă, lucra o minte ageră, cu toate cunoştinţele 
alcătuite în neclătinate sisteme, limpezi, reci ca ghiaţa, dar 
străvezii şi luminoase ca ghiața. Mihai Eminescu îşi apro- 
piase jâlțul pe rotile şi din nou asculta cu o desăvârşită plă- 
cere. Din când în când, înainte de a formula o interpretare 
în care se întretăiau mai multe sisteme străine în unul pro- 
priu, timpul cât îşi alegea cuvintele cele mai cristalice, ochii 
lui Titu Maiorescu se opreau asupra fugarului dela Berlin. 
li trecea o repede, neapăsată dojană în privire. Dintre toţi, 
el era singurul care ar fi putut să-i stea alături, să-i preia 
“rosturile dăscăliceşti, să-i treacă poate înainte cu o altă, mai 
adâncă brazdă. Nu se învrednicise să ia un doctorat, Se 
mulțumea cu ó slujbă măruntă de bibliotecar, ameninţată şi 
aceia de alţii. Incă o desamăgire. Şi totuşi ochii spre el stă- 
ruiau, pentru a aștepta înţelegerea şi încuviințarea, la o in- 
vocare a lui Schopenhauer, Hegel, Fichte sau Kant, | 

La despărțire, după ceaiul de datină, i-a pomenit, îm- 
„ brăcându-şi pardesiul pe mâneci : 

— Uitam ceva... Mi se pare că ai un duşman foarte te- 
nace, aici. Petrino. 


— Baronul ? 
Eminescu a pufnit de râs. 


— Da—da, Baronul. În locul dumitale n'aş găsi nimic 
de râs... 

— Ce poate să:mi facă un duşman ?... Mai ales unul, 
ca acest Baron de Trei Sarmale ?... 

Titu Maiorescu n'a strâns din umeri cu aceiaşi nepă- 
sare. A vorbit, ca un păţit ce era: 

— Orice dușman îți poate face un rău, ori cât ai fiori 
numai te-ai crede de sus, oricât ar fi el ori l-ai crede de jos. 

Apoi a coborit treptele late de piatră, urmat de glă- 
suitorul alaiu al Junimei. 

„Din capul scărilor, Vasile Pogor a strigat la argaţi: 
— loane, Costache... Daţi drumu la cânii ceilalți, că 


aiştea au plecat! 
Cezar Petrescu 


[itu | Muioedscu 
(Amintire) 
L. 


în anul acela. 

Am fost cel mai asiduu şi sârguitor student la filosofie. 

Judecător de curând numit la Ocolul Sabar, jud. ţul 
Ilfov, şi-n dorul de a asculta prelegerile marelui Dascăl, spre 
a-mi mări cercul cunoștințelor, pe deoparte, iar pe de altă- 
parte de a-mi petrece cu o ocupaţiune folositoare lungile 
nopţi de iarnă, în satul Domnești, reşedinţa judecătoriei de- 
părtată la 18 km. de Bucureşti dincolo de fortificații, — pose- 
dând şi stenografia, aveam cele mai complecte notițe ale pre- 
legerilor. 

Cu acest prilej, cunoscui pe Titu Maiorescu, prea cunos- 
cutul Profesor, cu care legai cele mai strânse şi prețioase 
legături spirituale. : 


Tan Universitatea din Bucureşti, îşi deschise porţile, 


Intr'o Mercuri, la curs, asistența femenină străină era 
prea numeroasă, aşa că studenţii. ghemuiţi în ultima bancă 
a amfiteatrului renunțaseră a lua note. 

Dela precedenta lecţiune, mă instalasem la o mescioară 
lipită de catedră şi stenografiasem „întroducerea la filosofia 
positivistă a lui Auguste Comte“. 

Era o prelegere introductivă în principiile generale ale 
filosofiei marelui cugetător pe care Titu Maiorescu o expu- 
sese magistral într'o elocuţiune superbă şi o impresionantă 
formă literară. Stenografiasem complect, cuvânt după cuvânt, 
admirabila prelegere, aşa că în urmă, vreme de o săptămână, 


Miz 

„o transcrisesem şi o reţinusem bine. Observasem cu oare- 
care mândrie şi plăcere studențească că Profesorul, în timpul 
cuvântării, privea spre mine şi parcă rărea cuvântul înadins, 
spre a-mi îngădui prinderea expunerii/în stenograme. Incât a- 
cum, când se sui pe catedră şi mă văzu la locul meu cu hârtia 
dinainte şi creionul gata de notat, un surâs neînțeles, cât o stră- 
fulgerare, îi trecu pe la colțul gurii laolaltă cu un sentiment 
de mulțămire ce se răspândi pe faţa şi-n adâncul ochilor săi. 
Mai în urmă am înţeles totul, ceeace în clip'aceea nu-mi lä- 
murisem. La aproape mijlocul orei, într'o scurtă peroraţie cu 
care de obiceiu /mântuia prelegerea, Titu Maiorescu, spre 
marea surprindere a tuturor, rămase pe catedră. 

Cu gestul lui măsurat şi potolit, în tăcerea şi mirarea 

generală, scoase ceasornicul, îl privi cu atenție, îl apropiă 
de- ureche caşicum nu s'ar fi încrezut, mişcă din cap îndo- 
elnic, apoi hotărât, parcă atunci luase -o decisiune, îl aşeză 
pe catedră, în faţă, spre a-l cerceta la nevoe. 
— Pentrucă astăzi, întâmplător, lecțiunea a durat mai 
puțin decât timpul hotărât de program, spuse el cu glasu-i 
grav, serios, sever chiar, dar în care mijea o uşoară ironie 
«şi pentrucă mai avem încă douăzeci de minute, vom in- 
teroga». 

Stupoare. ; 

Studenţii, ghemuiţi sus, pe ultima treaptă a amfiteatru- 
lui, dispărură sub bancă. 

„ Profesorul surîse, 

Publicul, femenin mai ales, fremătă, 

E moţiunea creştea. : 

Care era să fie victima care să încrucişeze spada cu a- 
cest maestru al logicei și al cuvântului ? 

Deja un sentiment de îngrijorare. şi chiar de milă se 
răspândi ca o adiere peste toată această mulțime aşteptând 
cu incordare. EN TT 

Eu, aşezasem creionul asupra textului stenografiat; dn 
crucișasem braţele, răzimasem spinarea de speteaza punu- 
lui şi urmăream cu o mare atențiune ii calu DOR. şi mai 
ales ochii adânci şi surâsul fin din colțul“ gurii ca şi şirete- 
nia, ca să zic astfel, din priviremerăga«singurul student ce 
nu mă puteam ascunde, şi: pici! nt: aş fi făcut-o. 


f 

Mă privi o clipă: ochii tuturor îi urmăriră direcţiunea. 
Atunci grav, cu acea intonaţie care pătrundea cele mai mari 
adâncuri sufleteşti, privind sus spre banca golită de studenţi 
spre a deruta pe acei ce îi urmăriseră privirea spre mine, 
zise scandând primele două cuvinte: i 

— <Dom-nul ju-de-că-tor, èste dispus să ne spună ce- 
eace am explicat în lecţiunea precedentă ?» Mirarea nu mai 
avu margini, MĂ, j 

Interesul, stârnit în gradul cel mai înalt cuprinse pe 
toți : judecător şi student! Mă ridicai, depărtai mescioara şi 
rămăsei în picioare. } ' 

Ca prin farmec, ultima bancă a amfiteatrului se populă 
de studenţii curioşi să-şi vadă colegul magistrat. Tăcerea stă- 
pânea adâncă ca într'o necropolă. ~ 

Interogarea- apoi tinu. douăzeci de minute, 

Când sună, Titu Maiorescu descinse, îmi strânse mâna 
satisfăcut şi ieşi din clasă. 

— Imi faci plăcerea să iai ceaiul la mine, Sâmbătă, du- 
pă ora şease ? îmi spuse grațios, Doamna Maiorescu. I-am 
sărutat måna. 


Astfel am cunoscut pe Doamna şi Titu Maiorescu. 
II. 


Dimineaţa, înainte de şase ore, Primul procuror scobo- 
ri din tren în gara marelui „oraş în care fusese avansat. 
Drept la poştă, telegrafiă Ministrului, apoi se instală în- 
tr'un hotel, aproape de tribunal, iar la ceasurile opt întră 
pe uşa parchetului. r 

Bätrâneța de până atunci a Primului procuror scos la 
pensie. obişnuise altfel subalternii: Secretarul parchetului 
abea sosise, aprodul curăța birourile, iar gardistul cu un muc 
de ţigară în colţul gurii, îl întrebă : 

— Pe cine cauţi, dumneata, la ora asta ? 

Primul procuror încercă să intre în cabinetul său, Uşa 
însă era încuiată, 

— Domnul Secretar unde lucrează ? : 

Gardistul îi lua seama privindu-l bănuitor . şi trăgând 
avan din chiostec, 

— Moş Nichifor, orânduește în canţilarie hîrtiile de 
azi, dar în van s'adună ele că nare cine le lucra: Primul 
la pensiune, un domn procuror dus în anchetă, celălalt tran- 
sfirat. 

< Aşteptăm şi noi, că n'avem ce face». 

— Du-mă la domnul Secretar, 

— Pofteşte după mine, dar o să fie greu să stai de vorbă, 
îşi bea tutunul şi-şi soarbe gingirlia acum şi se face foc şi 
pară când îl turburi aşa de dimineață, zice, că nu este ora 
canţilăriei. «Dar dumneata să încerci, că se pare că nu eşti 
depe aici». 

Gardistul se ridică greoi depe scaunul de lemn, merse 
înainte pe culoarul întunecos, deschise o uşă şi zise sfios: 

— Vezi, dom'le Nechifor, ce vrea dumnealui. 

— Dumneta ești Secretarul parchetului ? 

Bătrânul îl privi pe sub lunetele groase. Apoi sorbi cu 
poftă din feligean, trase un fum din țigareta de soc, îl mai 
socoti pe deasupra ochelarilor şi nu răspunse. continuând a 
înregistra tacticos, 

Primul procuror se aşeză pe scaun şi adăstă răbdător. 

Secretarul înregistra, trăgea din soc, sorbea cu volup- 
tate din cafea ţuguind buzele şi închizând ochii, lua din nou 
seama străinului pe sub ochelari la straele lui ponosite şi 
lenjeria nu tocmai curată, încălțămintea veche, figura trasă 
şi nedormită. 

In urmă, după două-trei sorbituri şi fumuri, se opri din 
scris, aşeză tocul pe călimară şi interogatorul începu: 

— Dumneata, când ai intrat pe uşa parchetului, ai dat 
cu ochii de Marcu-gardistul ? 

Se răzima solemn de spătarul scaunului şi privi pe sub 
ochelari. 

Primul procuror răspunse : 

— Da, domnule Secretar. 

— Şi l'ai întrebat de domnul Secretar al parchetului ?.. 

— Nu, am voit mai întâi să întru în cabinetul Primu- 
lui proc... 

— Nu mă întrerupe. 

„şi că văzând uşa încuiată—cum era să fie dacă n'avem 

Prim—atunci ai întrebat de domnul Secretar şi Marcu te-a 
adus aici. i 

— Da. 

— Apoi dacă, da, ce mă mai întrebaşi dacă eu sunt 
domnul Secretar al parchetului ? 

— Eu sunt... 

— Nu mă întrerupe. - 

«Apoi intri la autoritate, nu dai bună dimineaţa, te pof- 
teşti singur pe scaun şi întrebi: dumneata eşti... poate «sun- 
teți> voiai să zici | 

— Domnule, eu sunt Primul... 

— Nu mă întrerupe. 

„„«apoi fără să te întreb, fără să-ți dau cuvântul, mă 
întrerupi mereu cu «eu sunt» şi «eu sunt Primul...» 

Impacientat, roşu la față, Primul procuror se sculă, 
sapropiă de masă şi zise hotărât: | A 

— Eu am venit sămi iau postul în primire, dar ușa 
este încuiată şi nu pot intra. Te rog chiamă gardistul şi dă-i 
cheia să-mi deschidă. 

„— Şi ce cheie vei fi vrând dumneata ? spuse Secretarul 
sorbind din cafea şi privind ironic. 

— Eu sunt noul Prim procuror» răspunse modeșt de 
parcă i-ar fi fost teamă să-şi decline calitatea. 

Secretarul amuzat începu să râdă. 

Primul procuror îngălbeni. 

Un pumn zdravăn pe masă: hârtiile zburară, ceaşca se 
răsturnă, ţigareta pe jos, iar rîsul se slei pe buzele bătrînu- 
lui şăgalnic. i 

— Destul! domnule. 

«Gluma a durat prea mult» 

-Secretarul spăriat sări depe scaun. 

— Trăiți 1: dom'le Prim.» 

Acesta se frână, calmul îi reveni imediat. 

Senin, saşicum nu s'ar fi întâmplat nimic, zise: 

— Înregistrează, nu te deranja, fii bun dar şi dă-mi 
cheia ca să pot intra la mine. 

— Vedeţi, că este o împedecare... i 

— Care: l 

— Acu se face curățenie, i 

; i 10 


Li 

— Nu, domnule. Curăţenia să se facă din ajun. 

— Vedeţi că domnul Prim nu venea dimineaţa... 

— Eu voi fi aici, totdeauna la vremea asta. 

— Şi în zilele de şedinţă ? 

— Mai ales atunci. Acum trimite-mi hârtiile nerezolvate. 

— Poftiți, dom'le Prim...» 

Secretarul voi să-l conducă, 

-— Nu. Dumneata să rămâi să-ţi vezi de lucru.» 

Luă cheia, ieşi, descuiă uşa cabinetului şi se apucă de 
muncă. 

Totul reintră în tăcere. 

Lucrările întârziate, procesele verbale şi dosarele în 
suferință urmară calea procedurii. După prânz depuse jură- 
mântul, iar adoua zi plecă cu vaporul la Parchetul general 
să se prezinte Şefului ierachic. i 


V 


Peste câteva săptămâni. 

Vaporul deservind şi porturile bulgare, pleca noaptea 
târziu. | 

Primul procuror primise denunţ : soția unui învățător 
dela școala bulgărească făcea naveta între un țărm şi altul 
purtând corespondenţă secretă. 

In acea noapte, aşteptă la debarcader, însoţit de doi 
agenţi. 

— Uite-o! dom'le Prim...» 

La un ordin, fu oprită cu copii, înainte de a se urca 
pe paserelă. 

Cufărul fu dus în biuroul agentului vamal. 

Percheziţie. A 

Femeia se tânguia, copii plângeau. 

Pe fundul cufărului, sub o tingire de aramă răsturnată 
cu fundul în sus, se găsise mai multe caete de școală pentru 
teme. 

— Ce sunt astea? 

— Castele copiilor,» ţipă femeia «nu mi le luaţi» 

Copii urlau. 

— Luaţi-le.» 


PE = 

Agenţii le ridicară. 

Fiind scrise în limbă străină, translatorul oficial trebuea 
să le traducă, ceeace făcu cu mare greutate. Ingenios mijloc 
de a corespunde. 

Fiecare temă dintr'un caet, conținea în contextul ei cu- 
vinte răzlețe, singuratice, fără nici o legătură sau înţeles cu 
frazele între care erau intercalate, iar cifrarea paginelor, 
înttia şi ultima, indicau caetul şi numărul temei care com- 
plecta cuvântul sau propozițiunea ce urma. | 

Era pe timpul conflictului cu bulgarii, mergând însă . 
spre aplanare. 

Conform unui ordin circular, parchetul urmărea aprig 
toate mișcările bulgarilor din localitate. Ministrul de exter- 
ne care-l provocase plecase în concediu, Titu Maiorescu lu- 
ase interimatul. 

Fireşte, represaliile contra supuşilor bulgari şi afiliaţilor 
lor, consideraţi periculoşi, erau legitime. 

Deaproape supraveghiaţi şi urmăriți, atât în oraş cât 
şi la gară, dar mai ales la debarcader, erau obiectul pre- 
ocupărilor parchetului. Caetele erau în număr de zece — cu 
mare muncă Sa putut afla cheia. 


«Faceţi tot posibilul ca Bogdanoff să fie achitat. 

<Contrar răpiţi-l. 

<Ridicaţi dela bancă sumele necesare. 
«Comitetul» 


Apoi urma răspunsul pe care îl ducea femeca : 


<Condamnarea sigură, toţi Juraţii români. 
«Răpirea grea. 
< Trimiteţi instrucțiuni.» 


Stoian Bogdanoff omorîse cu toporul—armă de predilec- 
ție bulgărească—pe un compatriot, cetățean român, învinuit 
de trădare şi urma în curând să fie judecat de Curtea cu 
juraţi, 

Primul procuror primind dosarul translatorului, telegra- 
fiă Ministerului ; 

«Respectos comunic: sosesc imedint în interesul servi- 
ciului pentru relatări și instrucţiuni conform circulării No...» 


Dela Minister, când sosi fu trimis acasă la Ministru, 
în strada Mercur. 

Când intră, Primul ministru sta în capătul biuroului, 
Ministrul de culte şi instrucțiune publică în partea dreaptă 
iar, cel de justiţie în picioare ținând o hîrtie în mână, 

— Ce waduce, domnule Prim procuror ?» 

Acesta prezentă dosarele şi toate caetele. 

In câteva cuvinte explică mecanismul corespondenței, 
cuprinsul ei, raportă starea procesului şi sorocul judecării şi 
aşteptă instrucţiuni. 

— Era nevoe să-mi raportați personal? 

— Da, în cazurile grave, conform instrucțiunilor.» 

Titu Maiorescu îsi privi colegii. 

Atât: se înțeleseră. | 

— Te vei servi de toate actele acestea, numai în acuza 
dela juraţi. 

«Nimic mai mult.» 3 j 

Ordin scurt şi precis: ordona Şeful tuturor parchete- 
lor din ţară | 

Primul procuror avu o clipă de răzvrătire : aceasta era 
răsplata muncii lui de săptămâni împreună cu. translatorul 
pentru aflarea cheei corespondenţei ? 

Fu înţeles de ochiul pătrunzător al Ministrului. Atunci 
cum Primul ministru se ridicase depe scaun şi conform obi- 
ceiului său, începu să se plimbe tăcut, cu capul în jos, mo- 
noclul în ochiul drept, mânile subsuoară şi degetele vârâte 
sub jiletcă, iar Ministrul cultelor şi instrucţiunii publice, ne- 
mișcat pe scaun îşi netezea musteaţa lungă şi neagră, Titu 
Maiorescu temându-se de răscoala ce cetise în ochii subal- 
ternului și spre a-l obliga să se pronunţe, ridică depe biurou 
telegrama primită : 

— Dumneata ai expediat telegrama aceasta ? 

— Da, domnule Ministru. 

— Dumneata ai conceptat'o ? 


ta) DER 


— Vasăzică: «sosesc imediat» ai zis? 

— Da. 

— Atunci, când ai telegrafiat, ai şi sosit? | 

«Cuvântul «imediat» cuprinde noţiunea spontaneităţii, 
însemnează că în clipa când ai telegrafiat ai şi sosit: imediat 
egal imediat şi nu mai târziu, nu peste o oră peste două, 
peste 24 de ore cum ai sosit dumneata. 

«Exact ? 

— Da, domnule Ministru. 

— Cum trebuea atunci să zici ?» 

Primulprocuror privi împrejur: Primulministru, îngân- 
durat până atunci, se oprise din mers şi sardonic, privea 
şcena, Ministrul de culte şi instrucţiune publică amuzat îşi 
răsucea musteața cătând ironic la magistrat, Titu Maiorescu, 
cu ochii în ochii Primului procuror, aştepta: urmărirea bul- 
garilor trebuia să înceteze, treptat-treptat însă, nu «imediat», 
căci devenea inoportună faţă cu tendința de aplanare a Mi- 
nistrului <ad interim» la Externe. 

Cel mai mare dialectician şi capul cei mai logic avea 
să găsească el formulele necesare împăcării, fără sacrifica- 
rea prestigiului și demnităţii statului român, căci un răsboi 
n'ar fi dus la nici un rezultat—așa hotărâseră «marile puteri.» 

„Atunci, cu privirea înţelegătoare că se va supune ordi- 
nului, cu toată nemulțumirea ce nu ascundea, rezemnat răs- 
punse: 

— Indată, trebuia să zic 
— Vezi, aşa l» exclamă Maiorescu satisfăcut, 
Audienţa era terminată. 


Lazăr Bădescu 
Consilier onorar,de Casație 


al 


W 


[iu i-am cunoscul 


Mici amintiri despre: Mihai Eminescu, Nicolae Beldiceanu, foan 
Creangă, A. D. Xenopol, V. Pogor, Anton Naum, Gheorghe 
Panu, C. Leonardescu, George Negruzzi, Nicu Gane, 
Todirită Buiucliu, Iancu lanov, Al. Philippidi, Nico- 
lae Volenti, Grigore, Abgar şi Jean Buiucliu, I. P. 
Florantin, Dr. Max, P. V. Grigoriu (Buduşcă), 

A. Cuza şi C, Meissner. 


că între localităţile de felul acesta este Jena în Germania 
şi Iașul în România. 

Ambele stăpânite de un „Seniu“ sub influenţa căruia s'au 
desvoltat diferite forțe creatoare : In Iena au trăit şi s'au for- 
mat Goethe, Schiller, Haeckel, Schleiden, Oken, Hegel, Abbe, 
Gegenbaur etc, 

Ceia ce este Iena pentru Germania este Iaşul pentru Ro- 
mânia ; adică patria celor mai mari poeţi şi cugetători ai 
noştri: Alexandri, Cogălniceanu, Negruzzi, Eminescu, Creangă, 
Conta, Gane, Cobălcescu, Panu, Lambrior, Beldiceanu şi alte 
multe personalități marcante dintre cari „unii au trăit apoi în 
București, dar n'au mai produs nimica de prima calitate după 
ce au părăsit lașul“. Acest oraş este plin încă de amintiri din 
vremea „Junimei“ şi a cercului dela ,, Contemporanul“, „revista 
cea mai îndrăsneață şi mai incisivă care a fost vre'odată 


în ţară“2), | 
Iașul este asemănat astăzi cu o văduvă remăritată. „Foarte 


fericită în căminul ei reconstituit, dar căreia gloria și mărirea 
noului soţ nu vor reda nici odată tinereţea pierdută şi ardoa- 
rea care transmit sufletului primele focuri ale dragostei“, 


Ea un genius loci. D-rul N. Leon în „Amintiri“ 1) spune 


1) Amintiri vol. I. pag. 26, 
2) N. Leon, Amintiri vol, I pagina 29, 

Georges Oudard termină astfel reflecţiile sale asupra Ia- 
şului : „Leagănul Culturii şi Literaturii româneşti“ Y) 

În acest leagăn m'au adus părinţii la şcoala marelui pe- 
dagog Karakaş, una din cele mai cunoscute din Moldova şi 
Basarabia întreagă. A trecut de atunci mai bine de o jumătate 
de veac. Când aştepţi veacurile îţi par clipe. Când îţi amintești 
clipele iți par veacuri ?). 

Eram extern, locuiam la „gazdă“ şi aveam prilejul să fiu 
în apropierea unora din cele mai mari personalități din acele 
timpuri. 

Mai târziu, — pela 1890 — când am intrat funcţionar la 
Banca Naţională, după terminarea şcoalei Comerciale, mulţi 
dintre membrii „Junimei“ veneau cu diferite afaceri la Bancă. 
Graţie Doctorului Christi-Buicli, fost pe vremuri intern la Pa- 
ris, medic primar la laşi, care mă cinstea cu prietenia lui, 
puteam cunoaşte de aproape pe mulţi dintre „Junimiști“ deşi 
eram foarte tânăr. D-rul Buicli îmi dădea posibilitatea să intru 
în societatea lor, fie la cafeneaua terasă și restaurantul „Traian“, 
fie la fabrica de bere din Păcurari sau la berăria din Piaţa 
Unirei de al cărei nume nu-mi mai aduc aminte, 


Stăteau de vorbă până noaptea târziu. Eu ascultam glu- 
mele lor, discuţiile, poveştile lor şi mă plimbam cu ei. 

M'am gândit că este bine să spun câte ceva din ceeace 
m'a impresionat din copilărie sau tinereţe. 

Am luat tabloul reprodus de di. N. A. Bogdan în „Orașul 
Iaşi“ (pag. 499). Din membrii societăţii literare „Junimea” am 
cunoscut pe: N. Beldiceanu, T. Nica, Gh. Roiu, V. Castan, 
C. Meissner, St. Vârsolici, V. Burlă, A. Naum, I. Buicliu, T. T. 
Burada, C. Leonardescu, Th. Rossetti, P. P. Carp, Mihail Emi- 
nescu, V. Pogor, I. Negruzzi, Dr. E. Max, I. Caraiani, N. Gane, 
N. Culianu, I. lanov, Gr. Buicliu, C. P. Constantiniu, L. Ne- 
gruzzi, D. G. Rossetti, P. Paicu, T. Buicliu, A. D. Xenopol, 
P. T. Missir, Dr. A.. Peridi, X. Gheorghiu, A. Philippide, N. 
Volenti. 

Afară de cei din tabloul cu fotografii, am mai cunoscut 


1) L'Europe Vivante, Portrait de la Roumanie. lassy Paris Plon 1935, 
2) Paul Bourget in „Le Sens de la Mort“, 

pe profesorul meu de economie politică la Universitatea din 
lași A. C. Cuza, G. Panu, P. V. Grigoriu (Buduşcă). 

În „Amintirile leșene“ !) am pomenit pe mulţi dintre 
membrii „Junimei“ cu prilejul evocării timpului cât am fost 
elev şi student sau raporturile pe căre le-am avut cu ei pe 
când funcţionam la Banca Naţională. 

De unii m'am apropiat mai mult, de alţii mai puţin. Fie 
care om vede lumea din colțul în care se găsește. Aşa i-am 
văzut şi eu din colțul meu, Poate că vor sluji într'o zi aceste 
amintiri pentru ca adunându-se impresiile tuturor, să se facă 
istoricul „Junimei“ şi a străluciţilor. săi componenți, 

In articolul de faţă voi complecta cele scrise în „Aminti- 
rile leșene”. ` 

André Maurois ?) spune: „Impresiile şi Amintirile“ sunt 
mai mult contactul! dintre tine şi un oraş, mai mult decât des- 
crierea lui. ` 

Nu portretul unor persoane ci contactul între ele şi tine. 

In mediul în care mă Săseam pe atunci, — sunt peste 50 
de ani,—am putut să văd şi să cunosc pe Eminescu, Sie 
El nu era pe atunci în stare normală; Locuia la hotelu 
„Moldova“ lângă Mitropolie, în strada Baston, Aveau grija de 
el câţiva prieteni, între care și Humpel, profesor la Conser- 
vator, cumnatul lui Maiorescu. Eminescu nu avea manii peri- 
culoase, afară de aceia că-i plăcea să spargă geamurile. O altă 
manie—pe care trebuie s'o spun—era aceea că-i plăcea să 
ciupească femeile. Mergea încet cu bastonul subsuară şi cum 
trecea o femeie, fie că era una de rând, fie că era cineva din 
elită—o ciupea. Aceasta era una din manille lui în timpul 
nebuniei. | 

Cu toate că era ras, își scotea firele din. barbă cu bri- 
ceagul, : 

Eram mic şi mă trimetea să-i cumpăr plăcintă din strada 
Sf. Vineri, căci lui Eminescu îi plăcea mult plăcinta cu carne 
şi cu brânză. 

O altă manie a lui era să-și strângă buzele şi să cânte 
doina. Apoi Eminescu se juca cu un cățeluş mic şi făcea mari 
sforțări să-i poată vârâ în sură cutia mea cu boiele. 


1) Amintiri ieşene, București Tipografiile „Unite“, 
2) Rouen. 

Altul pe care l'am cunoscut era Nicolae Beldiceanu, tatăl 

scriitorului Beldiceanu, care a ţinut pe D-ra Nădejde. Era 
arheolog. A avut dureri familiare, dintre care cea mai mare a 
fost atunci când i-a murit un copil care se chema au Îmi 
amintesc de versurile lui : 

O dac'a fost ca să te dili 

In lumea tristelor năluci 

Dece frumosule pribeag 

"Ai mai trecut al vieţii prag ? 

Beldiceanu a scris povestea pământului. El avea versuri 
admirabile. Beldiceanu trăia retras la hotelul Vanghele în do- 
sul Mitropoliei unde a trăit în mizerie în ultimul timp al 
vieţii sale, 

Graţie faptului că eram la şcoala de Comerţ aveam pro- 
fesor pe Eduard Gruber. Acesta a ţinut de nevastă pe D-ra 
Micle, fata Veronicăi Micle. El era profesorul nostru de geografie. 

Mi-aduc aminte de Jon Creangă, mai ales de participarea 
lui la un congres cooperativ. Pe atunci cooperaţia avea un 
pronunţat caracter naționalist. Congresul s'a 'ținut, mi se pare, 
prin 1884—1885 in sala Teatrului Naţional dela Copou. 

Discursurile erau lungi şi toate se terminau cu: 

— Trăiască Majestatea Sa Regele Carol I. 

— Trăiască Majestatea Sa Regina Elisabeta. 

— Trăiască Familia Regală. 

Intr'o seară, aproape de masă, era la tribună, mi se pare 
un farmacist cu un vraf de hârtii. La un moment dat, Creangă 
se scoală şi în mijlocul tăcerii generale strigă: 

— Ştiţi ce D-lor? Trăiască Majestatea Sa Regele O 

— Trăiască Majestatea Sa Regina Elisabeta, 

— “Trăiască Familia Regală !—şi hai să mâncăm. 

La sfârşitul anului 1889, mi se pare, a murit Ion Creangă 
şi a fost înmormântat la cimitirul Eternitatea, în ziua de 30 
sau 31 Decembrie pe o`zi de viscol.. Pe atunci aveam 16 ani. 
Am participat graţie îndemnului profesorului Eduard Gruber 
la înmormântarea lui Creangă câțiva inşi. Eram doi sau trei 
elevi, fiul lui Creangă, care făcuse hârtia de ţigară, „aţa Lina” 
și avea restaurantul „Ca la mama acasă ' şi apoi 5-6 profesori. 
Numai aceștia în liniştea cimitirului dela Iaşi, urmau sicriul 
celui care lăsase tezaurul prozei româneşti. 

Creangă era singurul mare prozator pe care-l înțelegeau 
învățătorii basarabeni, veniţi la cursurile de pregătire dela 
Şcoala Normală din Galaţi în 1919, Prin scrierile lui el făurise 
unirea moldovenilor înainte de unirea politică, 

Trec la alte figuri ilustre: A. D, Xenopol mi-a făcut cin- 
stea să ia masa la mine în vila Cuza Vodă cu întregul comitet 
pentru strângerea fondurilor necesare ridicării statuii lui Emi- 
nescu la Galați. În seara de 24 Ianuarie 1910 de aniversarea 
„Unirei“ am învârtit hora Unirii împreună cu istoricul ei, în 
casa lui Cuza din Galaţi. 

A. D. Xenopol era în consiliul de Scont al. Băncii Na- 
tionale. Câte farse nu-i făcea Conu Ionică Bogdan, tatăl D-rului 
Gh. Bogdan, directorul sucursalei Iaşi, semnând, numele lui 
Xenopol. ; 

Vasile Pogor, venea adesea la Banca Națională pe când 
era primar al Iaşilor. Avea depozitele de efecte ale Munici- 
piului laşi destinate constructiei teatrului şi abatorului. 

Păcat că nu pot povesti conversaţia dintre Conu Vasilică 
Pogor şi Scarlat „Şişcală când acesta se lăuda cu „puterea 
lui” virilă. 

Anton Naum venea adesea pe la Banca Naţională, avea 
bonuri pe care le lăsa în „depozit liber“ sau se imprumuta a- 
supra lor. 

Mi-a dăruit două volume de versuri cu dedicaţia slovei 
sale delicate. Poate că optimismul meu se datoreşte unui vers 
de Anton Naum, care m'a impresionat în tinereţea mea. 


„Poetul este sol de bine 

„Ei este preotul ales 

„lar nu un sceptic trist și rece 
„Un visător neînțeles | 


Mi se pare că aceste versuri sunt dintr'o poezie „Lui 
Leopardi“. (citez totul din memorie), 

Eleganța cu care Anton Naum se îmbrăca m'a impresio- 
nat. Guler alb deschis, aşa că i se vedea gâtul, cravata legată 
cu artă, ac la cravată, jiletcă de catifea. Părul capului şi musta- 
ța-i albă, fața rumenă, nu prea cadrau cu ceia ce se spunea 
despre „pudicul Naum“ şi despre slumele dela Hotel Binder 
la asapele Junimei. 

„Dar când fuse ca să tie 
„El fäcea i an. Iu ozORe | 


Imi amintesc din copilăria mea de lupta pe care conser- 
vatorii şi celelalte partide, ca partidul radical având şef pe 
Gheorghe Panu, o duceau împotriva partidului liberal, până 
când l'au răsturnat la 1888 prin coaliția „opoziţiei unite“, Sem- 
nalul de răsturnare a fost alegerea lui Gh. Panu şi a lui Mil- 
tiade Ţoni la Colegiul al Il-lea din laşi. Pe atunci, erau trei 
colegii de cameră, Ştiţi care era cenzul ce se cerea ca să fie 
în colegiul I. de cameră ? Era venitul de 1.200 de lei pe an. 

Cine avea acest venit, era alegător în colegiul I. şi re- 
prezenta bogăţia—oligarhia ţării româneşti. La colegiul al II-lea 
votau funcționarii şi mica burghezie, iar la colegiul al Ill-lea 
țăranii, Colegiul al II-lea de cameră din laşi a ales ca deputat 
la 1888 pe Gheorghe Panu şi Miltiade Ţoni, profesor de ma- 
tematici. Gheorghe Panu devenise celebru pentru că a scris 
câteva articole împotriva Regelui Carol I. Intre ele se află şi 
cel intitulat „Ulanul Prusian“, din pricina căruia. Panu a tre- 
buit să fugă. Când a revenit, i sa făcut o primire cum nu s'a 
făcut nici odată Regelui, El a fost anunţătorul doborârii dela 
putere a partidului liberal. Partidul acesta stătuse la cârmă 12 
ani şi numai după o luptă extraordinară a putut fi dărâmat. 

Pe când eram funcţionar la Banca Naţională am fost şi 
contabil la „Institutele Unite“—director fiind Novleanu. 


Dintre profesorii de aici, citez pe povestitorul fără pere- 
che I. Caraiani, papa Culianu, Filipide, Leonardescu. Apropo 
de acesta îmi amintesc de un elev Ştiubei, cam leneș în şcoală, 
La psihologie era profesor Leonardescu. Ştiindu-l pe Ştiubei. 
avea obiceiul să-l anunțe din vreme când are, să-l asculte. 
Odată i-a spus: „Știubei! Te ascult Joi la psihologie“. Il iau 
băieţii pe Ştiubei şi-l învață pasagiul asupra acţiunilor pe care 
omul nu e stăpân, actele reflexe, dându-i-se anumite exemple 
şi teorii ale lui Schopenhauer. 

Joia fatală soseşte şi Leonardescu îl chiamă la lecţie pe 
Mihalache Știubei și-l întreabă exact ceeace îi explicaseră co- 
legii, din „Actele reflexe“. Dar, din toată explicaţia, Ştiubei nu 
ştia să răspundă decât atât; „Lui Topenhauer“ (Ştiubei era 
cepeleag) i-a părut rău că nu s'a născut la Londra“. 

Când eram în sazdă la hotel „Moldavia“, locuia într'o 
odae şi avocatul George Negruzzi. 

El primea diferite reviste. Din etajera lui luam pe ascuns 
„Convorbiri literare“. Mă pasiona Don Quichotte de Cervantes 
tradus de Ştefan Vârgolici. 

George Negruzzi era fratele lui: Iacob şi Leon Negruzzi. 
Era un om de o inteligență rară ; deşi avocat eminent nu prea 
practica meșteșugul barei. . * ; 

Pe Conu Nicu Gane, l'am cunoscut pe când eram funcțio- 
nar la Banca Naţională din laşi. El era administratorul succe- 
siunei Alcaz şi adesea venea la Bancă spre a depune sau ri- 
dica diferite sume de bani. \ 

Blândețea vorbei lui, delicateța ființei sale, conştinciozi- 
tatea pe care.o punea în gestiunea sa bănească, m'a făcut să 
mă simt apropiat de talentatul nuvelist. Mă stătuia să fac po- 
litică. „Vei avea prieteni mai puţini, dar mai buni“. 

Cum nu trăeşte Conu Nicu să vadă sinceritatea  priete- 
nilor politici, ' 

Un tip interesant era Conu Todiriţă Buicliu, pe care l'am 
avut profesor de caligrafie şi desen la școala comercială din laşi 

(De ce oare numele lui Buicliu nu merge fără Conu To- 
diriţă ?) 

Mic, slab, cu un palton de culoare deschisă în toiul ier- 
nei, cu o pălărie cu borurile mari, cu o bărbuţă neagră, sor- 
bind totdeauna dintr'un muc de țigară. 

Țigara o conlecţiona în clasă sub catedră, loc unde își 
făcea şi „cassa“ numărând cei câţiva gologani ce-i avea în bu- 
zunar. Nici odată n'avea parale. Mare peisagist, Conu Todiriţă 
vânduse Primăriei din laşi celebrul său tablou „Lunca din Mir- 
ceşti“. Adesea aducea cu trăsura de un cal (25 bani Cursa) . 
diverse tablouri la Banca Naţională unde era sediul unei mici 
case de economii a profesorilor dela şcoala de` comerţ şi a 
funcţionarilor Băncii și le amaneta pentru 20 sau 40 de lei. 

Rare ori ajungea până la 100 de lei, pentrucă profesorul 
şi şeful meu Constantin Petrescu, foarte sgârcit, aprecia la o 
valoare mică tablourile în care Conu Todiriţă punea avântul 
şi talentul său. 

Bine monşer! Omul aista mă înebuneşte. Era exclamaţia 
profesorului Buicliu. 

Conu Todiriță avea specialitatea poveştilor turceşti. Bă- 
iatul de ture închinându-se la malul apei și rugându-se lui 
Alah să-i moară mama ; barcagiul dela Constantinopole şi al- 
tele. Am regretul că nu le pot reproduce decât càndin mă aflu 
între bărbaţi. Prea sunt pipărate. 

O altă figură interesantă era Conu lancu lanov. “a ne 
povestea de mitropolitul Partenie, de modul cum se uita la 
capul lui Conu Petrache Carp în Senat. 

— „Ce te uiţi așa lancule ? 

— „Ne uităm la capul d-tale, şefule. Pare că ai avea două 
capete. In momentul când: mă chemai, spuneam lui Papadopol: 
„ce curioasă formă de cap. Pare că ar avea două capete“ şi 
adăugam : dacă în loc de două capete ar avea două „feţe“ ce 

„treabă ar face în ţara românească. 

Era odată un banchet mare la laşi. Asistau: cita Fer- 
dinand, mitropolitul Partenie, Conu lancu lanov şi alţii. 

La-un moment dat mitropolitul spune ' lui Iancu lanov 
pe care-l cunoştea dela, Senat : 

— la mai spune ceva Coane lancule | 

— Doamne, Inalt Prea Siinţite, ce am visat eu azi noapte ! 

— Ce, Coane lancule ?. 

— Pare că, ferească Dumnezeu, Siinţia Ta ai murit. Sau 
deschis de îndată porţile raiului și ai intrat deadreptul acolo 
Un evreu care vroia să intre și el, ce sa gândit? A luat o 
fată tânără, trumoasă, a costumat-o în Eva. și înhățând:o în 
spate, dă să intre pe poartă. 

— Nu e locul d-tale aici, îi spune sentenţios Sf. Petru. 

— Lăsaţi-mă vă rog să trec ` „urgent“, sunt cu bagajele. 
mitropolitului Partenie. Nu sufere întârziere. ; 

Ce frumos şi plastic povestea profesorul Alexandru Phi- 
lippidi despre căsătoria lui cu o poetă din Oecidenk aceleia că- 
reia i-a spart:pianul cu toporul. 

S Mopuilia de unii prieteni adăuga Philippidi : 

„Tare aşi pleca măi ! Să vie, la gară toți să-mi spună : 
‘da bun la, revedere, au revoir“ şi eu să le arunc din tren 
vre'o două ciubere de lături. . 

D'apoi chestia cu magnum- etimologicum. A” venit odată 
ordin dela Regele Carol, să se întrebuințeze numai ; cuvinte- 
românești şi nici o expresie străină. 

Ce vrea Măria Sa, ne spunea DI. Philippidi „să dau pan- 
talonii"' deoparte ca să rămân în ismene în fața Măriei Sale? 

Nicolae Volenti, consilier la Curtea de Apel era distins şi 
elegant. Avea pasiunca bicicletei, Pe când eram funcţionar la 
Banca Naţională, făceam multe excursii cu biciclete. Nicolae 
Volenti era în frunte. Versurile sale erau cetite de ieşeni. Vo- 
lumul său era intitulat „In Neant". 

„In neantul deapururi te apleci aşa de bine“. 

Gheorghe Roiu, era pe vremuri avocat, Locuia în strada 
Unirii astăzi Victor Place. Mai târziu s'a mutat în strada Pă- 
curari. Cânta din flaut. Era autorul muzicei romanţei „Le 
chiamă privighetoarea", ale cărei cuvinte au fost scrise de dl. 
profesor A. C. Cuza, mi se pare. 

Făcea parte din „Junimea“ şi Grigore Buiucliu, marele 
jurisconsult, avocat şi apoi consilier la Curtea de Casaţie, prie- 
ten bun cu Conu Petrache Carp. 

De asemenea erau membrii acestei societăţi Jean și Abgar 
Buicliu, Porecla lui Jean Buiucliu era Conu „Jenică Pacheţel“, 
pentrucă totdeauna mergea spre casă ieșind dela Societatea de 
Asigurare „Naţionala“, unde era funcționar, —cu un pachețel 
în care ducea nepoatelor sale bomboane și prăjituri dela Georges 
sau Tuffli. I se mai spunea şi „Oncle Jean“, 

Abgar Buicliu era avocat. Păstrez o caricatură de Livaditi, 
în care Abgar Buioliu e înfățișat conducând o cămilă având 
drept cap pe Dl. profesor Iorga iar profesorul A. C. Cuza în 
chip de evreu incălecat pe ea. Caricatura este intitulată „voiaj 
de plăcere la Palestina”. Aluzie la anlisemitismul lui Abgar 
„Buicliu, tovarăș de luptă pe atunci cu d-nii profesori N. lorga 
şi A.C. Cuza, 

Nu ştiu dacă I. P. Florantin, bătrânul profesor, actual- 
mente prin Bucureşti, a fost sau nu membru la „Junimea'', In 
„laşii de odinioară!) e pus şi el intre întemeietorii „Junimei“. 
Pe la 1885, ţinea în aula vechei Universităţi din Iaşi (azi Fa- 
cultatea de Medicină), conferințe asupra școalei froebeliane, Işi 
încrucişa mâinile şi repeta. îmi aduc bine aminte, cântecul in- 
tovărăşind tăiatul lemnelor. 

„Mişcă, mișcă brăţişoare 
„Tai mămăiţii lemnişoare“. 
1) Rudolf Suţu Vol. I. pag. 170. 

O figură interesanlă a Iaşului din acele timpuri, era D-rul 
Max, tatăl lui de Max artistul dela Paris. Vă veţi mira când 
vă voi spune că D-rul Max mă îngrija de anemie când eram 
la şcoala primară şi-mi indicase Roncegno, un regim de biftec, 
vin şi o cură de supra alimentare, Pe atunci făceam şi călărie. 
Acestea toate ca să mă înzdrăvenesc. Astăzi, mi se recomandă 
să mă duc la Marienbad ca să slăbesc !... 

Intre „„Junimişti“ era şi Petre Grigoriu, zis și Buduşcă. 
Avea un talent extraordinar de a improviza. Se ştie că Iaşul, 
care fusese Capitala ţării, considera cea mai mare cinste ziua 
când venia familia regală. Se organizau atunci banchete, re- 
cepții şi delilări. Cine credeţi că împroviza poezii în româneşte 
şi în franţuzeşte la primirea reginei Elisabeta? Era Petre Gri- 
goriu. Dacă s'ar fi colectat cel puţin scrisorile prin cari Gri- 
goriu cerea Z0 de lei cu împrumut și încă am fi avut câteva 
capo d'opere. Pentru 20 de lei cheltuia multă materie cere- 
brală. Azi se cer milioane fără scrisori frumoase, fără talent şi 
avânt. Grigoriu pentru 20 de lei te ridica în înălțimea cerului, 
dar să te fi ferit Dumnezeu să-l refuzi, căci atunci o păţeai. 

Grigoriu era prieten cu un dascăl dela gimnaziul „Ale- 
xandru-cel Bun", anume Vârgolici. Vârgolici era profesor de 
istorie. Era înalt şi avea o bărbuţă mică de Otelo, ciupit de 
vărsat, un păr negru și îi plăceau chefurile, 

Intre chefurile dinainte şi cele de azi e o mare deosebire. 
Chefurile erau pe atunci isvor de spirit, de inspirație, pentru 
literați. Cheturile de azi sunt o depresiune. Lumea chefuia a- 
tunci la „Bolta Rece“, la „Frisăroi“, la „Lutu și Sofica“ sau la 
„Pavilion”. Erau doi lăutari renumiţi: Borteanu violonist şi 
Ionică Barbu, fiul lui Barbu lăutarul. Pasiunea lui Vârgolici 
era „Trovatore“, Dimineaţa dela chef se ducea la şcoală, dar 
înainte punea pe Borteanu şi lonică să-i cânte creaţia lui 
Verdi. El ieşea în balcon și îşi trecea mâna prin părul său 
mătăsos şi striga la toată lumea de pe stradă să vină să as- 
culte „Trovatore”, 

intre Grigoriu şi Vârgolici a avut loc într'o zi următorul 
dialog : : 

Grigoriu îl prezenta pe Vârgolici : 

— „Vă prezint pe Vârgolici răzeş din jud. Vaslui. Vârgo- 
lici, profesor de istorie la Alexandru cel Bun“ | 

Era mândru Vârgolici. -. 

Apoi Grigoriu spunea : 

„Profesor cu multe gradaţii şi nenumărate degradații!“ 

Am găsit o scrisoare de a lui Petre V. Grigoriu către, 
Conu lancu Janov. 

Te rog fă-mi bine cu încă 40 de lei, Căci n'am. lescaie 
chioară, şi-mi scapără scântei, . - A 

Dorind o halbă dulce, bea un pahar de-a duşcă 
Bea pentru tine şi pentru acel amic,,. Buduşcă”, 

Ca student, am cunoscut pe profesorul meu de economie 
politică domnul A. C. Cuza, 

Am fost apoi colegi în parlament unde am putut admira 
zi de zi cunoștințele sale, talentul, spiritul, verva” şi prompti- 
tudinea replicei. Teliu) À 

In sfârşit Constantin Meissner, preşedintele care semnează 
în numele comitetului de organizare a comemorării Societăţii 
Literare, „Junimea“ din Iaşi. l | 

Cu DI. Constantin Meissner am. fost colegi în. cabinetele 
prezidate de DI. Mareșal Averescu, Ce laude i-așiputea aduce ? 

A tant uomo null ellogio! 


Gr. L. Trancu-laşi 
Preşedintele Cercului leşenilor 


ORIGINEA SPIRITUALĂ A SOGIETAŢII «JUNIMEA» 


și a „Zacherlinelor“ adversarului ei B. P. Hasdeu 


d. Osvald Racovitză, primarul Municipiului laşi, spre 

a pregăti şi înfăptui, în lanuar 1036, comemorarea ve- 
chii societăţi literare «Junimea» întemeiată în acest oraş, a bine- 
voit a-mi trimete şi mie o scrisoare prin care îmi solicită co- 
laborarea cu un articol despre «Junimea». Ii împlinesc bu- 
curos dorinţa, nădăjduind că adevărurile ce voi arăta aci mai 
jos nu vor face neplăcere, nici d-lui Meissner, nici d-lui Pri- 
mar, nici nimănui altuia. 

Iniţiatorul propriu zis al Cercului sau Societăţii «Juni- 
mea» în anul 1864a fost, se ştie, răposatul [lacob Negruzzi, cu 
toate că el a pus la cale aceasta şi cu colaborarea lui Teo- 
dor Rosetti, Titu Maiorescu, Petre Carp, Vasile Pogor, pri- 
etenii săi cei mai apropiaţi atunci. 

Scopul spiritual al acestui Cerc era : de a îndruma, prin 
critică, limba literară şi producţiile noastre literare, şi chiar is- 
torice pe o cale sau «direcție nouă», acea, anume, a formelor 
conforme cu spiritul şi natura limbii romîne poporane, pe 
calea măsurii şi a cumpătării în exprimare şi încă, spre a 
ne moderniza cultura în deobște, pe calea adevărului obiectiv, 
— adică fără de preocupări şi tendințe patriotico-naţionaliste, 
aşa cum făceau marile literaturi apusane, pe cari «Junimea» 
le recomanda ca modèle de urmat. Se cunoaşte, în acest de 
pe urmă criteriu de conducere (streinofil, de i-aşi putea zice 
astfel), reacţia de mai târziu a adversarului «Junimii» B. P. 


Hasdeu, în poezia acestuia «La noi e putred mărul» care, 
11 


porr C. Meissner, preşedintele Comitetului instituit de 

printr-o păcăleală, “a publicat, fără să se ştie dela cine venea, 
chiar în revista Cercului «Convorbiri Literare». i 

Din aceste criterii sau note caracteristice, cari erau so- 
cotite noui de întemeietorii Cercului, consta, în general, spi- 
ritul. «noii direcții» a celor ce aveau să se adune şi se adu- 
nară mulţi ani apoi, după 1864, în “Societatea Junimea» la 
şedinţele ei. lar expresie acestor vederi principiale ale «Ju- 
nimii’ dete la început Titu Maiorescu în articole de ale sale, 
ca «Direcţia nouă», «Beţia de cuvinte» etc., cu privire la limbă 
şi literatură, şi mai târziu alții, între cari cu deosebire Al. 
Lambrior pentru limbă mai cu seamă și Gheorghe Panu:pen- 
tru istorie, | 

Acele şedinţe ale <Junimei> însă, alături de discuţiile 
lor serioase de critică ideologică. de fond, se mai caracterizau 
ŞI prin unele note mai mult sau mai puţin formale în cadrul 
cărora se făceau acele discuţii, anume : prin familiaritatea pri- 
etenească, prin libertatea sintetizată de Junimism în cunos- 
cuta formulă „intră cine vrea, xămâne cine poate“, şi prin 
lipsa de observare, între membrii Cercului, a ierarhiei sociale 
deosebite în cari se găseau fiecare: toţi trăiau - între dânşii 
în camaraderie amicală, deşi aveau telurite poziţii sociale şi 
origini diferite fiecare. Dar se mai caracterizau aceste şe- 
dințe, nu numai prin seriozitatea problemelor de limbă, lite- 
ratură şi istorie cari le preocupau în criticele lor; nu nu- 
mai prin această camaraderie amicală, care se practica spon- 
tan şi în chip aproape principial de membrii Cercului între 
dânşii, ci încă şi printr'o notă de veselie tinerească şi glumă 
prietinească, cari se manifestau prin porecle ce îşi dădeau unii 
altora s. ex. Caracudă, Cei 3 Româsi, etc.), prin anecdota 
glumeaţă, care—după expresia consacrată în Cerc— „prima“, 
şi chiar prin perne aruncate de către neastâmpăratul Vasile 
Pogor în capul altora din cei ce veneau la şedinţe. 

Exponenţii acestei „noui direcţii“ spirituale erau, între 
alții, repet, la început mai cu seamă Titu Maiorescu şi mai 
apoi Al. Lambrior şi Gheorghe Panu. 

Aceste note caracteristice—unele ideologice, adică de fond, 
şi altele formale—ale Cercului .Junimei“ Şi ale şedinţelor lui le 
ştim din însemnările publicate de însuşi lacob Negruzzi şi de 


alții, între cari de Gheorghe Panu în ale sale „Amintiri dela 
Junimea“, iaracum în urmă de prof. Torouţiu. 


E interesant de observat, însă, că toate notele caracte- 
ristice arătate—şi cele ideologice adică de fond şi cele de ca- 
dru camaraderesc şi veselie, adică formale—cari constituesc 
individualitatea Cercului sau Societăţii „Junimea“, alcătuesc 
şi individualitatea unui Cerc literar rusesc care se numea Ar- 
zamas şi îşi desfăşură activitatea în Petersburg, în Rusia, în- 
tre anii 1815-1818. Acest Cerc rusesc era şi el compus de ti- 
neri, ca Puškin, Jukovski şi” alţii, cari vor deveni mari per- 
sonalități literare. Ca să se vadă identitatea de constituție şi 
tendinţe spirituale a acestor două cercuri „Arzamas“ şi sh 
nimea“, traduc din rusește şi prezint aci datele despre „Ar- 
zamas“, pe cari le cuprinde concentrate cartea scrisă de P. 
V. Evstafiev: Novaja russkaja Literatura (= Literatura rusea- 
scă nouă), ediția 23-a, St. Petersburg. 1909, pP. 99. lată aceste 
date cu sublinierile asemănărilor făcute de mine : „Societatea , 
literară „Arzamas“ a existat în total trei ani (1915-1818) ; în- 
să talentaţii ei membri au adus mult folos dezvoltării spirituale 
a societății ruseşti. In mijlocul Arzamas-iştilor (rus. : Arzamas- 
cev) s'a elaborat justa privire. de cum să se facă critica şi 
despre însemnătatea socială a literaturii... Unul dintre culții 
Arzamasişti, anume graful Uvarov, a caracterizat, în urmă, 
în următorul chip direcţia şi însemnătatea activității acestui 
cerc literar: direcţia (rus. : napravlehie) acestei societăți, sau, 
mai bine zis, a acestor conversații prietineşti (rus. : etich prija- 
telskich besăd), a fost mai cu seamă crifică (rus. : preimuătes- 
tvenno krititeskoe). Persoanele cari o compuneau se îndelet- 
niceau cu severa analiză a producţiilor literare, prin aplica- 
rea la limba şi literatura patriei a tuturor izvoarelor vechi şi a 
literaturilor străine (strogim razborom literaturnych proizvede- 
nij, primE&neniem k jazyku i slovesnosti otetestvennoj. vsěch is- 
točnikov drevnej -i inostrannych literatur), prin căutarea prin- 
cipiilor cari slujesc de temelie puternicei, independentei teo- ` 
rii a limbii şi altele. In acea vreme şi subt influența Arza- 
mas-ului au scris versuri Jukovski, BatiuSkov, A. Puškin; 
şi această influenţă s'a manifestat, poate, şi la unele pagini 
ale Istoriei lui Karamzin. Cu toată seriozitatea îndeletnicirilor 
acestui Cerc, raporturile între membrii lui erau curat prieti- 

neşti (rus.: prosto prijatelskija); între membrii lui nu era nici 
umbră de vre-un fel de raporturi formale sau ierarhice. Fie- 
care membru se numea la fel: excelența sa geniul Arzamas- 
ului (rus.: ego prevoschoditelstvo genij Arzamasa). Fiecărui 
nou membru, la intrarea lui în Societate, îi dădeau nume (po- 
recle) din baladele lui Jukovski. Numele se alegea după 
vre-o asemănare şi câte odată şi, din potrivă, după lipsa ori- 
cărei asemănări. Jukovski însuşi avea, în Arzamas, porecla 
Svietlana, Batiuskov pe cea de Achile, A. S. Puškin porecla, 
Svertka !), graful Uvarov porecla Staruşka 2), cneazul T. A. 
Viazemski porecla Asmodei, etc, Şedinţele şi îndeletnicirile 
societăţii se distingeau prin o deplină libertate. şi veselie (rus.: 
otlicalis' soverăennoj neprinuzidennost'ju i veselostju). Pro- 
tocoalele şedinţelor le scria Jukovski în versuri exametrice. 
Tonul lor era câte odată solemn şi câte odată glumeţ. Puškin 
a luat din Arzamas privirea-i serioasă la poezie şi raporturi- 
le acesteia cu viaţa reala“. f 

Astfel ne prezintă autoru! rus Evstafiev societatea sAr- 
zamas“, în alcătuirea căreia tot el ne spuse că intrau tineri, 
între cari Puşkin care avea deja un renume literar, cu toate 
că în 1815 era deabea în vârstă de 18 ani. 


Din acest pasagiu se vede că, întocmai ca „Junimea“, 
Arzamas era uù cerc literar compus şi el din tineri; că acest 
cerc urmărea, prin critică, să dea literaturei ruseşti o îndru- 
mare sau direcție nouă în limba literară, în producţiile literare 
şi istorice, pe cari le îndrepta spre utilizarea „izvoarelor vechi“ 
ruseşti, dar, pentru a le moderniza, şi spre „literaturile stră- 
ine“. Prin expresia „izvoarele vechi“ se înţelegea, se ştie, 
formele şi spiritul limbei ruseşti poporane cari se găseau în 
vechile producţii literare. 

Aceasta e partea spirituală de fond, serioasă, a „Arza- 
mas“-ului, la fel cu partea corespunzătoare a „Junimei“. Dar 
această asemănare sau aproape identitate dintre ele se vede 
şi mai expresiv în partea spirituală a formii „Arzamas“-ului, 
unde constatăm că acest Cerc rusesc, întocmai ca „Junimea“, 
încadra activitatea-i serioasă de fond în libertatea, camarade- 


1) Adică româneşte «greere» 
2) Adică româneşte <băbuşca». 

ria amicală şi egalitatea deplină între membri, precum şi în 
veselia şedinţelor lor şi în poreclele de „greerul“, „băbuşca“ 
etc., ce-şi dădeau unii altora, întocmai ca la „Junimea“ unde 
membrii se porecleau „caracudă“, „cei trei Români“ <pânte- 
cosul», «Agamemnon», <Ghelburda», <Herodot>, <Papă> etc. 

Când acestea sunt astfel, nu cred că sar putea susține 
solid şi obiectiv că spiritul şi tendinţele „Junimei“ împreună 
cu poreclele, veselia şi glumele din ea, identice toate cu cele 
din „Arzamas“, s'au născut independent şi fără ca Iacob Ne- 
gruzzi, iniţiatorul Cercului românesc din 1864, să ştie de Cer- 
cul rusesc din 1818, de individualitatea distinctă a acestuia 
şi de notele ei caracteristice arătate mai sus. 

Dar întrebarea e: de unde putea şti lacob Negruzzi, i- 
nițiatorul „Junimii“, de „Arzamas“ tocmai la 1864? Răspun- 
sul e: dela tatăl său, literatul Costache Negruzzi, care a cu- 
noscut personal pe Puškin, când acesta a fost exilat (în 1820- 
1824) de guvernul din Petersburg în Basarabia, unde a scris 
poezia „Şalul negru“ tradusă în româneşte de Costache Ne- 
gruzzi şi poemul „Jiganii“ care, deasemeni, a fost tradus în 
limba noastră de Al. Donici în vremea chiar contimporană 
lui Puškin. Se poate că Puşkin ştia chiar, sau învăţă româ- 
neşte în cei patru ani de exil al său în Chişinău (cum cre- 
de fosta mea studentă Virginia Vericeanu, azi d-na profe- 
soară Virginia Aniţescu, în „Arhiva“ din laşi, vol. XXXIII, 
anul 1926 p. 58-59; cf. vol. XXXI, a 1924, p. 52). Puškin, 
care, dealtfel, vorbea şi scria perfect şi franţuzeşte, în în- 
tâlnirile sale cu Costache Negruzzi, va fi comunicat, desi- 
gur, acestuia, cu descrieri sugestive, despre Cercul „Arza- 
mas“ în care el trăise la Petersburg, despre caracteristicile 
de mai sus ale acestui cerc, care determinase o mare mişcare 
critică, spirituală şi literară în Rusia, şi din care făcuse parte, 
împreună cu Puškin, alţi ‘tineri scriitori de seamă ca Ju- 
kovski, BatiuSkov, etc. şi oarecari nobili de cultură deose- 
bită ca graful Uvarov, cneazul Viazemski şi alţii. lar Cos- 
tache Negruzzi, care rămăsese impresionat de compoziţia, 
valoarea şi tendinţele literare şi culturale ale cercului „Ar- 
zamas“, va fi însemnat în minte sau pe hârtie şi va fi trans- 
mis sugestiile lui Puskin—lui Iacob Negruzzi, care căută să 
le aplice la noi în „noua direcţie“ ce întreprinse la 1864. E 

de notat, de altfel, că Costache Negruzzi a murit în anul 
1808, adică după patru ani dela întemeerea „Junimei“. Aşa 
trebue să fi fost originea acesteia, pentrucă prea e mare a- 
semănarea notelor caracteristice ale individualităţii ei cu cele 
ale individualităţii „Arzamas“-ului. Dar chiar dacă originea 
„Junimei“ izvorăşte din spiritualitatea şi tendințele acelui 
Cerc literar rusesc, nu i se poate tăgădui influența pe care, 
— împreună cu alte cercuri, de altfel.—a avut-o asupra miş- 
cării literare şi culturale româneşti a vremii când ea (Juni- 
mea) s'a născut şi mult timp după aceea. 

Se poate că aceste spuse ale mele vor nemulțumi pe cei 
cari au'făcut sau fac parte din acel Cerc al „Junimii“, în- 
tre cari şi pe d-l C. Meissner, cari se obişnuiseră să vadă 
în „Junimea“ o iniţiativă şi spiritualitate culturală şi literară 
originală. Zic se poate, fiindcă îmi vine în minte nemulțu- 
mirea, ba la unii chiar revolta, ce-a stârnit-o îndrăzneala fos- 
tului profesor al Universităţii din lași (azi al celei din Bu- 
cureşti) Ch. Drouhet, care a arătat mai de mult, documentind, 
în revista „Viaţa Rominească“, adevărul că Vasile Alexan- 
dri, în operele sale, nu e chiar aşa de original, cum' se cre- 
zuse, ci că a luat multe din autori francezi. Dar, astfel, d-l 
Drouhet umbrea oarecum o tradițională glorie națională, cum 
i se reproşa. Cei ce se răzvrătiră atunci contra d-lui Drou- 
het, însă, nu-și dădeau seama că sentimentele şi nevoile pa- 
triotice, aşa cum le înțelegeau dânşii, e una, dar, că adevă- 
rurile cerute de ştiinţă e alta. lată de ce mi-ar părea rău să 
stârnesc şi eu nemulțumiri pentru adevărurile noui ce-am des- 
coperit şi arătat aci despre „Junimea“: că nici notele carac- 
teristice ale individualităţii ei şi nici tendinţele spirituale ale 
acestor note nu sînt creaţii proprii, adică originale, cum se 
crede de mulţi, cu toate că ele au multe merite pentru cele 
ce au'făcut la noi, în mișcarea noastră culturală. M'ar în- 
durera, fireşte, dacă ñi s-ar reproşa şi mie că—prin dorința 
mea de a restabili un adevăr, ceea ce se cere imperativ o- 
mului care se îndeletniceşte cu ştiința—am umbrit şi eu o 
altă, socotită de mulți, glorie naţională : „Junimea“, 


Totuși, pentru ca să îmbunez oarecum pe cei ai «<Ju- 
nimei>, cari poate nu ar înțelege deplin această râvnă a 


(E: AN Al ` 


Seka Sih apenas la Tasi i? | | 467 
r ; 


mea de om de ştiinţă pentru adevăr, și, din punct de vedere 
al patriotismului rău înţeles, mi-ar lua în nume de rău cele 
ce-am spus mai sus, am S'arăt acum ceva la fel şi despre 
formidabilul adversar al <Junimei», B. P. Hasdeu. 

B. P. Hasdeu a scris, în Revista Nonă din a. . 1895, al 
cărei director era, patru articole cu titlul Zacheriina fiecare. 
Cuvântul acesta nu se află în dicționarele noastre, nici chiar 
în, Dicţionarul Enciclopedie Ilustrat“-, Cartea Românească“, 
cu toate că eu cred că Sar fi cuvenit ca aci să fie, pentru- 
că aceste patru articole constituesc deja un mic capitol din 
Istoria Criticei literare românești. Cuvântul însemna un praf, 
ce era la modă deja pe atunci şi servea pentru distrugerea 
sau îndepărtarea puricilor, cari tulburau, pişcând, pe oameni. 
Prin pompare cu un pulverizator în care se afla praful nu- 
mit „Zacherlin“, se împroşca praf de acesta pe aşternuturi, 
etc, unde trăiau pureci, pe cari îi omora sau îi gonea. După 
numele acestui praf şi-a botezat Hasdeu pomenitele sale ar- 
ticole. Prin puricii pe eari îi împroşca cu Zacherlinele, Has- 
deu înţelegea pe criticii cari îl atacau pe dânsul şi scrierile 
sale; pe aceşti critici cu atacurile lor, îi considera însă, dis- 
preţuitor, față de marea lui personalitate, aşa de neînsemnați 
şi mici ca pe nişte purici şi pişcăturile acestora. Spun în 
treacăt că acei critici-purici erau Anton Bacalbaşa, C. Mille» 
Gherea, N. Petraşcu ete. Ideea însă de a asemăna pe criticii 
săi cu puricii nu e originală a lui Hasdeu, ci el a luat-o 
dela rusul Sumarokov, scriitor de seamă şi şef conducător al 
unei şcoli literare în Rusia veacului XVIll-lea (a trăit între 
anii 1719-1777). Acest Sumarokov, care era şi membru al 
Academiei ruseşti din Petersburg, scrise, în a. 1760, în ru- 
seşte, articolul cu titlul Blochi, adică pe româneşte Purecii, 
In acest articol spune, între altele. referindu-se la cei ce-l 
atacau pe dânsul cu criticele lor, următoarele: „Cine nu 
poate suferi purecii, acela nu poate fi autor. Dacă cineva 
are capacitatea de a fi autor şi caută să se ocupe cu aceasta 
[cu scrisul], pe acesta puricii îl neliniştesc toată viața lui ; şi 
cine, neavând această capacitate, devine autor impotriva vo- 
inței muzelor şi a lui Apollon—acesta va fi el însuşi purice 
şi veşnic va căuta să neliniştească pe alţii... Puricii cari plic- 
tisesc pe autori sunt de două , feluri: erudiți şi ignoranţi, 

Această citație din Blochi lui Sumarokov se poate vedea şi 
în cartea lui S. M. Soloviev: Istorija Rossii, cartea VI, tomul 
26. p. 25. Vtoroe izdanie. S. Petersburg. 

E învederat că ideea fundamentală din titlul şi cuprin- 
sul Zacherlinelor scrise de B. P. Hasdeu în a. 1895 e aceia 
din cuprinsul şi titlul articolului lui Sumarokov Blochi din a. 
1760. Sumarokov era o mare personalitate culturală în Rusia 
de atunci; conştient de aceasta, privea disprețuitor pe cri- 
ticii săi pe cari îi socotea, faţă de dânsul, mititei, adică ne- 
însemnați, ca nişte purici. lar atacurile acestor adversari cri- 
tici le socotea tot aşa de neînsemnate, ca pe nişte pişcături 
de purici, cari pot să plictisească, să sâcâie, dar nu să răs- 
toarne pe un om de însemnătatea lui. Aceeaş idee funda- 
mentală este și în <Zacherlinele» lui B. P. Hasdeu, care ştia 
ruseşte și avea chiar o bibliotecă cu cărți literare ruseşti, 
pe care, la mutarea-i din Iaşi la Bucureşti, a dăruit-o bi- 
bliotecii universităţii din laşi, unde se află şi astăzi. Dar, 
fireşte, că chiar dacă ideea fundamentală a articolelor sale a 
luat-o Hasdeu din Blochi lui Sumarokov, acest lucru nu întu- 
necă, totuşi, valoarea critică şi literară a „Zacherlinelor“ sale. 

La fel stă lucrul şi cu „Junimea“; căci, precum am a- 
rătat mai sus și repet aci, şi notele caracteristice ale indivi- 
dualității ei şi tendinţele spirituale ale acestor note nu sunt 
proprii, adică originale ale compunătorilor ei, ci sunt luate 
dela cercul literar rusesc „Arzamas“, prin transmiterea lui 
Puskin şi mijlocirea lui Costache Negruzzi, tatăl lui Iacob, 
iniţiatorul <Junimei». 

Prof. Ilie Bărbulescu 


PREIEI RECE STEI ETA 


NOTĂ.—Odată cu trimiterea acestui articol, autorul scrise sub- 
semnatului, subt data de 24 Dec, 1935, că : „Dacă, din vreun motiv, nu 
se poafe publica“, mă roagă să i-l trimit îndată înapoi. lată şi răspun= 
sul meu, expediat la 26 Dec, 1935. 

»Mulţămesc că ai ţinut seamă de invitaţia mea şi mi-ai trimis 
articolul „Originea spirituală a societăţii «Junimea» şi a «Zacherline= 
lor» adversarului ei B. P. Hasdeu“, Pe mine personal nu mă supără 
asemănările dintre «Arzamas» şi «Junimea». Îmi amintesc dictonul : 
„Les grands esprits de rencontrent". Ceea ce se întâmplă între oa= 
meni de seamă, se poate întâmpla şi între două societăți de seamă, 

ără ca una să fie copia celeilalte. E o ipofeză a D-tale. Cu siguran= 
tä apodictică nu se poate susţine, numai pe temeiul că Costache Ne- 
gruzzi, bătrânul, cunoştea pe Puşkin, că «Junimea» sa născut pen= 
trucă «Arzamas» a existat cu vro 50 de ani înainte. Crezi D-ta cu 
tot dinadinsul că de nu era «Arzamas» nu putea fi «Junimea» cu 
fondul ei, cu forma în care se lucra întrînsa ? Afirmația ar fi cam 
hazardată. 

O repet: eu sunt penfru publicarea articolului, După serbători 
i se va da cetire în comitet. Nu decid eu singur. 

Sper că nu voiu întâmpina vre-o dificultate. Intr un asemenea 
caz, fii sigur că-ți înapoiez manuscrisul. Îndată acum n'o pot face“. 

Comitetul, în şedinţa dela 10 Martie 1936, a acceptat articolul 
în unanimitate, hotărând ca publicarea să fie însoţită de copia scri= 
sorii de mai sus. 


C. MEISSNER 


Amintiri 


upă sacrificiul cel mare, laşii au început să decadă ; to- 
tuşi şi după aceea, a avut o epoeă de strălucire unică 

în viaţa sa, întocmai ca o lumânare care înainte de a 

se stinge aruncă o ultimă văpae mai luminoasă decât toate. 

Atunci a apărut în laşi pe scena vieţei politice, Miha- 
lache Cogălniceanu, Costache Negri, Petre Mayvrogheni, Pe- 
tre Carp, iar în ogorul literaturii şi al ştiinţei, figurile cele 
mai proeminente ale neamului nostru, ca Vasile Alexandri, 
Costache Negruzzi, Vasile Conta AD. Xenopol, loan 
Creangă, Grigore Cobălcescu, Gh. Panu şi alții încă... 

Maiorescu, încă poate fi revendicat ca ieşan, pentru că 
aici şi-a petrecut tinereţele şi aici şi-a manifestat mai ales 
activitatea de critic şi îndrumător al limbei şi literaturei ro- 
mâneşti. | 

In lași el, cu Iacob Negruzzi, Vasile Pogor, Teodor 
Rosetti şi alți câţi-va tineri, entuziaşti şi culți, au înființat 
şi susținut acel vestit cenaclu căre va rămâne pururi ca o 
glorie a Iaşilor de odinioară, cercul Junimei şi al revistei 
Convorbirilor literare, 

Fără Junimea şi Convorbirile literare, nu am fi avut 
pe cei mai de seamă dintre literaţii noştri din trecut. Nu am 
fi avut pe povestitorul Creangă şi ar fi fost cea mai mare 
pierdere pentru literatura noastră populară ; nu am fi avut 
pe nuvelistul Slavici care în tinerețe a fost susținut la studii 
şi încurajat de cercul Junimei; nu am fi avut poate nici pe 
Xenopol care de asemenea şi-a complectat studiile în străi- 
nătate cu sprijinul material al câtorva junimişti ieşeni, şi 
cine ştie daca am fi avut pe Eminescu ! 

Am fost Sieu junimiste si pe dt la An copi- 
lărie, 

Era pe vremea când după mutarea lui Maiorescu şi 
Iacob Negruzzi în Bucureşti, întrunirile săptămânale ale Ju- 
nimei, ce rămăsese credincioasă Iaşilor, se făceau la Vasile 
Pogor şi mai des poate la noi acasă. 

Din sutrageria cu parmaclâcul de: geamuri, am văzut 
urcând scările pe toți junimiştii ce veneau Sâmbătă seara la 
întrunire. Aşa am văzut sau mai bine zis am întrezărit odată 
silueta lui Vasile Alexandri, am văzut pe Carp, pe Eminescu, 
de multe oripe Creangă, pe Vasile Pogor, Leon Negruzzi, 
Alexandru Lambrior, lon lanov, Anton Naum, A. D. Xe- 
nopol, Petre Missir, Vasile Burlă, Miron Pompiliu, Const. 
Meissner, Ştefan Vârgolici, Alea Philippide, N. Volenti şi 
alții încă. 


Activitatea mea de junimist o desfăşuram la pregătirea 
ceaiului cù rom şi a cozonacilor tradiționali, unde cu toți 
frații şi surorile, aveam grija să curățim cozonacii de stra- 
fide, şi dacă se putea să ne înfruptăm şi din celelalte bu- 
nătăţi ce se duceau acolo, şi de unde ştiam că nu semai în- 
toarce nimic. 

Vestita caracudă cu fălcile clefăitoare de sub şefia lui 
Miron Pompiliu, nelipsită dela acele întruniri, nu avea doar 
altă treabă, li... 

Tot cam pe atunci, o cât de mult e de atunci, îmi a- 
mintesc a fi asistat odată şi la o repetiţie a teatrului de păpuşi 
ce se organiza în taină de către Petre Missir şi tatăl meu, 
pentru cea de a 20-a aniversare a Junimci. 

Scena reprezenta o şedinţă literară, principalii actori 
fiind Maiorescu, lacob Negruzzi, Petre Carp, Iôn Creangă, 
Samson Bodnărescu, Anton Naum, tatăl meu şi alții. 

Păpuşile ce înfățişau pe aceşti junimişti erau pe cåt cu 
putintă asemănătoare, iar Petre Missir își luase şi sarcina 
să le facă să joace, în care scop învățase rolul fiecărei păpuşi. 

Tatăl meu povesteşte cu haz această unică reprezentaţie 
ce a avut loc în sala cea mare a hotelului Binder în ziua 
de 26 Octombrie 1883, îndată după banchet. 

La ridicarea cortinei se vedea o păpuşă care sta pe 

un scaun picior peste picior într'un colţ al scenei, sub chi- 
pul lui Nicu Gane. 

„Bună ziua, Domnii mei, zicea păpuşa 1), eu sunt pre- 
şedintele celor nouă, care nu înțeleg nici odată nimic. Am 
venit să mă procopsesc în mijlocul mintoşilor şi învăţaţilor 
din această onorată adunare. Să ascultăm deci sfânta evan. 
shelie a lui Samson cetire și să ne ascuțim minţile spre a 
o înţelege“. 

In acelaşi moment apare pe scenă o a doua păpuşă care 
după ce se închină în dreapfa şi în stânga începe: 

„Eu sunt Samson, vestitul Samson, nu cel cu plete mari, 
ci cel cu minte mare, autor de anaforale 2) şi epigrame cu- 
noscute prin clara lor adâncime. 

lată o epigramă pe care o vor înţelege şi eei nouă: 


„Sus pe Olimp ori pe Tempe înflorită, mă chiamă a mea zină. 
„Colo pe pisc între amândouă pe plai te voi duce“, 

Alta: 

„Sboară pământul din veacuri în veacuri şi tot pe acea cale. 
„Dar şi scănteea divină în noi liberă fi-va ca dânsul“, 
„Ce? nu aţi înțeles ?“ întreabă Samson intrigat. 

„Nu!“ răspunse preşedintele celor nouă, 


Atunci altă păpuşă mai ochioasă şi cam pleşuvă se a- 
rată pe scenă cu un barbişon lung şi tufos şi nişte musteți 
groase ce-i acopereau buzele. 

E Maiorescu! s 

„Voi profanilor, nepricepuților ! zice el, nu plătiți nici 
o ceapă degerată. Sunteţi nişte analfabeți. Iată adevărul a- 
devărat : 

„La început a fost voinţa şi voinţa a fost la început, 
Lumea nu-i decât o reprezentare. Piară ochii noştri şi lumea 
va pieri. Să vă intre odată în creerul vostru obtus, că totul 
e nimic şi nimic e totul. Iar în spaţiu şi timp ce există nu 
există, numai pare că există. Aţi înţeles voi kurzsichtige 
Philister ?“ 

Preşedintele celor nouă iarăşi răspunde ; 

„Nu am înţeles! 


1) Zile trăite de N. Gane. 


2) Aforismelor-li se zicea la Junimea anaforale. 

„Pace vouă tuturor ! strigă cu voce adâncă de bas pân- 
tecosul Creangă, care vine pe scenă cam cu chef. Ce vă ba- 
tei capul cu împărăţiile şi umblați să cercaţi marea cu de- 
getul! Să vă spun eu unde doarme peştele! Știţi voi poves- 
tea lui Ion cel prost care a intrat ziua mare pe fereastră în 
casa popei? Nul... Să v'o spun eu!“.... 

Dar se pare că povestea lui lon cel prost nu era pen- 
tru noi copii, fiindcă înainte de a o începe, am fost scoşi 
din odae, aşa că repetiţia s'a urmat fără de noi. 

Ce păcat însă că a dispărut manuscrisul piesei! 

Succesul Convorbirilor ca şi faima Junimei a fost chiar 
dela început aşa de mare, încât din toate colţurile țărei, ră- 
săreau ca ciupercile după ploaie, literați ce țineau să-şi vadă 
publicate operele în această revistă. 

Fiindcă tatăl meu, folticenean de baştină, scria nuvele 
la Convorbirile literare, toţi folticenenii lui râvneau să a- 
jungă novelişti ca dânsul. 

Unii din ei şi-au văzut chiar tipărită proza în Convor- 
biri. Aşa a fost Dumitrache Morţun care a scris novelele: 
„Șoimul, harmăsarul banului de Craiova“, „Tudor şi Fevronia“, 
şi „Movila lui Dobreanu“. 

De asemenea lorgu Grecianu a publicat povestea „Stan- 
ca“, iar Vasile Forescu novela „Andrei Ciobanu“. 

Dar ce bătae de cap pe bietul tata, să şlefuiască ope- 
rele concetăţenilor săi, înainte de a le trece prin critica fără 
de cruţare a Junimei şi în special al aruncătorului de pe- 
rine Vasile Pogor, şi iarăși câtă diplomaţie era silit să în- 
trebuinţeze ca să nu se supere autorul, când novela îi era 
refuzată. 

Odată Dim. Morţun î-a trimes descrierea unei ex- 
cursii pe Ceahlău care începea cam astfel: 

„Cu câţiva tineri din Fălticeni doritori de a ne scălda 
în aerul răcoros al munţilor, am decis să facem o excursie 
pedestră la Ceahlău. Consecvenţi hotărârei luate..... angajarăm 
o trăsură“... - 

Dintr'o scrisoare a tatălui meu către lacob Negruzzi, 
publicată de d-l Torouţiu în interesanta corespondență a 
membrilor Junimei, se vede în adevăr grija lui de a nu su- 

‘pära pe novelistul Morțun care se întâmpla să . fie e MA 
legător în colegiul I de: Cameră, 

„E plec mâine la Fălticeni şi voi spune lui Morţun că 
novela lui se va publica. Este necesar să se publice novela 
lui Morţun. 3 í | 

Inţelegeţi pentru ce pir ] P 
/ 3o Martie 1877 

lar Iacob, Negruzzi întrun moment de dezesperare scria 
tatălui meu: We 

„Nenorocitul de Morțun mă ucide cu novelele lul! Ba- 
tăcl să-l bată că rău mai scrie!-—Ba încă a făcut şi o poezie 
„de care am râs în Junimea—cum se râde la «Junimea |. 


2 Mai 1868 


MA Mania scrisului o zetlemiseşte de altfel cu mult spirit 
Iacob Negruzzi în vestitele corespondențe ce se publicau la 
sfârşitul revistei ca răspuns autorilor refuzați. 

Spicuesc între altele: 

D-lui M. în Folt. 

„După matură. cugetare, declaraţia juraților în: conşti- 
inţă şi în unanimitate este : Nu, nuvela: Dvs, nu poate fi pu- 
blicată. ză j y 

D-lui V. B. în Folt: ~ : , 

„Ne amefințaţi că nu vom scăpa numai cu cele trimise ? 

O! fiţi îndurător 1“ | 

D-lui I. B. ? 

„Ai voit să cânți natura 

Şi te-ai dus,-te-ai dus de-a dura | 

D-lui E. 1 P.. ; 

„C'aşa mi-a. fost soarta | ] 

„Ca tebla-mi FII PR au 

Feblă fiinţă, feblisimă încercare | > 

D-lui X in Vas. j 

„Ar-fi bine dacă war fi rău, dar ar fi şi mai bine dacă 
n'ar fi de fel.» 

D-lui L. A. 

Păcatul mărturisit e pe jumătate ertat, însă numai a- 
tunci când păcătuirea nu mai urmează, 

D-nei Smaranda Iaşi. 

- „Colinele stau dese ca capite de vidre... 

Fi! Smărăndiţo !* ' 

Corespondența aceasta apărută chiar dela primul volum, 
dovedeşte imboldul ce-l dădea revista mişcărei noastre  lite- 
rare. Era brazda cea dintâi, ce o trăgea în pământul înțele- 
nit în care atâția se grămădeau să arunce o sămânță, 


Cine ştie dacă, dintre toți acei anonimi ai corespon- 
denţei Convorbirilor, nu a răsărit mai târziu, sub pilda cea 
bună, şi un adevărat talent cu care s'a fălit literatura noastră |... 

O amintire, de la oa ata, ce o păstrez şi astăzi 
cu sfințenie, este o poezie scrisă de însăși mâna lui Emi- 
nescu pe care am găsit-o pe biuroul tatălui meu, cu alte manu- 
„scrise cetite în ajun la întrunirea pie ipală a Junimei ce 
avusese loc în casele noastre. i 

E cunoscuta poezie: La steaua care a răsărit... 


Deşi, desigur la acea vârstă nu-mi dădeam încă seama 
de faima marelui poet, totuşi se vede că poezia mi-a plăcut 
așa de mult, iar gloria lui o presimțeam, căci am copiat-o 
repede şi, oprind originalul, sa trimis tipografiei copia scrisă 
de mâna mea. 

Interesant în manuscrisul ce-l posed sunt mai ales cele 
câteva -corecturi făcute poeziei în Junimea, şi care nu sunt 
de mâna lui Eminescu, dar pe care el de faţă fiind le-a pri- 
mit, căci cu acele corecturi a apărut poezia în Convorbirile 
literare din 1 Decembrie 1886. 

Au dispărut de mult întrunirile Junimei, căci sau dus 
rând pe rând şi toți sau aproape toţi membrii acelei vestite 
societăţi literare. 

Cei puţini care au mai rămas încă în viaţă, rătăcesc 
pe o lume ce nu mai este a lor. 

Junimea s'a dus... Dar a rămas după ea opera lite- 
rară a Junimiştilor care a însemnat o redeșteptare a bunu- 
lui gust şi a bunului simț în artă, operă care, cu siguranţă, 
nu-i cu nimic inferioară literaturei de azi. 

După Junimea a mai rămas încă, ceeace e şi mai impor- 
tant, o limbă românească curăţită de toate buruienele stră- 
ine 'ce o înăduşeau. 

7 Alesandru N. Gane 


Două poesii ale- lui Alecsandri, râmase necunoscute 
și ceva despre poesiile sale din anul 1848 


rământările politice din anul 1848, începute la Februarie 
F în Francia, au cuprins şi ţările române. Cum, însă, în 

acestea, stările politice şi sociale erau, la acel timp, mai 
mult sau mai puțin, osebite, și frământările politice din fie- 
care din ele sau fost desfăşurat în chip osebit şi în margini 
osebite. Un simţ numai le-a fost Românilor la fel: acel al 
naţionalităţii lor şi de libertate. 

Nu este în menirea acestor rînduri de a face istoria a- 
celor frământări, ti numai de a lua amintea cititorilor asupra 
a două din poesiile lui Alecsandri rămase, după cât ne-am 
putut încredința, încă necunoscute, deşi sunt publicate. A- 
ceasta, însă, nu o vom putea face mai bine decât în unire 
cu toate poesiile lui Alecsandri din anul 1848; astfel vom 
înțelege şi rostul lor. 


Alecsandri a fost şi el prins, ca mulţi alţii, în mrejele 
mișcării din Moldova. Indată, însă, după începerea ei, mişca- 
rea fu înăbușită de cârmuire, iar părtaşii împrăștiați, surgu- 
niţi sau desțeraţi. Alecsandri fuge la Hangu din judeţul 
Neamţului, moşie veche a familiei Cantacuzen, şi de acolo 
trece munții. La April 1848, el se afla la Cernăuţi, la bunii 
lui prieteni, frații Hurmuzaki, de veşnică amintire pentru 
noi; la dânşii el întilneşte Români din ţările în fierbere. A- 
colo compune el tînguitoarea poesie „Adio Moldovei“. 

La Maiu, Alecsandri este în Braşov, la timpul când 
Ardealul era în plină revoluţie a Ungurilor. La Viena, re- 
voluţia izbucnise la 1/13 Martie şi, cu acest prilej, Kossuth se 


d 


Serbările «Junimii» la laşi 177 
JE RE CS ERE DEPOT 7 DOE DEE IE EPICE ERE) 0 7 20 REC NE PE RE CRETEI TCP CCI 
duce acolo de cere guvernului împărătesc ca Ungaria să fie 
unită cu „Marele principat al Transilvaniei“, sub un singur 
guvern ungar. Kossuth găseşte împotrivire; atunci, pentru 
îndeplinirea totuş a ţelului urmărit, el ridică revoluţia în Un- 
garia şi în Ardeal; aci, el cheamă la conlucrare chiar pe 
Români. Românii, însă, se pun de partea legitimităţii, a Im- 
păratului; ocârmuirea împărătească din Marele principat, 
văzând această credință din partea lor, se îndreptează cătră 
dinşii pentru o împreună lucrare în potriva revoluţionarilor 
Unguri. Românii primesc şi chiar izbutesc întru cât îi pri- 
veşte, dar se şi folosesc de împrejurare pentru a se întruni, 
în mare număr adunaţi din toate părţile, la Blaj spre a-şi 
arăta şi cere, şi de astă dată, deplinirea drepturilor lor po- 
litice şi sociale. 

La Braşov, dar, Alecsandri se afla de faţă la mişcarea 
Românilor Ardeleni, Bănăţeni şi Ungureni. El găseşte acolo 
pe Românii din loc, precum şi Români din Moldova şi Țara 
Românească, veniţi pentru împrejurare. latre Românii din 
loc trebuie să însemnăm pe George Barițiu, care scotea de 
mulţi ani, „Gazeta Transilvaniei“, cu suplementul ei. săptă- 
mânal „Foaie pentru minte, inimă şi literatură“. Prin aceste 
publicaţii, ca şi prin altele, Bariț stătea, de mai mult timp, 
în legături cu inteligența română din Moldova, din Țara 
Românească, Oltenia, Bucovina şi chiar din Basarabia, aci 
mai puţin din pricina cenzurei ruseşti. Poesia „O plimbare 
la lună“, publicată în „Foaie...“, anul. 1842, p. 131, sub sem- 
nătura „A...i“, poate că este de Alecsandri; sigur rămâne că 
altă poesie, cu titlul „Trii arcaşi sau altarul mînăstirii Putna, 
0974, Iulie 10“, publicată în „Foaie...“ pe anul 1845, p. 221, 
semnată numai cu inițialele „V. A.“, este a lui. 

De la Braşov, Alecsandri se duce în Francia. Ori cât 
însă, de departe sau aproape se va fi dus el, inima lui nu a 
încetat a bate puternic pentru neamul românesc. Tocmai din 
acel timp, geniul său ne-a dat câteva din cele mai frumoase 
ale sale producţii poetice. 


Poesiile lui Alecsandri, din anul, 1848, sînt în număr 
de șepte; din ele, numai trei au'fost date la lumină în chiar 


anul 1848, iar din aceste trei, două au rămas încă necunos- 
12 

cute. Celelalte patru poesii au fost publicate mai tărziu. 
Poesia „Adio Moldovei“, de care am amintit la început, 

pentru că cu dinsa începe şirul, a fost publicată în 1849, 
în ziarul „Bucovina“ din Cernăuţi ; poetul este în mare în- 
tristare : 

Scumpă țară şi frumoasă, 3 

Oh Moldovo, draga mea! 

Cine pleacă şi te lasă, 

E pătruns de jale grea. 


După această tînguitoare poesie, însemnăm pe cele trei 
publicate în chiar anul 1848. Publicarea lor se face chiar la 
Brașov. şi anume în „Foaie pentru minte, inimă și literatură“ 
a lui Barițiu. 

In No. 19, de Luni 10 Maiu, este publicată poesia sem- 
nată „Un român“; o dăm aci în întregime : 


15 Maiu 1848 


Fraţilor, nădejde bună! Fiţi cu toţi în veselie! 
Cerul însuş ocroteşte scumpa noastră Românie ! 
Azi e ziua de'nviere a românului popor, 

Care singur îşi urzeşte dulce, mândru viitor, 


Priviţi cerul cum se'ntinde ca o mare'nseninată ; 
Priviţi soarele ce-aruncă o lumină 'nflăcărată ; 
Priviţi văile 'nflorite, codrii, munţii înverziţi |! 

: Cerul, soarele, pământul astă-zi sunt împodobiţi, 
Căci e ziua mult dorită, căci e ziua mult măreaţă, 
Unde falnic se ridică România îndrăzneață, 


Fraţilor, nădejde bună! Azi sub cerul fără nori. 
Libertatea, România se'ntilnesc pe câmpi de flori, 
Şi noiesc în faţa lumei a Jor vecinică nfrăţire, 
Dup'o lungă, dureroasă şi fatală despărţire ! 


Fraţilor, nădejde bună! Viitorul ce urziţi, 

Va fi vrednic de trecutul a strămoşilor slăviți | 
Bărbăţia şi unirea între noi de-acum domnească, 
Şi strigaţi în libertate: România să trăiască | 


/ Un român 


In No. 21, de Luni 24 Maiu, aflăm o altă poesie sem- 

nată „V. Alecsandri“, sub titlul „Cătră Români l“, din care 
dăm aci strofa întăia : 


Voi ce staţi în adormire! Voi ce staţi în nemişcare, 
N'auziţi sunând puternic acel glas triumfător, 
Ce se nalţă păn' la ceruri, din a lumei deşteptare, 
Ca o falnică chemare 
Unui falnic viitor ? 


. , . . . . . . . . » 


Poesia poartă data de „Fevruarie 1848“ ; ea este, de a- 
tunci, bine cunoscută și, de aceea, nu o mai dăm aci în 
întregime. (aa 

In No. 24, de Luni 14 Maiu, aflăm altă poesie, semnată 
ca cea dintăiu, „Un Român“; o dăm şi pe aceasta în între- 
gime. 
A Hora Ardealului 
Hai să dăm mână cu mână 

Cei cu inima română 
Să'nvîrtim hora frăţiei 
Pe pământul României ! 


Au sosit ziua dreptăţii, 
Ziua sfînt'a libertăţii | 
Tot creştinu'nveseleşte, 
România 'ntinereşte ! 


Ardelean copil de munte 

Ean rădic' acum cea frunte 

Și te'nsuflă de mândrie, , 
Că eşti fiu de Românie! 

Ardeleni; lumea ne vede! 
România'n noi sen crede, 

Căci de-acum Românu'n lume 

Va fi vrednic de-al său nume | 


Ura fraţi în fericire | 
Ura fraţi într'o unire, 
Să'nvârtim hora frăţiei 
Pe pământul României ! 
Un român 
Strofa întâia este întocmai şi în „Hora unirii“, din 1857, 
semnată încă din acest an, de poet, cu numele său deschis, 

şi compusă pentru a cânta unirea Moldovei cu Ţara Româ- 
nească, ce tocmai se urzea prin acel timp. Nu încape, dar, 
nici o îndoială că acel „român“ dela 1848, care în „Hora 
Ardealului“ şi, cu puţin mai înainte, în chemarea „Cătră 
Români“, semnată cu numele plin, cântase unirea tuturor 
Românilor, este însuș Vasile Alecsandri. 

Unirea cântată, la 1848, de poet, nu s'a putut îndeplini 
atunci. Istoria, însă, şi-a urmat cursul, şi iată că, opt ani 
mai târziu, o auroră luminează prielnic, de astă dată pe cele 
două ţări române surori, din jos de Carpaţi, spre unire. A- 
tunci, acelaş Alecsandri cântă la 1857, în parte cu versurile 
din 1848, unireâ acestor din urmă ţări surori, pusă încă de 
mult la cale, dar neîndeplinită pânăla aceltimp. Ba poetul, 
împreună cu mulţi alţi patrioți Moldoveni, cărora veşnică 
mărire se cuvine să le închinăm şi acum, ia de astă dată 
partea cea mai activă şi fără contenire, la îndeplinire unirii ; 
el este acela pe care „Comitetul unirii“, înfiinţat la viea lui 
Petru Mavrogheni, de la Socola de lângă laşi, îl trimite la 
Bucureşti pentru a se pune în legătură cu „frații Munteni“ 
pentru desăvârşirea unirii. Cu poesia „Hora unirii“ după 
care Milcovul, slab despărţitoriu urma a fi, „secat dintr'o 
sorbire“, Alecsandri pleacă la Bucureşti. 

De vreme ce, dar, nu mai poate încăpea îndoială că 
„românul“, autor al poesiei, „Hora Ardealului“, din 1848, 
este însuş Alecsandri, apoi tot el este acel „român“ autor al 
poesiei de mai înainte, „15 Maiu 1948“. In acestea două, ca 
şi în „Cătră Români“, publicată între dînsele, cu numele 
deschis al autorului, este acelaş suflet care răsuflă, aceiaş 
inimă care bate. Poesiile acestea, dar, anonime până acum, 
îşi capătă, de aci înainte, tot dreptul a fi scoase din nou la 
lumină spre a fi înregistrate între lucrările poetice ale poe- 
tului de frunte al tuturor Românilor, Vasile Alecsandri. 

Dar trebuie să ne oprim ceva asupra acestei din urmă 
poesii. j 

Tot în „foaie pentru minte...“ din Braşov, însă cu o 
lună mai târziu (No. 25, de Luni 21 Iunie), aflăm, sub sem- 
nătura „a. m....u“, publicată poesia cu titlul „Răsunet“, ce 
începe cu versul: 


Deşteaptă-te române din somnul cel de moarte, 

Este cunoscuta poesie a lui Andrei Mureşanu. Cuprin- 
sul ei învederează că este cu adevăr un „răsunet“ al Arde- 
leanului la chemarea „cătră români“ a Moldovanului, şi că, 
prin urmare, ea a fost însuflețită de acesta. 

Trecem la altă însemnare. 

Poesia „Cătră Români“ a mai fost publicată, în 1848 
şi în foi „răzlețe“, zicem noi, sau „volante“, zice Academia 
română, când sub titlul de „Cătră Români“, fără semnătură, 
când sub cel de „Deşteptarea Romăniei“, cu numele deschis. 
Academia română are câteva exemplare, înregistrate în „Creş- 
terea colecțiunilor“ sale din 1911, la „foi volante“ (p. 292). 
Este, tot pe atunci, şi o traducere germană : „An die Roma- 
nen (iibersetzt aus dem walachischen)“, începând cu: 


Wollt ihr fort im Schlaf verharren ? 


Care, dar, din cele două titluri are întăietatea, şi unde 
a fost publicată poesia mai întăiu ? 

Credem că titlul „Cătră Români“ are întăietatea şi că 
întăietatea locului tipăririi o are laşii şi, anume, în foi răz- 
leţe şi fără semnătură. In laşi era fierberea, căci era Domn 
Mihail Grigore Sturdza, încât poate că poetul se va fi ferit 
a se da pe faţă. Traducerea germană cu „An die Romanen“, 
publicată tot în foi răzlețe şi fără semnătură, se va fi făcut 
la Braşov, după exemplarul din laşi. La Braşov, poetul şi-a 
tipărit poesia cu numele său deschis, în „Foaie pentru min- 
te“ şi, apoi, după abdicarea Domnului, şi la Iaşi în foi răz- 
leţe, dar cu titlul schimbat în „Deşteptarea României“ şi cu 
numele deschis. 

Oricât, însă, ar fi adevărat un “lucru numai vine 
de-i slăbeşte puterea: poesia „Cătră Români“, ast-fel cum e 
publicată în „Foaie pentru minte...“ din 24 Maiu 1848, poar- 
tă data de „21 Febr. 1848“, adică la ọ zile după ce izbuc- 
nise la Paris revoluţia, 12|24 Februarie; telegraf nu era pe 
atunci în principate ca să se poată de îndată şi la noi cu- 
noaște rostul şi amănuntele acelei revoluţii, iar la Viena 
revoluţia izbucneşte abia a l13 Martie. Să-şi fi compus, oare, 
Alecsandri poesia din o simplă. inspiraţie, fără de vre-o şti- 
ință despre cele întâmplate la Paris, sau după ce Românii 
de la Paris, îndată după izbucnirea revoluţiei, vor fi venit 

în grabă în ţară, aducând ştirea? Pentru aşa ceva ar fi măr- 
turie lon Ghica, în scrisoarea sa către Alecsandri, cu data 
Londra, 25 Octomvrie 1886. Nu ne mai ostenim a lămuri, 


Intre textele poesiei „Cătră Români“ sau „Deşteptarea 
României“, publicate în foi răzlețe sau în „Foaie pentru min- 
te..., sau în „Opere complete“, pe care Alecsandri şi le edi- 
tase însuş la 1875, sunt oarecări schimbări de cuvinte în 
versuri, şi chiar de strofe de la locul lor. De oarece poetul 
a vroit aşa, nu suntem îndreptăţiți a cerceta cum ar fi tre- 
buit să rămâie; asupra unei singure schimbări numai ne 
credem îndreptăţiți a o face. 

În textul publicat de Alecsandri în „Foaie pentru min- 
te,.., strofa 8 are cuprinderea următoare: 


Sculaţi fraţi de-acelaş nume, iată timpul de frăţie, 
Peste Molniţa şi Milcov, peste Prut, peste Carpaţi, 
Aruncaţi braţele voastre cu-o puternică mândrie, 

Și de-acum, pe veşnicie, cu toţi mânile vă daţi! 


Alecsandri arată, aci, graniţele din acel timp, ale Mol- 
dovei, ce urmau a fi desfiinţate în vederea unirii tuturor 
Românilor. Mai târziu, însă, poetul face o schimbare în ver- 
sul al 2-lea, zicând: 


Peste Molna, peste Milcov, peste Prut, peste Carpaţi, 


Nu ştim ce va fi îndemnat pe poet să facă asemenea 
schimbare. Mai aproape de adevăr pare a fi că, după publi- 
carea cu rîul ,,Molniţa“, care e la graniţa de atunci, a Mol- 
dovei cu Bucovina, poetul î-şi va fi adus aminte, sau poate 
că cineva i-a spus, că este, în Moldova, şi rîul „Molna“, 
spre Bucovina; luând numirea de „Molniţa“, drept deminu- 
tiv de la cea de „Molna“, va fi găsit mai nimerit a pune 
această numire ca reprezentând graniţa pe o lungime mai 
mare; cu acest chip, s'ar păstra și simetria cuvântului „peste“ 
în întreg versul. Ori care ar fi fost, însă, îndemnul la această 
schimbare, rămâne că schimbarea nu e nimerită. Molna este 
ce e drept, spre granița veche, dar nu era chiar linia de 
graniță; râul acesta este în județul numit, pe atunci, Sucea- 
va (acum Baia), şi se varsă înlăuntrul ţării în Moldova; pe 

când graniţă era rîul Molniţa, din județul Dorohoiu, se varsă 
în Siretiu, şiare de afluent, înlăuntrul ţării, pe riușorul Mol- 
nicioara. 

Alecsandri mai face din nou greşala în al său „dicţio- 
nar grotesc“, la cuvîntul „Vergură'' pentru „virgină“, când 
zice: 


Aş da toate sistemele limbistice de peste Milcov, de peste 
Molna... şi să studiez.., conformarea titvei din care a eşit 
verguta,.+ 


„Litva“ s'a şi arătat în persoana lui B. P. Hîjdău, care 
scrie, în „Columna lui Traian“, pe anul 1877 (p. 83), artico- 
lul întitulat „Alecsandri linguist“; Hijdău probează, aci, cu 
citații din vechi texte românești, că totuş cuvîntul de ver- 
gură“ era de mult timp folosit în limba noastră. 

In sfirşit, „Ştefan Molna“ semnează Alecsandri poesia 
sa, din 1875, cu titlul „Răpirea Bucovinei“, 

Aşa dar, versul: 


Peste Molniţa şi Milcov, peste Prut, peste Carpaţi, 


rămâne cel potrivit, precum scrisese poetul de la început. 


Tot din anul 1848, mai avem de la Alecsandri trei poe- 
sii, publicate, însă, mai tärziu: 


Sentinela română (poem istoric) 


Din vîrful Carpaţilor, 


Din desimea brazilor, 


Poemul poartă data „Munţii Carpaţi, 1848“ şi e publi- 
cat în „România literară“ din 1855. In acest poem, bardul 
dela Mirceşti, cu o pătrundere adîncă în istoria de urzire 
a poporului român, şi întrun lirism de o frumuseţă neîntre- 
cută, ne dă viu icoana vieţii acestui popor, pe teritoriul Da- 
ciei colonizat de Traian, după părăsirea lui de subt Aurelian 
(27 5d. H.) şi tot timpul cât a durat migrarea de popoare stră- 
ine (şi nici adevărat cuvântul „barbare“ nu este potrivit), ve- 
nite d'inspre miază-noapte şi răsărit, prin ţările noastre, parte 
ca stătătoare, parte în trecere mai departe spre apus. Poetul 
întitulează unul din capitole: „Apa trece, pietrele rămân“; 

aşa şi este; apa a trecut, pietrele au rămas, şi acestea sunt 
poporul român. 

Altă poesie din 1848, a lui Alecsandri, este cea subt 
titlul : „Moțul şi Secuiul“, cu însemnarea: „scenă din mun- 


ţii Ardealului, 1848“: 


Moţule, 
Măi hoțule, 


Poesia e datată „Braşov, 1848“, şi a fost publicată pen- 
tru întăia oară, în „Revista română“ din 1862, a lui Odo- 
bescu. 

In sfîrşit, însemnăm poesia „Pe albumul unei copiliţe 
parisiene““ în ideologia poesiei „Adio Moldovei“; ea poartă 
data „Paris, 1848“, şi e publicată în ediţia „Opere complecte'“ 
din anul 1875: 

Copiliţă albă ! este'n lume=o țară. 
Dulce şi frumoasă ca o primăvară. 


După ce au trecut frămîntările politice din anul 1848 
cu ce au stârnit, în urma lor, în țările româneşti, Alecsandri 
se întoarnă în țară; înturnarea îi este tot prin Bucovina. De 
atunci avem de la dînsul poesia „Intoarcerea în țară“, cu da- 
ta „1849, Bucovina“; este publicată în ediţia de la Paris, 1853: 


Pe muchi de prăpăstii lunecând uşor, 
Cu corbii de iarnă mă'ntreceam în zbor. 


Toate aceste 7 poesii din anul 1848 ale lui Alecsandri, 
fac la o laltă un întreg; ele pornesc din acelaș îndemn, sunt 
făurite la acelaş foc al inimei, cu aceeaş putere a minţii şi 
cu aceeaş iubire de întregul popor român. 


M. N. Burghele 

Ma aa onimi 


-enerația junimistă n'a fost produsul unei anumite cul- 
E turi. Totuşi ea sa format mai ales prin influența 
culturii germane, la care Sa adăogat şi oarecare influ- 
ență a culturii engleze. In adevăr unii Junimiști ca: T. 
Maiorescu, |. Negruzzi, M. Eminescu, A. D. Xenopol, C. 
Dimitrescu laşi, C. Meissner ş. a.` şi-au desăvârşit studiile 
în centrele germane, alţii, ca P. P. Carp, au studiat şi în 
Anglia. 

„Junimea“ s'a născut şi s'a manifestat mai mult la laşi 

Reprezentantul ei teoretic a fost pătrunzătorul critic Titu 
Maiorescu, principalul ei organ de publicitate a fost «Con- 
vorbirile literare», iar scriitorii, care au ilustrat ideologia ei, 
au fost în primul rând: M. Eminescu, I. Negruzzi, A. Lam- 
brior, |. L. Caragiale, I. Greangă şi I. Slavici şi într'o oare- 
care măsură V. Alexandri, A. D. Xenopol, G. Panu, V. 
" Conta şi alţii. . 
Generaţia Junimistă a avut o ideologie opusă celei 
patruzecioptiste, curentului italienist al lui Eliad şi celui la- 
tinist, Această ideologie se poate rezuma în următoarele 
propoziţii. 

a) Criticismnul, adică selecția şi asimilarea instituţiilor 
adoptate, în opunere cu imitația servilă, după modele exclusiv 
franceze. 

b) Evoluţionismul opus agitaţiei revoluţionare şi reformelor 
radicale ale limbii şi instituţiilor de stat. Ca urmare, un 
temperat sistem ortografic (între etimologismul şi fonstismul 
extrem), adoptarea moderată a neologismelor, precum şi a 
unor legiuiri şi instituţii străine (precum: monarhia consti- 

tuțională), care răspundeau trebuinţelor istorice ale neamului 
nostru. y 

c) Scepticismul şi uneori pesimismul faţă de materialismul, 
care a urmat iluziilor patruzecioptiste (N. Nicoleanu, M. 
Eminescu, I. Negruzzi, |. L. Caragiale), 

d) Prețuirea limbii şi datinilor populare nezmintite de 
«civilizaţia» apusană (memento: V. Alecsandri, I. Creangă, 
A. Lambrior, I. Slavici, T. T. Burada), întrun cuvânt, un 
pronunţat Tradifionalism faţă de modernizările patruzeciop- 
tiste (comp. mai ales articolele politice ale lui Eminescu). 

e) Maturitatea gândirii, opusă frazeologiei deşarte şi 
adoptarea stilului concis (memento: T. Maiorescu, P. Carp, 
I. L. Caragiale). ; 

f) Oarecare realism literar (prin «Amintirile» lui Creangă, 
«Nuvele din popor» ale lui I. Slavici, «Scrisorile» lui Emi- 
nescu, <Copiile» lui I. Negruzzi şi comediile lui Caragiale) 
opus romantismului excesiv al generației anterioare. 

g) Atitudinea estetică şi în genere filosofică față de viață- 
Aşa dar condamnarea tendențelor politice (mai frecvente erau 
cele liberale și patriotarde) în literatură şi mai ales în poe- 
zie şi-o privire senină față de mizeriile vieţii. Aici se poate 
aminti și finuta academică a «Junimii» faţă de violența lup- 
telor noastre politice. 

h) Știință dezinteresată şi prin urmare dezbrăcată de 
orice tendinţă politică. In adevăr cele mai neiertate erori 
filologice şi istorice ale vremii se datorau şovinismului căr- 
turarilor latinişti. 2 

i) Cultul formei opus redactărilor improvizate (Comp. 
numeroasele «variante» ale lui Eminescu şi Caragiale precum 
şi mărturisirea lui T. Maiorescu în privinţa greutăților ce le 
întâmpină la redactarea ideilor). 

j) Activitatea literară Specializată, în opoziţie cu pro- 
ducția enciclopedică a generației anterioare. 

1) Critica literară lipsită de orice indulgență, cel puţin în 
epoca de criză a culturii noastre, 

m) Simțul ridicolului faţă de exaltarea şi emfaza uneori 
teatrală a generaţiei patruzecioptiste, cu deosebire a <roşilor». 

n) Spiritul autocritic în producţiile literare şi ca urmare, 
limitarea acestei producţii pe terenul publicităţii. 

Ideologia „Junimii“ a stârnit împotrivirea dârză a cu- 
rentelor combătute şi a fost atacată până în... viaţa particu- 
lară a membrilor ei. Astăzi însă patimile detractorilor „Ju- 
nimii“ au amuţit, iar numărul detractorilor este atât de res- 
trâns, încât pentru onoarea lor, îi trec în umbra tăcerii. 


Radu Manoliu 


Ne ciaeiiaa: si AL PLili de 


ela început, sunt dator să dau lămuriri cititorilor asupra 
D denumirei Neojunimea din capul acestui articol. 

Odată cu mutarea lui I. Negruzzi în Capitală sa 
mutat—precum se ştie—și sediul Junimei şi al Convorbirilor 
Literare. In laşi au rămas un număr însemnat de membri ai 
Junimei, mai vechi şi mai noui, care tânjeau de dorul şe- 
dinţelor pline de însufleţire ale grupării din jurul Convorbirilor 
literare, la ale cărei şedinţe, ce aveau loc în Bucureşti, numai 
întâmplător puteau lua parte. y 

Aceste împrejurări au contribuit la îndemnul firesc de 
a se aduna întrun cerc restrâns vechii membri ai Junimei, 
întovărăşiți de câteva elemente tinere, şi păstrând legătura 
spirituală cu Centrala ale cărei practice se sileau să le păs- 
treze. Îniţiatorui creărei acestui copil sufletesc al Junimei, 
pe care îl numesc Neojunimea a fost regretatul consilier de 
Curte N. Volenti, având colaboratori pe C. Meissner, P. P. 
Negulescu, Al. Philippide, P. Missir, T. Antonescu, M. şi 
C. Negruzzi, Al. Gane, |. Paul, Gh. Kirileanu isila; 

Ne întruneam săptămînal în locuința ospitaliară a lui 
Volenti, din str. Săulescu. Se fäceau lecturi din reviste, cum 
şi din lucrările—poezie şi proză—ale membrilor cercului, se 
încingeau discuţii interesante, iar anecdota—cași la Junimea 
—avea prioritate. Când lipsea Philippide şedinţa era mai 
puţin interesantă ; în schimb când Philippide lua parte, seara 
întreagă era ocupată de verva şi umorul său neîntrecut, cu 
care povestea, fie chiar şi banalități. 


$ 
k zk 


Era pe timpul când Academia Română, sub imboldul 

Regelui Carol I, căuta un alt filolog în locul lui Hajdeu, 
care să ducă la bun sfârşit Dicţionarul Limbei Române. 
Alegerea Nemuritorilor câzu asupra învățatului dela laşi; în 
acest scop I. Kalinderu a primit însărcinarea de a stabili 
împreună cu Philippide condiţiunile, în care urma să fie 
înfăptuit Dicţionarul. 

Abia terminase tratativele cu Kalinderu, când Philippide 
întâlni la magazinul de coloniale al fraților Smirnov pe 
I. Carajani, cunoscutul povestitor de anecdote, între care şa 
angajat convorbirea de mai jos—pe cât mă ajută memoria— 
după povestirea făcută de insuşi Philippide la una din şe- 
dințele Neojunimei. - 

— Ştii Carajani, îl întâmpină Philippide pe colegul său, 
că am primit din partea Academiei însărcinarea să alcătuesc 
Dicționarul limbei Române. 

— Bine Philippide, în cât timp te obligi să-l termini ? 
Câţi colaboratori îți plăteşte Academia ? 

— Au voit să-mi dee 10 ani până la isprăvire. Mi-am 
luat angajamentut să termin în cinci ani, Deşi nu-mi trebuesc 
colaboratori, totuși Academia plăteşte 4 tineri, care să mă ajute. 

La această manifestaţie de încredere în sine, Carajani 
răspunse cu următoarea anecdotă : 

Ci-că într'un magazin de coloniale intră un şoltic, care 
făcu comerciantului propunerea că e dispus să mănânce ı Kg. 
strafide şi dacă se ţine de cuvânt, al lui să fie întreg sacul 
cu strafide. La care propunere comerciantul întrebă : dar dacă 
nu te ţii de făgăduială? Eu nu am ce să dau, răspunse şol- 
ticul, însă să mă scuipaţi toți câţi sunteţi aici de faţă. Ne- 
gustorul primi condiţiile şi cântări 1 Kg. strafide, pe care 
îl puse la dispoziţia băiatului. La început aceșta mânca cu 
poftă din strafide, în curând însă începu a le înghiţi cu o 
vădită silă. Abia consumase cam 1], Kg. şi ţinându-se cu 
mâna de stomac, se adresă celor de faţă : haideţi scuipaţi-mă 
mai repede, că nu mai pot răbda. 

Vai | cine ar fi crezut că angajamentul lui Philippide 
de a întocmi Dicţionarul limbei Române trebuia după câţiva 
ani să ilustreze anecdota lui Carajani. 

D. M. Cădere 


| episod dia viața lui im 


i eu lam cunoscut pe Eminescu! Eram elev al Şcoalei Nor- 
male Superioare din laşi şi student la litere. Eminescu era 
7. bibliotecar și ne servia pe noi studenţii cu cărţile, care ne 
trebuiau. Cum el era cam beteag de picioare şi apoi era stu- 
dios, învățând limba Sanscrită, pe care ajunsese a o ceti în o- 
riginal, eu unul nu-l supăram să se scoale de la biuroul lui, 
ci—cu voia lui—mă duceam în sălile cu depozitul cărților şi 
după ce-mi alegeam după listă cărţile necesare, le trecea în 
condica de împrumuturi de cărţi şi cu slova lui frumoasă, scrisă 
cu penița gotică, îmi luam cărțile la Normală, cu bileţelul di- 
rectorului şcoalei d. C. Dumitrescu-laşi. 

Nouă studenţilor ni era drag Eminescu şi admiraţia noa- 
stră era întovărășită şi de o melancolie, ce-ţi provoca căută- 
tura lui, starea lui generală în raport deandoasele cu valoarea 
lui artistică. Eșise în volum versurile lui editate de Maiorescu 
la librăria Socec şi nu puţine ceasuri petreceam cu lectura poe- 
ziilor lui, uneori cu voce tare, iar unii din noi începeau a le 
memoriza. O adâncime de judecăţi, o iubire a trecutului—anul 
1400—o satirizare a prezentului și un imn armonios cântând 
iubirea ! 

lar în cariera mea profesorală zilnic aveam prilej să ci- 
tesc poezii din Eminescu, iar în clasa ultimă nu arare ori în 
înțelegere cu elevii mei luam pe Eminescu ca autor clasic de 
cetit pe deantregul tot anul! 


-* * 
* 


Inchinătorii, cari veneau şi se prosternau la racla cu moaş= 
tele prea cuvioasei Paraschiva, care pe atunci era aşezată în 

biserica 3 lerarhilor pe postamentul anume întocmit întru a- 
ceasta, cu frumoasa înscripție slavonă de însuşi Vasile Lupu, 
aveau a trece supt înalta clopotniţă, azi dărâmată și cuprinsă 
în largul uliței mari; cum intrai în ograda bisericii aveai în 
stânga clădirea cu 2 rânduri, unde era Şcoala Normală, inter- 
natul; în dreapta alt rând de clădiri pentru slujitorii altarului, 
şi unde pe vremuri a stat cu chirie însuşi ministrul Instrucţiu- 
nii de supt Gr. Ghica Vodă, Grigore Cuza. 

Pe stânga venea sala Gotică, unde erau instalate clasele, 
ca şi în casa de alături foste ale egumenatului, unde am func- 
ționat şi eu 2 ani ca profesor între 1889-1891, când s'a mutat 
şcoala la Pester. In fund veniau casele direcțiunii şcoalei, can- 
celaria profesorilor, casa în care a stat ṣi Titu Maiorescu, cât 
timp a fost director al Şcoalei Preparandale şi în care au 
fost ținute primele şedinţi ale societății Junimea. 

Dincolo de biserică, între casele direcțiunii şi a claselor 
o cărăruşă ducea la o portiță în zid, de pe care eşiai în dos, 
în mahalaua Trei Sietitelor. O uliţă îngustă ducea în fund la 
casele Coanei Roza Vizanti şi Coanei Frosa Roşianu, mătuşa lui 
A. D. Xenopol; iar în faţa portiţei la 2 sau 3 metri distanță 
erau nişte case joase, vechi, străvechi cu o privire închisă spre 
ogradă : Erau casele Coanei Zoiţa Gheorghiu născută Codreanu. 
Aceste case erau zidite în 1782—căci hotarnica din 1783 a vor- 
nicilor de poartă loan Gordul şi C. Stăncescu, le cuprinde cu 
locul lor, şi anume 4 stânjeni latul la uliţă şi 6 stânjeni lun- 
sul din ulița din deal, la ulița ce ducea în mahalaua Feredee- 
lor, pe din dosul 3 lerarhilor. 

Locul se cumpărase în 1792 dela mazilul C. Borş, care 
stăpâneă şi locul cu casa din fund. Cumpărătorii Zamfira și 
Chiriac Stavăr suiulgii s'au şi apucat să facă casă, pe dânsul şi 
din cauza locului prăvălit se prăbuşi şi sunt siliți să facă altele în 
1783, case cari trăesc până în vremile noastre. In 1785 Stavru 
suiulgiul işi vinde casele lui Lazăr Vlasii cupet (neguţător) şi 
femeei sale Maria. Casele trec apoi la Ştefan făclierul ; dela a- 
cesta rămân clironomie la fiul său Panaite şi soţia lui Catinca ; 
aceasta in 1818. După 2 ani stăpân era loan şlicar Codrea- 
nul, zestre de la soţia sa, fata lui Constantin proin (fost) ba- 
calbașă; pentru 3000 lei datorii cătră paharnicul Enachi A- 

dam pune amanet casele sale din mahalaua Feredeelor ; aceasta 
în 1$20. ă 

„Fiul său Ştefanachi Codreanul slujând în casă la.C. Co- 
nachi log. capătă danie dela el. în 1849 Februarie 25 un loc 
sterp în ulița dincolo de poarta din dos a curţii domneşti, pen- 
tru fiul său C. Codreanul, de la care rămâne apoi fiicei sale 
Zoiţa măritată Gheorghiu. 


* 

Spre ulița îngustă din dosul zidului 3 Ierarhilor, venia pă- 
retele spre răsărit, înfundat cu un cerdac înalt cu parmaclâc. 
O portiţă înaltă închidea vederea în ogradă, și nu aveau putinţa 
de intrat inlăuntru de cât cei ce binevoia a-i primi stăpâna casei, 

Pe lângă Eminescu, care era primit des, mai aveau intrare 
păr. Conon Aramescu, profesorul de Religie la Şcoala Normală 
de fete; apoi Miron Pompiliu profesorul de ]. română la ace- 
iaşi şcoală. In colo barbaţi nu intrau alții, căci Mihai Gheor- 
ghiu avea această ținută cu familia lui: „paza bună trece pri- 
mejdia rea“, 

Odată portița deschisă, te scoborai pe 2-3 trepte în cer- 
dacul din faţa casei despre amiazăzi; pe nişte scări de lemn 
te scoborai jos în grădinița foarte îngust împrejmuită spre uliţa 
din vale de un gard de nuele, streşinat cu cătină bogată și 
deasă. Supt sol o hrubă mare pentru adăpostit ciuveele gospo- 
dăriei, Intrat în casă, aveai o săliță ingustă, în dreapta o odae, 
iar în fund bucătăria şi cămara, pe stânga erau 2 odăi încăpă- 
toare pentru menajul oriental al stăpânului casei | 

* s L] 

Se hotărâse să se dea o masă bogată pe ziua de 14 Oc- 
tombrie, Vinerea mare. In ograda bisericii era puzderie de lu- 
me! Toţi îşi aşteptau rândul să sărute poala raclei şi să pri- 
mească vata sfințită, bună pentru orice boală! 

Printre mulțime se strecurau prin portița din dos: păr. 
Conon Aramescu, Miron Pompiliu şi M. Eminescu, musafirii 
zilei, In casă erau alţi musafiri femeești, cari aşteptau cu ne- 
răbdare pe musafirii bărbătești: Păr. Vartic era parohul casei: 
Coana Frosa şi Roza, Coana Zoiţa şi Maria, coana Elena Coroi, 
coana Catinca Teodoru cu cele ale ei 2 fete :, Ruxanda şi Mă- 
riuca ; d-na Maria Gheorghiu cu soţul ei Mihai Gheorghiu. E- 
rau dar musafiri 5 bărbaţi şi 9 femei, 


Serbările «Junimii» la laşi 193 
DEE SD SERE RICA RIEA TA PO DN TEI Z00 E A ES E 
Maruşca unguroaica, bucătăriţa, dase din zori să fie gata 
cu mâncărurile la ceasul mesei. Și a fost. Cele 2 surori: Pro- 
fira şi Ileana făceau serviciul la masă, iar Marița tiganca căra 
farfuriile și îngrijea de curăţitul lor şi a tacâmurilor ! 

Și vorbele curgeau sârlă ; păr. Vartic vesel şi cam fără 
perdea în glumele lui, nu se temea de mosafirlicul femeesc; de 
şi erau şi 2 fete acolo la masă! Coana Ileana Coroi, era plină 
de vervă spunând din tinereţele sale petrecute supt Gr. Ghica 
Vodă, care n'a nesocotit-o. Încurcată întrun proces de bigamie 
a bărbatului său de la Dorohoi, a îmblat des drumul la sf. 
Mina să se roage pentru el, de şi nu avea în mare cinste sfin- 
ţii bărbați, ci mai mult se închina la icoana Maicii Domnului, 
căci ea scosese vorba că câine cu câine ține, vorbind de sfinţii 
bărbaţi ! 

Cele 4 bătrâne mai rezervate la vorbă făceau haz de glumele 
spuse la masă, în urmă, adânc mulţumite că au putut da o 
masă la 14 persoane! Pompiliu ştia să spuie anecdote și ro- 
mâneşti—culese din folklor—și Ungureşti şi Nemţeşti. El mai 
desmetici fruntea păr. Conon şi a posacului Eminescu! Fire dis- 
pusă la dragoste îşi pusese ochii pe una din fetele Coanei Ca- 
tinca, pe Măndica, fire mai sprintenă, dispusă la glumi şi să 
hărăţâse la dragoste chiar pe un om bolnav ca Eminescu! In 
desele vizite făcute în Tataraşi la casele Coanei Catinca, el nu 
se opri de a cere de la mamă mâna fetei. 

Sfat mare se făcuse; nu puţini erau din cei care o sfă- 
tuiau să-l ia de bărbat, că doar așa sar putea îndrepta din 
greaua boală, ce dăduse peste dânsul! 

Se zice că poetul s'ar fi gândit să dedice Măndicii Teo- 
doru una din poeziile sale, care poate să fie Peste vârfuri, cu 
aceste versuri. care ar lămuri refuzul ei de a-l lua de bărbat: 

„De ce taci, când fermecată 
Înima-mi spre tine 'ntorn 71“ 
* é * ; 

Soarta Măndicii Teodoru a fost vitregă; trăind o bucată 
de vreme cu C, Filipescu şef de gară; s'a măritat cu avocatul 
Petre Popescu din Huşi; iar ea a murit în laşi în urma unei 
boale crude de nervi; pe când poetul a avut soarta, ce o ştie 


o ţară întreagă, căci a fost Eminescu. 
+ Gh. Ghibănescu 


leul dé limina 


pocă a culturei românești atâția luceferi ai gân- 

direi şi artei ? Să fi fost un vânt al zenithului, 
care numai atunci i-a adunat, numai atunci a atins cu 
aripa sa siderală constelația cerului românesc ? 

E poate o enigmă, dar poate și o soartă ce-și lasă 
întrezărită poruncile, 

Inăuntru unui popor ca și între popoarele lumei 
istoria repetă acest eveniment. Odată, o singură dată 
a fost în Europa epoca renașterii, a renașterii celei mari, 
epocale. După aceea cursul marilor lumini ale spiri- 
tului a sclipit şi sdipește sporadic, străbătut până as- 
tăzi—cu voe sau fără voe— de scânteerile acelui veac. 

În ţara noastră o asemenea epocă a renașterii a 
însemnat anii, scumpii ani, ai Junimei dela laşi. Ba 
poate și mai mult, Am putea spune că ea a însemnat 
însăşi nașterea culturei literare şi filosofice, căci până 
la dânsa nimic nu se ivise, care să fi pierit și să se 
fi renăscut atunci, Este desigur o preţuire încă mai 
deosebită, încă mai elocventă, 

Istoria literară a neamului nostru atunci şi-a scris 
prima ei pagină, și a scris-o cu litere de diamant, în- 
tr'un chenar de pietre scumpe și rare, cara veşnic vor 
sclipi în sute de irizaţii, pentru oricine va deschide 
tartajele acestei cronici fără seamăn. 

Atâta esență pură, atâta filtru de rafinată exigentă, 
atâta izvodire a revărsat peste plaiurile gândirii artistice, 


A zodie. neînțeleasă a putut aduna într'o singură e- 

încât dacă neamul nostru ar fi pus punct după ultima 
filă a acelei activități, încă ar avea dreptul să stea 
veşnic alături, în aeropagul culturei, cu cele mai în- 
zestrate neamuri. 

Acest lucru nu trebue să-l uite purtătorii condeie- 
lor de azi. În peregrinarea lor pe sub umbre şi ispite, 
care fără a renova, tulbură și rătăcesc, aceştia ar tre- 
bui să-și întoarcă din când în când cu pietate, cu gra- 
titudine, privirile lor, spre izvorul de lumină, care a 
fost Junimea lui Maiorescu, Alexandri, Eminescu, Creangă, 
Conta etc, diamantele gândirii românești, și atunci ar 
simți în spiritul lor răsfrânte sclipirile pline de înţelep- 
ciune, adevăr şi frumos ale înainte-mergătorilor lor, ce 
stau de veghe, de dincolo de hotarele mărginitei noa- 
stre vieţi. 

Să li se prostearnă și să-i urmeze. 

C. Manolache 


Pa 
SIF 


LENE 


Ce soare cald mă'nvălue deodată 

Și ce albastră-i lumea... ce albastră !.. 
Povestea'ncepe iar... „a fost odată" 
Şi-i ca o lume rumenă... măiastră. 


Un vânt uşor alunecă la vale 

Și sâdilă copacii în barbă verde 
Miresma albă-a florilor din cale 

„Spre cer pornește lin ca să-l desmierde. 


Adoarme și gândirea lângă tine... 
Nu o trezi că se trezeşte Timpul 
Cu tot norodul său de vești bătrâne 
Ascultă basmul bun... 


Dar de ce plângi ?.. Știu eu !.. Era o fată 
Cu ochii mari... frumoasă la fereastră... 
Ce frig pustiu mă'nvălue deodată, 

Și ce sihastră-i lumea, ce sihastră !... 


Mai 1936. Paris. Leon M. Negruzzi 


z% 


[itu Maiorescu şi „bura iai 


e la începutul anului 1915, Titu Maiorescu era încă în de- 
pline puteri. De altiel, până aproape de ultimele clipe, acest 
Hercule al cugetării şi-a păstrat limpezimea minţii. Mai 
înainte de a se da învins, în faţa puterilor ireductibile şi fatale 
ale firii, a ţinut parcă să le înfrunte, ca să le poată observa 
şi analiza mai bine în esenţa lor. 

Mă duceam din când în când să-l văd. Fiindcă, după 
moartea soţiei sale îşi vânduse casele din str. Mercur, locuia 
acum la nepotul său N. Racotă în str. Lustrului, acolo unde 
astăzi e instalat Ministerul Muncii, Era mai slab, dar nu și 
îmbătrânit. Din potrivă, căpătase multă vioiciune în mișcări, 
iar amabilitatea sa înăscută primise o amplificare instinctivă, 
pornită parcă dintr'o anumită presimţire. pentru-ca intimii lui 
să-l iubească și să-i simtă în urmă solul și mai mult. 

Era pentru mine o adevărată jenă să-l văd cum mă con- 
duce până în vestibul şi cum—în potriva tuturor protestelor 
—stăruia să-mi ajute, ţinându-mi paltonul să mă îmbrac. Pildă 
neasemuită de superioară urbanitate şi aleasă creştere, care ar 
folosi nespus de mult celor care te imbrâncese azi ca să ţi-o 
ia inainte, sau duc un deget leneş la pălărie, când tu le faci 
cinstea să-i saluți cuviincios, 

„Intro dimineaţă din luna Martie 1915 ne aflam în biroul 
său, d. S. Mehedinţi și cu mine. La un moment dat, Maiorescu 
deschide saltarul mesei, scoate o revistă şi ne întreabă dacă 
ştim ceva despre ea, despre conducătorii ei. 

Apoi, începe să ne citească rar, cu acea vibrare care îmi 
reamintea liniştea şi seriozitatea orelor de logică şi de istoria 
filosofiei din vremurile bune ale entusiasmului anilor tineri: 

„Gura Lumii, 

„Bărbat de stat venerabil. Indeplineşte toate condiţiile te- 
meinice ale unui respect universal; barbă albă, trecut peda- 
gogic şi literar, pensionar, E tare de-o ureche și slab de ini- 
mă, slab ca un adolescent. Incercând . să astâmpere cea mai 
turbulentă şi mai orientală peninsulă din Europa, şi-a câştigat 
un renume atestat pe medalii de bronz și pe mii de cărţi pos- 
tale ilustrate, dar a rămas de-atunci cu o groază balcanică 
atât de violentă încât a trebuit să-și facă geamantanele, să re- 
nunțe Ja toate carierele strălucite, reunite în olimpica-i perso: 
nalitate, și să plece, să plece repede și definitiv, ca un om 
surprins în flagrant delict cu politica externă, 

Apoi doliu, nenorociri. Sucombarea subită a soţiei, lichi- 
darea gospodăriei, risipirea unei biblioteci însemnate, vânzarea 
de-a valma și pe oricât a resturilor unui cenaclu ilustru. Ac- 
tivitatea fostului profesor de filosofie întru a nimici în câteva 
ore şi sumar, imaginea fizică a trecutului, mărturisesc o pasi- 
une de a se degaja de cele pământeşti, ideală, 

Lumea se aştepta cu tristețe la o dezlegare dramatică a 
acestei situaţii sufletești, la un act extraordinar, la o conver- 
siune istorică, la ceva în raport cu o intelectualitate dusă în- 
tradevăr la perfecţie şi de niște dimensiuni excepţionale. 

Lumea se inșeală. Filosoful s'a... căsătorit“, 


* 
Ei E i 


Când isprăvi de citit, închise broşura şi fără să mai aş- 
tepte părerea noastră, cu un surâs amar, începu să ne poves- 
tească : 

„Nu-mi aduc aminte câți ani sunt de atunci. Eram sena- 
tor. Int'o dimineață primesc vizita mareșalului Filipescu. De și 
îl cunoşteam de aproape, navea obiceiu să vie pe la mine, 
mai ales la ora aceia. Faptul m'a surprins, dar m'am gândit: 
Poate Regele Carol I l-a trimis să vadă ce fac, îngrijorat, că 
trecuse mai bine de o săptămână şi întârziasem să mă duc— 
cum obișnuiam—la Palat, Şi nici din convorbirea. lui plină de 
banalități, n'am bănuit ce vrea, Atât am observat că Mareşalul 
vorbind cu mine, părea că mă studiază, 

După masă, pe la patru, altă vizită neașteptată : Un se- 
nator—mi se pare de la Brăila—d, Paţuris, Şi acesta, tot aşa, 


~< 

mi-a făcut impresia că mai mult mă cercetează decât îşi jus- 
tifică prezenţa pentru întâia oară în casa mea, 
Seara, mă pomenesc la mine cu Carp: 


— Maiorescule, prepară-te să ţii mâine un discurs la Senat. 
Nu mă întrebă pentru ce. Aşa cer împrejurările, Uite, ţi-am 


adus şi dosarul. Studiază-l, E vorba de neregulele dela o Pre- 
fectură. 

Firește, m'am supus. 

A doua zi, Senatul plin. Dar nu numai atât: Senatorii 
în loc să stea la locurile lor, s'au strâns grămadă în jurul tri- 
bunei, mai atenţi ca de obiceiu, măsurându-mă, cercetându-mă 
cu multă curiozitate. 

Seara, a venit din nou Carp la mine: 

— Maiorescule, tu ştii pentru ce te-am chemat să vor- 
bești ? | 

(sa) 


— Pentru-că s'a răspândit svonul că ai inebunit. Ba încă 
se dau şi amănunte... Se spune că prima furie ţi-a venit în 
cofetărie la Tănăsescu şi că tu, cu un baston, ai vrut să spargi 
capul patronului, 

Cofetăria era aproape de mine, în faţa grădinei Episco- 
piei, azi a Ateneului, 

Am luat pe Carp şi am mers la: Tănăsescu. Bietul om, 
când ne-a văzut, a rămas încremenit. 

— Domnule Tănăsescu, ne cunoşti ? 

— Vai, Domnule Carp, Domnule Maiorescu, dar nu ştiu 
cărei întâmplări datoresc cinstea de a vă vedea în prăvălia 
mea. 

l-am spus tot. 

A început omul să se închine, să se jure pe fetele lui că 
nu ştie nimic, că nici măcar n'a auzit de acest zvon. 

Era o născocire interesată a unor adversari politici de pe 
atunci. j 

Apoi, marele critic ne arată cu un gest uşor revista care-l 
defăimase şi zise. : 

„Era cu putință să mă însor la vârsta mea, mai ales 
după atâţia ani de viaţă lângă femeea pe care numai cine m'a 
cunoscut de aproape știe și cât am preţuit-o şi cum am pre- 
țuit-o ?" 

Apoi. după o pauză: 

— Ei, dar e așa de lesne să defăimerzi, Mai ales în zi- 
lele turburi de acum... 

Și cu fineţa de spirit, care-l caracteriză, schimbă repe- 
de subiectul convorbirii, ca să ne facă poate să uităm, sau de 
teama de a nu cădea în monotonie, de care mintea lui supe- 
rioară s'a ferit întotdeauna, 

I. A. Bassarabescu 


z 


Din BERSE pe lui [itu Maiorescu 


An publicația d-lui I. E. Torouțiu „Studii şi documente literare“ (vol. 
V, 1936) s'au tipărit câteva scrisori adresate de Ţitu Maiorescu 
d-lui I. A. Brătescu-Voineşti în anii 1893 — 1907. Din a= 
ceste scrisori se vede grija şi dragostea cu care urmăria Titu Ma- 

iorescu cei dintâi paşi ai tinerilor scriitori adunaţi în jurul „Convor= 

birilor literare”, 

Prin bunăvoința d-nei Eugenia Vârgolici putem da la lumină 
alte scrisori ale lui Titu Maiorescu adresate fostului său elev Teo= 
hari Antonescu ajuns profesor de archeologie la Universitatea din laşi, 

In aceste scrisori din anii 1898—1899 este vorba despre studiile 
publicate în „Convorbiri literare“ şi apoi adunate în volumul întitu= 
lat: Lumi aitate, laşi 1901, precum şi despre alte articole menite a se 
publica în revista „Convorbiri literare”. 


G. T. Kirileanu 


Bucureşti, 1/14 Mai 1898. 
Iubite Domnule Antonescu, 


Articolul întăi „din lumea chaldee“ (nu cha/deană, cum 
zice prosteşte coperta „Convorbirilor“) şi articolul al doi= 
lea, cu epopea lui Izdubar, sunt încântătoare. De mult n'a 
mai apărut în revistele noastre o scriere aşa de frumoasă 
şi importantă şi în alte priviri. ÎImportantă, fiindcă ne tre= 
zeşte deodată atenţia şi ne ţine în curent cu descoperi= 
zile noui, care întind cu atâta farmec viaţa istorică 
şi culturală a omenirii peste mii de ani înapoi; impor= 
tantă şi pentru legitimarea D-tale şi a catedrei D=tale care 
ne măi ridică spre nivelul preocupărilor de artă şi de 
ştiinţă ale Europei culte ; importantă şi pentru „Convor= 
biri“, care se arată din ce în ce mai chiemate şi mai capa= 

bile de a fi adeväratul organ al reprezentării culturale în 
mişcarea noastră literară. 

(A propos de un studiu anterior al D-tale: ai cunoş= 
tinţă de articolul lui Alfred Fouillée : Je peuple grec în Re- 
vue des deux Mondes dela 1 Mai 1898? Rezumä şi confir= 
mă indirect teoria D-tale cu coborirea culturei arice dela 
noi spre (Grecia). 

Observări la art, din „Convorbiri“ dela 15 Aprilie (pen: 
tru o viitoare ediţie în broşură sau volum), 

Pag. 306 sus: »Canale—purtătoare mărilor încărcate“, 
Ce e asta? Adecă era atâta apă în ele, încât ele purtau 
oarecum mări întregi încărcate cu vase plutitoare ? Cam 
îndrăsneaţă expresie şi nu. tocmai clară. Propun alte cu- 
vinte, mai clare, 

Tot pag. 306, ceva mai jos: „Cavalerii de care“, Ce-o 
fi asta ?—Nu merge. 

Pag. 311, jos+ Ninive a fost arsă, ear peste dânsa în- 
dreptându=se matca fluviului Tigru, oraşul a dispărut *) 
pentru totdeauna de pe fafa pământului“, Totuaş (pag. 321 
la mijloc) Layard l-a descoperif, a desgropaf palatul întreg 
al regelui Assurbanipal, etc. Nu e vorbă, se poate ergota. 
Oraşul ca oraş. a dispărut, dar etc. etc. Insă e mai bine 
să se rectifice expresiile prea absolute „a dispărut pentru 
totdeauna“. încât să nu fie în contrazicere cu ceea ce zici 
despre descoperirile lui Layard, dar să se potrivească şi 
cu ceea te zici la pag. 311 despre prorocia lui Nahum, 

Incolo tot articolul admirabil. Păcat de greşelile de tipar. 
Pag. 322, „Merspero“ în loc de „Maspero“, pag. 393 „is- 
vorusi voi frînge“, în loc de „ivăru- voi frînge“ etc. 

Observări la manuscriptul : Epopea lui Izdubar (pe care 
ţi l-am paginat, fiindcă uitaseşi cu desăvirşire numerota= 
rea paginelor). După învoirea D-tale, am înlocuit în multe 
locuri cuvinte prea neologiste cu cuvinte mai archaice, fiind 
pentru impresia noastră stilistică mai potrivită faţă de un 
text aşa de străvechi. De „şituaţia era desperată când a= 
pără lzdubar“—starea era desnădăjduită, când se ivi Iz=- 
dubar. „Distrugă“— nimicească, „acţiune“ —lucrare „să in= 
spire groază“ —să însufle groază etc. etc, 

Două neologisme supărătoare nu le pot face să dispară 
fără participarea D=tale. 


*) Adaos cu creionul, probabil de T. Antonescu: aproape. 

1) Din tăblița 12: „Cu miresme mirositoare tu nu te 
vei mai pazfuma“. Ce sar putea zice ca să rămâe în stil 
"biblic ? Stropi? sau chiar afama, fiindcă urmează 

„Incât ca un nor să tenvălue“, 

2) Ultimul cânt, felul de Walhalla chaldeu. 

„Pe o sofa moale stă'ntins”. 

N'ai putea zice, în loc de teribila sofa, pe un paf moale 
stă nfins ? 

Te rog, răspunde de urgenţă, ca să pot da manuscrip= 
tul la tipar. Dar mai ales răspunde la următoarea objec= 
iune capitală. D=ta sfirşeşti tot articolul prin „conclusia 
finală“ după suvenirile clasice helene asupra filosofiei e- 
tice a chaldeilor, însă această conclusie este aşa de fri- 
vială sau cel puţin cam trivial exprimată, încât strică tot 
efectul grandioasei poeme şi se pune în contrazicere cu 
ea. D-ta scrii: „Bucură-te de fericirea momentului“ (bi- 
ne), „gustă plăcerea atât cât respiri pe pământul acesta, 
în această vale a plângerii“ (ce plăcere cât respiri în va- 
lea plângerii ?), „căci, precum spune poetul (care poet ? 
unde ?) „dacă te bucuri şi trăeşti numai în idealurile tale, 
curând vei găsi amăgirea“ ete. (Cum e admisibil să se 
combată idealurile ca resultat al unei epopee, unde tocmai 
sfîrşitul arată, cum Izdubar nu poate trăi fără a vedea 
măcar duhul prietenului său Fabani, şi e mistuit de do= 
rul de a şti, ce e după moarte. Toată poema e năzuinţă 
ideală). 

Îţi propui dar următorul sfârşit : 

„Bucură=te de fericirea momentului câtă o poţi prinde 
„în această vale plină de plângeri, căci la sfârşit vei înțe= 
„lege că tot ceea ce ai făcut pe pământ, e zadarnic şi tot 
„ceea ce a mângâiat sufletul tău, o himeră“. 

Precum vezi, înţelesul final nu se alterează; dar dis= 
pare prea violenta contrazicere şi dispare mai ales pericu= 
losul (pentru noi Românii îndoit de periculosul) şi de alt= 
minteri, nejustificatul atac încontra /dealurilor. 

Primeşti ? 


Al D=tale 


T. Maiorescu 


Cum se află Negulescu ? 
Ce ştii de la Mehedinţi ? 

Bucureşti, 28 Noemvr, 1898, 
Iubite Domnule Antonescu, 


Excelent articolul asupra Upanişadelor, interesant, fru- 
mos, documentat, Fireşte, e cel mai nemerit studiu pen= 
tru „Convorbiri“ *). Termină cât mai curând partea I, 
Aceste articole şi cel despre Assyro-Babylonieni sunt o 
îmbogăţire a culturei noastre literare, şi când vor apărea 
întrunite în volum, vor dovedi un progres în generaţia 
Ditale peste ceea ce putea face generaţia mea. 

Dau mâine articolul d-lui Dragomirescu pentru a-l pu: 
blica, probabil în numărul „Cony.“ de la Decemvrie, 

Mi-am permis, în fuga lecturii, două mici modificări de 
stil. 

Al Ditale, în grabă 


7. Maiorescu 


Bucureşti, 12/25 Martie 1899, 
Iubite Domnule Antonescu, 


Mai întâi sincere felicitări pentru  logodirea D-tale cu 

D-ra Vârgolici; foarte bine ai făcut, şi din parte:mi: 
QUOD BONUM, FELIX FAUSTUMQUE ! 

ţi poți închipui, că nu m'am înstrăinat cu desăvirşire 
de ceea ce priveşte pe vechii noştri junimişti din laşi, cu 
toată strămutarea mea din acest frumos oraş; şi aşa am 
aflat de la prieteni, că D-ra Vârgolici este inteligentă şi. 
cuminte, este frumoasă şi este prea tânără. Că este inte- 
ligentă şi cuminte—aceasta e principalul; că e frumoasă, 
e un accesoriu : or ce om inteligent are frumusețea sa 
proprie, tocmai prin expresia inteligenței; că e prea tâ= 
nără, e un defect, care se îndreptează zi cu zi. 

Bine ai făcut! Şi « bine pentru Şcoalele din laşi, că 
te statorniceşti la Iaşi, 

Lucrarea lui Popovici? LAm cetit=o, şi cu vr'o 6-7 su- 
primări de pasage cred că sar publica în „Convorbiri“. 
Fă bine trimete=-mi adresa lui (e în Lipsca ?), ca să-i scriu 
despre suprimări şi să-i cer învoirea. Lucrarea e vederat 
serioasă, şi dacă o aprobă Philippide, trebue să fie şi con= 
formă cu filologia adevărată. Dar spune-i prietenului Phi- 


*) S'a publicat în Convorbiri Literare anul 33 (1899) sub titlul: Pri- 
viri asupra filosofiei Upanişadelor. 

lippide, că prea sunt „într'oparte”, adecă țîcniți şi mai ales 
fâvnoşi, toţi filologii eştia. Fireşte, amicus Plato, sed ma= 
gis amica veritas. Fireşte, filologul îşi iubeşte şi îşi apără 
mai ales limba maternă, precum câinele credincios îşi a= 
pără casa. Dar câinele să-şi păzească ograda ca un 
duliu frumos, iar nu ca o javră lătrătoare. Dar wahre 
Hund ist eine treue vornebme Seele, der Kläffer ist ein 
gemeiner Köter, sau pe româneşte: una e câinele credin= 
cios şi alta e javra lătrătoare. 

Are Weigand meritele sale efective sau e numai un şar= 
latan, a cărui lucrare trebue despreţuită ? In cazul din ur= 
mă, despreţul produs încontra lui e un merit; în cazul 
dintâi, e o nedreptate. 

Eu am impresia, că Weigand e un om de merit efectiv 
(cum era d. e. şi Cihac). Are multe erori? Se vede, E= 
rorile trebuesc rectificate ? Fără îndoială şi fără cruţare ; 
dar atunci obiectiv, fără atacuri personale, fără provocare 
la despreţ. 

Popovici să păzească, precum păzeşte câinele ; dar să 
nu latre ca o javră. Şi de aceea aş vrea să las în artico= 
lul lui toată paza câinelui şi să scot toată lătrarea javrei, 

Şi apoi iar şovinismul cu lauda „minunatului Mangiu= 
ca“ (un cârpaciu prost) şi mica lovire, fără nici o înte= 
meiere arătată, încontra lui Dan? 

Scriindu=mi adresa lui Popovici, te rog scrie=mi şi pă= 
rerea lui Philippide. Trebue să ştii de altminteri, că eu 
sunt un om esenţial modest şi disciplinat. Oi fi ştiind şi 
eu ce-oi fi ştiind; dar mai ales ştiu, ce nu ştiu. Şi filo- 
logie nu ştiu, şi mă supun aici fără da şi poate lui Phi- 
lippide. Dacă zice el, că Weigand ẹ fără valoare, dau ar= 
ticolul lui Popovici tale-quale la „Convorbiri“, fără şter= 
geri *). 

Al D=tale 3 


T. Maiorescu 


Bucureşti, 9/21 Apr. 1899. 
Iubite Domnule Antonescu, 


Am primit o scrisoare dela junele filolog Iosif Popovici, 
dar îmi spune că pleacă la Viena şi nu=mi dă adresa. 
Curioşi sunt filologii, la toţi parcă le lipseşte o doagä. 


*) Articolul lui Iosif Popovici nu s'a publicat în «Convorbiri literare», 

Ce mă fac cu scrisoarea lui Popovici fără adresă ? Eu 
vreau să suprim câteva pasage din interesantul şi folosi- 
torul său articol asupra lui Weigand, dar nu o pot face 
—din princip—fără consimţimântul lui expres. Prin ur= 
mare îmi trebue adresa omului, ca să-i scriu, ce anume 
şi pentru ce anume trebue suprimat, şi să am şi răspun= 
sul lui. | 

Vă rog dar, procuraţi-mi mai întâi o adresă exactă a lui 
„Iosif Popovici, „candid, philolog“. 

Al D-tale 


T. Maiorescu 


Fireşte „Upanişadele“ la „Convorbiri“, Mai puţin fireşte, dar 
treacă meargă | şi articolul -acelei domnişoare asupra poeziei populare 
române. Sunt bune exemplele, dar textul e o frazeologie fără miez, 
Nimic caracteristic, Ce spune d-sa despre poezia română populară se 
poate spune despre or ce poezie populară, şi atunci a fost adeseori 
spus şi mai bine spus %), 


alle. 
V 


nana RIN O N 


°) Este vorba despre articolul întitulat Câteva observări asupră poes 
ziei populare de Calypso Dimitriu, publicat în «Convorbiri literare» anul 33 


(1899). 


(isa = puşi lui y. Alecsandri 


n ziua de 9 Noembrie 1933 am avut prilejul să văd.la Do- 
| rohoi o scrisoare autogrată de-a lui V. Alecsandri. Ea se păs- 
trează cu pietate între hârtiile d-nei şi d lui I. Alexandrescu 
prin a căror amabilă bunăvoință. pot da aici câteva lămuriri 
în atenţia cercetătorilor literari. 
Transcriu întocmai, textul : 


«<Domnişoară Aglae Jora, 


Eram în trista mea singurătate 
Privind omătul căzut din nori 
Earna în a sale mâni îngheţate 
Lipea de geamuri albile-i lori 


Şi eu în timpul cel de. ninsoare 
Sub cerul negru plin de furtuni 
Visam la paseri veselitoare 

D'a primăverei scumpe minuni. 


Visam la acele țări depărtate 
Pe unde fost-am eu călător, 
Țărmuri frumoase şi neuitate 
De poezie şi amor! . 


Un dulce oaspe veni atunce, 

Un dulce, ginsaș, trumos portret, 
Trimes de tine ca se'mi arunce . 
Flori de lumină, flori de poet. 


E 


AA 

El îmi adusă a ta gîndire, 
Dorul tău june şi virginal, 
Care'mi şoptiră cu 'nduioșire 
De'al poeziei plaiu ideal, 


Ş'atunci natura încântătoare 

Unde pe buză-ţi!) blânde zâmbiri 
Și'n ochi-ţi !) veseli un dulce soare 
Și pe-a ta față vii trandafiri, 


Ear eu, ferice şi 'n admirare 
Gândind la tine, am zis cu dor: 
Oh, tinerețe, cine te are, 
Are un farmec triumfător... 
1 Dech. 1871, Mircești. 


Manusctiptul are forma unei scrisori expediate prin poştă. 
Cine era Aglae Jora ? Ştim din izvoarele timpului, şi mai ales 
din Radu Rosetti, Amintiri din prima tinerețe (pg. 221) că Aglae 
era fica lui Alecu Jora și a Sultanei Manu. De-o rară frumu- 
seje, ea se căsătorește în 1875, cu St. John, consulul englez 
din laşi. Este vară primară c'o altă frumoasă Jora ; Alice, fiica 
lui Mihai Jora, luptătorul pentru Unire. Dealtfel tatăl Aglaei 
noastre, Alecu Jora, este fratele Caterinei Jora, soția lui M, 
Cogălniceanu. 

In ce priveşte textul, cine va compara originalul cu po- 
ezia lui Alexandri publicată în 1875, (cfr. vol. III p. 170) având 
titlul: „Pe albumul domnişoarei A. Jora“, va constata impor- 
tante deosebiri. Intre altele, în ediția citată, ultimele două ver- 
suri sunt: 


„O! tinereță! cine te are, 
Are un farmec învingător !“ 


ceiace denotă că, la publicare, poetul însuş a făcut unele 
schimbări. 

Cred că există, în colecţii particulare, încă multe auto- 
grafe dela V. Alexandri. 

In „România Ilustrată“ (an. III nr. 10 pe Oct. 1905 p. 296) 


1] In text, fără liniuță, 

s'a dat la iveală o dedicație asemănătoare „Doamnei Maria 
G. Sturza, născută Ghica“ : 


Insă, Doamnă, câteodată 
Plimbă ochii tăi încet, 

Pe cea luncă răstăţată 
Ce'nverzeşte pe Siret. 

Un amic de-al tău părinte 
Vieţuieşte 'n acest loc 

Și-ţi urează 'n dulci cuvinte 
Zile multe cu noroc... 


aşa scrie Alexandri. privind din Mircești, în 1877, spre caste- 
lul bătrânesc din apropiere, unde fiica lui Ion Ghica : 


Cu-a sa mână mult dibace 
Scrie pagini de-admirat... 


Culese, date la lumină şi comparate, astfel de mărturii intere- 
sează nu numai pe biografii lui Alexandrii. Ele cuprind adu- 
ceri-aminte despre privelişti, oameni şi fapte dintrun trecut 
moldovenesc foarte important, deși ni se pare atât de apropiat. 
Scrisoarea lui Alexandri, din 1 Dec. 1871, cătră fiica lui 
Alecu Jora din Roman, s'ar cuveni să fie cumpărate de-un 
lubitor de cultură, pentru colecţiile Academiei Române. 


Econ. D. Furtună 


14 


ia am cunoscul pe Îi Maiordsen 


„Vasile Lupu“ din Iaşi (1894-1895) m'am apucat să strâng 

cântece populare. După ce, la 1 Octombrie 1895, am fost nu- 
mit învăţător la şcoala din Tătăruşi, jud Suceava—astăzi Baia 
— pe lângă îndatoririle serviciului, aveam grijă să scriu ceea ce 
va fi chip, în legătură cu folklorul. La 27 Decemvrie, 1896, 
dând peste moşneagul Toader Mihaiu Buchilă, am pus pe hâr- 
tie—de la dânsul,—multe cântece şi multe povești. Din cân- 
tecele culese am fost făcut un volum hät mărişor, 

De prin 1906 m'am gândit că nar fi rău să dau la lu- 
mină culegerea de Cântece, nu pentru bicisnicia de a mă numi 
alcătuitor de cărți folkloristice, ci având marea dorință să scot 
dela peire acest fel de material folkloric. Eram străin şi nu 
ştiam la care librar, la care editor să alerg spre a lua în sart- 
cină tipărirea manuscriptului meu, 

În vara anului 1907, ailându-mă la munte pe moşia re- 
sală Broşteni—satul Holda—m'am luat de vorbă cu bunul şi 
marele meu prieten, d. Gh. T. Kirileanu—şi i-am spus dorința 
mea. D-sa a zis că după ce mă voiu intoarce acasă la Tătăruși, 
să cercetez bine culegerea mea de cântece, să le pun în bună 
rânduială, să le Srupez după cuprinsul lor şi să aştept până 
pe toamnă, că-mi va trimete răspuns ce-i de făcut. 

La 3 Decemvrie 1907 am trimes manuscriptul la Bucu- 
rești d-lui Kirileanu, urmând ca d-sa—la timpul potrivit—să.] 
deie Academiei Române. A umblat multişor d. Kirileanu, fră- 
mântându-se fel și chip, doar va izbândi să poată căpăta fă- 
săduinţa că Academia va tipări cântecele mele. Lucrurile pă-. 
reau că vor sta pe loc, ori vor zăbovi o bună bucată de 
vreme. 


|. de pe când elev în clasa. a cincea a şcoalei normale 

La 24 Martie 1908, iată ce-mi scrie între altele, d. Kiri- 
leanu : „Duminică, 16 Martie, fiind poltit la masă la d. Maio- 
rescu, mi-a arătat un manuscris voluminos al unuia Pompiliu 
Pârvescu profesor la Buzău, care sistematizase oarecum diferi- 
tele ramuri ale folklorului românesc, presărându-l cu povestiri 
introductive la fiecare capitol (descântece, poveşti, cântece, ură- 
turi etc.) şi încheindu-l cu o culegere de melodii poporane. 
Acest manuscris îl avea d. Maiorescu dat în cercetare din partea. 
Academiei. Am adus atunci vorba de culegerea ta şi d. Ma- 
iorescu şi-a arătat dorința să i-l dau să-l vadă. Şi i l-am dus 
eri, însoțindu-l cu o scrisoare în care i-am lămurit cine eşti tu 
şi cum privesc eu culegerea ta”. 

Scrisoarea aproape în întregime este publicată în Analele 
Academiei Române Seria Il Tomul XXX, a. 1907-1908 p. 218. 

Şi aşa, ziua de 16 Martie 1908 este zi de samă pentru 
mine, căci atunci Tit Malorescu a auzit că un învăţător din 
Tătăruşii Sucevei are o culegere de cântece populare. 

Nu mă rabdă inima de a nu arăta cu câtă dragoste, Tit 
Maiorescu a primit scrisoarea d-lui Kirileanu însoțită de ma- 
nuscriptul meu. 

A doua zi, 25 Martie 1908—la ciasurile 12 din zi, dl. 
Kirileanu iacă ce-mi scrie : „Chiar în clipa asta am primit de 
la d. Tit Maiorescu următorul răspuns cu privire la culegerea 
ta de poezii populare: „A fost deajuns—scrie Tit Maiorescu— 
să cetesc astăzi în şedinţa secţiei literare a Academiei Române 
scrisoarea cu care ai însoțit poeziile poporane culese de bunul 
învățător Al. Vasiliu, din comuna Tătăruşi, pentruca toți mem- 
brii să fim deopotrivă de încălziți de cele spuse de d-ta şi, 
secţia să ia stante pede, următoarele hotăriri : 

1) Colecţia Al, Vasiliu să se tipărească în ediţie folklo- 
ristică a Academiei. format octavo şi anume păstrându-se gra- 
iul satului aşa cum l-a transcris d. Vasiliu. s 

2) Nu numai să se îngădue, dar să se oblige d. Vasiliu 
de a ne trimite îndată (d. e. tot prin d-ta) cele 50 sau fie şi 
mai multe melodii populare corespunzătoare cântecelor anume 
indicate din colecţie, ca să fie tipărite împreună. 

3) Tipărirea se va face după terminarea publicării colec- i 
tiei Pârvescu, pe care ai văzut-o la mine Duminica trecută şi 
a cărei editare fusese mai dinainte hotărită, 

4) DI. Al. Vasiliu va primi, conform regulamentului Aca- 
demiei, câte 50 lei de fiecare coală tipărită, după terminarea 
volumului”, 

M'a bucurat peste măsură de mult vestea d-lui Kiri- 
leanu, că poeziile mele populare vor fi tipărite de Academia 
Română; dar mult mai mare mi-a fost bucuria că hotărirea 
acestei tipăriri s'a făcut după cuvântul lui Tit Maiorescu. 


+ 
+ * 


Eram în clasa a doua a Școlii Normale „Vasile Lupu“, 
a. șc. 1891-1892, când directorul de pe atunci d. C, Meissner 
mai da din biblioteca școlii—de citit—elevilor câte un volum 
din „Convorbiri Literare”. De atunci am auzit vorbindu-se de 
Tit Maiorescu şi Jacob Neguzzi, Şi acum după 16 ani—în 1908 
—acest Tit Maiorescu a vorbit la Academia Română despre 
„bunul învățăter Alexandru Vasiliu“, 

După primirea veștii celei bune trimeasă de d, Kirileanu 
—chiar în ziua de 25 Martie, —sărbătoarea „Buna Vestire“, la 
31 Martie am scris lui Tit Maiorescu o scrisoare aşa cum m'a 
dus mintea şi capul, mulțumindu-i respectuos că de la înălţi- 
mea la care se afla, s'a scoborit la un umil învățător, pretu- 
indu-i munca și arătând că de şi-i profesor Universitar, fost în 
mai multe rânduri sfetnic al Tronului— Ministru— n’a uitat că 
a fost profesor şi director! al Scolii Normale de învățători 
„Vasile Lupu“. Dar nu numai atâta: Eu i-am scris la 31 
Martie ; iar la 2 Aprilie mi-a răspuns. Păstrez scrisoarea aceea 
ca pe un preţios document din viața mea de învățător. O dau 
aici în copie, să se vadă Cum ştia acest mare om, şi să ne urce 
pe noi la înălțimea sa, spre a-l cunoaşte; dar și să se scoboare 
în inimile noastre ale celor mai mici între cărturarii neamului, 

lată-o: 

e „Bucureşti, 2/15 Aprilie 1908. 


Stimate Domnule Vasiliu, 


E bun sândul d-tale să adaoşi la culegerea de 
poezii din Tătăruşi, un mic glosar al cuvintelor 
„prea dialectale“. Te rog să-l trimiţi şi pe acesta 
D-lui Gh. T. Kirileanu, cu Tusămintea din parte-mi 
să-l încredinţeze îndată d-lui Bianu, cu care m'am 


_ 

înțeles astăzi în privința tipăririi la sfărşitul poezii- 
lor. O „tablă de nume, lucruri, obiceiuri şi a.“ n'ar 
fi rea dacă ar fi înlesnicios alcătuită, n'ar fi prea 
întinsă şi n'ar întârzia prea mult. 

Rămâne să scrii d-ta d-lui Kirileanu, iar d-sa să 
chibzuiască impreună cu dl. Bianu, de cumva aș îi 
eu absent din Bucureşti ; căci mâne trebue să plec 
pe vr'o 4 săptămâni la Viena. 

Toţi cei ce înțeleg însemnătatea folcloristicei ro- 
mâne, vor preţui lucrarea d-tale după cum merită 
şi din parte-mi am fost mulţumit că i-am putut mij- 
loci, primirea printre publicările Academiei Române. 

Cu deosebită stimă 
T. Maiorescu" 


Prin Iunie 1908 sa început tipărirea poeziilor populare 
din Tătăruşi, urmând apoi o întinsă corespondență—privitoare 
la tipărire—între mine și alt stâlp puternic al Academiei, loan 
Bianu, pănă la sfârșitul lui Februarie 1909. La 11 Martie 1909, 
am primit înştiinţare de la I. Bianu, că mă pot duce la Aca- 
demie pe Vineri sau Sâmbătă înainte de Florii, ca să primesc su- 
ma bănească hotărită ca drept de autor. 

Aşa am făcut. In dimineața de Sâmbătă 21 Martie am 
fost în Bucureşti. Duminică mam dus la Academie. 

Luni dimineață—23 Martie,—după o mai dinainte înștiin- 
tare, m'am dus la Tit Maiorescu să-i mulțămesc pentru cuvântul 
cel bun. Până aproape de casa din strada Mercur am fost în- 
sotit de dl. Gh. T. Kirileanu. 

Cunoşteam chipul lui Maiorescu, din mai multe cărţi eşite 
la lumină pe vremuri: «Culegeri Literare» din 1891, «Un ca- 
lendar din 1896», „Lui Tit Maiorescu omagiu“ din 1900 şi din- 
tr'un nr. jubilar al „Convorbirilor Literare“ a. 1906, nr. 3-5 
(Martie, Aprilie, Maiu). 

In cele dintăiu trei cărți este arătat având părul negru 
şi barba neagră. In nr. Jubilar din 1906, el se află la mijloc 
între alţi 4 Junimişti, cari atunci erau în viaţă: P. Carp, Th, 
Rosetti, Iacob Negruzzi şi V. Pogor. Dintre aceşti cinci, Tit 
Maiorescu și Th. Rosetti arătau mai trecuţi. 

Când am întrat în casa „sufletului Junimii“ atunci la 23 
Martie, l-am găsit în sala bibliotecii, stând la biurou. Se- 

măna în totul cu chipul lui din „Convorbiri“. Statura nu prea 
înaltă, părul cărunt alb. M'am înfățișat cuviincios înaintea lui 
şi i-am mulţămit că numai mulțămită cuvântului său spus la 
timp şi cu greutate, poeziile mele populare din Tătăruşi au yä- 
zut lumina tiparului în culegerile Academiei Române. 

— Imi pare bine că am avut prilej—zice Tit Maiorescu 
—să spun cuvinte bune despre d-ta şi munca d-tale, d-nule 
Vasiliu. 

li vedeam fața și-i auziam graiul cam ascuţit și apăsat, 
dar spus cu multă bunătate, și nu mă încredeam că eu un 
biet învăţător stau în fața lui şi împreună începusem a pune 
țara la cale. Eu, câte odată, mai spuneam citate (rostiri) din 
Apostolul Pavel; Tit Maiorescu, din Schopenhauer. 

— Ai citit „Criticile“ mele, d-le Vasiliu ? 

— Le-am cetit, fiindu-mi date cu împrumut. 

— Dacă nu te „incomodează”, să ți le dau eu, în cea 
de pe urmă ediţie a „Minervei”. 

— Ce să mă incomodeze, Domnule Profesor Maiorescu ? 
Nu ştiu cum să vă mulțumesc de atâta mare şi multă bună- 
tate | 

Şi ia cele 3 volume de „Critici“, ediția „Minervei“ din 
1908 şi scrie pe faţa I-a volumul I cu mâna sa aceste cuvinte: 


„D-lui Alexandru Vasiliu, învățătorul folclorist din satul Tătăruşi 


T, Maiorescu 
București, 23 Martie 1909“. 


Bucuria şi mulțămirea mea nu le pot tălmăci cu cuvinte. 

Mai avea pe biurou două volume din lucrarea „Graiul 
nostru” de I. A, Candrea, Ov. Densuşianu și Th. D. Speranţia, 

— Dar cărţile acestea le-ai cetit d-le Vasiliu? 

— Nu le-am cetit, că pe la noi nu se săsesc, Domnule 
Maiorescu. 

— Dacă nu te incomodează, iaca ţi le dau eu, 

l-am mulţămit respectuos şi pentru acestea, 

— Dar material folcloric, mai ai D-le Vasiliu ? 

— Poveşti am mai multe, D-le Maiorescu, dar incă nu 
sunt scrise pe curat, 

— Sileşte-te şi le scrie şi ni le trimite să le dăm la Aca- 
demie, că doară noi ce păzim aici? 

Gândiam că nu cale pe pământ de bucurie. Nam mai 
stat mult şi şi mi-am luat ziua bună. Tit Maiorescu m'a petre- 
cut până la uşă. 

A trăit după aceasta, mai bine de 8 ani; dar de la 23 
Martie 1909, nam avut parte să-i mai văd fața și să-i mai 
aud graiul. 

În anul 1910 s'a retras la pensie. A făcut atunci „cel din 
urmă drum prin țară“, viind la laşi, să maivadă şcolile pe 
unde fusese profesor, împrăştietor de lumină, în anii tinereții. 
Despre întâmplările şi sărbătorile acestea au scris ziarele 
vremii. 

Se ştie partea ce a luat la cârmuirea țării, dela începu- 
tul anului 1911, până la sfârşitul anului 1943. 

Eram pe câmpul de războiu—la Mărăşeşti—când am ce- 
tit în ziarele de atunci că prin lulie 1917, Tit Maiorescu ne-a 
lăsat sănătate fiind rămas în București unde l-a găsit „ocu- 
paţia” germană. 

Măcar că mă găsiam la acela loc şi la acela timp, măr- 
turisesc cu inimă curată că sa făcul un gol în mine, când 
am aflat că s'a dus de pe lume, puternicul stâlp al Junimei, 
bunul profesor și bunul sfătuitor la cele bune, al tuturor celor 
cari-i călcau pragul și-i cereau sfatul... 

La 6 lanuar 1932 sa dus de pe lume şi bunul Iacob 
Negruzzi, alt stâlp puternic al Junimei şi al „Convorbirilor Li- 
terare”, 

Noi cei cari deacum începem a ne număra cu bătrânii— 
fiind păşiţi peste 60 de ani a vieţii—eram deprinși să ştim în 
viață şi la locul lor pe Tit Maiorescu şi alţi oameni de frunte 
ai neamului românesc. Ne este mare jalea că sau dus de pe 
lume şi gândim că anevoie se vor găsi oameni cari să-i ajungă, 

Ducându-ne cu mintea la vremea când au trăit şi au mun- 
cit Tit Maiorescu şi alţi fruntași de la „Junimea“, cari au lä- 
sat dâre luminoase în urma lor, mai că ne vine să zicem ceea 
ce-a scris Grigore Alexandrescu în vestita lui poezie „Umbra 
lui Mircea la Cozia : 


„Noi cetim luptele voastre, cum privim vechea armură 

Ce un uriaş odată în războaie a purtat; 
Greutatea ei ne-apasă, trece slaba-ne măsură, 
Ne'ndoim dac'așa oameni întru adevăr au stat“, 


Nişte slabe însemnări despre legăturile mele cu. Tit Ma- 
iorescu, acest om mare al gândirii şi scrisului românesc ŞI pu- 
ternicul stâlp al vestitei „Junimi“. 


Alex. Vasiliu 
Învățător Pensionar 
Com. Tătăruşi, Jud. Baia 
4 Februarie 1936. 


D. Aug. Dei ai 


(Schiţă) 


„idealul meu este de a vedea o Românie având un 
rol preponderant în Orient, fiind Statul fără care să nu 
se poată zice nimic la Dunăre, Statul care să joace în 
Orient rolul la care vrea să aducă pe Ungaria ministrul 
Kalay. 

(Din discursul său din Camera dela 1888). 


Ẹ 


n junimist—un învins ! 
U Şi cu toate astea ce înaltă intelectualitate şi ce tezaur 

neprețuit de cugetări. 

Un şceptic. 

Totuş, câtă armonie în însuşirile lui spirituale şi cât ideal 
măreț în prelegerile lui cu atât de bogată rezonanţă în sufletele 
noastre. 


„Nu vă abateţi din calea dreaptă a adevărului“ 
„Jertiiţi-vă pentru împlinirea datoriei“. 


Postulatele acestea ne-au buciumat în inimă pe toate 
căile vieţei—postulate grăite de el, profesorul nostru de filoso- 
fie, într'o Sâmbătă după prânz tirzie de toamnă, în clas'a şeaptea 
a liceului Sfântu-Sava, din București, iar cu vorba împletea și 
gestul, ameninţându-ne părinteşte cu degetul dăscălesc, aprins 
ca un jar. 

Un apatic. 

Ar îi dorito, dar nu i-a îngăduit marea resemnare şi în- 
delunga bunătate şi iertare a inimei. 

Un înţelept. 

Da, căci înţelepciunea este înmlădită cu resemnarea ca 
rezultat final al înfrângerii în viaţă, 

Sunt acum aproape treizeci de ani decând Constantin 
Banu, fostul Ministru de Culte, a spus despre D, Aug. Laurian : 

„Dela întâia vedere te isbea prin expresiunea figurii Ini: 
ochii aceia în care scânteia atâta belşug de viaţă, surisul acela 
enigmatic în care nu ştiai de este mai multă bunătate de cât 
ironie, mai multă milă decât dispreţ şi în care, poate era câte 
ceva din toate acestea. 

„Cu acest suris a trecut el prin viaţă. 

„A văzut prostia trufaşă înălțându-se și luându-i cu in- 
solență înainte-i—el a suris, 

„A văzut prostia smerită târându-se şi lăsându-l inapoi— 
el a suris, 

„L'au numit unii şceptic, şi s'au înşelat, lau numit alții 
apatic, și iarăş s'au înşelat, 

„In realitate el a fost un om înțelept, cu multă indulgență 
pentru alţii şi cu multă resemnare pentru sine. 

„Dar dacă resemnarea i-a fost neţărmurită, indulgenţa i-se 
sfirșea atunci când binele general îl socotea primejduit, Acei 
care lau cunoscut ştiu cum se încălzea, cum vibra Laurian 
oridecâte ori îi părea în joc vreuna din chestiunile scumpe 
inimei lui de român bun, de cetățean luminat, de om politic 
cinstit. 

„Un astfel de om n'a putut fi şceptic. 

„Ştia, negreșit, că adevărul era greu de atins, dar era in- 
credințat că ne putem apropia de el; ştia că eroarea şi răul 
îşi croesc calea cu uşurinţă, dar era convins că, în cele din 
urmă, tot adevărul și binele vor birui ; respecta opiniunile sin- 
cere ale altora, dar rămânea nestrămutat în ale sale. 

„A părut apatic, pentrucă h'a confundat activitatea cu a- 
gitația, pentrucă în totdeauna a avut sentimentul măsurii şi al 
ordinii. Nu a fost niciodată indiferent faţă de ceeace îl încon- 
jura şi nu i-a lipsit energia morală atunci când a socotit'o de 
trebuință, I-a lipsit insă, şi nici n'a dorit-o, energia compromi- 
surilor, a urzirilor meschine şi a acomodărilor cu: conştiinţa. 
De-ar fi avut-o, ar fi mers mai departe şi n'ar fi murit sărac, 

„A făcut politică, dar n'a crezut, ca atâţi alţii, că politica 
este arta şireţilor de a se ridica pe umerii naivilor. A primit 

totdeauna locul ce i s'a indicat şi, cât a stat într'nsul, a stat 
cu pricepere, cu cinste, cu demnitate şi cu folos pentru trebu- 
rile publice". 

Nu mai este nimic de adăogat acestui portret. 

Doar atât, că de atunci decând a apus, fisura lui a de- 
venit nebuloasă, ireală ca tot ceeace mai rămâne din vraja 
trecutului. 

S'a idealizat. 

Dar ce bogată clironomie a lăsat inimilor şi sufletelor 
noastre. 

Este adevărat că ne cam nelinişteau câteodată cugetările 
lui în clipe de abatere sufletească : 

„Nu rătăciţi în zbor deşert după fericire, n'o veţi atinge 
„niciodată, pentrucă nu este decât iluziune. 

„Suntem aici pe pământ—nella citta dolente. 

„Valea plângerilor“!.. 

Şi noi eram abea în clasa a şeaptea de liceu ! 

Dar acesta era un nour uşor ce s'abătea pe piscurile cu- 
setării lui o clipă—pentru ca imediat să fie risipit de razele 
vii, strălucitoare ale soarelui înțelepciunii, umanității și misiunii 
lui de învăţător. 

Infăţişarea era mai mult decât modestă, neîngrijită chiar 
ca a unui boem, dar ce comoară de simţiri nobile ascundea 
intocmai ca piatra prețioasă tăinuită de gangă. 

Ne înfiora câteodată premisele lui : 

„Cine ştie, mâine, ce amestecătură chimică se va face din 
cărnurile în descompunere..." 

Dar curând ne liniștea concluzia : 

„Din procesul de distrucțiune însă, este scăpat ceva : 
quintesenţa cugetării “... 

Rămâneai abătut şi-n suflet ţi se năruiau toate năzuinţele, 
când formula cusetarea : 

„Materie ! urmează transformările tale” ! 

Dar îndată venea consolarea ca un vânt de primăvară 
peste omăturile topite şi un stol de speranţe renăștea în inima 
abătută : 

„Te-ai stins prea de vreme, dar te-ai stins după ce ai re- 
vărsat valuri de lumină în cugetarea românească “. 

Dela un capăt la celălalt al vieții, un sentiment însă a 

predominat în actele şi pe deasupra tuturor vicisitudinilor ei: 
bunătatea. 

Despre această insuşire sufletească precumpănitoate, ori- 
cât ar trece timpul şi oricâte valuri ale vremii s'ar revărsa 
peste amintirea lui, toţi elevii ca şi toţi câți lau cunoscut şi 
au venit în contact cu el, îşi vor aduce aminte cu pietate şi 
cu recunoștință. 

Mi-aduc aminte de o șcenă petrecută la una din lecţiu- 
nile sale şi descrisă de actualul nostru Ministru la Madrid: 

„lată clasa a șasea dela Sfântul Sava. . 

„Curs de filosofie. Laurian îl făcea atât de interesant, 
atât de atrăgător, atât de presărat cu glume și plin de exemple, 
încât mai nimeni nu învăţa după carte. Numai după modul 
cum explica el, lecţia îți intra în cap şi no mai desprindeai 
de acolo, de parcă era prinsă cu ace. 

„Odată, încurcat de cine ştie ce tovarăși ştrengari lipsisem 
dela curs și în ziua următoare când apărui în clasă, pentru 
întâia oară nu ştiam de loc lecţia de filosofie. Laurian parcă 
dăduse cu bobii. După ce observase într'o tăcere mormântală 
catalogul, strigase răspicat: 

— Florescu T. Ion, la lecţie! 


„Ingălbenisem. Răsullarea mi se tăiase, Fatalitatea mă 
ochise și mă nimerise! O pauză mare, Laurian repetă încă 
odată numele meu. Se zice că disperarea e mama eroilor: cu 
un tupeu infernal mă ridic dela locul meu şi apăsat, răspund 
tot eu; 

— „Florescu este absent“. 

Clasa încremenită îşi înăbuşe risul 

Profesorul insistă : 

— „Este absent? Eu repet şi mai apăsat: 

— „Da. Este bolnav la noi la pension, la Novian. 

Laurian care avea reputaţia că nu cunoaşte pe băeţi, din 
atitudinea mirată a sălii, din vorba mea prea apăsată, avu 
fulgerul unei bănueli. Cu un suris drăcos pe buze îmi zise: 

— „Atunci, ieşi dumneata la lecţie, care ai vorbit pentru 
dînsul. 

„Fuse un moment teribil ! Colegii care mă iubeau, în- 
Sheţară; eram prins ! 

O nouă pauză. Īnghiții în sec de două ori şi cu un curaj 
şi mai infernal, răspunsei : 

— Eu sunt un simplu auditor, domnule profesor, nu sunt 
înscris în clasa asta şi am venit numai să vă ascult. 

Laurian păru dezarmat, el făcu o strimbătură admirativă, 
surise cu niţică şiretenie şi tuşi de două ori ca un om care-şi 
zice: bine, bine, am să ţi-o fac eu. 

Apoi strisă la lecţie pe un altul. 3 

Eram salvat ! 

La ieşire, clasa îmi făcu ovaţii, iar eu mă crezui colosal ! 

Trecură trei zile. 

La lecţia următoare, mă preparai bine. după notițele ce 
luasem și stătui liniştit la locul meu. 

Cum se aşeză pe catedră, Laurian îşi netezi fruntea puțin, 
se uită spre locul unde şedeam eu, păru un moment că reflec- 
tează, apoi surîzând enigmatic, strigă : 

— Florescu T. Ion, la lecţie! 

Eram sigur că'mi uitase chipul dela o lecție la alta şi 
ieşii plin de încredere din bancă. 

Băeţii tremurau să nu fiu recunoscut. 

Spusei lecţia ca pe apă. Laurian mă examina de sus în 
jos şi de jos în sus, dela dreapta spre stânga şi dela stânga 
spre dreapta. Râdea încet pe înfundate, ca , un copil şi părea 
că nu ascultă ce spuneam eu. Când am terminat, apucat de o 
poftă de ris nebună pe când eu mă făcusem roșu ca un rac, 
înfricoșat ca un mic bandit căzut în laţ, căci pricepusem că 
am fost recunoscut, el isbucni tare, cu lacrimi de ris în ochi: 

— Bravo ! Bravo! Florescu T. Ion ! Eşti mai bine ca elev 
regulat decât ca auditor! 

— Bravo, vezi să nu te mai îmbolnăveşti altă dată !“ 

Şi râdea, râdea cu lacrimi, de a început clasa întreagă să 
se zgudue de ris, 

Aceasta era bunătatea lui Laurian, 

Dar în această privință o caracterizare şi mai largă afost 
făcută şi de actualul nostru Ministru plenipotenţiar la Geneva. 
domnul C. Antoniade: 

„Era plăcut lucru să asculţi pe Laurian ! Era un ferme- 
cător causeirr. Nimic pedant, nimic dăscălesc la dânsul. În 
chestiunile cele mai aride, în logica formală de pildă, știa așa 


$ 

de bine să învioreze subiectul, să-l dramatizeze uneori, încât 
noi uitam totul, uitam că suntem în clasă şi că ascultăm o 
lecţie de învăţat, uitam şi că timpul trece... 

Mi-amintesc de o lecţie de etică. Sunase de mult clopotul. 
Directorul văzând că se face patru și jumătate, cinci, cinci şi 
jumătate și nici un semn de viață din clasa şaptea, îngtijat vine 
să vadă dacă nu cumva ne-am asfixiat cu toţii. Aproape cu 
spaimă deschide uşa.—ca să vadă o clasă atentă ascultând pe 
Laurian... 

— Dar bine, Take, n'ai mai isprăvit cu palavrele tale? 
Lasă băeţii să plece acasă | 

Palavre i-se părea directorului causeria lui Laurian. Cee 
dreptul, nici el nu da mare importanță celor ce spunea. Cu 
toate astea noi, elevii lui, văzurăm în omul acesta atât de bun 
şi inteligent, care făcea lecţii atât de frumoase şi ne spunea 
anecdote atât de spirituale, ceva mai mult decât un profesor: 
văzuserăm un om care cugetă şi care ne deschidea şi nouă 
porţile cugetării. 


. . . . . . RNY . . . a . STA lin . . olere . 


Şi acum, o amintire pe care cu cât am admirat-o ca toţi 
ceice eram de față, cu atât am slăvit-o şi o port în inimă ca 
pe o nestemată de cel mai mare preţ. 

Eram judecător la Bucureşti. 

Foarte adeseori mă duceam la Ministerul de instrucțiune 
şi culte după ce sfârșeam judecarea proceselor și mă aşezam 
pe un scaun în dreapta lui Laurian, Secretarul general al Mi- 
nisterului. Asistam astfel la primirea audienţelor şi la rezol- 
varea cererilor. 

Era o încântare. 

Toţi, fără nici o excepție, chiar cei refuzați, părăseau ca- 
binetul satisfăcuţi, 

Era o minune. 

Intr'o zi, audienţele se prelungiseră așa că dispuse întrun 
târziu să intre toți ceice mai rămăseseră, N'ar fi părăsit el 
Ministerul, Doamne fereşte, ca să nu primească şi pe ultimul 
solicitator, 

Intraseră deci toți odată cei ce trebuiau să mai fie pri- 
miţi şi se orânduiseră semicerc în fața lui. 

Erau peste douăzeci. 


Lip 

Secretarul general, cu acea distincţiune înăscută, cu răb- 
dare ingerească şi cu acea delicateţă în graiu care-l făcea atât 
de apropiat, se adresă celui ce sta înfipt şi îndrăsneţ în frunte, 

— Îmi pare rău, tinere, că mata insişti şi iar te-ai deran- 
jat până la mine. i-am spus și acum câteva zile că cererea 
dumitale nu se poate admite. «Nu s'a schimbat nimic, ca astăzi 
să devină admisibil ceeace acum trei zile era oprit», 

Și o mare părere de rău tremura în glasul lui părintesc. 

Tânărul, cu petiția în mână, privea ironic şi nu tu impre- 
sionat de regretul ce păstra fața, ochii şi graiul lui Laurian 
care, în picioare lângă el, aştepta răspunsul ce nu se făcu. aş- 
teptat. 

— Şi cu toate astea, domnule Secretar general, ceva sa 
schimbat... şueră un glas atât de înveninat încât toţi asistenții 
şi cel dintâi Laurian, furăm impresionați. 

Cu un gest de comandă, cu o satisiacţiune adâncă şi glas 
poruncitor, lipsit de deferenţă, îi întinse petiția, adăogând: «Vă 
ros, să executaţi ordinul domnului Ministru !» 

Laurian îl privi: o mare bucurie ce nu mai încăpea, ex- 
prima chipul tânărului atât de răutăcios şi aşa de imprudent. 


Urmăream toți fisura Secretarului general într'o adâncă 
tăcere și încordare sufletească, 

Un zâmbet de o mare îngăduinţă şi iertare pentru jigni- 
rea ce i saducea în faţa atâtor solicitatori, dar și o nobilă indig- 
nare în ochi, strunită totuş de frâul voinţei. 

Tremuram pentru tânărul veninos: lecțiunea avea să-i fie 
crudă! Niciodată demnitatea unui înalt slujitor al Statului care 
era de astădată Laurian, nu fusese atinsă mai sângeros și mai 
nemeritat. 

Primi petiția, îşi înfipse monoclul în arcada ochiului stâng, 
ceti în gura mare rezoluția ministrului ca să fie auzit de toți, 
apoi înapoindu-se la biurou, luă tocul, îl muiă în cerneală, ră- 
mase cu e] suspendat câtva asupra hârtiei, cugetă, în urmă cu 
un gest delicat, trase cinci-şease linii groase verticale deasupra 
rezoluţiei şi scrise el alta alături «de respingere». 

Se întoarse către tânăr și cu aceiaş părere de rău în voce, 
îi repetă dându-i petiția : i 

— Imi pare rău, tinere, că mata ai insistat şi te-ai mai 

deranjat până la Ministru. Ţi-am spus și acum câteva zile că 
cererea Dumitale nu se poate admite. 

Apoi se adresă următorului petiționar caşicum nimic nu 
sar fi întâmplat. 

Tânărul ieși furios în dezaprobarea generală şi în murmur 
de admiraţiune pentru înaltul demnitar. 

Ce admirabil gest şi ce lecţiune frumoasă și înălțătoare, 
pentru păstrarea prestigiului şi autorităţii morale a profesiunii. 


) II, 


După moartea lui familia mi-a încredinţat sarcina de a 
cerceta unele hârtii rămase prin cutiile biuroului său. 

Am găsit scrisori foarte interesante și preţioase documente 
pe care de comun acord cu Doamna Laurian, le-am restituit 
celor care i-le scriseseră. 

Erau dela P. P. Carp, Titu Maiorescu, Al. Marghiloman, 
C. C. Arion, Duiliu Zamfirescu şi alţii care de mult s'au stins. 

Un discurs, scris în întregime fără nici o ştersătură, ma 
înfiorat: cuprinsul lui «profetic» şi «viziunea» zilelor istorice 
pentru înfăptuirea idealului nostru de veacuri pe care noi le-am 
trăit şi pe care Laurian le-a intrezărit depe patul de moarte. 

<Cuvântarea» cum o întitulase el, nu a ţinut'o, căci moar- 
tea nu i-a dal răgaz. 

Nu mă pot opri de a o mai transcrie ca să rămână dea- 
pururi în analele Junimei. 


Fraţi ardeleni, 


«Bine aţi făcut de aţi trecut pragul Carpaţilor: bine pen- 
tru dumneavoastră și bine şi pentru noi. O să ne cunoaşteţi 
mai bine; o să vă cunoaştem mai bine. 

«De sigur în aste câteva zile, aţi aflat despre frații din Ro- 
mânia mai mult decât ştiaţi din cărţi şi din jurnale. 

— Ne-aţi auzit graiul şi cântecul şi aţi văzut că nimic nu 
ne deosebeşte în suflet pe unii de alții. e 

— Aţi văzut progresele realizate în toate direcţiile vieţii 
româneşti, şi inima noastră de frați a tresăltat de bucurie. ` 

— Aţi văzut frumusețile Capitalei şi mândreţea Expozi- 
ției jubiliare, şi aţi constatat, că e o ţară muncitoare, bogată şi 
cu viitor. 

— Şi o să vedeţi mâine în drumul către Constanţa, uria- 
şul pod de peste Dunăre, plănuit şi studiat de inginerii noștri, 
construit sub direcţia şi privisherea noastră şi încredinţat de 
iubitul nostru Rege, spre pavăza Vânătorului şi Dorobanţului 
dela Plevna. 

<Şi o să mai vedeti teritoriul nostru maritim cu măreţul 
port al Constanţei, unde fâlfâe atâtea drapele străine, dar mai 
mândru pentru fiecare din noie tricolorul românesc, care duce 
mărfurile noastre şi faima regatului peste atâtea mări. 

«Şi vasele României spintecă grav valurile Mărei-Negre 
şi ale Marmaralei, trec mândre prin Dardanele, şerpuesc prin 
Archipelag şi se opresc un moment la Alexandria Egiptului, 
pentru a face schimburi cu țara Faraonilor. Și de acolo nu se 
' sfiesc de a spinteca Mediterana, de a saluta pe Sultanul de 
Maroc, de a se strecura prin Gibraltar şi de a urca coastele 
Apusului pe valurile oceanului Atlantic, de a străbate pasul 
de Calais spre a poposi tocmai în porturile Olandei. 

«Câte cuceriri făcut-a mintea şi munca românească. Puteţi 
fi mândri de casa fraţilor voştri, care în definitiv este şi casa 
voastră, 

«Ce e al nostru, e şi al vostru; căci ceeace e al vostru 
e și al nostru. Eu decâteori am fost în Ardeal şi în Bucovina 
parcă mă simţeam la mine acasă. Acelaş graiu și acelaş cân- 
tec, acelaş port şi aceleaș moravuri, acelaş gând și aceleaş 
simţiri. Şi dacă n'ar îi fost un punct vamal pentru vizarea ba- 
sajului și a pașaportului, mai nu -bănuiam că ar fi acolo graniţă 
între ţări. 

«Şi aveţi să ne cunoaşteţi şi mai bine de-ţi veni mai des, 
de-ți sta mai mult de vorbă cu noi: şi avem și noi să vă cu- 
noaştem mai bine. 

«Ştim cât datorim fraților din Blaj. Ei au aprins tăclia 
conștiinței de neam. 

<Ei ne-au trimis, după câteva veacuri dela descălicătoa= 
rea politică a lui Negru-Vodă şi Dragoş-Vodă, descălicătoarea 
culturală a lui Lazăr și Asaki., Ei ne-au trimis apoi atâţia a- 
postoli ai luminei, care au înălțat aci inimele şi au câștigat în 
străinătate procesul latinităţii poporului ce locueşte dela Istru 
până la Tisa. 

«Şi după ce acest proces a fost câștigat, o generație 

întreagă a întins cu pietate tezaurul de cultură al acestor gi- 
ganți, la prelucrat cu unelte noui puse de știință la îndemâna 
omului şi arzându-l în văpaia  simțirii poporului, au scos la 
lumină acel giuvaer al limbei românești care a ajuns limba 
tuturor, a săteanului ca şi a Suveranului, a Reginei-poete ca 
şi a țărăncuţei dela munca câmpului. Şi din această limbă 
dulce și bogată, limba basmelor şi a doinelor, a eşit o litera- 
tură îmbelşugată, care a acoperit repede domeniul poeziei, şi 
ne-a dus din triumf în triumf până-la dobândirea premiului 
gintei latine. 

«Şi această operă colosală, căci nu este gen literar în 
proză şi în versuri unde Românul să nu-şi fi afirmat perso- 
nalitatea sa, este opera voastră şi a noastră. 

«<Conş-iința latinităţii a venit dela voi la noi; formele ro- 
mâneşti au trecut dela noi la voi; astăzi scrim cu toții la un 
fel, astăzi grăim întocmai ; astăzi poeţii şi prozatorii voştri ob- 
țin premiile Academiei Române, care documentează astfel cât 
de puternică este unitatea noastră culturală, 

«Şi fiindcă pomenii de Academia Română, trebue să no- 
tez un adevăr. D-voastră, cu <Asociaţiunea»,.. ați apucat și a- 
ici înaintea noastră în munca pentru cultura şi literatura pot 
portului român. 

<Mi-aduc aminte, cum acum patruzeci şi patru de ani, 
tatu-meu m'a dus la Brașov, ca să fiu şi eu de față la`o şe- 
dință a Asociațiunii. Mi-aduc aminte, că am văzut atunci în 
hainele lor de sărbătoare, pe Mitropolitul Şuluţ. acel sfânt al 
neamului, și pe Mitropolitul Şaguna, care a cucerit autonomia 
bisericei creştine-orientale din Ardeal. Din această Asociaţi- 
une a eşit peste câţiva ani «Academia Română», de progre- 
sele căreia dumnevoastră trebue să vă simțiți cu deosebire 
mândri. 

«Dar dacă vă cunoaştem din trecut și din Carte, vă cu- 
noaştem și mai bine acum, că ați venit pe la noi. 

„Am văzut pe învățătorii şi preoții dumneavoastră cu ce 
drag călcat-au pe pământul Regatului. l-am auzit vorbind, cu 
inima palpitândă de entuziasm, dinaintea oricărui lucru vrednic 
de neam. Am ascultat corurile dumneavoastră, şi nu ştiam ce 
să admirăm: puterea de simţire care a prezidat la organizarea 

acestei manifestări a sufletului românesc, ori măestria şi pasi- 
unea, cu care aţi adunat și intonat cântecul românesc? | 

„lar când cele 2000 de glasuri au întonat imnul Regal, 
am rămas pierdut pe gânduri ce mă duceau departe...“ 

Acesta a fost D. Aug. Laurian, ; 

